title
stringlengths 4
305
| url
stringlengths 42
212
| content
stringlengths 6
22.7k
| metadata
dict |
|---|---|---|---|
ក្រសួងការងារ ចេញប្រកាសថ្ងៃឈប់សម្រាកក្នុងឱកាសបុណ្យចូលឆ្នាំប្រពៃណីខ្មែរខាងមុខនេះ
|
https://business-cambodia.com/articles/ministry-of-labor-announces-holidays-during-the-upcoming-khmer-new-year
|
នៅមុននេះបន្ដិចក្រសួងការងារ និងបណ្ដុះបណ្ដាលវិជ្ជាជីវៈ បានចេញសេចក្ដីជូនដំណឹងស្ដីពី ការអនុវត្ដការឈប់សម្រាកក្នុងពិធីបុណ្យចូលឆ្នាំប្រពៃណីខ្មែរ ឆ្នាំ២០២៣ ខាងមុខនេះ។ ដោយក្នុងនោះក្រសួងបានកំណត់ឲ្យកម្មករនិយោជិត ដែលធ្វើនៅរោងចក្រសហគ្រាសទាំងអស់ឈប់សម្រាកចំនួន ៣ ថ្ងៃ ដោយរាប់ចាប់ពីថ្ងៃទី១៤ ដល់ ១៦ ខែមេសា ឆ្នាំ២០២៣។
ក្រសួងការងារបានចេញបញ្ជាក់ទៀតថា ចំពោះកម្មករនិយោជិតដែលធ្វើការថ្ងៃឈប់បុណ្យចូលឆ្នាំថ្មីនេះ មានសិទ្ធទទួលនូវប្រាក់បំណាច់បន្ថែមដែលមានចំនួនស្មើនឹងប្រាក់ឈ្នួលថ្ងៃធ្វើការធម្មតា ដូច្នេះម្ចាស់ឬនាយករោងចក្រសហគ្រាស់ ត្រូវរៀបចំបញ្ជីឈ្មោះកម្មករនិយោជិតដែលត្រូវផ្លាស់ប្តូរគ្នាឈប់សម្រាកតាមកាលបរិច្ឆេទនីមួយៗខាងលើ និងរក្សាទុកជាប្រចាំសម្រាប់ការត្រួតពិនិត្យរបស់អធិការការងារ។
ក្នុងករណីមានការព្រមព្រៀងគ្នារវាងកម្មករនិយោជិតសាមី និងនិយោជក មានចែកក្នុងបទបញ្ជាផ្ទៃក្នុងរបស់រោងចក្រ សហគ្រាស ឬអនុសញ្ញារួម ការឈប់សម្រាករបស់កម្មករនិយោជិតអាចអនុវត្តនៅពេលណាមួយផ្សេងទៀត ដែលខុសពីថ្ងៃឈប់សម្រាកបុណ្យដូចមានកំណត់បាន។
សូមបញ្ជាក់ផងដែរថា នៅប្រហែល១សប្តាហ៍ទៀតប៉ុណ្ណោះ ពិធីបុណ្យចូលឆ្នាំប្រពៃណីជាតិខ្មែរនឹងឈាមមកដលហើយ ខណៈថ្ងៃទី១៤ ខែមេសា ឆ្នាំ២០២៣ គឺជាថ្ងៃទទួលទេវតាឆ្នាំថ្មីផងដែរ៕
អត្ថបទ៖ សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-07T02:44:12.567Z",
"category": "ព័ត៌មានថ្មីៗ",
"views": 10247,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ដាក់ពាក្យ! សាកលវិទ្យាល័យចិន ប្រកាសផ្តល់អាហារូបករណ៍ដល់និស្សិតខ្មែរ លើជំនាញ១នេះ
|
https://business-cambodia.com/articles/moeys-scholarship-to-china-
|
សាកលវិទ្យាល័យ China Three Gorges ក្នុងខេត្ត Hubei នៃប្រទេសចិន បានសម្រេចផ្តល់អាហាររូបករណ៍ថ្នាក់បរិញ្ញាបត្រជាន់ខ្ពស់ ចំនួន ០៥កន្លែង ដល់និស្សិតកម្ពុជា ដើម្បីទៅសិក្សាលើមុខជំនាញ International and Regional Studies ជាភាសាអង់គ្លេសរយៈពេល ០២ឆ្នាំ សម្រាប់ឆ្នាំសិក្សា២០២៣-២០២៤។ នេះបើយោងតាមសេចក្តីជូនដំណឹងរបស់ក្រសួងអប់រំ យុវជន និងកីឡា កាលពីពេលថ្មីៗនេះ។
បើតាមក្រសួងអប់រំ ការផ្តល់អាហារូបករណ៍ខាងលើនេះ ភាគីមិត្តចិន នឹងរ៉ាប់រងតែថ្លៃសិក្សា (ថ្លៃសាលា) ប៉ុណ្ណោះ ចំណែកឯការចំណាយផ្សេងៗទៀត ជាបន្ទុករបស់សាមីជន។ ចំពោះបេក្ខជនដែលមានចំណាប់អារម្មណ៍លើកម្មវិធីអាហារូបករណ៍នេះ ត្រូវទៅចុះឈ្មោះ និងបំពេញពាក្យសុំអាហារូបករណ៍ នៅការិយាល័យអាហារូបករណ៍ និងកម្មសិក្សា នៃនាយកដ្ឋានទំនាក់ទំនងវប្បធម៌ និងអាហារូបករណ៍ អគារលេខ២៣ ផ្លូវ៣៦០ សង្កាត់បឹងកេងកង១ ខណ្ឌបឹងកេងកងរាជធានីភ្នំពេញ (ខាងកើតស្ថានីយទូរទស្សន៍អប្សរាប្រហែល៥០ម៉ែត្រ) ចាប់ពីថ្ងៃផ្សាយដំណឹងនេះតទៅ រហូតដល់ថ្ងៃទី០២ ខែមិនុថា ឆ្នាំ២០២៣ វេលាម៉ោង ១៦:០០នាទី។
នៅក្នុងសេចក្តីប្រកាស បានគូសបញ្ជាក់ដែរថា ផ្អែកលើចំនួនបេក្ខជនដែលបានដាក់ពាក្យ ក្រសួងនឹងជ្រើសរើសយកបេក្ខជន ចំនួន ០៥នាក់ ដើម្បីបញ្ជូនទៅក្រសួងការបរទេស និងសហប្រតិបត្តិការអន្តរជាតិ បន្តនីតិវិធី។ សម្រាប់ព័ត៌មានបន្ថែម សូមទំនាក់ទំនង លេខទូរស័ព្ទទំនាក់ទំនង៖ ០៩៨ ៩៨៩ ៧៨៩ ៕
សូមអានសេចក្តីជូនដំណឹងលម្អិត៖
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-07T01:54:22.703Z",
"category": "ព័ត៌មានថ្មីៗ",
"views": 1781,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
មិនធម្មតា! កម្ពុជាមានរោងចក្រផលិតម្សៅមីខ្នាតធំ១កន្លែង ដែលអាចផលិតម្សៅមីបាន ១២០០តោន/ថ្ងៃ
|
https://business-cambodia.com/articles/cassava-factory
|
ដំឡូងមីគឺជាផលិតកម្មដំណាំធំជាងគេលំដាប់ទី២នៅប្រទេសកម្ពុជាបន្ទាប់ពីដំណាំស្រូវ។ដំឡូងមីភាគច្រើនដាំដុះដោយកសិករខ្នាតតូចសម្រាប់ផលិតចេញជាចំណីសត្វសម្រាប់ផលិតជាម្សៅមីនាំចេញទៅក្រៅប្រទេស ដែលភាគច្រើនត្រូវបាននាំចេញទៅកាន់ប្រទេសថៃ និងប្រទេសវៀតណាម។
ហើយមកដល់បច្ចុប្បន្នកម្ពុជាមានរោងចក្រផលិតម្សៅមីស្ថិតនៅខេត្តកំពង់ចាម ខេត្តក្រចេះ ខេត្តរតនគិរី ក្នុងនោះដែរ បើតាមប្រសាសន៍លើកឡើងរបស់ ឯកឧត្តម ញ៉ែម សំអឿន អភិបាលនៃគណៈអភិបាលខេត្តរតនគិរី បានលើកឡើងក្នុងសន្និសីទស្ដីពី "ភាពជោគជ័យក្នុងរយៈពេល ៥ឆ្នាំកន្លងមក" របស់រដ្ឋបាលខេត្តរតនគីរី បានឱ្យដឹងថា បច្ចុប្បន្នខេត្តរតនគិរីមាន ផ្ទៃដីដាំដុះដំឡូងមីនៅក្នុងខេត្តរតនគិរីបានកើនឡើងដល់ ១៦,០០០ហិកតា និងមានរោងចក្រផលិតម្សៅមីចេញពីផ្លែដំឡូងមីស្រស់ធំមួយកំពុងវិនិយោគ ដែលរោងចក្រនេះមានសមត្ថភាពផលិតម្សៅមីបានចំនួន ១២០០តោនក្នុងរយៈពេល ២៤ ម៉ោង។
បើតាមការបញ្ជាក់បន្ថែមពី ឯកឧត្តម ញ៉ែម សំអឿន បានឱ្យដឹងថា ក្នុងឆ្នាំ ២០២២ នេះ ក្រុមហ៊ុនដំឡូងមីរបស់ខេត្តរតនគិរីអាចនាំចេញម្សៅមីទៅក្រៅប្រទេសបានចំនួន ៦២២ តោន ដែលនាំចេញតាមច្រកអូយ៉ាដា។ក្នុងនោះរាល់កសិកម្មក្នុងខេត្តរតនគិរីត្រូវបាននាំចេញច្រើនបំផុតគឺទៅកាន់ប្រទេសវៀតណាម ដែលគិតចាប់តាំងពីឆ្នាំ ២០១៨ មកដល់ឆ្នាំ ២០២៣ នេះ ខេត្តរតនគិរីបាននាំចេញកៅស៊ូក្រែតទៅកាន់ប្រទេសវៀតណាមបានចំនួន ១៥,០០០តោន និងការនាំចេញផ្លែចេកចំនួន ១៣ម៉ឺនតោនក្នុងមួយថ្ងៃស្មើនឹង ៤០តោន ក្រៅពីនោះមានផ្លែស្វាយចំនួន ២ពាន់តោន ផ្លែម្នាស់ ១ពាន់តោនជាង។
គួរបញ្ជាក់ផងដែរថា បច្ចុប្បន្នវិស័យដែលមានសក្តានុពលបំផុតនៅក្នុងខេត្តរតនគិរីរួមមាន ៣សំខាន់ៗ ៖ កសិឧស្សាហកម្ម វិស័យទេចរណ៍ និងវិស័យធនធានរ៉ែ ដែលក្នុងមាននោះមានជាប្រភេទរ៉ែថ្មម៉ាប ដែលមានក្រុមហ៊ុនចំនួន ៤កំពុងតែវិនិយោគផងដែរ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-07T01:52:07.916Z",
"category": "ចាប់ផ្តើមអាជីវកម្ម",
"views": 507,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ស្គាល់ហើយ! រាជរដ្ឋាភិបាលសម្រេចផ្ទេរនិងតែងតាំងមន្ដ្រី ២ នេះជាអភិបាលក្រុងអរិយក្សត្រ និងក្រុងសំពៅពូន
|
https://business-cambodia.com/articles/mayor-sampov-poun-city-and-areykasat-city
|
រាជរដ្ឋាភិបាលបានធ្វើសម្រេចតែងតាំងលោក ចាន់ តារា ឋានន្ដរស័ក្ដិឧត្ដមមន្ដ្រី ថ្នាក់លេខ៥ ជាអភិបាលនៃគណៈអភិបាលក្រុងអរិយក្សត្រ និងផ្ទេរភារកិច្ចលោក អេង សុវិចិត្រ ឋានន្ដរស័ក្ដិវរមន្ដ្រី ថ្នាក់លេខ៣ ពីអភិបាលស្រុងកោះធំមកជាអភិបាលក្រុងសំពៅពូន។ នេះយោងតាមអនុក្រឹត្យដែលចេញដោយរាជរដ្ឋាភិបាលកាលពីថ្ងៃទី៦ ខែមេសា ឆ្នាំ២០២៣។
យ៉ាងណាក្រោយពីលោក អេង សុវិចិត្រ ត្រូវបានផ្ទេរភារកិច្ចទៅជាអភិបាល នៃគណៈអភិបាលក្រុងសំពៅពូន រាជរដ្ឋាភិបាលក៏បានសម្រេចតែងតាំងលោក ឆែ វណ្ណឌី ជាអភិបាល នៃគណៈអភិបាលស្រុកកោះធំជំនួសវិញផងដែរ។
សូមជម្រាបផងដែរថា ក្រុងសំពៅពូនដែលត្រូវបានបង្កើតឡើងនេះមានសង្កាត់ចំនួន ៥ ក្នុងនោះរួមមាន៖ សង្កាត់ឈើខ្មៅ សង្កាត់ព្រែកជ្រៃ សង្កាត់ព្រែកស្ដី សង្កាត់ជ្រោយតាកែវ និងសង្កាត់សំពៅពូន។ ចំពោះទីតាំងរដ្ឋបាលស្រុកនេះដែរ គឺស្ថិតនៅក្នុងសង្កាត់សំពៅពូន។
ដោយឡែកចំពោះក្រុងអរិយក្សត្រវិញគឺមានសង្កាត់ចំនួន ១១ ដែលរួមមាន៖ សង្កាត់បាក់ដាវ សង្កាត់កោះឧកញ៉ាតី សង្កាត់ព្រែកអំពិល សង្កាត់ព្រែកលួង សង្កាត់ព្រែកតាកូវ សង្កាត់ស្វាយជ្រំ សង្កាត់អរិយក្សត្រ សង្កាត់សារិកាកែវ សង្កាត់ពាមឧកញ៉ាអុង សង្កាត់ព្រែកក្មេង និងសង្កាត់បារុង។ ចំពោះទីតាំងរដ្ឋបាលក្រុងអរិយក្សត្រនេះដែរ គឺស្ថិតនៅក្នុងសង្កាត់អរិយក្សត្រ៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-07T01:43:26.073Z",
"category": "អចលនទ្រព្យ",
"views": 1857,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ប្រើតែទូរស័ព្ទ ចង់បង់វិក្កយបត្រអ្វីក៏បាន ខណៈធនាគារ PPCBank ចាប់ដៃគូជាង ២០០ ស្ថាប័ន-ក្រុមហ៊ុន
|
https://business-cambodia.com/articles/bill-payment-service-by-ppcbank
|
កន្លងមកពេលដែលត្រូវការបង់វិក្កយបត្រ ទឹកភ្លើង ធានារ៉ាប់រង ឬវិក្កយបត្រផ្សេងៗទៀត ប្រជាជនខ្មែរយើងត្រូវធ្វើដំណើរទៅដល់ទីតាំងទើបអាចបង់បាន។ ប៉ុន្តែបច្ចុប្បន្នជាសម័យបច្ចេកវិទ្យាហើយ មនុស្សយើងមិនចាំបាច់ត្រូវធ្វើដំណើរនាំតែខាតពេលវេលាទៀតនោះទេ គ្រាន់តែប្រើទូរស័ព្ទដៃមួយក៏អាចបង់វិក្កយបត្រគ្រប់មុខបានហើយ។
ជាក់ស្ដែងឥឡូវនេះ ធនាគារ PPCBank បានចាប់ដៃគូជាមួយនឹងស្ថាប័ន ក៏ដូចជាក្រុមហ៊ុន អាជីវកម្មជាង២០០ស្ថាប័ន ដើម្បីឱ្យអតិថិជនអាចធ្វើការទូទាត់វិក្កយបត្រ បានគ្រប់ពេលវេលាដោយគ្រាន់តែប្រើប្រាស់ App របស់ធនាគារ PPC នៅក្នុងទូរស័ព្ទដៃតែប៉ុណ្ណោះ។
ដើម្បីផ្ដល់ជូននូវផលិតផលហិរញ្ញវត្ថុប្រកបដោយគុណភាព រួមជាមួយនឹងសេវាទូទាត់បែបឌីជីថលយ៉ាងសម្បូរបែប អតិថិជន PPCBank ទាំងអស់អាចធ្វើការទូទាត់វិក្កយបត្រតាមរយៈ PPCBank Mobile App និងកម្មវិធី smartBiz ឬអញ្ជើញទៅតាមសាខាធនាគារ PPCBank ទូទាំងប្រទេសជាមួយនឹងតម្លៃសេវាទាបបំផុត។
តាមរយៈ PPCBank លោកអ្នកអាចធ្វើការទូទាត់នូវវិក្កយបត្រជាច្រើនប្រភេទដូចជា បង់វិក្កយបត្រទឹកភ្លើង បង់សាលា បង់ធានារ៉ាប់រង ព្រមទាំងវិក្កយបត្រផ្សេងៗជាច្រើនមុខទៀត ដែលសុទ្ធតែជាតម្រូវការចាំបាច់។ ជាមួយនឹង PPCBank Mobile App អតិថិជនទូទាំងប្រទេសកម្ពុជាអាចធ្វើការទូទាត់ និងទាញយកវិក្កបត្រដែលទូទាត់រួចបានភ្លាមៗ។
គួរបញ្ជាក់ផងដែរថា សម្រាប់អតិថិជនដែលមានបំណងចង់ក្លាយជាដៃគូទូទាត់របស់ធនាគារ PPCBank សូមទំនាក់ទំនងទៅកាន់ ធនាគារឥឡូវនេះ តាមរយៈលេខទូរស័ព្ទ៖ 069 688 248 / 017 688 248 ។ PPCBank មានប្រព័ន្ធបច្ចេកវិទ្យាដ៏ទំនើប ដែលអាចភ្ជាប់ដៃគូទូទាត់វិក្កយបត្រគ្រប់ប្រភេទបានយ៉ាង ឆាប់រហ័ស៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T10:20:34.371Z",
"category": "PR",
"views": 544,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
មិនធម្មតា! ក្រុមហ៊ុនអូស្រ្តាលី ចម្រាញ់មាសបានប្រមាណ៦ពាន់គីឡូ នៅក្នុងខេត្តមណ្ឌលគិរី
|
https://business-cambodia.com/articles/mondulkiri-province-refined-6000-kg-of-gold-in-mondulkiri-province
|
ខេត្តមណ្ឌលគិរី ជាខេត្តស្ថិតនៅភាគខាងកើតរបស់កម្ពុជា និងជាខេត្ដដែលសម្បូរទៅដោយធនធានរ៉ែជាច្រើនប្រភេទ ពិសេសគឺរ៉ែមាសតែម្ដង។ ជាក់ស្ដែងមកដល់ពេលនេះក៏មានក្រុមហ៊ុនធំមួយរបស់អូស្រ្តាលី ដែលបានទទួលសិទ្ធិរុករក និងចម្រាញ់រ៉ែមាស បានធ្វើការផលិតមាសសុទ្ធបានប្រមាណ ៦តោនរួចមកហើយដែរ។
តាមការលើកឡើងរបស់ឯកឧត្តម ស៊ន សារុន អភិបាលរងខេត្តរតនគីរី នៅក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល ៥ឆ្នាំកន្លងមករបស់ខេត្ដ" នៅថ្ងៃទី៤ ខែមេសា ឆ្នាំ២០២៣ បានមានប្រសាសន៍យ៉ាងដូច្នេះថា “ ក្រុមហ៊ុនរ៉ែមាស Renaissance Minerals (Cambodia) Ltd របស់ប្រទេសអូស្ត្រាលី ទទួលបានអាជ្ញាបណ្ណ នឹងកំពុងធ្វើអាជីវកម្មចម្រាញរ៉ែមាសជាផ្លូវការលើកដំបូងគឺនៅថ្ងៃទី២១ ខែមិថុនា ឆ្នាំ២០២១ រហូតដល់បច្ចុប្បន្នចម្រាញ់រ៉ែមាសបានប្រមាណ ៦តោន( ៦០០០គីឡូ) ស្ថិតនៅក្នុងភូមិសាស្រ្តស្ថិតក្នុងតំបន់អូខ្វាវ ឃុំចុងផ្លាស ស្រុកកែវសីមា”។
តាមការបញ្ជាក់របស់ឯកឧត្តបានឱ្យដឹងថា បច្ចុប្បន្ននេះមានក្រុមហ៊ុនចំនួន១៤ ហើយបានទទួលសិទ្ធិសិក្សា និងវិនិយោគលើវិស័យរ៉ែ ស្មើនឹង ១៨បណ្ណ ក្នុងនោះ លក្ខណៈសិប្បកម្មមានចំនួន ១១អាជ្ញាបណ្ណ ខណៈបច្ចុប្បន្ន ក៏មានក្រុមហ៊ុនចិន កំពុងរុករករ៉ែមាស នៅក្នុងតំបន់អូខ្លខេត្តមណ្ឌលគិរីផងដែរ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T09:53:12.389Z",
"category": "អចលនទ្រព្យ",
"views": 3018,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
សហគ្រិន២រូប បង្ហើបរឿងសំខាន់ៗ ៤ ត្រូវដឹងមុនរកស៊ីរបរតាមគ្នា បើមិនចង់ខាតពេល ចោលលុយទទេៗ
|
https://business-cambodia.com/articles/the-same-
|
បច្ចុប្បន្នមានអាជីវកម្មដូចៗគ្នាជាច្រើន កំពុងតែដំណើរការរកស៊ីនៅក្នុងប្រទេសកម្ពុជា ក្នុងនោះរួមមានដូចជា វិស័យកាហ្វេ សម្លៀកបំពាក់ សាច់អាំង តែគុជ និងរបរតាមអនឡាញជាដើម។ទាក់ទិនទៅនឹងបញ្ហានេះការរកស៊ីរបរដូចគ្នានេះដែរ ក៏មានសហគ្រិន ២រូបបាន លើកឡើងស្រដៀងគ្នានូវចំណុចសំខាន់ៗ៤ ដែលអ្នករកស៊ីថ្មីថ្មោងគួរតែសិក្សាស្វែងយល់ និងពិចារណាឱ្យបានល្អិតល្អន់មុននឹងសម្រេចចិត្តចាយលុយរកស៊ីលើរបរដែលគេកំពុងតែរកស៊ីច្រើន។ដែលចំណុចទាំងនោះរួមមាន ៖
១.ផែនការអាជីវកម្មច្បាស់លាស់
បើតាមការលើកឡើងរបស់លោក គីម គីណាល់ ម្ចាស់ហាងកាហ្វេឡឺទួលកាហ្វេបានឱ្យដឹងថា ក្នុងនាមជាអ្នករកស៊ីវិស័យកាហ្វេម្នាក់ រូបលោកយល់ឃើញថាវិស័យកាហ្វេនៅតែជារបរដែលមានទីផ្សារល្អ នៅតែអាចរកស៊ីបាន ប៉ុន្តែមុននឹងរកស៊ីរបរនេះ អ្នកជំនាន់ក្រោយគួរតែមានផែនការអាជីវកម្មឱ្យបានច្បាស់លាស់ ទាំងពីរបៀបធ្វើ ការចាយវាយក្នុងអាជីវកម្ម ការរើសធនធានមនុស្ស ចក្ខុវិស័យអាជីវកម្មផ្សេងៗទៀត ត្រូវរៀបចំឱ្យបានល្អិតល្អន់ ពោលគឺមិនមែនឃើញគេបើកហាងកាហ្វេ តូបកាហ្វេ លក់ដាច់បោះលុយរកស៊ីភ្លាមៗតាមគេតាមឯងឡើយ ព្រោះបើប្រថុយបែបនេះវាអាចមានគ្រោះថ្នាក់បាន។
២.ភាពខុសប្លែកពីគេនៃអាជីវកម្ម
បន្ថែមពីលើនេះ លោក គីណាល់ ក៏បានសង្កត់ធ្ងន់ផងដែរថា បើបងប្អូនចង់បើកអាជីវកម្មដែលដូចគ្នាទៅនឹងអាជីវកម្មរបស់អ្នកដទៃបងប្អូនត្រូវប្រាកដថា អាជីវកម្មនោះត្រូវតែមានភាពខុសប្លែកពីគេ ទោះតិចឬច្រើនក្តី ព្រោះប្រសិនបើរកស៊ីដូចគេហើយការរៀបចំដូចគេដដែលនោះវាមិនខុសពីការរកស៊ីចម្លងពីគេនោះទេ ហើយការធ្វើបែបនេះវាមិនបានទាក់ទាញឱ្យភ្ញៀវចូលកន្លែងយើងដូចដែលយើងគិតនោះទេ។ហេតុនេះជាជម្រើនល្អ បងប្អូនទាំងអស់គ្នា មុននឹងបើកនៅប្រភេទអាជីវកម្មដែលស្រដៀងនិងគេបងប្អូនគួរតែស្វែងរកនូវគំនិតសំខាន់ៗ ប្លែកខុសពីគេ ទោះតិចឬច្រើនក្តី ត្រូវឆ្កឹះរកចំណុចប្លែកពីគេឱ្យបាននោះទើបជាការប្រសើរ។
៣.សិក្សាច្បាស់ពីទីផ្សារនៃផលិតផល
តាមការលើកឡើងរបស់មេធំ Starbucks លោក ប៉ោ លីម បានមានប្រសាសន៍ថា មិនថាទិញហ្វ្រេនឆាយគេគឺចេញរកស៊ីខ្លួនឯង មុននឹងរើសយករបរឬផលិតផលណាមួយមករកស៊ី គួរតែសិក្សាពីទីផ្សារនៃផលិតផលជាមួយសិន ដោយស្ទាបស្ទង់មើលថាតើផលិតផលឬសេវាកម្មនេះបើធ្វើទៅអាចនឹងមានអ្នកគាំទ្រ ចាំបាច់ត្រូវការកម្រិតណា ព្រោះរាល់ផលិតផលទាំងអស់មិនមែនឱ្យដាក់សុទ្ធតែត្រូវនោះទេ ពេលខ្លះយើងឃើញគេរកត្រូវក៏ទៅរកតាមគេ ដោយខ្វះការពិចារណា និងសិក្សាបានត្រឹមត្រូវ វាអាចបង្ករជាហានិភ័យ ធ្វើឱ្យយើងខាតបង់ប្រាក់កាស និងពេលវេលាចោលទៅទទេៗ។ហេតុនេះមុននឹងរកស៊ីអ្វីក៏ដោយត្រូវធ្វើការសិក្សា តេស្តសាកល្បងឱ្យបានគ្រប់ជ្រុងជ្រោយជាមុនសិនមុននឹងបោះទុនរកស៊ីជាមួយវា។
៤.ត្រូវមានរបរឬការងារជាបម្រុង
ថ្វីបើការរកស៊ីត្រូវឱ្យយើងចាយពេលច្រើននៅជាមួយនឹងវា ប៉ុន្តែយើងក៏មិនអាចផ្តោតតែលើការរកស៊ីទាំងស្រុង ហើយមិនមានការងារ ឬ ប្រភពចំណូលផ្សេងបាននោះទេ ព្រោះការរកស៊ីមានមួយចានគោកមួយចាន់រាវ ក្នុងករណីបើការងាររកស៊ីមិនសមប្រកបឬខាតយើងអាចមានចំណូលពីប្រភពការងារផ្សេងដើម្បីទប់ ប៉ុន្តែបើយើងរកស៊ីតែមួយមុខហើយគ្មានប្រភពចំណូលផ្សេងសម្រាប់ទប់ទេ វាអាចជាហានិភ័យខ្ពស់ណាស់សម្រាប់អ្នករកស៊ីថ្មីថ្មោងបំផុត៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T09:51:05.036Z",
"category": "ចាប់ផ្តើមអាជីវកម្ម",
"views": 314,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ប្រើ TikTok និង Telegram រាល់ថ្ងៃ ដឹងអត់ថា App ពីរនេះ រកចំណូលតាមណា?
|
https://business-cambodia.com/articles/tiktok-telegram-app-income
|
Telegram និង TikTok គឺជាបណ្តាញសង្គមដ៏ពេញនិយមបំផុតមួយនៅជុំវិញពិភពលោក រួមទាំងនៅក្នុងប្រទេសកម្ពុជាផងដែរ ដែលភាគច្រើនគឺជាសិស្ស គ្រូបង្រៀន អ្នកធ្វើការ និងអ្នកជំនួញជាដើម។ លើសពីនេះ App ទាំងពីរនេះថែមទាំងអាចរកចំណូលបានរាប់រយពាន់លានដុល្លារថែមទៀត។
ជាមួយនឹងប្រជាប្រិយភាពខ្ពស់បែបនេះ តើបណ្តាញសង្គមយក្សទាំងពីរនេះអាចរកប្រាក់បាននៅឯណា? នេះគឺជាប្រភពចំណូលសំខាន់ៗដែលក្រុមហ៊ុនអាចបង្កើតបាន។ ដោយក្នុងនោះរួមមាន៖
ប្រភពចំណូលធំៗរបស់ប្រព័ន្ធផ្សាព្វសង្គម TikTok
១. ពីការលក់កាដូឌីជីថល៖ នៅក្នុងកម្មវិធីនេះ អ្នកប្រើប្រាស់អាចចំណាយលុយទិញកាក់ ឬកាក់ចន្លោះពី ១០០ ទៅ ១០,០០០ កាក់ ដើម្បីអាចប្រើប្រាស់ជាអំណោយដល់មិត្តភ័ក្តិ ឬអ្នកបង្កើតវីដេអូដែលពួកគេចូលចិត្ត ព្រោះកាក់ទាំងអស់នោះនឹងអាចផ្លាស់ប្តូរបានជាអំណោយឌីជីថល។ ដោយការលក់កាដូឌីជីថលនេះ TikTok អាចរកចំណូលបានយ៉ាងតិច ៣.៥ លានដុល្លារក្នុងមួយខែ។
២. ពានិជ្ជកម្មក្នុង TikTok ៖ ស្រដៀងទៅនឹង YouTube ឬ Facebook ដែរ ពីព្រោះថា TikTok ក៏នឹងផ្តល់សេវាកម្មផ្សព្វផ្សាយពាណិជ្ជកម្មសម្រាប់ក្រុមហ៊ុនអាជីវកម្មទាំងឡាយផងដែរនៅលើបណ្តាញសង្គមរបស់ខ្លួន ដោយជាធម្មតាយើងបានឃើញវីដេអូផ្សព្វផ្សាយទាំងនោះអាចស្ថិតនៅចន្លោះពីវីដេអូដោយអ្នកផលិតទៅវីដេអូមួយទៀតពេលយើងចូលមើលនៅ news feed
ការចាយទៅលើការផ្សព្វផ្សាយពាណិជ្ជកម្មដោយផ្ទាល់លើ TikTok អាចមានតម្លៃថ្លៃជាងជាការលក់កាដូឌីជីថល ដោយវិធីនេះម្ចាស់ក្រុមហ៊ុន ឬអាជីវកម្មអាចធ្វើបានរួមមានដូចជា Cost Per Click(CPC) គិតលុយតាមចំនួនចុច Cost Per View (CPV) គិតលុយតាមចំនួនទស្សនា និង Cost Per Action (CPA) គិតលុយតាមរយៈសកម្មភាព ឬវីដេអូពិសេសណាមួយ។
៣. Paid Subscription plans៖ ស្រដៀង Apple Music និង Spotify អ្នកប្រើប្រាស់អាចចំណាយលុយដើម្បីប្រើប្រាស់សេវាកម្មតន្ត្រីរបស់ TikTok តាមរយៈការចុះឈ្មោះយក Subscription Plan ណាមួយ ហើយពួកគេអាចបង្កើតជាវីដេអូប្លែកលើសពីអ្នកប្រើប្រាស់ទូទៅមានព្រមទាំងអាចចែករំលែកវាផងដែរ។
ប្រភពចំណូលធំៗរបស់ប្រព័ន្ធផ្សាព្វសង្គម Telegram
Telegram មានលក់ដូចជា៖
១. អាចផ្ទុកឯកសាររហូតដល់ 4GB ខណៈពេលដែលអ្នកប្រើប្រាស់ធម្មតាអាចផ្ទុកឡើងបានត្រឹមតែ 2GB ប៉ុណ្ណោះ
២. ល្បឿនទាញយកលឿនជាងមុន ដោយសារអ្នកបង់ប្រាក់នឹងមានអាទិភាពខ្ពស់ក្នុងការទាញយកឯកសារក្រៅពី Telegram
៣. មុខងារ Convert Voice Messages អាចបម្លែងពីសារជាសំឡេងទៅជាតួអក្សរ
៤. មិនមានផ្ទាំងផ្សាយពាណិជ្ជកម្ម ពេលប្រើកម្មវិធី
៥. Unique reactions ក្រៅពី emoji reaction ចំនួន១៦ ដែល telegram ផ្ដល់ប្រើប្រាស់ផ្ទាល់ខ្លួនបាន។
៦. ស្ទីគ័រពិសេស ក៏ដូចជាស្ទីគ័រពិសេសនឹងទទួលបានការអាប់ដេតថ្មីៗរៀងរាល់ខែ ហើយក្រៅពីតម្លៃតេឡេក្រាមនឹងមិនអាចប្រើស្ទីគ័រនោះបានទេ។
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T09:49:29.990Z",
"category": "កំពូលអ្នកលក់",
"views": 416,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
រៀនអត់អស់លុយ! សមាគមន៍ធំ១ ប្រកាសផ្តល់អាហារូបករណ៍១០០% រៀនឥតគិតថ្លៃលើជំនាញ១០ នេះ
|
https://business-cambodia.com/articles/1-big-association-announces-100-scholarship
|
សម្រាប់អ្នកដែលចង់រៀនជំនាញបន្ថែមហើយពុំមានលទ្ធភាព ជាពិសេសនោះគឺសម្រាប់កុមារកំព្រា ជនក្រីក្រ និងជនពិការ ដែលចង់មានជំនាញពិតប្រាកដមួយសម្រាប់ខ្លួនឯង ពេលនេះឱកាសល្អបានមកដល់ហើយព្រោះសមាគមនអភិវឌ្ឍន៍យុវជន-YDA បានប្រកាសផ្តល់អាហារូបករណ៍១០០% លើជំនាញ១០នេះ។
ចំពោះវគ្គបណ្តុះបណ្តាលជំនាញមានដូចជា៖
បរិក្ខារម៉ាស៊ីនត្រជាក់ ទូទឹកកក ម៉ាស៊ីនបោកគក់ កំរិត១
បរិក្ខារម៉ាស៊ីនត្រជាក់ ទូទឹកកក ម៉ាស៊ីនបោកគក់ កំរិត២
សបណ្តាញអគ្គិសនី
គូរប្លង់អគ្គិសនី
អគ្គិសនី (ប្រព័ន្ធ ATS)
តបណ្តាញទឹក (ជាងទឹក)
ផ្សារតោនបាញ់ថ្នាំរថយន្ត
បោះពុម្ភធៀបការ អាវយឺត វិក័យបត្រ នាមប័ណ្ណ
ក្រាហ្វិកឌីហ្សាញ (PSD + AI + CDR)
កាត់តវីដេអូ (Premiere + After Effects)
កុំព្យូទ័ររដ្ឋបាល (Word, Excel……..)
សូមបញ្ជាក់ថា សម្រាប់ការដាក់ពាក្យគឺត្រូវការឯកសារដូចជា៖ លិខិតបញ្ជាក់ជនក្រីក្រ ឬកុមារកំព្រាពីអាជ្ញាធរមូលដ្នាន នឹងអត្តសញ្ញាណប័ណ្ណសញ្ជាតិខ្មែរ។ សម្រាប់ព័ត៌មានបន្ថែម អាចទាក់ទងតាមលេខទូរស័ព្ទ 010 698585, 089 698585, 068 698585៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T09:29:58.532Z",
"category": "ព័ត៌មានថ្មីៗ",
"views": 596,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
Group CEO Forte ប្រាប់ចំណុចស្លាប់រស់ធំៗ២នៃអាជីវកម្ម អាចនាំឱ្យជំនួញនោះខាត ឬចំណេញ
|
https://business-cambodia.com/articles/two-major-can-lead-business-to-loss-or-profit
|
ឯកឧត្តម យក់ ចំរើនប្ញទ្ធិ ជាប្រធានអគ្គនាយកក្រុមហ៊ុនធានារ៉ាប់រង Forte ជាថ្នាក់ដឹកនាំអាជីវកម្មចាស់វស្សាមួយរូប ដែលធ្លាប់មានបទពិសោធន៍ទិញយកក្រុមហ៊ុនធានារ៉ាប់រងប្រទេសឡាវមួយ មានអតិថិជនខ្ទង់ ២០ម៉ឺននាក់ អាចរកប្រាក់ចំណូលខ្ទង់ ៥លានដុល្លារក្នុងមួយឆ្នាំ ប៉ុន្តែរកស៊ីខាតក្នុងឆ្នាំ ២០១៧ ហើយបានបំប្លែងឱ្យរស់រានមានជីវិត និងអាចរីកចម្រើនឡើងវិញបាន ដែលនេះគឺជារឿងដ៏គួរឱ្យចាប់អារម្មណ៍បំផុត ដែលអ្នករកស៊ីគ្រប់រូបគួរយកជាមេរៀនសម្រាប់ការរកស៊ីផងដែរ។
ក្នុងកិច្ចសម្ភាសន៍ដោយផ្ទាល់មួយជាមួយនឹងក្រុមការងារចាបក្រហម ឯកឧត្តម ធ្លាប់បានបង្ហាញថាបញ្ហាធំ២យ៉ាង ដែលអាចនាំឱ្យក្រុមហ៊ុនរកស៊ីខាតគឺ ទី១ បញ្ហាក្នុងការគ្រប់គ្រង និងទី២ គឺបញ្ហាហិរញ្ញវត្ថុ។
មូលហេតុដែលចំណុចទាំង២នេះ អាចធ្វើឱ្យអាជីវកម្មខាត ឬចំណេញ ព្រោះបទពិសោធន៍របស់លោកក្នុងការធ្វើអាជីវកម្ម និងធ្លាប់ទិញយកក្រុមហ៊ុនឡាវដែលរកស៊ីខាតនោះ គឺបណ្ដាលមកពីបញ្ហាធំទាំង២នេះ។ ប្រសិនបើអាជីវកម្មអ្នកកំពុងតែរកស៊ីមិនទៅមុខ ឬកំពុងខាត អ្នកក៏គួរតែផ្ដោតឱ្យខ្លាំងលើការពង្រឹងចំណុចសំខាន់ទាំង២នេះឡើងវិញផងដែរ។
ចំពោះបញ្ហាក្នុងការគ្រប់គ្រង លោកបានលើកទឹកចិត្តឱ្យក្បាលម៉ាស៊ីនដឹកនាំ គប្បីគួរ ផ្លាស់ប្ដូររចនាសម្ព័ន្ធនៃការដឹកនាំ ពីការគ្រប់គ្រងមិនគ្រប់ជ្រុងជ្រោយ ឱ្យក្លាយជាការគ្រប់គ្រង ៣៦០ដឺក្រេវិញ។
សម្រាប់ម្ចាស់ក្រុមហ៊ុនដែលមានអាជីវកម្មខំប្រឹងតស៊ូរាប់ឆ្នាំ តែរកមិនឃើញពន្លឺប្រាក់ចំណេញ គាត់គួរតែផ្លាស់ប្ដូរក្បាលម៉ាស៊ីនដឹកនាំថ្មី ព្រោះខួរក្បាលថ្មីអាចនឹងដឹកនាំអាជីវកម្មឱ្យរីកចម្រើនបាន។ រីឯជម្រើសមួយទៀត គឺការច្របាច់បញ្ចូលជាមួយនឹងអាជីវកម្មដទៃ ដែលគេមានយុទ្ធសាស្ត្រខ្លាំង មានធនធានថ្មីសម្រាប់គ្រប់គ្រងជំនួសបាន។
ដោយឡែក ចំពោះបញ្ហាហិរញ្ញវត្ថុវិញ គប្បីគួរគិតវិភាគរៀបចំការគ្រប់គ្រងហិរញ្ញវត្ថុឡើងវិញ តាមរយៈការកាត់ចោលនូវចំណូលពុល ដែលមានន័យថា ចំណូលទាំងអស់មិនមែនជាការចំណេញនោះទេ ពោលគឺចំណូលខ្លះជាដើមហេតុនាំឱ្យអាជីវកម្មនោះខាត។ បន្ថែមពីនោះអ្នកដឹកនាំគប្បីគួររៀបចំការចំណាយឱ្យមានប្រសិទ្ធភាពខ្ពស់ ចាយចំគោលដៅ ចាយហើយបង្កើនចំណូលមកវិញ និងជៀសវាងការចាយខ្ជះខ្ជាយជាដើម។
ជារួមមកវិញ លោកក៏បានបង្ហាញនូវចរិតលក្ខណៈពិសេសរបស់អ្នកដឹកនាំអាជីវកម្មពូកែ គប្បីគួរចេះសម្លឹងឱ្យបានមុនគេ១ជំហានជានិច្ចផងដែរ ទើបអាចចាប់យកឱកាសបានលឿន និងអាចត្រៀមខ្លួនបញ្ចៀសខ្លួនពីហានិភ័យនានាផងដែរ៕ អភិវឌ្ឍន៍ខ្លួនជាមួយខ្ញុំទីនេះ ( https://t.me/LongVathanakOfficial )
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T09:22:04.236Z",
"category": "ភាពជាអ្នកដឹកនាំ",
"views": 423,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ធនាគារដំឡើងការប្រាក់កម្ចី តើពួកគាត់បំពានកិច្ចសន្យាទេ? តោះមកស្ដាប់ការពន្យល់របស់ជំទាវ ជា សិរី
|
https://business-cambodia.com/articles/chea-serey-explain-bank-hike-interest-rate
|
មួយរយៈនេះមានបងប្អូនពលរដ្ឋខ្មែរយើងមានចម្ងល់ហើយពិតជាចង់បានការបកស្រាយពីធនាគារជាតិនៃកម្ពុជាដែលជាអាជ្ញាធរគ្រប់គ្រងវិស័យធនាគារទាំងមូល ខណៈពួកគាត់ឃើញធនាគារមួយចំនួនដែលខ្លួនកំពុងខ្ចីលុយបានជូនដំណើរពីការដំឡើងការប្រាក់របស់ខ្លួន។
ជុំវិញបញ្ហាដែលបានរៀបរាប់ខាងលើមុន លោក ជំទាវ ជា សិរី ទេសាភិបាលរង ធនាគារជាតិនៃកម្ពុជាបានបង្ហោះសារលើហ្វេសប៊ុកផ្ទាល់ខ្លួនដោយភ្ជាប់ជាមួយនឹងរូបភាពនៃសេចក្ដីប្រកាសព័ត៌មានស្ដីពី” ការអនុវត្តច្បាប់ស្ដីពីការការពារអ្នកប្រើប្រាស់ និងប្រកាសពីខសន្យាមិនសុចរិតក្នុងវិស័យធនាគារនិងហិរញ្ញវត្ថុ”។
នៅក្នុងសារនោះលោកជំទាវបានឲ្យដឹងថាកន្លងមកលោកជំទាវបានពន្យល់ពីមូលហេតុដែលធនាគារមួយចំនួនតម្លើងអាត្រាការប្រាក់លើឥណទាន។ ការតម្លើងគឺដោយសារអាត្រាការប្រាក់លើទីផ្សារអន្តរជាតិកើនឡើង ហើយធនាគារនៅកម្ពុជាក៏ត្រូវរងឥទ្ធិពលពីការកើនឡើងនេះដែរ ដែលធ្វើឲតម្លៃដើមទុនរបស់គាត់ខ្ពស់ជាងមុន។
លោកជំទាវឲ្យដឹងទៀតថា ធនាគារដែលខ្ចីប្រាក់ពីបរទេសត្រូវបង់ការប្រាក់ខ្ពស់ជាងមុន ហើយធនាគារដែលប្រើប្រាស់ទុនក្នុងស្រុកក៏បានចំណាយការប្រាក់ខ្ពស់ជាងមុនឲអ្នកដាក់ប្រាក់បញ្ញើរ។ បើយើងសង្ខេតមើលអាត្រាប្រាក់បញ្ញើរគឺមានការកើនឡើងសឹងតែគ្រប់ធនាគារ។ អ្នកដាក់លុយចង់បានការប្រាក់ខ្ពស់ ឯអ្នកខ្ជីចង់បានការប្រាក់ទាប។ ដូចនេះធនាគារមួយចំនួនក៏បានសម្រេចចិត្តតម្លើងអាត្រាការប្រាក់លើឥទានអតិថិជនរបស់ខ្លួន។
ចំពោះសំណួរសួរថាតើធនាគារដំឡើងការប្រាក់បែបនេះខុសឬត្រូវ? លោកជំទាវក៏មិនដឹងថាកិច្ចសន្យានិមួយៗបានសរសេរយ៉ាងដូចម្តេចដែរ ពោលគឺវាអាស្រ័យលើការឯកភាពគ្នារវាងភាគីទាំងសងខាង។ ជាទូទៅកិច្ចសន្យាខ្លះគឺផ្អែកលើអាត្រាអណ្តែតអន្តរជាតិ ( floating interest rate)ដែលបានន័យថាបើអាត្រាការប្រាក់អន្តរជាតិឡើង អាត្រាឥណទានក៏ឡើងដូចគ្នា ហើយបានអាត្រាអន្តរជាតិធ្លាក់ថ្លៃ អាត្រាឥណទានក៏ត្រូវបន្ទាបតាមហ្នឹងដែរ។ ប៉ុន្តែក៏មានឥណទានខ្លះ អាត្រាការប្រាក់ត្រូវបានកំណត់ទុកជាមុនក្នុងរយៈពេលសរុបនៃការខ្ជី។ ក្នុងករណីនេះធនាគារត្រូវចរចារឡើញវិញជាមួយអតិថិជន បើមានការប្រែប្រួលលក្ខខណ្ឌ។
ជាចុងក្រោយលោកជំទាវសូមបងប្អូនមើលកិច្ចសន្យាខ្លួនឲ្យបានម្មត់ចត់មុននឹងចុះហត្ថលេខា ហើយត្រូវយល់ពីសិទ្ធិនិងកាតព្វកិច្ចខ្លួនឯងឲ្យបានច្បាស់លាស់ ដើម្បីជៀសវាងជម្លោះនាថ្ងៃក្រោយ។
ទោះយ៉ាងណាយោងតាមបទប្បញ្ញាតិជាធរមានគ្រិះស្ថានហិរញ្ញវត្ថុមានកាតព្វកិច្ចបំភ្លឺរាល់ចម្ងល់អតិថិជន និងបង្ហាញរាល់លក្ខខណ្ឌទាំងឡាយដោយសុចរិត និងតម្លាភាព។
សូមអានការអនុវត្តច្បាប់ស្ដីពីការការពារអ្នកប្រើប្រាស់ និងប្រកាសពីខសន្យាមិនសុចរិតក្នុងវិស័យធនាគារនិងហិរញ្ញវត្ថុខាងក្រោមនេះ៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T09:14:51.900Z",
"category": "ហិរញ្ញវត្ថុ",
"views": 4310,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ដោះយ៉ាងណាក៏មិនអស់! នេះជាកំហុសធំៗទាំង១០ ដែលអ្នកចង់ដោះបំណុលអស់លឿន តែងធ្វើ
|
https://business-cambodia.com/articles/10-big-mistakes-debtors-always-make
|
ជាប់ជំពាក់បំណុលគេ គឺប្រៀបដូចជាការរស់ក្រោមពពកខ្មៅងងឹត អ្នកប្រាកដជាខំរិះរកគ្រប់វិធីដើម្បីឈានជើងចេញពីចំណងមួយនោះឱ្យបានឆាប់។ ការចេញពីបំណុលបានលឿនគឺជារឿងល្អហើយ ប៉ុន្តែសូមពិនិត្យមើលរបៀបដើររបស់អ្នកផង ដើម្បីចៀសវាងឈានខុសធ្វើឱ្យពិបាកខ្លួនលើសដើម។
ខាងក្រោមនេះជាកំហុសធំៗទាំង១០យ៉ាង ដែលអ្នកប្រញាប់អស់បំណុលតែងតែធ្វើដដែលៗ នាំឱ្យពួកគេធ្លាក់ខ្លួនចូលទៅក្នុងបំណុលវ័ណ្ឌកជ្រៅទៅៗ៖
១. ដាក់សម្ពាធលើខ្លួនឯង៖ ជំពាក់គេច្រើនគឺជាបន្ទុកធ្ងន់ណាស់ហើយ តែវានឹងរឹតតែធ្ងន់ធ្ងរ បើអ្នកដាក់បន្ទុកឱ្យខ្លួនឯងជ្រុលពេក រហូតធ្វើឱ្យបាត់បង់សមត្ថភាពគិត និងរកដំណោះស្រាយ។
២. មិនដែលលើកទឹកចិត្តខ្លួនឯង៖ អ្នកហត់ណាស់ទម្រាំរកលុយសងគេបានមួយខែ ប៉ុន្តែរាល់ពេលបានសងគេ តាមការកំណត់ ឬដាច់បានមួយវគ្គៗ អ្នកមិនដែលពោលពាក្យអរគុណ ឬលើកទឹកចិត្តខ្លួនឯងសោះ។ ផ្ទុយពីការមើលពីលទ្ធផលល្អ អ្នកបែរជាគិតតែសម្លឹងទៅកាន់បន្ទុកដ៏ធ្ងន់ ធ្វើឱ្យចិត្តកាន់តែពិបាកថែមទៀត។
៣. មិនចេះប្រើជំនួយ៖ អ្នកគិតតែមុជខំដោះបំណុលម្នាក់ឯង ដោយមិនឆ្លៀតពេលងើបមុខ មើលឱកាសជុំវិញខ្លួន ថាតើមានអ្នកណាខ្លះដែលអាចជួយអ្នកបាន? តើមានអ្នកណាអាចប្រឹក្សា ផ្ដល់ដំណោះស្រាយល្អៗជាងនេះដែរឬទេ?
៤. គ្មានគោលដៅច្បាស់លាស់៖ អ្នកឈ្មុសឈ្មុលដោះបំណុលម្ដងទាំងអស់ មិនគិតកំណត់គោលដៅ ដោះជាបំណែកម្ដងមួយៗឱ្យច្បាស់លាស់ឡើយ។ ការមិនកំណត់គោលដៅតូចៗ អាចធ្វើឱ្យអ្នកជាប់គាំងមិនអាចសម្រេចលទ្ធផលធំបាន។
៥. ធ្វេសប្រហែសចំណេះដឹងហិរញ្ញវត្ថុ៖ អ្នកគិតតែដោះបំណុល ដោយមិនដែលអើពើអំពីការខិតខំទាញយកចំណេះដឹងហិរញ្ញវត្ថុដាក់ក្នុងខ្លួនទាល់តែសោះ។ ដូច្នេះហើយចង់មិនៗ អ្នកច្បាស់ជាត្រូវជាប់គាំងព្រោះតែខ្វះខាតចំណេះដឹង និងអសមត្ថភាពដោះស្រាយ។
៦. គ្មានផែនការហិរញ្ញវត្ថុច្បាស់លាស់៖ អ្នកមិនដែលរៀបចំផែនការហិរញ្ញវត្ថុ បណ្ដែតបណ្ដោយឱ្យមានការចំណាយតាមចំណង់ ជាហេតុនាំឱ្យលុយរកមកមិនដែលសល់ ឬសងគេមិនគ្រប់ រហូតដល់ត្រូវបង្កើតបំណុលថ្មីៗជាបន្តបន្ទាប់។
៧. មិនសន្សំលុយ៖ កំហុសសាមញ្ញ តែធ្ងន់ធ្ងរបំផុត ដោយសំអាងហេតុផលថារកលុយមកចាយសឹងមិនគ្រាន់ សងគេសឹងមិនគ្រប់ អ្នកក៏ទម្លាក់ការសន្សំចោល។ ដល់ពេលត្រូវការលុយចំណាយបន្ទាន់ តែអ្នកគ្មានលុយបម្រុងអ្នកក៏ត្រូវខ្ចីគេថែមទៀត។
៨. មិនបង្កើនចំណូល៖ បំណុលក៏ច្រើន ចំណាយក៏ច្រើន តែអ្នកបែរជាបណ្ដោយឱ្យចំណូលនៅតែដដែលមិនឃើញកើនសោះ។ អ្នកគិតតែចំណាយពេល ស្រ្តេស ពិបាកចិត្ត ព្រោះបំណុល តែបែរជាមិនចំណាយពេលគិតរកផ្លូវបង្កើតលុយបន្ថែម ដើម្បីឆាប់ចេញផុតពីបំណុលទៅវិញ។
៩. ជ្រើសរើសរបៀបសងខុស៖ ព្រោះតែចង់ឱ្យឆាប់អស់បំណុល អ្នកបែរជាលេងផ្លូវកាត់ រើសវិធីសាស្រ្តខុស នាំឱ្យធ្ងន់កលើសដើម ដូចជាការខ្ចីបុលឯកជនយកមកបង់ការធនាគារជាដើម។
១០. មិនយកចិត្តទុកដាក់នឹងបំណុល៖ ដឹងត្រឹមថាជំពាក់គេច្រើន តែមិនដែលដឹងលម្អិតទេថា ជំពាក់អ្នកណាខ្លះ ចំនួនប៉ុន្មាន ការប្រាក់ប៉ុន្មាន ត្រូវសងថ្ងៃណា រយៈពេលកំណត់ប៉ុន្មានឆ្នាំ។ ការមិនដឹងបែបនេះជាកំហុសធំបំផុត វាមានន័យថាអ្នកកំពុងមិនយកចិត្តទុកដាក់លើបញ្ហាស្នូលរបស់ខ្លួនឯង ហេតុនេះអ្នកមិនអាចយកឈ្នះវាបានឡើយ។ ដូច្នេះហើយសូមងាកមកកត់ត្រាបំណុលទាំងអស់ដែលមាន ឱ្យបានលម្អិតឡើងវិញ ដើម្បីងាយស្រួលរៀបយុទ្ធសាស្រ្តយកឈ្នះវា។
សូមចងចាំថា ធ្វើអ្វីក៏ដោយវាត្រូវការពេលវេលា កុំអន្ទះសារចង់ឱ្យលទ្ធផលចេញមុនពេលកំណត់ វាអាចនាំអ្នកឱ្យធ្លាក់ខ្លួនទៅក្នុងបញ្ហាកាន់តែជ្រៅ។ សូមប្រកាន់ភ្ជាប់ភាពអត់ធ្មត់ ដោះស្រាយបញ្ហាតាមដំណាក់កាល ផុតពីមួយចូលមួយ មិនយូរទេអ្នកច្បាស់ជាអាចសងបំណុលគេអស់មិនខាន៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T09:09:19.594Z",
"category": "ហិរញ្ញវត្ថុ",
"views": 337,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ប្រភេទការងារទាំង១០នេះ ChatGPT អាចធ្វើបានល្អជាងមនុស្ស និងនាំទៅរកបាត់បង់ការងារខ្ទង់លាននាក់
|
https://business-cambodia.com/articles/chat-gpt-jobs
|
យោងតាមរបាយការណ៍ថ្មីមួយបានឱ្យដឹងថា បច្ចេកវិទ្យាឆ្លាតវៃ Chat GPT ដែលកំពុងពេញនិយមបំផុតរបស់ក្រុមហ៊ុន OpenAI ត្រូវបានគេរំពឹងថានឹងជំនួសការងារមនុស្សចំនួន ៤.៨ លានកន្លែងនៅសហរដ្ឋអាមេរិក។ នេះបើយោងតាម Fox Business ចុះផ្សាយនាថ្ងៃទី០៥ ខែមេសា ឆ្នាំ២០២៣។
កាលពីពេលថ្មីៗនេះ ក្រុមហ៊ុន Outplacement និងក្រុមហ៊ុន Challenger, Grey & Christmas បានចោទសួរសំណួរដ៏រសើបមួយទៅកាន់ ChatGPT ថា៖ «តើ ChatGPT អាចជំនួសការងារអ្វីខ្លះ?»។ ឆ្លើយតបនឹងសំណួរនេះ bot បានប្រាប់ថា វាទំនងជានឹងជំនួសមុខតំណែងដែលមានលក្ខណដដែលៗ អាចទស្សន៍ទាយអនាគតបាន និងរាប់បញ្ចូលទាំងតម្រូវការភាសាផងដែរ។ ការងារទាំងនោះរួមមាន៖ អ្នកតំណាងផ្នែកសេវាកម្មអតិថិជន អ្នកបកប្រែ អ្នកសរសេរបច្ចេកទេស (ជាអ្នកសារព័ត៌មានវិជ្ជាជីវៈតាមប្រព័ន្ធផ្សព្វផ្សាយផ្សេងៗ) អ្នកថតចម្លង បុគ្គលិកផ្នែកបញ្ចូលទិន្នន័យ។ AI chatbot នេះក៏បានបន្ថែមថា ខ្លួនអាចជ្រាតចូលទៅក្នុងវិស័យផ្សេងទៀតដូចជា វិទ្យាសាស្ត្រទិន្នន័យ វិទ្យាសាស្ត្រកុំព្យូទ័រ ការរៀនម៉ាស៊ីន គណិតវិទ្យានិងស្ថិតិ និងអាជីវកម្ម។
ក្នុងនោះ ក្រុមហ៊ុន Challenger, Grey & Christmas បានបំបែកចំនួនការងារនៅក្នុងផ្នែកនីមួយៗដែលបានរាយបញ្ជីដោយប្រើទិន្នន័យពីការិយាល័យស្ថិតិការងារ ហើយបានរកឃើញថាយ៉ាងហោចណាស់ ៤.៨ លានការងារនៅអាមេរិកអាចត្រូវបានជំនួសដោយ បច្ចេកវិទ្យាឆ្លាតវៃ Chat GPT។ ស្របពេល ទីភ្នាក់ងារសារព័ត៌មាន CTV News បានរាយការណ៍ថា ឥទ្ធិពលរបស់ Chat GPT មកលើកម្លាំងពលកម្មរបស់មនុស្សមានសញ្ញាគួរឲ្យព្រួយបារម្ភ ហើយករណីខ្លះ មនុស្សអាចស្វែងរកការងារថ្មីក្នុងវិស័យដែលពាក់ព័ន្ធ ការទទួលបានជំនាញថ្មី និងការផ្លាស់ប្តូរទៅកាន់ឧស្សាហកម្មផ្សេងៗគ្នា។ មិនត្រឹមតែប៉ុណ្ណោះ មនុស្សគួរពង្រឹងការយល់ដឹងខាងផ្នែកបច្ចេកវិទ្យា អភិវឌ្ឍន៍ជំនាញទន់ ស្វែងរកឱកាសថ្មីៗ បង្កើតទំនាក់ទំនង និង បណ្តាញផ្សេងៗជាដើម។
គួរជម្រាបផងដែរថា បច្ចេកវិទ្យា ChatGPT របស់ក្រុមហ៊ុន OpenAI នេះត្រូវបានដាក់ឱ្យដំណើរការក្នុងខែវិច្ឆិកា ឆ្នាំ២០២២ ហើយបានបំបែកកំណត់ត្រារីកលូតលាស់លឿនបំផុតជាមួយនឹងអ្នកប្រើប្រាស់សកម្មប្រចាំខែចំនួនដល់ទៅ ១០០លាននាក់ឯណោះ ក្នុងខែមករា ឆ្នាំ២០២៣។ លើសពីនេះ ក្រុមហ៊ុន OpenAI ក៏ទើបបានចេញផ្សាយអំពីកំណែទម្រង់ចុងក្រោយរបស់ខ្លួនលើ GPT-4 កាលពីខែមីនាផងដែរ៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T09:05:40.736Z",
"category": "ភាពជាអ្នកដឹកនាំ",
"views": 2039,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ក្តៅខ្លាំង! វេជ្ជបណ្ឌិតថៃ ព្រមានពីការដាច់សរសៃឈាមខួរក្បាល ខណៈកម្តៅថ្ងៃនេះឡើងដល់៥០អង្សា
|
https://business-cambodia.com/articles/thailand-heatwave-
|
សីតុណ្ណភាពនៅក្នុងប្រទេសថៃចាប់ផ្តើមឡើងក្តៅខ្លាំង ខណៈសង្កាត់ បាងណា នៅក្នុងទីក្រុងបាងកក ឡើងខ្ពស់ដល់៥០អង្សា។ ការឡើងកម្តៅដ៏ខ្ពស់នេះ ត្រូវបានវេជ្ជបណ្ឌិតថៃ ព្រមានអំពីបញ្ហាសុខភាពរបស់ប្រជាជនដែលអាច ប្រឈមមុខនឹងជំងឺដាច់សរសៃឈាមខួរក្បាល។ នេះបើតាមប្រភពសារព័ត៌មាន Bangkok Post ។
បើតាមក្រសួងឧតុនិយមថៃ បានឱ្យដឹងថា តំបន់ដែលមានកម្តៅខ្លាំងបន្ទាប់ពីទីក្រុងបាងកក មានដូចជា ខេត្តឈុនបូរី (៤៩អង្សា) ខេត្តភូកេត (៤៧អង្សា) ខេត្តស៊ីសាកេត (៤១អង្សា) និង ខេត្តផេតចាប៊ុន(៤០អង្សា)ជាដើម។ ការឡើងកម្តៅនេះអាចនឹងបន្តរហូត ដល់ពាក់កណ្តាលខែឧសភា។
ពាក់ព័ន្ធនឹងការឡើងកម្តៅនេះ លោកវេជ្ជបណ្ឌិត Opas Karnkawinpong មន្រ្តីសុខាភិបាលសាធារណៈ របស់ថៃបានព្រមានអំពីបញ្ហាសុខភាពចំពោះ មនុស្សធាត់និងមនុស្សចាស់ ដែលអាចប្រឈមមុខនឹងជំងឺដាច់សរសៃឈាមខួរក្បាល។
លោកវេជ្ជបណ្ឌិតបានណែនាំដែរថាសម្រាប់កុមារនិងមនុស្សធំត្រូវទទួលទានអាហារូបត្ថម្ភនិងទឹកឱ្យបានគ្រប់គ្រាន់ កុំរង់ចាំរហូតដល់ស្រេកទឹកទើបផឹក ជៀសវាងទទួលទាននូវភេសជ្ជៈប៉ូវកម្លាំង តែនិងកាហ្វេឬជាតិអាកុលជាដើម។ ជាមួយគ្នានេះជៀសវាងការធ្វើលំហាត់ប្រាណនៅក្រោមកម្តៅថ្ងៃខ្លាំង៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T08:21:54.284Z",
"category": "ព័ត៌មានថ្មីៗ",
"views": 8952,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ឱកាសការងាររដ្ឋ! ក្រសួង និងស្ថាប័នធំ ២ ប្រកាសជ្រើសរើសមន្ដ្រីជាច្រើនរូបចូលបម្រើការងារ
|
https://business-cambodia.com/articles/ministry-of-public-works-and-transport-office-of-the-council-of-ministers
|
ជាឱកាសសម្រាប់អ្នកដែលកំពុងស្វែងការងារធ្វើ ពិសេសអ្នកដែលចង់ចូលបម្រើការងារនៅក្នុងក្របខ័ណ្ឌរដ្ឋ ខណៈថ្មីៗនេះក្រសួងសាធារណការ និងដឹកជញ្ជូន ព្រមទាំងទីស្ដីការគណៈរដ្ឋមន្ដ្រី បានប្រកាសពីការប្រឡងជ្រើសរើសនិស្សិត និងមន្ដ្រីរាជការ ចូលបម្រើការងារនៅក្នុងស្ថាប័នរបស់ខ្លួន។
១. ទីស្ដីការគណៈរដ្ឋមន្ដ្រី
យោងតាមសេចក្ដីជូនដំណឹង នៅក្នុងឆ្នាំ២០២៣ នេះទីស្ដីការគណៈរដ្ឋមន្រ្ដីនឹងប្រឡងជ្រើសរើសមន្ដ្រីក្រខណ្ឌ (ក្របខ័ណ្ឌ “ក” ) ចំនួន ១៤ នាក់ ដោយក្នុងនោះផ្នែកព័ត៌មានវិទ្យាចំនួន ៤ នាក់ ផ្នែកភាសាអង់គ្លេសចំនួន ៥ នាក់ និងផ្នែកនីតិសាស្ដ្រចំនួន ៥ នាក់ ដើម្បីចូលបម្រើការងារក្នុងក្រខ័ណ្ឌទីស្ដីការណៈរដ្ឋមន្ដ្រី។
ចំពោះលក្ខខណ្ឌនៃការជ្រើសរើស ត្រូវមានសញ្ជាតិខ្មែរ, ត្រូវមានសញ្ញាបត្របរិញ្ញាបត្រឡើងទៅ, មានអាយុត្រឹម ៣៥ ឆ្នាំចំពោះបេក្ខជនដែលមានសញ្ញាបត្របរិញ្ញាបត្រ, មានអាយុត្រឹម ៤០ ឆ្នាំ ចំពោះបេក្ខជនដែលមានសញ្ញាបត្រជាន់ខ្ពស់, ចំពោះមន្ដ្រីរាជការត្រូវមានការយល់ព្រមឲ្យផ្ទេក្របខ័ណ្ឌពីប្រធាស្ថាប។
បេក្ខជនត្រូវបំពេញសំណុំលិខិត និងដាក់ពាក្យសុំចុះឈ្មោះប្រឡងនៅនាយករដ្ឋានបុគ្គលិក នៃទីស្ដីការគណៈរដ្ឋមន្ដ្រី (អគារថ្មី ជាន់ទី៤ បន្ទាប់លេខ៤០៥ តាមបណ្ដោយផ្លូវកម្ពុជាក្រោម) រាងរាល់ម៉ោងធ្វើការចាប់ពីពេលនេះរហូតដល់ថ្ងៃទី៥ ខែឧសភា ឆ្នាំ២០២៣។
ក្នុងសេចក្ដីជូនដំណឹងដដែលបានបញ្ជាក់ថា បេក្ខជនជាជនពិការ និងស្ដ្រី ដែលមានសត្ថមភាពសមស្រប ត្រូវបានផ្ដល់ជាអាទិភាព។ ព័ត៌មានលម្អិត អាចទាក់ទងទៅនាយករដ្ឋានបុគ្គលិករៀងរាល់ម៉ោងធ្វើការ និងតាមទូរស័ព្ទលេខ០២៣ ២១២ ៣៤១។ សម្រាប់តម្លៃសុំសិទ្ធិប្រឡងតម្លៃ ២០ ០០០រៀល។
២. ក្រសួងសាធារណការ និងដឹកជញ្ជូន
យោងតាមសេចក្ដីជូនដំណឹងកាលពីថ្ងៃទី៣ ខែមេសា ឆ្នាំ២០២៣ បានឲ្យដឹងថា នៅក្នុងឆ្នាំថ្មីនេះក្រសួងសាធារណការ និងដឹកជញ្ជូន នឹងធ្វើការប្រឡងជ្រើសរើសនិស្សិត និងមន្រ្ដីរាជការ ចូលបម្រើការងារក្នុងក្រសួងខ័ណ្ឌក្រសួងដែលមានក្របខ័ណ្ឌ "ក" និងក្របខ័ណ្ឌ "ខ" សរុប៩៩ កន្លែង។ ក្នុងនោះក្របខ័ណ្ឌថ្នាក់ជាតិចំនួន ៨១ កន្លែង និងក្រខ័ណ្ឌថ្នាក់ក្រោមជាតិចំនួន ១៨ កន្លែង។
ចំពោះលក្ខខណ្ឌក្នុងការចុះឈ្មោះប្រឡង និងមុខជំនាញដែលត្រូវជ្រើសរើសមាននៅក្នុងសេចក្ដីដំណឹងខាងក្រោម៖
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T07:46:29.718Z",
"category": "ព័ត៌មានថ្មីៗ",
"views": 994,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ឈប់ផលិតវីដេអូយូធូបជិត២ឆ្នាំ កញ្ញា Li Ziqi នៅតែអាចទាញចំណូល១០ម៉ឺន$/១ខែ ជាមួយគន្លឹះសំខាន់ៗ៣នេះ
|
https://business-cambodia.com/articles/3-ways-post-youtube
|
ឈប់ផលិតវីឌូអូយូធូបជិត២ឆ្នាំ តារាកំពូល YouTuber អ្នកនាង លី ហ្សីឈី (Li Ziqi) នៅតែអាចទាញចំណូល១០ម៉ឺនដុល្លារក្នុងមួយខែ។ នេះបើយោងតាមការចុះផ្សាយរបស់សារព័ត៌មាន GLOBAL TIMES នៅថ្ងៃទី ០៥ ខែមេសា ឆ្នាំ២០២៣ កន្លងទៅនេះ។
អ្នកនាងលី ហ្សីឈី គឺជាអ្នកផលិតឌីអូធ្វើម្ហូបបែបស្រុកស្រែដ៏ល្បី និងមានជាងគេរបស់ប្រទេសចិន។ បច្ចុប្បន្ននាងមានអ្នកតាមដានច្រើនជាង ១៧លាននាក់ សរុបចំនួនទស្សនា ២.៩២ ពាន់លានដង ហើយអាចរកចំណូលបានជាមធ្យម ៧៨៥.០០០យន់ ( ដុល្លារ) ១១៤.០០០) ក្នុងមួយខែ ខណៈពេល channel សកម្មខ្លាំង នាងអាចរកចំណូលបានចន្លោះពី ២១ ម៉ឺនទៅ ៣៨ ម៉ឺនដុល្លារសម្រាប់វីដេអូមួយ។ នេះបើយោងតាមគណនាដោយផ្អែកលើការពិនិត្យមើលវីដេអូចាស់ចំនួន១២៨ ដែលនាងបានបង្ហោះកន្លងមក។
តើអ្វីដែលធ្វើឱ្យវីឌីអូរបស់អ្នកនាងមានអ្នកចូលមើលទស្សនា រហូតអាចបង្កើតចំណូលរាប់ម៉ឺនដុល្លារក្នុងមួយខែៗបែបនេះ? ខាងក្រោមនេះជាចំណុចសំខាន់ៗចំនួន៣ ធ្វើឱ្យអ្នកនាងផ្ទុះការចាប់អារម្មណ៍ខ្លាំង។ ដោយក្នុងនោះរួមមាន៖
១. យល់អារម្មណ៍អ្នកមើល៖ ត្រង់ចំណុចអ្នកនាង លី ហ្សីឈី បានលើកឡើងថា បច្ចុប្បន្នមនុស្សមានភាពតានតឹងនិងស្រេ្តសច្រើន ហើយចង់ទៅកន្លែងណា និងមើលអ្វីដែលមានអារម្មណ៍ធូរស្រាលក្រោយពេលធ្វើការហត់ ដូចច្នេះហើយទើបអ្នកនាងធ្វើវីឌីអូដែលពាំនាំចិត្តអ្នកមើលឱ្យត្រឡប់ទៅអតីតកាលពោលដូចជាជីវិតស្រុកស្រែគ្មានការប្រកួតប្រជែង រើសបន្លែធ្វើម្ហូបក្បែរផ្ទះជាដើម។ ដោយសារតែការចេះយល់ចិត្តនេះហើយ ទើបអ្នកនាង អាចឆក់យកចិត្តអ្នកមើល និងអាចទាញបេះដូងហ្វេនរហូតដល់រាប់លាននាក់ដូចសព្វថ្ងៃនេះ។
២. គុណភាពវីឌីអូ៖ មែនទែនទៅ ទាំងយើងទាំងគេចូលចិត្តមើលអ្វីច្បាស់ៗ ទាំងរូបភាព និងពណ៌ត្រូវតែត្រជាក់ភ្នែក ដូច្នេះហើយទើបអ្នកនាងគឺផ្តោតខ្លាំងទៅលើគុណភាពនេះ ដោយគុណភាពវីឌីអូមិនញ័រ ការកាត់វីឌីអូមិនទៅមុខទៅក្រោយ ពណ៌ធម្មជាតិ ពោលគឺមិនធ្វើឱ្យអ្នកមើលមានអារម្មណ៍ឈឺក្បាលឡើយ។ ហេតុនេះហើយទើបអ្នកនាងអាចទាញអ្នកមើល មើលពីវីឌីអូមួយទីវីឌីអូមួយទៀតដោយជក់ចិត្ត។
៣. យល់ច្បាស់ពីមាតិកា៖ ជាការពិតណាស់ មិនថាអ្នកចង់ធ្វើអ្វីក៏ដោយ បើអ្នកច្បាស់នោះអ្នកកម្របរាជ័យណាស់ មិនថាការរកស៊ី ឬធ្វើការឱ្យគេឡើយ ជាក់ស្តែងការផលិតមាតិកាយូធូបនេះក៏ដូចគ្នាដែរ នៅពេលដែលអ្នកនាងច្បាស់ថាមាតិការបស់ខ្លួនបែបបុរាណ ដូច្នេះហើយមិនថា ការតុបតែខ្លួន របៀបរស់នៅ និងរម្ភារៈប្រើប្រាស់គឺបែបស្រុកស្រែទាំងអស់។ ដូចនេះវីឌីអូររបស់អ្នកនាងមួយៗគឺ មិនមានភាពបញ្រ្ជេះគ្នាឡើយ ដោយតាំងពី A ដល់ Z គឺតាម Concept តែមួយ៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T05:16:33.616Z",
"category": "កំពូលអ្នកលក់",
"views": 1701,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ពេលវេលាជាមាសប្រាក់! ពិបាកផ្តោតអារម្មណ៍ធ្វើការ សេដ្ឋីនិពន្ធ James Clear ប្រាប់ឱ្យធ្វើរឿង៤ ជាប្រញាប់
|
https://business-cambodia.com/articles/james-clear-atomic-habits-to-boost-your-productive-
|
ជាទម្លាប់មានធ្លាប់ចំណាំទេ ថានៅពេលអង្គុយអូសទូរស័ព្ទរាប់ម៉ោង មិនមានអារម្មណ៍ថាយូរ ខ្លាំងដូចដាក់ខ្លួនអង្គុយធ្វើការងារ១០ទៅ២០នាទីសោះ តែធ្វើឱ្យពិបាកផ្តោត ហើយមានអារម្មណ៍ថាប្រើពេលយូរខុសពីធម្មតាទៀត ។
ដូច្នេះហើយសេដ្ឋីនិពន្ធ ដែលសរសេរសៀវភៅអំពីទម្លាប់អាតូម លក់ដាច់ពាសពេញពិភពលោកប្រាប់ថាឱ្យធ្វើរឿង៤នេះ បើចង់កាត់ទម្លាប់អាក្រក់តូចៗចោលឱ្យអស់ ដើម្បីសន្សំពេលវេលានិង សាងអនាគតឱ្យល្អ។
១. ច្បាប់២នាទី
លោក James Clear និយាយថា ច្បាប់២នាទីដំបូងនេះគឺជាវិធីតូចបំផុតដែលធ្វើចេញជាផលធំ ច្បាប់នេះគឺប្រើដើម្បីបោកខួរក្បាលឱ្យគិតវិធីមួយនៅចំពោះមុខហើយរុញចេញជាសកម្មភាព ដោយមិនមើលរូបភាពអនាគតដែលមាននៅពេល២ទៅ៣ម៉ោងក្រោយនោះទេ ពោលគឺធ្វើត្រឹម២នាទីឱ្យខ្លាំង ធ្វើត្រឹម២នាទីដំបូងដោយយកចិត្តទុកដាក់ខ្លាំងបំផុត។
ឧទាហរណ៍ដូចជាការធ្វើយូហ្គា ៣០នាទី ប៉ុន្តែស្រាប់តែអ្នកមានអារម្មណ៍ថាពិបាក លើកដៃលើកជើង ចាប់ផ្តើមហាត់ខ្លាំងណាស់ ដូច្នេះចូរកុំគិតពីរឿង៣០នាទីទៀតអី ហើយងាកមកផ្តោតលើការងារចំពោះមុខដូចជាចាប់ផ្តើមរៀបចំកម្រាល សម្ភារៈហាត់ឱ្យបានល្អនៅ២នាទីដំបូង បន្ទាប់មកអ្នកនឹង មានសន្ទុះទៅមុខ ខុសពីមិនបានធ្វើអ្វីសោះ ពោលគឺប្រៀបដូចជាម៉ាស៊ីនឡានដែលគេបញ្ឆេះឱ្យក្តៅមុនពេលបើកបរ។
សម្រាប់ច្បាប់នេះដែរលោកណែនាំឱ្យធ្វើវាជាប្រចាំនៅពេលដែលលំបាកផ្តោតបំផុត មុនពេលចាប់ផ្តើមអ្វីមួយ ហើយការអនុវត្តវាជាប្រចាំនឹងបណ្តុះទម្លាប់យើងឱ្យក្លាយជាមនុស្សម្នាក់ផ្សេងខុសពីមុនដោយស្ងាត់ៗ។
២. ចាកចេញពីកន្លែងសុខស្រួលខ្លាំងពេក
ការសិក្សាមួយបាននិយាយថាខួរក្បាលមិនចូលចិត្តការលួងលោម មិនចូលចិត្តនៅកន្លែងដែលងាយស្រួលខ្លាំងពេកទេ ព្រោះវាអាចបញ្ជាមនុស្សឱ្យខ្ជិលខណៈមនុស្សមិនចង់ខិ្ជល។ ដូចនេះលោកក៏បានណែនាំថាចូរប្រើប្រាស់ខួរក្បាលឱ្យបានច្រើនតាមដែលអាចធ្វើទៅបានចំពោះរឿងល្អៗនិងមិននៅមួយកន្លែងយូរពេកនោះទេ ជាពិសេសកន្លែងសុខស្រួលដូចជាគ្រែគេងជាដើម។
ឧទាហរណ៍ដូចជាការដើរចេញទៅខាងក្រៅផ្ទះ រត់ហាត់ប្រាណត្រឹកៗជុំវិញផ្ទះ ធ្វើការងារបន្តិចបន្តួចនៅក្នុងផ្ទះដើម្បីកុំឱ្យខួរក្បាលទំនេរខ្លាំងពេក ធ្វើដូចនេះខួរក្បាលនឹងមិនស្ពឹកស្រពន់ហួសហេតុ រហូតវាអាចគ្រប់គ្រងរាងកាយឱ្យស្ពឹកស្រពន់ទៅតាមដែរនោះទេ។
៣.ធ្វើការងារអោយចេញញើស
ចលនាគឺសំខាន់ជាពិសេសអ្នកអង្គុយក្នុងការិយាល័យយូរម៉ោង គិតច្រើន ធ្វើឱ្យរាងកាយស្ពឹកស្រពន់ ប្រឹងធ្វើការខ្លាំងពេករហូតទៅជាស្រ្តេសវិញ ឬអាចបាត់បង់ការផ្តោតថែមទៀត។
ដោយឡែកជំនួសឱ្យការបាត់បង់ការផ្តោតព្រោះធ្វើការច្រើនពេក ធ្វើឱ្យខួរក្បាលហត់ខ្លាំង ចូរធ្វើលំហាត់ប្រាណ ធ្វើចលនាឱ្យចេញញើស ហើយងាកមកធ្វើសកម្មភាពថ្មីៗបន្តិច ដើម្បីឱ្យខួរក្បាលស្រឡះល្អឡើងវិញ សឹមចាប់ផ្តើមផ្តោតម្តងទៀត។
៤.ផ្លាស់ប្តូរបរិយាយកាសកន្លែងអង្គុយធ្វើការ
យោងតាមការសិក្សាមួយបាននិយាយថាមនុស្សចេញដើរទៅខាងក្រៅ៥នាទី មើលធម្មជាតិអាចធ្វើឱ្យ មានអារម្មណ៍ល្អជាងមុន មានការផ្តោតខ្ពស់ជាងមុន កាត់បន្ថយស្រ្តេសនិងមានកម្លាំងកំហែងជាងមុន។
ជាក់ស្តែងមនុស្សធ្វើការពេញមួយសប្តាហ៍នៅកន្លែងដដែលៗ អាចនឹងកាត់បន្ថយការផ្តោតមួយកម្រិតដែរ ដូច្នេះជំនួសឱ្យធ្វើការនៅកន្លែងដដែលអ្នកអាចស្វែងរកកន្លែងដែលមានអារម្មណ៍ថាស្រស់ស្រាយជាមួយ ជាចំណូលចិត្ត អាចសម្របខ្លួនជាមួយកន្លែងនោះបានល្អ អត្រានៃការផ្តោតបានល្អក៏ខ្ពស់ដែរ។
សរុបមកវិញច្បាប់ទាំង៤ខាងលើនេះ អាចអនុវត្តន៍ទៅបានល្អគឺអាស្រ័យលើការច្របាច់បញ្ចូលគ្នា រវាងគន្លឹះនីមួយៗទៅតាមស្ថានភាពនិងលក្ខខណ្ឌដែលបងប្អូនម្នាក់ៗកំពុងជួប។
សូមជម្រាបផងដែរ លោក James Clear គឺជាអ្នកនិពន្ធ និងវាគ្មិនសាធារណៈនិយាយអំពីទម្លាប់ ការសម្រេចចិត្ត និងរបៀបធ្វើឱ្យជីវិតល្អប្រសើរឡើង សៀវភៅរបស់គាត់លក់ដាច់បំផុតលេខ១ នៅ New York Times ដែលមានចំណងជើងថា " Atomic Habits" ។ សៀវភៅនេះលក់បានជាង ៥ លានច្បាប់នៅទូទាំងពិភពលោក និងត្រូវបានបកប្រែជាង ៥០ ភាសា៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T04:34:54.312Z",
"category": "ភាពជាអ្នកដឹកនាំ",
"views": 393,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ល្បីធនាគារដំឡើងការប្រាក់ មន្រ្តីធនាគារជាតិ ពន្យល់ជុំវិញករណីធនាគារមួយចំនួន ដំឡើងការប្រាក់កម្ចី
|
https://business-cambodia.com/articles/nbc-explain-why-local-banks-raise-interest-rate
|
កាលពីពេលថ្មីៗនេះ ប្រជាពលរដ្ឋមានចម្ងល់និងកើតទុក្ខមិនសុខចិត្តខណៈគ្រឹះស្ថានហិរញ្ញវត្ថុមួយចំនួនដែលខ្លួនបានខ្ចីប្រាក់បានសម្រេចដំឡើងការប្រាក់កម្ចីដែលធ្វើឲ្យពួកគាត់ត្រូវបង់ការប្រាក់កម្ចីទៅគ្រឹះស្ថានធនាគារនិងហិរញវត្ថុកាន់តែច្រើនជាងមុន។
ជុំវិញការដំឡើងការប្រាក់របស់ធនាគារក្នុងស្រុកមួយចំនួន លោក ជំទាវ ជា សិរី ទេសាភិបាលរង ធនាគារជាតិនៃកម្ពុជាបានមានប្រសាសន៍នៅក្នុងម្មវិធីផ្សព្វផ្សាយស្តីពី ប្រាក់រៀលចំណេះដឹងផ្នែកហិរញ្ញវត្ថុ និងប្រព័ន្ធបាគង ក្នុងឱកាសខួបលើកទី៤៣ នៃការដាក់ឱ្យចរាចរប្រាក់រៀលឡើងវិញខេត្តកំពង់ស្ពឺថា ដោយសារអាមេរិកដំឡើងអត្រាការប្រាក់គោលនៃប្រាក់ដុល្លារដើម្បីទម្លាក់អត្រាអតិផរណា ដូច្នេះហើយការដំឡើងអត្រាការប្រាក់របស់អាមេរិកបានជះឥទ្ធិពលដល់អត្រាការប្រាក់នៅកម្ពុជាផងដែរ ជាពិសេសសម្រាប់ពរដ្ឋដែលជាខ្ចីប្រាក់ជាប្រាក់ដុល្លារអាមេរិកតែម្ដង។
លោក ជំទាវបានមានប្រសាសន៍បន្ថែមទៀតថា ការកើនឡើងអត្រាការប្រាក់នេះគឺដោយសារតែកម្ពុជាមានកម្រិតដុល្លាររូបនីយកម្មខ្ពស់និងបានផ្ដល់ឥណទានភាគច្រើនជាប្រាក់ដុល្លារអាមេរិក ក៏ប៉ុន្ដែបើការប្រើប្រាស់ប្រាក់រៀលត្រូវបានប្រើប្រាស់ក្នុងបរិមាណច្រើន នោះធនាគារជាតិមានលទ្ធភាពក្នុងការគ្រប់គ្រងអត្រាការប្រាក់លើទីផ្សារតាមរយៈការជៈឥទ្ធិពលអត្រាការប្រាក់រៀលទៅអត្រាការប្រាក់របស់គ្រឹះស្ថានធនាគារនិងហិរញ្ញវត្ថុ។
លោកជំទាវ បានបង្ហើបថាកន្លងមកមានធនាគារមួយចំនួនបានផ្ញើឯកសារឬលិខិតប្រកាសពីការដំឡើងការប្រាក់០.២៥% ឬ០.៥០%។ ត្រង់នេះលោកជំទាវបានបញ្ជាក់ថាការដំឡើងអត្រាការប្រាក់នេះគឺដោយសារតែធនាគារកណ្ដាលអាមេរិកគេសម្រេចដំឡើងការប្រាក់ដុល្លារ ដូច្នេះហើយធ្វើឲ្យតម្លៃដើមកាន់តែថ្លៃ។
ដូច្នេះធនាគារមួយចំនួនដែលទៅខ្ចីប្រាក់ដុល្លារអាមេរិកយកមកផ្ដល់កម្ចីបន្តទៅឲ្យម្ចាស់អាជីវកម្មនិងពលរដ្ឋយើងគឺគាត់ត្រូវបង់ការថ្លៃជាងមុន អ៊ីចឹងហើយពេលធនាគារបញ្ចេញកម្ចីបន្តទៅឲ្យអតិថិជនក៏ត្រូវគិតការប្រាក់កាន់តែថ្លៃជាងមុនដូចគ្នា។ សូមបញ្ជាក់ឲ្យស្រួលយល់គឺសព្វថ្ងៃធនាគារក្នុងស្រុកមួយចំនួនធំពឹងលើការខ្ចីបុលពីបរទេសដើម្បីបានជាដើមទុនយកមកបញ្ចេញកម្ចីបន្តទៅអតិថិជននៅកម្ពុជា អ៊ីចឹងបើធនាគារខ្ចីបុលពីបរទេសការកាន់តែប្រាក់ថ្លៃ ពេលផ្ដល់កម្ចីក៏ត្រូវគិតការប្រាក់ពីអតិថិជនកាន់តែថ្លៃដូចគ្នា។
លោកជំទាវ ជា សិរី បានបញ្ជាក់ផងដែរថា ការខ្ចីនិងប្រើប្រាស់ប្រាក់ដុល្លារគឺជាចំណុចមួយដែលយើងគួរគិតពិចារណាដែរថា នៅពេលដែលយើងនៅតែបន្តខ្ចីលុយជាដុល្លារ ប្រើលុយដុល្លារគឺថាគោលនយោបាយរបស់អាមេរិកគឺយើងត្រូវទទួលយកមកទាំងអស់ ហើយយើងមិនមានលទ្ធភាពទៅគ្រប់គ្រងឡើយ។ បើយើងចាយលុយរៀល ធនាគារជាតិនៃកម្ពុជាយើងអាចគ្រប់គ្រងបាន តែបើយើងខ្ចីជាលុយដុល្លារ ចាយលុយដុល្លារគឺបាត់បង់ភាពម្ចាស់ការហើយ៕
ចង់តាមដានព័ត៌មានទាក់ទងនឹងហិរញ្ញវត្ថុក៏ដូចជាការប្រើលុយឲ្យចំណេញ និងវិនិយោគលុយដើម្បីបង្កើនទ្រព្យ អាចតាមដាន Facebook page Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T04:34:14.750Z",
"category": "ហិរញ្ញវត្ថុ",
"views": 8713,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
កំពុងមានគេជំពាក់ច្រើន មកដឹងគន្លឹះពិសេស៥ អាចការពារ កុំឱ្យកូនបំណុលគេចវេសមិនសងលុយ
|
https://business-cambodia.com/articles/5-tips-to-protect-yourself-from-unpaid-debtors
|
ពេលដែលសេដ្ឋកិច្ចធ្លាក់ចុះ យើងសង្កេតឃើញថា អ្នកដែលកំពុងជំពាក់លុយគេប្រទះនឹងបញ្ហារកលុយសងគេមិនទាន់ ចំណែកឯម្ចាស់បំណុលភាគច្រើនជួបនឹងបញ្ហាកូនបំណុលគេចវេសមិនសងលុយ។ ប្រសិនបើពេលនេះ លោកអ្នកកំពុងមានគេជំពាក់លុយច្រើន Business Cambodia សូមណែនាំអំពីគន្លឹះពិសេស៥ ដែលអាចជួយការពារ កុំឱ្យកូនបំណុលរបស់អ្នកគេចវេសមិនសងលុយត្រឡប់មកវិញ។
១. សួរនាំដោយការគួរសម
ជំហានដំបូង អ្នកអាចចាប់ផ្ដើមពីការឧស្សាហ៍សួរនាំសុខទុក្ខរបស់កូនបំណុល ក្នុងនាមជាមិត្តភក្តិ បងប្អូន ឬអ្នកស្គាល់គ្នា។ សួរបណ្ដើរសង្កេតមើលពីស្ថានភាពនៃការឆ្លើយតបរបស់គេបណ្ដើរ ដើម្បីឱ្យប្រាកដថាគេមិនបានភ្លេចខ្លួនថាកំពុងតែជំពាក់លុយរបស់អ្នក។
ត្រង់ចំណុចនេះ ដាច់ខាតអ្នកមិនត្រូវសួរសំណួរក្ដៅឡើយ ដូចជា “ពេលណាសងលុយខ្ញុំ?” ជាដើម។ ផ្ទុយទៅវិញ អ្នកគ្រាន់តែសួរសុខទុក្ខបែបធម្មតា កុំផ្ដល់សម្ពាធឱ្យគេ ហើយចាំមើលថាតើគេមានការភ្ញាក់រលឹក ឬអាចនឹកឃើញនិយាយពីហេតុផលដែលគេមិនទាន់សងលុយរបស់អ្នកដែរឬទេ?
២. ស្វែងយល់ពីទុក្ខលំបាករបស់កូនបំណុល
ស្របពេលដែលអ្នកកំពុងចង់ឱ្យគេសងលុយ តែគេមិនទាន់សង ហើយហួសថ្ងៃតែគេមិនទាន់ប្រាប់ហេតុផលថាហេតុអ្វីបានស្ងាត់បែបនេះ អ្នកគួរតែទាក់ទងទៅសួរនាំកូនបំណុលរបស់អ្នក។ ប៉ុន្តែពេលសួរនាំ ដាច់ខាតកុំប្រើកំហឹង កុំប្រើសំណួរក្ដៅអី ព្រោះកូនបំណុលខ្លះពិតជាចង់សងអ្នកណាស់តែគេមិនទាន់មានលុយពិតមែន ហើយក៏រអៀសខ្លួនមិនហ៊ានទាក់ទងមកអ្នក។
ក្នុងដំណាក់កាលនេះ អ្នកគួរតែទាក់ទងទៅសួរដោយលើកជាសំណួរបែបបារម្ភពីគេ ដូចជា “ឯងមានបញ្ហាអ្វីមែនទេ? មួយរយៈនេះកើតអី ម៉េចបានស្ងាត់ម្ល៉េះ? បើមានរឿងអីអាចប្រាប់យើងបានណា យើងបារម្ភណាស់កុំលាក់បាំងបញ្ហាជាមួយយើងអី បើមានអ្វីអាចជួយបានយើងនឹងជួយឯងណា។”
សំណួរបែបនេះអាចនឹងល្អប្រសើរជាជាងការដែលសួរគេថា “កើតអី ម៉េចបានមិនសងលុយខ្ញុំ?” ការសួរបែបគួរសមនិងយកចិត្តទុកដាក់ អាចធ្វើឱ្យកូនបំណុលរបស់អ្នកទទួលបាននូវអារម្មណ៍កក់ក្ដៅ និងហ៊ានបើកចិត្តនិយាយពីបញ្ហារបស់គេប្រាប់អ្នក ព្រមទាំងប្រាប់ពីការតាំងចិត្តថានឹងខំរកលុយសងអ្នកវិញ។
៣. ស្វែងរកដំណោះស្រាយ
បន្ទាប់ពីបានយល់ពីបញ្ហារបស់គ្នាទៅវិញទៅមក ក្នុងនាមជាម្ចាស់បំណុល អ្នកគួរតែចាប់ផ្ដើមរកដំណោះស្រាយសមស្របណាមួយ ដើម្បីផ្ដល់ផលល្អដល់ភាគីទាំងសងខាង។ បើបំណុលមានការប្រាក់ អ្នកអាចជ្រើសរើសវិធីឱ្យគេសងតែការប្រាក់សិនចាំរំលស់ដើមតាមក្រោយ។ បើអត់ការប្រាក់ អ្នកអាចបំបែកលុយឱ្យគេសងជាដំណាក់កាល ឬសង១ខែបន្តិចៗ។ លៃយ៉ាងណាឱ្យគេមានសកម្មភាពសងអ្នក កុំចាំយកលុយទាំងដុំអី សុខចិត្តយកតិចៗក៏បាន សំខាន់បានលុយមកខ្លះមិនស្ងាត់ឈឹង។
៤. បង្កើតកិច្ចសន្យាថ្មី
ស្របពេលដែលមានការចេញវិធីសាស្រ្តសងបែបយោគយល់គ្នាហើយ អ្នកក៏មិនត្រូវភ្លេចបង្កើតភស្ដុតាងថ្មីដែរ។ អ្នកត្រូវតែបង្កើតកិច្ចសន្យាផ្ដិតមេដៃថ្មីមួយ រវាងភាគីទាំងសងខាង ដោយមានសរសេរលម្អិត ពីចំនួនប្រាក់ជំពាក់សរុប វិធីសាស្រ្តសង ចំនួនដែលត្រូវសងប្រចាំខែឬតាមដំណាក់កាល។ ហើយក៏កុំភ្លេចដាក់ ការផាកពិន័យឬការសងជំងឺចិត្ត នៅក្នុងករណីភាគីខាងណាមួយធ្វើខុសនឹងកិច្ចសន្យាផងដែរ។
៥. ចាត់វិធានការតាមផ្លូវច្បាប់
ក្រោយមានកិច្ចសន្យាថ្មីហើយ អ្នកមិនត្រូវបណ្ដោយឱ្យមានបញ្ហាខកខានដូចលើកមុនៗទៀតឡើយ ចាប់ពីពេលនេះត្រូវពឹងផ្អែកលើវិធានការច្បាប់ម្ដង។ មានន័យថាបើកូនបំណុលរបស់អ្នកមិនបំពេញតាមកិច្ចសន្យា ឬមានចិត្តចង់គេចវេសមិនសងអ្នក ម្ដងជាពីរដង ដោយបង្ហាញសកម្មភាពដូចជា បង់យឺតយ៉ាវមិនបញ្ជាក់មូលហេតុ ឬខានបង់លុយវិញ ឬគេចវេសមិនទទួលស្គាល់កិច្ចសន្យាជាដើម។ ករណីទាំងអស់នេះ អ្នកអាចដាក់ពាក្យបណ្ដឹង ទាមទារសំណងពីកូនបំណុលរបស់អ្នក ឱ្យបានមុនពេលដែលគេរត់គេចខ្លួន។ (ករណីគេជំពាក់ច្រើនខ្លាំង)
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T04:31:08.751Z",
"category": "ហិរញ្ញវត្ថុ",
"views": 528,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
អ្នកជំនាញ២រូប បង្ហើបក្បួនវិនិយោគក្នុងគ្រាមានវិបត្តិ អាចចាប់ឱកាសចំណេញច្រើន នាពេលអនាគត
|
https://business-cambodia.com/articles/ngeth-chou-sorn-seap-tip-of-buy-land
|
តាមធម្មតា នៅពេលមានប្រទេសមហាអំណាចជួបវិបត្តិសេដ្ឋកិច្ច តែងតែធ្វើឱ្យសេដ្ឋកិច្ចប្រទេសផ្សេងៗជាប់គាំងទៅតាមហ្នឹងដែរ ខណៈវិបត្តិនោះធ្វើឱ្យប៉ះពាល់គ្រប់វិស័យទាំងអស់ ជាពិសេសគឺប៉ះពាល់ទៅលើវិស័យអចលនទ្រព្យនេះតែម្ដង។ ប៉ុន្តែទោះជាយ៉ាងណាក៏ដោយក្នុងនាមជាអ្នកវិនិយោគឆ្លាតវៃគិតថានេះគឺជាឱកាសល្អសម្រាប់ការវិនិយោគទៅវិញ។
ថ្លែងក្នុងកិច្ចសម្ភាសន៍នៅក្នុងកម្មវិធី “បើកសម្ពោធជាផ្លូវការគម្រោងអភិវឌ្ឍន៍សហគមន៍អាជីវកម្មរាម ខេត្តព្រះសីហនុ” កាលពីពេលថ្មីកន្លងទៅ លោក សន សៀប បានឱ្យដឹងថា “ ខ្ញុំគិតថាជាការយល់ឃើញមួយដែលត្រឹមត្រូវ ដើម្បីឱ្យមានការប្រុងប្រយ័ត្នទុកជាមុន ដូច្នេះអ្វីដែលជាឱកាសនៅក្នុងទីផ្សាររបស់យើងបច្ចុប្បន្ន ខ្ញុំមើលឃើញឱកាសមួយចំនួនដែលលោកអ្នកគួរពិចារណា”។ លោកក៏បានបញ្ជាក់អំពីឱកាសនោះរួមមាន៖
អចលនទ្រព្យអភិវឌ្ឍន៍ពិសេស
ចំពោះអចលនទ្រព្យបែបពិសេស គឺសំដៅទៅលើអចលនទ្រព្យណាដែល មានទីផ្សារទៅថ្ងៃអនាគត ហើយស្រប់ពេកទីផ្សារទៅថ្ងៃអនាគត ត្រូវដឹងថាអចលនទ្រព្យនោះ មានអ្វីពិសេសទេ ទាក់ទាញកន្លែងណាខ្លះ នៅពេលទិញអចលនទ្រព្យនៅកន្លែងនិងមានឱកាសវិនិយោគដើម្បីទទួលយកប្រាក់ចំណេញដែរឬយ៉ាងណា? ជារួមប្រសិនបើគម្រោងនោះពិតជាបានល្អនៅថ្ងៃអនាគត គឺពិតជាអចលនទ្រព្យបែបពិសេសមែន។
ដោយឡែកលោក ង៉ែត ជូ ដែលជាអ្នកជំនាញផ្នែកហិរញ្ញវត្ថុនិងវិនិយោគមួយរូបនៅកម្ពុជា បានបង្ហោះនៅតាមបណ្ដាញសង្គមរបស់លោកយ៉ាងដូច្នេះថា “ តាមការសិក្សាស្រាវជ្រាវ និងបទពិសោធន៍ផ្ទាល់ខ្លួន ខ្ញុំសូមបែងចែកការអនុវត្តយុទ្ធសាស្ត្រធនាគារដីធ្លីជា៥ជំហាន” ដូចខាងក្រោម ៖
ជំហានទី១៖ ការកសាងសមត្ថភាព
ដោយហេតុថាយុទ្ធសាស្រ្តនេះតម្រូវឱ្យអ្នកវិនិយោគមានចំណេះដឹងអំពីទីផ្សារដីធ្លី និងនិន្នាការនាពេលអនាគតក៏ដូចជាមានផែនការហិរញ្ញវត្ថុច្បាស់លាស់ អ្នកវិនិយោគត្រូវកសាងសមត្ថភាពផ្នែកការទិញលក់ដីធ្លី ច្បាប់ភូមិបាល ការចរចារ ការធ្វើកិច្ចសន្យាទិញលក់ ការគ្រប់គ្រងហិរញ្ញវត្ថុផ្ទាល់ខ្លួន ការទទួលបានកម្ចីពីធនាគារ និងអ្នកដទៃ។ល។ ក្នុងដំណាក់កាលនេះ អ្នកវិនិយោគត្រូវរៀនបណ្តើធ្វើបណ្តើ ប៉ុន្តែធ្វើតូច ធ្វើតិចតួចតាមលទ្ធភាពដើម្បីយកជាបទពិសោធន៍។ អ្នកប្រហែលជាត្រូវចំណាយពេលចន្លោះពី៣-៥ឆ្នាំក្នុងជំហានទី១នេះ។
ជំហានទី២៖ ការកំណត់ទីតាំងសក្តានុពល
បន្ទាប់ពីការកសាងសមត្ថភាព និងដកបទពិសោធន៍ដោយទិញលក់ជាលក្ខណៈខ្នាតតូច អ្នកត្រូវកំណត់យកទីតាំងភូមិសាស្ត្រដែលមានសក្តានុពលខ្លាំងដើម្បីផ្តោតការវិនិយោគសម្រាប់អនាគតវែងឆ្ងាយ (ចន្លោះពី១០ទៅ១៥ឆ្នាំ) ដោយភ្ជាប់ជាមួយនឹងយុទ្ធសាស្រ្តជាក់លាក់។ និយាយឱ្យងាយយល់គឺផ្តោតលើទីតាំងភូមិសាស្រ្តដែលការពង្រីកក្រុងអាចរីកទៅដល់ក្នុងរយៈពេល១០ទៅ១៥ឆ្នាំខាងមុខ។ ឧទាហរណ៍ មហាសេដ្ឋីអចលនទ្រព្យរបស់ថៃ លោកសុងសាក់ឌី បានទិញដីស្រែប្រាំងនៅភាគខាងជើងក្រុងបាងកក (ចំនួន១៦០ហិកតា) ក្នុងចន្លោះឆ្នាំ១៩៨០-១៩៨៥។ នៅកំឡុងឆ្នាំ១៩៩៧ ទីក្រុងបាងកកបានរីកចម្រើននិងមានការអភិវឌ្ឍនៅតំបន់នោះ លោកក៏បានសង់ជាលំនៅឋាន និងអាគារពាណិជ្ជកម្មសម្រាប់លក់ និងជួល។
ជំហានទី៣៖ ការទិញដីស្តុក
តាមរយៈជំហានទី២ខាងលើ អ្នកគួរអនុវត្តធនាគារដីធ្លីដោយទិញដីស្តុកហើយផ្តោតក្នុងតំបន់សក្តានុពលដែលបានកំណត់ជាមួយនឹងគោលបំណង ឬយុទ្ធសាស្ត្រចាកចេញជាក់លាក់ដូចជាសង់ឃ្លាំងសំរាប់ជួល សង់ជាបុរី សង់ជាស្តង់លក់ទំនិញ។ល។ ក្នុងដំណាក់កាលនេះអ្នកមិនគួរទិញ-លក់ ទិញ-លក់ដូចដំណាក់កាលដកបទពិសោធន៍ដើម្បីកសាងសមត្ថភាពនោះទេ។ អ្នកគួរផ្តោតការទិញដីស្តុកឱ្យបានច្រើនយ៉ាងហោចណាស់ ក្នុងរយៈពេល១០ទៅ១៥ឆ្នាំត្រូវទិញដីស្តុកឱ្យបាន១០ទៅ២០កន្លែងដែរ។
ជំហានទី៤៖ ការថែទាំ និងតាមដានការរីកចម្រើន
ស្របគ្នានឹងជំហានទី៣ខាងលើ អ្នកត្រូវថែទាំ (ដូចជាបោះបង្គោលព្រំដីឱ្យបានរឹងមាំដើម្បីចៀសវាងជម្លោះ) និងតាមដានការរីកចម្រើននៅក្នងតំបន់ដែលអ្នកបានវិនិយោគ ដូចជាការកសាងផ្លូវ ការភ្ជាប់បណ្តាញអគ្គិសនី បណ្តាញទឹកស្អាត។ល។ អ្នកប្រហែលជាឃើញមានការរីកចម្រើនជាប់ជាប្រចាំ ហើយតម្លៃដីដែលអ្នកបានទិញស្តុកទាំងនោះក៏ចេះតែឡើងថ្លៃ។ នេះជាពេលវេលាដែលធ្វើអោយអ្នករំភើប ហើយបើមិនចេះគ្រប់គ្រងអារម្មណ៍នោះទេ អ្នកអាចសម្រេចចិត្តលក់យកប្រាក់ចំណេញដោយមិនបានប្រមូលផលធំក្រាស់ក្រែលដូចអ្វីដែលបានគ្រោងទុក។
ជំហានទី៥៖ ការចាកចេញ ឬការអភិវឌ្ឍ
នេះជាជំហានចុងក្រោយ ខណៈដីធ្លីដែលអ្នកបានទិញស្តុកអាចប្រែក្លាយជាដីដែលបម្រើឱ្យសេចក្តីត្រូវការផ្នែកសេដ្ឋកិច្ច (Fundamental needs)។ អ្នកអាចប្រមូលផលបានគួរជាទីគាប់ចិត្ត (ប្រសិនបើសម្រេចចិត្តចាកចេញដោយលក់ដីដែលបានស្តុកមួយចំនួនទៅអោយអ្នកដទៃ) ឬបន្តវិនិយោគបង្កើតជាលំហូរសាច់ប្រាក់តាមរយៈការសង់ផ្សារ បុរី ឃ្លាំងសម្រាប់ជួល។ល៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T04:29:28.507Z",
"category": "អចលនទ្រព្យ",
"views": 496,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ខ្លាចាស់ភាគខាងត្បូង Li Ka-sing ទោះខ្លួនជាមហាសេដ្ឋី តែនៅពាក់នាឡិកាដៃតម្លៃក្រោម៥០០$ រយៈពេល១០ឆ្នាំ
|
https://business-cambodia.com/articles/li-ka-sing-watch
|
អ្នកជំនួញចាស់វស្សា Li Ka-sing ជាប់ឈ្មោះជាមហាសេដ្ឋីជាន់ផ្អៀងដីស្រុកចិន មានទ្រព្យសម្បត្តិសរុបប្រមាណ ៣៨.៣ពាន់លានដុល្លារ ចេញផ្សាយដោយទស្សនាវដ្តី Forbes គិតត្រឹមថ្ងៃទី០៤ ខែមេសា ឆ្នាំ២០២៣។ ប៉ុន្តែស្របពេលអ្នកជំនួញ និងកំពូលអ្នកមានៗជាច្រើន កំពុងបង្អួតគ្នាពីរបស់ស៊ីវីល័យ លោកបែរជាប្រើនាឡិកាដៃអេកូអេឡិចត្រូនិចដើរដោយថាមពលពន្លឺព្រះអាទិត្យ មានតម្លៃក្រោម ៥០០ដុល្លារទៅវិញ។
ក្នុងបទសម្ភាសន៍ជាមួយទីភ្នាក់ងារសារព័ត៌មាន Bloomberg News កាលពីឆ្នាំ២០១៨ លោក Li Ka-sing បានលើកឡើងយ៉ាងដូច្នេះថា៖ «នាឡិកាដៃដែលខ្ញុំកំពុងពាក់មានតម្លៃប្រហែល ៤០០ដុល្លារប៉ុណ្ណោះ។ បើខ្ញុំពាក់នាឡិកាតម្លៃ ១សែនដុល្លារ ខ្ញុំប្រាកដជាត្រូវប្រុងប្រយ័ត្នខ្លាំង តែនាឡិកានេះតម្លៃតែប៉ុន្មានរយដុល្លារ អ៊ីចឹងខ្ញុំអាចពាក់ហែលទឹកក៏បាន ហាត់ប្រាណក៏បាន បានដោយមិនភ័យខ្លាចវាខូចទេ ហើយខ្ញុំអាចប្រើវាបានយ៉ាងហោចណាស់ ១០ឆ្នាំទៅមុខទៀត»។
លើសពីនេះ នាឡិកាដៃរបស់លោក Li Ka-sing ដើរលឿនជាងពេលវេលាធម្មតាកន្លះម៉ោង លោកបាននិយាយថា៖ «ប្រសិនបើខ្ញុំមានការណាត់ជួបនៅកន្លែងណាមួយក្នុងទីក្រុងហុងកុង ត្រឹមតែកន្លះម៉ោងខ្ញុំអាចទៅដល់ទីនោះភ្លាម។ វាល្អណាស់សម្រាប់ខ្ញុំ»។ ក្នុងនោះមហាសេដ្ឋីវ័យ៩៤ឆ្នាំរូបនេះ បានថ្លែងបន្តទៀតថា៖ «ខ្ញុំបានក្លាយជាអ្នកមានមុនវ័យ៣០ឆ្នាំ។ ខ្ញុំមានអ្វីៗគ្រប់យ៉ាង គ្រួសារនិងខ្ញុំអាចរស់នៅយ៉ាងសុខស្រួលពេញមួយជីវិត ហើយខ្ញុំអាចចូលនិវត្តន៍បាន តែខ្ញុំមិនធ្វើដូច្នេះឡើយ ខ្ញុំនៅតែបន្តធ្វើការដល់សព្វថ្ងៃ»។
យ៉ាងណាមិញ ទោះបីស្ថិតក្នុងឋានៈជាមហាសេដ្ឋីជាមួយប្រាក់ពាន់លាន និងជាអ្នកជំនួញម្នាក់ជាប់ចំណាត់ថ្នាក់លេខ៣៣ ក្នុងនាមជាអ្នកមានជាងគេនៅលើពិភពលោកក្ដី លោក Li Ka-sing មិនដែលមានអារម្មណ៍ថាខ្មាសអៀន ឬ ខ្លាចគេសើចចំអកអំពីរបស់របរប្រើប្រាស់ផ្ទាល់ខ្លួនគាត់ឡើយ ព្រោះមនុស្សទាំងនោះដឹងពីចរិតគាត់។ ជាមួយគ្នានេះគាត់ថែមទាំងបានពន្យល់ថា មូលហេតុដែលគាត់ពាក់នាឡិកាដៃម៉ាក Seiko ដ៏សាមញ្ញអស់ច្រើនទសវត្សរ៍គឺ ដោយសារវាផ្ដល់ប្រយោជន៍មិនចាញ់នាឡិកាថ្លៃៗ ទោះបីវាមានតម្លៃថោក ហើយមិនចាំបាច់បញ្ចូលថ្ម ជាពិសេសគាត់មិនចាំបាច់ត្រូវប្រុងប្រយ័ត្នច្រើនជាមួយវាទេ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T04:22:49.015Z",
"category": "ភាពជាអ្នកដឹកនាំ",
"views": 268,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ព្រលានយន្ដហោះថ្មី ២ និងស្ពានឆ្លងទន្លេ ២ នឹងចូលខ្លួនមកសម្រួលការធ្វើដំណើរនៅក្នុងឆ្នាំ២០២៣នេះ
|
https://business-cambodia.com/articles/bridge-and-airport
|
ដើម្បីសម្រួលការធ្វើដំណើរ ក៏ដូចជាទាក់ទាញភ្ញៀវទេសចរមកកម្ពុជា រាជរដ្ឋាភិបាលបានធ្វើការសាងសង់គម្រោងហេដ្ឋារចនាសម្ព័ន្ធជាច្រើនដែលរួមមានស្ពាន ផ្លូវដែក ផ្លូវទឹក ផ្លូវថ្នល់ និងព្រលានយន្ដហោះជាដើម។ យ៉ាងណានៅក្នុងឆ្នាំ២០២៣នេះ គឺមានគម្រោងព្រលានយន្ដហោះថ្មីសន្លាងចំនួន ២ និងគម្រោងស្ពានចំនួន ២ បន្ថែមទៀតនឹងសម្រេចការសាងសង់១០០% ហើយនិងចូលខ្លួនមកសម្រួលការធ្វើដំណើរជូនពលរដ្ឋផងដេរ។
១. ស្ពានខ្សែកាបឆ្លងទន្លេសាបនៅឫស្សីកែវ
ស្ពានខ្សែកាបដំបូងគេនៅភ្នំពេញដែលតភ្ជាប់ពីផ្លូវជាតិលេខ ៥ ស្ថិតនៅក្នុងខណ្ឌឫស្សីកែវឆ្លងកាត់ទន្លេសាបឆ្ពោះទៅកាន់ទីក្រុងរណបថ្មីជ្រោយចង្វារ និងផ្លូវជាតិលេខ ៦A មានប្រវែង ៦៤២ ម៉ែត្រទទឹង ២០.៥ ម៉ែត្រ និងមានសសរទាញខ្សែកាបចំនួន ៤ កំពស់ ៤០ ម៉ែត្រ ត្រូវបានបើកការដ្ឋានសាងសង់កាលពីអំឡុងខែតុលា ឆ្នាំ២០២៣ ដែលវិនិយោគដោយក្រុមហ៊ុន OCIC ទំហំទឹកប្រាក់ ៣៥ លានដុល្លារ។
យោងតាមការចុះផ្សាយពីមន្ទីរសាធារណការ និងដឹកជញ្ជូន កាលពីថ្ងៃទី៣ ខែមេសា ឆ្នាំ២០២៣កន្លងទៅបានឲ្យដឹងថា គម្រោងស្ពានខ្សែកាបនេះនឹងត្រូវដាក់ឲ្យដំណើរការបណ្ដោះអាសន្នក្នុងពេលឆាប់ៗនេះផងដែរ។
២. ស្ពានខ្សែកាបតភ្ជាប់កោះពេជ្រ-កោះនរា
ស្ពានខ្សែកាបតភ្ជាប់កោះពេជ្រ-កោះនរា ត្រូវបានបើកការសាងសង់កាលពីអំឡុងខែតុលា ឆ្នាំ២០២០។ ស្ពាននេះមានប្រវែងសរុប ៨២៤ ម៉ែត្រ និងទទឹង ២៤.៥ ម៉ែត្រ មានសសរខ្សែកាបកម្ពស់ ៦០ ម៉ែត្រចំនួន ២ ដើម និងមានផ្លូវចរាចរ ២ ទៅ ២ មក។ តាមការគ្រោងទុកគម្រោងនេះនឹងចំណាយថវិកាសាងសង់ចំនួន ៣៨ លានដុល្លារដែលវិនិយោគដោយក្រុមហ៊ុន OCIC។
ជាមួយគ្នានេះដែរ យោងតាមការចុះផ្សាយពីមន្ទីរសាធារណការ និងដឹកជញ្ជូនរាជធានីភ្នំពេញ គិតត្រឹមខែមីនា ឆ្នាំ២០២៣ ការដ្ឋានសាងសង់ស្ពានខ្សែកាបកោះពេជ្រ-កោះនរានេះ សម្រេចលទ្ឋផលបាន ៦២% ហើយ។ តាមផែនការ គម្រោងនេះ នឹងបញ្ចប់ការសាងសង់នៅចុងឆ្នាំ២០២៣។ ស្ពានកោះពេជ្រ-កោះនរា គឺជាការភ្ជាប់ចរាចរកណ្តាលរាជធានីភ្នំពេញទៅមកផ្លូវជាតិលេខ ១ ហើយនឹងកាត់បន្ថយការកកស្ទះចរាចរលើស្ពានព្រះមុនីវង្សទាំង២ផងដែរ។
៣. ព្រលានយន្ដហោះសៀមរាបអង្គរ
គិតមកដល់ពេលនេះ ព្រលានយន្ដហោះសៀមរាបអង្គរសម្រេចការសាងសង់បាន ៩០ ភាគរយហើយ ក្រោយពីបានបើកការដ្ឋានសាងសង់កាលពីអំឡុងខែមីនា ឆ្នាំ២០២០មក។ ព្រលានយន្ដហោះថ្មីនេះគឺជាប្រភេទ 4E មានផ្លូវរត់ប្រវែង៣,៦០០ម៉ែត្រ ទទឹង ៤៥ម៉ែត្រ មាន៣៨ចំណតយន្តហោះ មានទីតាំងស្ថិតនៅឃុំតាយ៉ែក ស្រុកសូទ្រនិគម មានចម្ងាយប្រមាណ ៥១គីឡូមែត្រពីក្រុងសៀមរាប។
គម្រោងនេះត្រូវបានវិនិយោគដោយក្រុមហ៊ុនអាកាសយានដ្ឋានអន្តរជាតិសៀមរាប (AIAI) ដែលជាបុត្រសម្ព័ន្ធរបស់ក្រុមហ៊ុន Yunnan Investment Holdings របស់ចិនក្នុងចំនួនទឹកប្រាក់ ៨៨០ លានដុល្លារខណៈគ្រោងបើកដំណើរការនៅខែតុលា ឆ្នាំ២០២៣ខាងមុខនេះ។
៤. ព្រលានយន្ដហោះតារាសាគរ
គិតមកដល់ពេលនេះ ព្រលានយន្ដហោះអន្ដរជាតិតារាសាគរ ខេត្ដកោះកុងត្រូវបានសាងសង់សម្រេច ១០០% ហើយ ហើយគ្រោងនឹងដាក់ឲ្យដំណើរការនាពាក់កណ្ដាលឆ្នាំ២០២៣ នេះផងដែរ។ នេះបើយោងតាមការលើកឡើងអភិបាលខេត្ដគឺលោកជំទាវ មិថុនា ភូថង កាលពីពេលកន្លងទៅនេះ។
ព្រលាយន្ដហោះអន្ដរជាតិថ្មីនេះមានទីតាំងស្ថិតក្នុងស្រុកបុទមសាគរ ខេត្តកោះកុង ត្រូវបានវិនិយោគដោយក្រុមហ៊ុន Tianjin Union Development Group(UDG) ក្នុងទំហំទឹកប្រាក់ ៣៥០ លានដុល្លារ ខណៈការសាងសងដំណាក់កាលទី១ចំនួនថវិកាចំនួន ២០០ លានុល្លារ។ នៅបើកដំណើរការព្រលានននេះនឹងមានសមត្ថភាពទទួលលការចុះចតនូវប្រភេទយន្ដហោះធំៗដូចជា Boeing-777 និង Airbus A-340 ជាដើម៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T04:15:41.877Z",
"category": "អចលនទ្រព្យ",
"views": 1942,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
យកស្មៅ បង្កើតចំណូល! យុវជនវៀតណាម១រូប យកស្មៅដុះតាមមាត់ទន្លេមកធ្វើជាទុយោរហូតអាចលក់ដល់ក្រៅប្រទេស
|
https://business-cambodia.com/articles/mr-huynh-van-no
|
បច្ចុប្បន្ននេះផ្លាស្ទិក បានក្លាយទៅជាបញ្ហាចម្បងមួយដែលផ្តល់ផលប៉ះពាល់ដល់បរិស្ថាននៅលើពិភពលោក ដោយជារឿយៗយើងតែងតែឃើញថាមានប្រទេសជាច្រើននៅលើពិភពលោកបាននាំគ្នាផលិតរបស់ប្រើប្រាស់ផ្សេងៗដើម្បីអាចប្រើជំនួសផ្លាស្ទិកបាន ដោយនៅក្នុងនោះក៏មានយុវជនវៀតណាម១រូប បានយកស្មៅតាមដងទន្លេមកធ្វើជាទុយោសម្រាប់បឺតដើម្បីជាការចូលរួមកាត់បន្ថយផ្លាស្ទិកផងដែរ។
លោក Huynh Van No ជាយុវជនវៀតណាម១រូបដែលបានបញ្ចប់ការសិក្សាផ្នែកទេសចរណ៍ នៅទីក្រុងហូជីមិញ បន្ទាប់ពីបានបញ្ចប់ការសិក្សាលោកបានធ្វើការជាមគ្គុទ្ទេសក៍ តែធ្វើការបានមួយរយៈការងារនោះក៏ត្រូវបានផ្អាកដោយសារក្នុងអំឡុងឆ្នាំ២០២០ ជំងឺកូវីដ១៩ក៏បានរីករាលដាលដែលធ្វើឱ្យប៉ះពាល់ដល់ការងាររបស់លោក។
យោងតាមការចុះផ្សាយដោយសារព័ត៌មានក្រៅស្រុក vnexpress បានឱ្យដឹងថា ក្រោយពីបានផ្អាកការងារលោក Huynh Van No បានសម្រេចមកស្រុកកំណើតវិញនៅខេត្ត Nam Dinh ពេលនោះហើយលោកចាប់ផ្តើមស្វែងរកវត្ថុធាតុដើមផ្សេងៗដើម្បីផលិតទៅអាចប្រើប្រាស់ជំនួសប្លាស្ទិកបានព្រោះជារឿយៗលោកតែងតែឃើញថាពេលយើងទិញកាហ្វេគឺគេប្រើប្លាស្ទិកច្រើនណាស់ដូចជាកែវផង ថង់យួរផង គម្របផង និងទុយោបឺតផង ដែលវាជាកត្តាមួយដែលមើលទៅប៉ះពាល់បរិស្ថានខ្លាំងណាស់។
ក្រោយពីឃើញបែបនេះលោកចាប់ផ្តើមមានគំនិតចង់ច្នៃរបស់អ្វីមួយដែលអាចប្រើជំនួសទុយោបាន ដូច្នេះលោកបានសម្រេចបើកជាសិប្បកម្មតូចមួយលក្ខណៈគ្រួសារដែលយកស្មៅមកធ្វើជាទុយោសម្រាប់បឺតដោយនៅវៀតណាមប្រភេទស្មៅនេះគេហៅថា cỏ bang ដែលជាប្រភេទរុក្ខជាតិម្យ៉ាងដែលដុះនៅលើដីសណ្តក្បែរទន្លេមេគង្គនៅភាគនិរតីប្រទេសវៀតណាម។
លោក Huynh Van No បាននិយាយថា ពេលចាប់ផ្តើមអាជីវកម្មនេះដំបូងលោកមិនមែនចង់បានប្រាក់ចំណេញអ្វីឡើយ គឺដោយសារតែលោកមើលឃើញថាការប្រើប្រាស់ផ្លាស្ទិកនៅប្រទេសវៀតណាមកាន់តែមានការកើនឡើង ដូចនេះលោកមានគោលបំណងធំមួយគឺចង់កាត់បន្ថយការប្រើប្រាស់ថង់ផ្លាស្ទិកនេះ ដូច្នេះលោកក៏បានយកដើមស្មៅនោះមកកាត់ជាកំណាត់ៗបន្ទាប់មកលោកបានសំអាតផ្នែកខាងក្នុងខាងក្រៅឱ្យស្អាតដើម្បីខ្ចប់ជាមួយស្លឹកចេកលក់តែម្តង ក្រោយពីលោកធ្វើបែបនេះហើយគឺទទួលបានការគាំទ្រពីសំណាក់ប្រជាជនវៀតណាមយ៉ាងខ្លាំងហើយអាជីវកម្មរបស់លោកក៏កាន់តែល្បីឈ្មោះព្រោះតែមានសារព័ត៌មាននៅប្រទេសវៀតណាមបានចុះទៅសម្ភាសន៍លោកដល់កន្លែងផលិតរហូតអាចទាក់ទាញបានទីផ្សារក្រៅស្រុកផងដែរ។
គួរបញ្ជាក់ថា បច្ចុប្បន្ននេះទុយោដែលច្នៃចេញពីស្មៅរបស់លោក Huynh Van No ក៏អាចលក់ទៅកាន់ទីផ្សារអន្តរជាតិដែលប៉ុន្តែគ្រាន់តែលក់ចេញជាលក្ខណៈតូចតាចសិនតែប៉ុណ្ណោះ នៅក្នុងនោះដែរ ទុយោដែលលោកលក់នៅប្រទេសវៀតណាមប្រភេទទុយោស្ងួតគឺលក់តែតម្លៃ ០,០៤ដុល្លារ តែសម្រាប់ទុយោប្រភេទលក្ខណៈថ្មីៗដែលមិនទាន់សម្អាតចេញគឺមានតម្លៃ ០,០២៦ដុល្លារផងដែរ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T04:14:51.528Z",
"category": "ចាប់ផ្តើមអាជីវកម្ម",
"views": 321,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
មានតែ១នៅកំពត! ក្រុមការងារភូមិចាស់ ប្រែដីស្រែ ៧ហិកតា ក្លាយជាភោជនីយដ្ឋាន ទាញភ្ញៀវពេញៗសឹងរាល់ថ្ងៃ
|
https://business-cambodia.com/articles/phum-chas-kompot
|
កន្លងមកយើងធ្លាប់តែឃើញគេនិយមបង្កើតភោជនីយដ្ឋាន ហាងកាហ្វេនៅតែតំបន់ប្រជុំជន កណ្តាលក្រុង កន្លែងដែលមានមនុស្សច្រើនជាដើម ប៉ុន្តែសម្រាប់ ក្រុមការងារភូមិចាស់វិញ បែររត់ពីក្រុងទៅស្រែ យកដីស្រែ ៧ ហិកតា ច្នៃចេញទៅជាភោជនីយដ្ឋាន ហាងកាហ្វេបែបទេសភាពស្រុកស្រែ តែអាចទាញភ្ញៀវចូលពេញៗបានសឹងរាល់ថ្ងៃ។
ក្នុងកិច្ចសម្ភាសន៍ជាមួយ Business Cambodia លោក ជា ធីណា តំណាងឱ្យក្រុមការងារភោជនីយដ្ឋាន “ភូមិចាស់” បានឱ្យដឹងថា ភោជនីយដ្ឋានភូមិចាស់នេះបានបង្កើតឡើងនៅអំឡុងដើមខែ វិច្ឆិកា ឆ្នាំ ២០២២ ពោលគឺគិតមកដល់ពេលនេះមានរយៈពេលទើបតែបាន ៥ ខែប៉ុណ្ណោះ។ដោយឡែកចំពោះមូលហេតុដែលយកជ្រើសយកដីវាលស្រែធ្វើជាកន្លែងភោជនីយដ្ឋាននេះដោយសារក្រុមការងារលោក ចង់បង្កើតកន្លែងកម្សាន្តថ្មីប្លែកពីគេមួយបន្ថែមទៀតលើទឹកដីកំពតនិងចង់ចូលរួមការអភិវឌ្ឈលើវិស័យទេសចរណ៏ក្នុងខេត្តបន្ថែមទៀត។
លោក ធីណា បានបន្ថែមទៀតថា គោលបំណងនៃការបង្កើតភូមិចាស់នេះគឺដោយសារតែមានដីស្រាប់ ហើយដីនោះមានដើមឈើធំៗច្រើន មានខ្យល់អាកាសត្រជាក់ ទើបលោកមានបំណងចង់អភិរក្សដើមឈើ និង ដាំដើមឈើបន្ថែមនៅទីនេះឲ្យបានច្រើនដូចជាឧទ្យានមួយ ហើយក៏ចង់ផ្សព្វផ្សាយអំពីវប្បធម៌ ទំនៀមទំលាប់ ប្រពៃណីរ និង ការរស់នៅបែបជនបទតាមភូមិសមញ្ញៗ រំលឹកអនុស្សាវរីយ៍ចាស់ៗជំនាន់មុន ។ ជាពិសេសហាងកាហ្វេគឺចាស់ៗដែលជាអតីតផ្ទះបាយជំនាន់ប៉ុលពត។ មួយទៀតលោកចង់ចូលរួមចំណែកដល់សហគមន៍ ដោយផ្តល់ការងារ និង ចំណូលដល់ពួកគាត់ ទាំងប្រយោល និង ដោយផ្ទាល់ ។
បញ្ជាក់បន្ថែមពី គោលបំណងសំខាន់ៗនៃការបង្កើត “ភូមិចាស់” សហគ្រិនរូបនេះក៏បានបើកបង្ហាញពីចំណុចពិសេសទាក់ទាញចំនួន ៦ ចំណុចដែលធ្វើឱ្យភោជនីយដ្ឋានមួយនេះអាចទាក់ទាញភ្ញៀវចូលមកកម្សាន្តពេញៗសឹងរាល់ថ្ងៃបើទោះទើបតែបើកដំណើរការបានតែ ៥ខែក្តី។ដែលចំណុចទាក់ទាញទាំងនោះរួមមាន ៖ មានដើមឈើ ព្រៃឈើធម្មជាតិ ចំណុចដែលទាក់ភ្ញៀវមួយទៀតបានមកទីនេះគឺ បរិស្ថានល្អ ធម្មជាតិខៀវខ្ចី សេវាកម្មល្អ ម្ហូបឆ្ញាញ់ តម្លៃសមរម្យ ដែលទិដ្ឋភាពទាំងអស់នេះហើយដែលធ្វើឱ្យភ្ញៀវដែលបានមកលេងរមែងមានភាពរីករាយមកម្តងហើយចង់មកម្តងទៀត។
គួរបញ្ជាក់ផងដែរថា ក្រៅពីបង្កើតជាភោជនីយដ្ឋានដែលមានបម្រើសេវាអាហារបែបខ្មែរ និងភេសជ្ជៈ ទៅពេលអនាគត លោក ជា ធីណា ក៏មានបំណងចង់ប្រែក្លាយ “ភូមិចាស់” ឱ្យក្លាយទៅជាកន្លែងកម្សាន្ត សម្រាកលំហែរកាយក៏ពេញនិយមមួយដែលមាន សួនកម្សាន្ត សួនទឹកកុមារ ស្រះទឹក ទឹកធ្លាក់ សួនបន្លែធម្មជាតិ ហាងកាហ្វេ ភោជនីយដ្ឋានម្ហូបបែបខ្មែរ បន្ទប់ស្នាក់ បោះតង់ខ្នាតធំ ទទួលរៀបចំកម្មវិធីផ្សេងៗផងដែរ។
យ៉ាងណាមិញ សម្រាប់បងប្អូនដែលមានឱកាសបានធ្វើដំណើរទៅលេងនៅខេត្តកំពត កុំភ្លេចចូលសម្រាកលំហែរកាយ ញ៉ាំអាហារ និងភេសជ្ជៈឆ្ងាញ់ៗរបស់ "ភូមិចាស់" ឬ សម្រាប់បងប្អូនដែលចង់បានការរៀបចំកម្មវិធីឬសេវាកម្មផ្សេងទៀតដូចជា បោះតង់ អាំងសាច់ លេងល្បែងកំសាន្ត កម្មវិធីច្រៀងរាំកំសាន្តជុំវិញគុបភ្លើង ក្រុមការងារភូមិចាស់ អាចរៀបចំជូនបងប្អូនបាន ទំនាក់ទំនងលេខ៖ 069 997 444 Telegram: https://t.me/phumchaskampot ទីតាំង៖ https://goo.gl/maps/SQUR265bw5hDy1by5
អត្ថបទដោយ៖សម្បតិ្ត សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T03:43:11.737Z",
"category": "ចាប់ផ្តើមអាជីវកម្ម",
"views": 970,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
សាលាអន្តរជាតិ វេសវីយូ កម្ពុជា ប្រគល់មេដាយ និងរង្វាន់ជូនម្ចាស់ជយលាភី ពីការប្រកួតប្រជែងគណិតវិទ្យាអាមេរិកាំង
|
https://business-cambodia.com/articles/west-view-international-school-of-cambodia-presents-medals-and-prizes-to-winners-of-american-math-competition
|
(ភ្នំពេញ)៖ សាលាអន្តរជាតិ វេសវីយូ កម្ពុជា បានរៀបចំពិធីប្រគល់មេដាយ និងរង្វាន់ជូនម្ចាស់ជយលាភី ក្នុងការប្រកួតប្រជែងគណិតវិទ្យាអាមេរិកកាំង (American Mathematics Competition) ហៅកាត់ថា AMC នាថ្ងៃទី ០១ ខែមេសា ឆ្នាំ២០២៣ ដែលក្នុងនោះរួមមាន មេដាយមាស មេដាយប្រាក់ និងមេដាយសំរឹទ្ធ វិញ្ញាបនបត្រតាមប្រភេទមេដាយ និងតុក្កតាដ៏ស្រស់ស្អាត។
រីឯសិស្សមួយចំនួនដែលទទួលបានពិន្ទុខ្ពស់ជាងគេបំផុត ប្រចាំកម្រិតថ្នាក់របស់ខ្លួន ទទួលបានឧបករណ៍អានសៀវភៅអេឡិចត្រូនិក (Kindle) បន្ថែមពីលើនេះទៀតផង។
នៅក្នុងពិធីនេះផងដែរ ក៏មានការអញ្ជើញចូលរួមជាកិត្តិយសពីសំណាក់ លោកគ្រូ អ្នកគ្រូ និងអ្នកមាតាបិតាអាណាព្យាបាលសិស្ស ព្រមទាំងមានការចូលរួមច្រៀងអបអរសាទរ ពីសំណាក់តារាចម្រៀងល្បីឈ្មោះមកពីផលិតកម្មបារមី កញ្ញា កៅ សុភា ផងដែរ។
លោក JOSEPH CONTE ប្រធានគ្រូមុខវិជ្ជាវិទ្យាសាស្ត្រ បានឱ្យដឹងថា នេះជាលើកទី២ហើយដែលសាលាបានរៀបចំការប្រកួតនេះឡើង។ ការរៀបចំឱ្យមានកម្មវិធីប្រកួតប្រជែងគណិតវិទ្យាអាមេរិកកាំង ដើម្បីជំរុញឱ្យសិស្សសាលាអន្តរជាតិ វេសវីយូ កម្ពុជា និងសិស្សសាលាដ៏ទៃទៀត បានចូលរួមបានបញ្ចេញសមត្ថភាពលើមុខវិទ្យាគណិតវិទ្យា និងវាស់ស្ទង់សមត្ថភាពរបស់ខ្លួនតាមស្តង់ដារកំរិតអន្តរជាតិ។
លោបន្តថា ការប្រកួតនៅឆ្នាំនេះ មានសិស្សចូលរួមប្រកួតចំនួន៣១០នាក់ ដែលជាសិស្សថ្នាក់ទី៤ ដល់ថ្នាក់ទី១០ មកពីសាលាជាង២០នៅកម្ពុជា។
លោកមានប្រសាសន៍បន្តថា« ការប្រកួតប្រជែងនេះ គឺធ្វើឡើងតាមកុំព្យូទ័រ ទាំងវិញ្ញាសារ និងលទ្ធផល មានភាពសុក្រិត ហើយសិស្សមិនអាចចម្លងគ្នានោះទេ គឺផ្អែកទៅតាមសមត្ថភាពសិស្សរៀងៗខ្លួន ។»
លោកបានកត់សម្គាស់បន្តថា «ដោយសារតែតេស្តដែលយើងប្រើនេះ គឺស្តង់ដារអន្តរជាតិ ដែលមិនត្រឹមតែនៅប្រទេសកម្ពុជា ទេ សូម្បីតែនៅសាលាដទៃទៀតនៅទូទាំងពិភពលោក ក៏គេប្រើតេស្តនេះដូចគ្នា ហើយលទ្ធផលដែលយើងទទួលបានឃើញថាសិស្សយើងពិតជាមានការប្រកួតប្រជែង ហើយសមត្ថភាពរបស់គាត់ គឺល្អមែនទែន។ ពិន្ទុដែលគាត់ធ្វើបានក៏ពិន្ទុច្រើនដែរ។ តាមអ្វីដែលយើងសង្កេតឃើញថា សមត្ថភាពរបស់សិស្សយើង គឺអាចប្រកួតប្រជែងជាមួយសិស្សដែលមកពីប្រទេសដទៃបាន។»
បេក្ខនារី កុយ សុវណ្ណមុនីនាថ ជាសិស្សមកពីសាលា អន្តរជាតិ វេសវីយូ កម្ពុជា បានបង្ហាញអារម្មណ៍រីករាយដែលខ្លួនទទួលបានមេដាយមាសពីការប្រកួតគណិតវិទ្យាកម្រិតអន្តរជាតិនេះ។ កុមារីរូបនេះ លើកឡើងថា នៅឆ្នាំក្រោយខ្លួនបន្តចូលរួមប្រកួតទៀត។
ទន្ទឹមគ្នានេះ អ្នកស្រី ហួត ពីលីណា ដែលជាម្តាយរបស់កុមារី កុយ សុវណ្ណមុនីនាថ បានលើកឡើងយ៉ាងដូច្នេះថា៖ «រំភើបឡើងនិយាយលែងចេញហើយ ដោយសារតែគាត់រៀនពូកែ ហើយទទួលបានមេដាយមាសរហូត ហើយឥលូវនេះទទួលបានមេដាយអន្តរជាតិទៀត។ ក្នុងនាមជាឪពុកម្តាយ ពិតជារំភើបនូវអ្វីដែលកូនទទួលបាន។ ហើយក៏អរគុណដល់សាលាដែរ ដែលអ្នកគ្រូៗគាត់ខំយកចិត្តទុកដាក់បង្រៀនឱ្យគាត់មានថ្ងៃនេះ ហើយនឹងព្យាយាមឱ្យគាត់ខិតខំបន្តប្រឹងប្រែងប្រឡងទៅថ្ងៃមុនឱ្យបានពិន្ទុល្អជាបន្តទៅទៀត។»
ក្នុងទឹកមុខរំភើបរីករាយ បន្ទាប់ពីកូនប្រុសទទួលបានមេដាយមាសពីការប្រកួតប្រជែងគណិតវិទ្យាកម្រិតអន្តរជាតិនេះ អ្នកស្រី ប៉ែន ពុទ្ធារី លើកឡើង ដែរថា កម្មវិធីប្រកួតប្រជែងគណិតវិទ្យាអាមេរិកកាំង បានធ្វើឡើងដោយសុក្រិត ហើយអ្វីដែលសិស្សទទួលបានគឺតាមសមត្ថភាពរបស់ខ្លួន ហើយការប្រកួតនេះ បានធ្វើឱ្យកុមារកាន់តែខិតខំរៀនលើមុខវិទ្យាគណិតផងដែរ។
អ្នកស្រីលើកឡើងបន្តថា «ថ្ងៃនេះខ្ញុំមានអារម្មណ៍សប្បាយរីករាយសឹងតែថា ហូរទឹកភ្នែក ព្រោះគាត់ធ្វើបានដោយខ្លួនឯង ហើយកម្មវិធីនេះ ពិតជាសុក្រិត ហើយទទួលស្គាល់ពីខាងសហរដ្ឋអាមេរិក ដូចគ្នា។ ខ្ញុំកត់សម្គាល់ឃើញថា ការតេស្តនេះ គឺធ្វើឡើងតាមអនឡាញ តាមកម្មវិធីកុំព្យូទ័រ អ៊ីចឹងខ្ញុំគិតថា គាត់មានសមត្ថភាពគ្រប់គ្រាន់ ក្នុងការឈានទៅរកការប្រកួតកម្រិតទូទាំងពិភពលោក។» គួររំឮកផងដែរថា កម្មវិធីប្រកួតប្រជែងគណិតវិទ្យាអាមេរិកកាំង (AMC) បានប្រព្រឹត្តឡើង នៅថ្ងៃទី២៥ ខែមិនា ឆ្នាំ២០២៣ ក្រោមការរៀបចំដោយផ្ទាល់ពីសាលាអន្តរជាតិ វេសវីយូ កម្ពុជា។ កម្មវិធីនេះ ត្រូវបានបង្កើតឡើងដើម្បីផ្តល់ឱកាសដល់សិស្សានុសិស្សទូទៅឲ្យទទួលបានបទពិសោធន៍ក្នុងការធ្វើតេស្ដគណិតវិទ្យាបែបអាមេរិកកាំង ព្រមទាំងលើកទឹកចិត្តដល់សិស្សានុសិស្សឲ្យខិតខំសិក្សា ក្នុងមុខវិជ្ជាគណិតវិទ្យាផងដែរ។
បេក្ខជនដែលចូលរួមប្រកួត ត្រូវបានតម្រូវឲ្យធ្វើការប្រកួតប្រជែងសមត្ថភាពតាមរយៈការធ្វើតេស្តគណិតវិទ្យាបែបអាមេរិកកាំង នៅលើប្រព័ន្ធកុំព្យូទ័រ ដែលមានឈ្មោះថា NWEA MAP ជាតេស្តលំដាប់ពិភពលោកមួយ ដែលមានប្រភពមកពីសហរដ្ឋអាមេរិក និងត្រូវបានទទួលស្គាល់ដោយសាលាអន្តរជាតិធំៗ នៅតាមបណ្តាប្រទេសជឿនលឿនចំនួន ១៤៥ ជុំវិញសកលលោក។ ការធ្វើតេស្តគណិតវិទ្យាបែបអាមេរិកកាំង នៅលើប្រព័ន្ធនេះ មានតែសាលាអន្តរជាតិលំដាប់កំពូល និងមានស្តងដ្តារខ្ពស់ប៉ុណ្ណោះដែលទទួលបានសិទ្ធិក្នុងការប្រើប្រាស់។ តេស្ត NWEA MAP នេះគឺជាតេស្តមួយដែលមានភាពសុក្រឹតភាពបំផុត ដោយហេតុថាទាំងវិញ្ញាសារ និងលទ្ធផលនៃតេស្តនេះធ្វើឡើងតាមប្រព័ន្ធកុំព្យូទ័រ ដែលរាល់សំណួរនីមួយៗត្រូវបានជ្រើសរើសឡើងដោយស្វ័យប្រវត្តិ ទើបសិស្សានុសិស្សនីមួយៗពុំអាចចម្លងគ្នាបាន និងមិនមានភាពលំអៀងណាមួយនោះឡើយ។
សាលាអន្តរជាតិ វេសវីយូ កម្ពុជាបានរៀបចំកម្មវិធីប្រកួតប្រជែងគណិតវិទ្យាអាមេរិកកាំង (AMC) នេះឡើង បន្ទាប់ពីបានទទួលការគាំទ្រយ៉ាងខ្លាំងពីសំណាក់សិស្សានុសិស្ស និងអាណាព្យាបាល។ ក្នុងការប្រកួតនាឆ្នាំនេះ មានបេក្ខជន បេក្ខនារី ពីថ្នាក់ទី៤ ដល់ថ្នាក់ទី១០ មកពីសាលាអន្តរជាតិធំៗជាង២០ក្នុងប្រទេសកម្ពុជា ដែលរួមមាន សាលា Northbridge, AISPP, CIS, CIA FIRST និង Footprint ជាដើម បានចូលរួមក្នុងការប្រកួតយ៉ាងច្រើនកុះក។
ជាមួយគ្នានេះ នៅខែឧសភា ឆ្នាំ២០២៣ ខាងមុខនេះ សាលាអន្តរជាតិ វេសវីយូ កម្ពុជា នឹង មានរៀបចំការប្រកួតប្រជែងផ្នែកវិទ្យាសាស្រ្ត ដែលសិស្សានុសិស្ស ពីសាលាផ្សេងៗក៏អាចចុះឈ្មោះចូលឈ្មោះចូលរួមប្រកួតបានផងដែរ។ សម្រាប់ព័ត៌មានលម្អិតទាក់ទងនឹងកម្មវិធីប្រកួត និងការចុះឈ្មោះ សូមតាមដាន ទំព័រហ្វេសប៊ុក និងតេឡេក្រាមផ្លូវការរបស់សាលាអន្តរជាតិ វេសវីយូ កម្ពុជា
ទំព័រហ្វេសប៊ុកៈ https://www.facebook.com/westviewcambodian
តេលេក្រាមៈ https://t.me/westviewcambodian
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T03:14:10.571Z",
"category": "ព័ត៌មានថ្មីៗ",
"views": 127,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
និយ័តករមូលបត្រកម្ពុជា និងផ្សារមូលបត្រកម្ពុជា អនុញ្ញាតជាគោលការណ៍លើសំណើសុំបោះផ្សាយលក់មូលបត្រកម្មសិទ្ធិជាសាធារណៈរបស់ក្រុមហ៊ុន ម៉េងលី ជេ. គួច អេឌ្យូខេសិន
|
https://business-cambodia.com/articles/the-securities-and-exchange-commission-of-cambodia-and-the-securities-and-exchange-commission-of-cambodia-authorize
|
ក្រុមហ៊ុន ម៉េងលី ជេ. គួច អេឌ្យូខេសិន ត្រូវបានបង្កើតឡើងក្នុងឆ្នាំ២០០៥ ជាស្ថាប័នអប់រំឯកជនឈានមុខមួយក្នុងប្រទេសកម្ពុជា ដោយមានការយកចិត្តទុកដាក់ខ្ពស់លើការអប់រំប្រកបដោយគុណភាព វិន័យ និងសេវាកម្ម។
ដោយឃើញពីសន្ទុះនៃការរីកចម្រើននិងមានការវិឌ្ឍមុខឥតឈប់ឈរ ចាប់តាំងពីការបើកក្រុមហ៊ុនលើកដំបូង ក្រោមការដឹកនាំរបស់អ្នកឧកញ៉ា វេជ្ជបណ្ឌិត គួច ម៉េងលី ស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្ដិ ប្រកបដោយផែនការច្បាស់លាស់ និងមានចក្ខុវិស័យដ៏វែងឆ្ងាយ ដើម្បីដឹកនាំក្រុមហ៊ុនឱ្យកាន់តែមានវិសាលភាពក្នុងការបោះជំហានចូលក្នុងទីផ្សារមូលបត្រកម្ពុជា ទើបក្នុងឆ្នាំ២០១២អ្នកឧកញ៉ាបានរៀបចំក្រុមហ៊ុនរួចជាស្រេចដើម្បីត្រៀមខ្លួនឈានចូលក្នុងទីផ្សារភាគហ៊ុននៅកម្ពុជា។
ក្នុងរយៈពេលប៉ុន្មានឆ្នាំមកនេះ ភាពជោគជ័យរបស់ក្រុមហ៊ុនបានបង្ហាញពីសក្ខីភាពរបស់ក្រុមហ៊ុនក្នុងការឈានជើងចូលក្នុងទីផ្សារមូលបត្រនៅកម្ពុជា។ ដោយមានការរៀបចំផែនការយុទ្ធសាស្រ្ដអាជីវកម្មនាពេលអនាគត មានគោលដៅច្បាស់លាស់ និងឆន្ទៈរបស់អ្នកឧកញ៉ា វេជ្ជបណ្ឌិត គួច ម៉េងលី បានពង្រីកភាពខ្លាំងលើវិស័យអប់រំនៅកម្ពុជា គឺធ្វើយ៉ាងណាឱ្យស្ថាប័នអប់រំមួយនេះមាន រចនាសម្ពន្ធបុគ្គលិកស្ដង់ដារ ការគ្រប់គ្រងច្បាស់លាស់ មានថ្នាក់ដឹកនាំមានជំនាញនិងវិជ្ជាជីវៈខ្ពស់ និងមានក្រុមប្រឹក្សាភិបាលត្រឹមត្រូវក្នុងក្រុមហ៊ុន។ ស្របពេលនោះ អ្នកឧកញ៉ាក៏បានគ្រោងធ្វើសំណើស្នើសុំខាងនិយ័តករមូលបត្រកម្ពុជា ក្នុងការចុះបញ្ជីលក់មូលបត្រកម្មសិទ្ធិរបស់ក្រុមហ៊ុន ជាផ្លូវការផងដែរ តែត្រូវបានពន្យារពេលសិន ដោយសារប្រទេសកម្ពុជាពេលនោះបានរងនូវវិបត្ដិខ្លាំងពីជំងឺកូវីដ ១៩។
លុះក្រោយមកក្នុងឆ្នាំ២០២៣ បន្ទាប់ពីវិបត្ដិកូវីដនៅប្រទេសកម្ពុជាត្រូវបានបញ្ចប់ អ្នកឧកញ៉ា វេជ្ជបណ្ឌិត គួច ម៉េងលី បានសម្រេចជាផ្លូវការក្នុងការស្នើសុំទៅខាងនិយ័តករមូលបត្រកម្ពុជា និងផ្សារមូលបត្រកម្ពុជា ក្នុងការចុះបញ្ជីលក់មូលបត្រកម្មសិទ្ធិរបស់ក្រុមហ៊ុន ម៉េងលី ជេ. គួច អេឌ្យូខេសិន ជាផ្លូវការ ខណៈពេលក្រុមហ៊ុនកំពុងតែសន្ទុះខ្លាំងក្នុងការរីកចម្រើនទៅមុខ។
នៅក្នុងដំណាក់កាលនេះដែរ ក្រុមហ៊ុន ម៉េងលី ជេ. គួច អេឌ្យូខេសិន នៅតែបន្ដភាពខ្លាំងក្លារបស់ខ្លួនក្នុងការឈរលើវិស័យអប់រំមួយនេះដដែលដោយបច្ចុប្បន្ន ក្រុមហ៊ុនមានសាខាសរុបចំនួន១៥ ក្នុងរាជធានីខេត្តក្រុង មានសិស្សជាង ២០.០០០នាក់ បុគ្គលិក ២.១៤៩នាក់ និងមានអតីតសិស្សជាង ៥០.០០០នាក់ កំពុងសិក្សា និងធ្វើការនៅជុំវិញពិភពលោក។ អ្វីដែលកាន់តែពិសេសទៀតនោះ ក្រុមហ៊ុននឹងបើកដំណើរការសាខាថ្មីសម្រាប់ឆ្នាំសិក្សា២០២៣-២០២៤ សាខាជាច្រើនបន្ថែមទៀតក្នុងនោះរួមមាន៖ សាខា សែនសុខ, សាខាច្បារអំពៅ, សាខា កំពង់ចាម, សាខា តាកែវ និងសាខាបាត់ដំបង។
បន្ទាប់ពីនិយ័តករមូលបត្រកម្ពុបានធ្វើការពិនិត្យ និងសិក្សាច្បាស់លាស់ លើសំណើរស្នើសុំដាក់ពាក្យចូលក្នុងបញ្ជីលក់មូលបត្រកម្មសិទ្ធិរបស់ក្រុមហ៊ុន ម៉េងលី ជេ. គួច អេឌ្យូខេសិន និងបានឃើញពីវិសាលភាពការរីកចម្រើន និងការអភិវឌ្ឍរបស់ក្រុមហ៊ុន ទើបនៅថ្ងៃទី៧ ខែមីនា ឆ្នាំ២០២៣ ផ្សារមូលបត្រកម្ពុជាបានសម្រេចឯកភាពជាគោលការណ៍លើពាក្យស្នើសុំពិនិត្យលទ្ធភាពអាចចុះបញ្ជីលក់មូលបត្រកម្មសិទ្ធិ និងនៅថ្ងៃទី២០ ខែមីនា ឆ្នាំ២០២៣ ផ្សារមូលបត្រកម្ពុជាបានឯកភាពលើសំណើដាក់តម្លៃ ២០៨០ រៀលក្នុងមួយភាគ ហ៊ុន របស់ក្រុមហ៊ុន ម៉េងលី ជេ. គួច អេឌ្យូខេសិន។
ស្របពេលជាមួយគ្នានេះដែរ កាលពីរសៀលថ្ងៃទី៤ ខែមេសា ឆ្នាំ២០២៣នេះ ក្រុមប្រឹក្សាអាជ្ញាធរសេវាហិរញ្ញវត្ថុមិនមែនធនាគារ (អ.ស.ហ) បានបើកកិច្ចប្រជុំ ក្រោមអធិបតីភាពដ៏ខ្ពង់ខ្ពស់របស់ឯកឧត្ដមអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ និងជាប្រធាន អ. ស.ហ និងឯកឧត្ដម ស៊ូ សុជាតិ ប្រតិភូរាជរដ្ឋាភិបាលទទួលបន្ទុកជា អគ្គនាយក នៃនិយ័តករមូលបត្រកម្ពុជា និងជាសមាជិកក្រុមប្រឹក្សាអាជ្ញាធរសេវាហិរញ្ញវត្ថុមិនមែនធនាគារ (អ.ស.ហ) តាមរយៈការប្រជុំដោយផ្ទាល់ និងតាមប្រព័ន្ធបញ្ជូនសាររូបភាពពីចម្ងាយ។ បន្ទាប់ពីការធ្វើបទបង្ហាញជាលទ្ធផល ក្រុមប្រឹក្សា អ. ស.ហ. បានផ្ដល់ការអនុញ្ញាតជាគោលការណ៍លើសំណើសុំបោះផ្សាយលក់មូលបត្រកម្មសិទ្ធិជាសាធារណៈរបស់ក្រុមហ៊ុន ម៉េងលី ជេ. គួច អេឌ្យូខេសិន ដោយក្រុមហ៊ុនត្រូវបន្តបំពេញនីតិវិធីជាផ្លូវការលើការបោះផ្សាយនេះ តាមសេចក្តីសម្រេចរបស់និយ័តករមូលបត្រកម្ពុជា។
ជុំវិញបោះផ្សាយលក់មូលបត្រកម្មសិទ្ធិជាសាធារណៈរបស់ក្រុមហ៊ុន ម៉េងលី ជេ. គួច អេឌ្យូខេសិន អ្នកឧកញ៉ា វេជ្ជបណ្ឌិត គួច ម៉េងលី បានឱ្យដឹងពីឆន្ទៈ និងគោលដៅក្នុងការចុះបញ្ជីលក់មូលបត្រកម្មសិទ្ធិរបស់ក្រុមហ៊ុន ម៉េងលី ជេ. គួច អេឌ្យូខេសិន និងបានដាក់ក្តីរំពឹងទុកបែបនេះថា៖
សូមជម្រាបថា ដើម្បីចុះបញ្ជីលក់មូលបត្រកម្មសិទ្ធិរបស់ក្រុមហ៊ុន ម៉េងលី ជេ. គួច អេឌ្យូខេសិន ជាផ្លូវការបាន ក្រុមហ៊ុនត្រូវតែទទួលបានការអនុញ្ញាតឱ្យបោះផ្សាយលក់មូលបត្រកម្មសិទ្ធិជាសាធារណៈពីនិយ័តករមូលបត្រកម្ពុជា និងត្រូវទទួលបានការបញ្ជាក់យល់ព្រមជាមុនពីផ្សារមូលបត្រកម្ពុជា អំពីការកំណត់ថ្លៃលក់មូលបត្រ និងបំពេញបាននូវលក្ខខណ្ឌចុះបញ្ជីទាំងឡាយបន្តទៀតរបស់ផ្សារមូលបត្រកម្ពុជាពាក់ព័ន្ធនឹងមូលបត្រកម្មសិទ្ធិ។
1. ព័ត៌មានទូទៅអំពី MJQE IPO:
- ចំនួនភាគហ៊ុនបោះផ្សាយ (IPO Shares): ១៩.៦០៦.៦០០ ភាគហ៊ុន (៥,៨៤% នៃភាគហ៊ុន ក្រុមហ៊ុនសរុប)
- តម្លៃភាគហ៊ុន (IPO Price per Share): ២០៨០ រៀលក្នុងមួយភាគហ៊ុន
- តម្លៃបោះផ្សាយសរុប (IPO Proceed): ១០.០០០.០០០ ដុល្លារ
- ការធានាភាគលាភ (Guaranteed Dividend): ៦% សម្រាប់រយៈពេល២ឆ្នាំ
2. កាលវិភាគទិញលក់ (PUBLIC SUBSCRIPTION)
- ថ្ងៃចាប់ផ្តើម: 10 មេសា ២០២៣
- ថ្ងៃបញ្ចប់: ០៩ មិថុនា ២០២៣
3. ថ្ងៃចូលផ្សារភាគហ៊ុនជាផ្លូវការ៖ ២៨ មិថុនា ២០២៣
4. ពាក្យស្លោកៈ(វិនិយោគជាមួយក្រុមហ៊ុន ម៉េងលី ជេ. គួច អេឌ្យូខេសិន ម.ក វិនិយោគដើម្បីវិស័យអប់រំនៅកម្ពុជា និងអនាគតកូនៗរបស់លោកអ្នក)។
សូមបញ្ជាក់ជូនដែរថា បច្ចុប្បន្ន ក្រុមហ៊ុន ម៉េងលី ជេ. គួច អេឌ្យូខេសិន មានស្ថាប័ននួន៤ធំៗ គឺ
១. មជ្ឈមណ្ឌលភាសា អេ អាយ អាយ ផ្ដោតសំខាន់លើការបណ្ដុះបណ្ដាលភាសាអង់គ្លេស ចិន និងភាសាថៃ។
២- សាលារៀន អន្តរទ្វីប អាមេរិកាំង AIS មានកម្មវិធីសិក្សាច្បាស់លាស់ និងសម្បូរបែបចាប់ពីថ្នាក់ក្រោមមត្តេយ្យសិក្សា រហូតដល់ថ្នាក់វិទ្យាល័យ តាមបែបខ្មែរអាមេរិកាំង ដំបូងគេបង្អស់ក្នុងព្រះរាជាណាចក្រកម្ពុជា ស្រមតាមក្រសួង អប់រំ យុវជន និងកីឡា។
៣- SOGO សេវាកម្មទៅសិក្សានិងទស្សនកិច្ចនៅក្រៅប្រទេស។
៤-i-Learn កម្មវិធីសិក្សាភាសាអង់គ្លេសតាមរយៈប្រព័ន្ធអនឡាញ។
ការធ្វើបរិវិសកម្មសម្រាប់វិនិយោគិនដែលជារូបវន្តបុគ្គល ត្រូវធ្វើការស្នើសុំតាមរយៈទម្រង់អនឡាញខាងក្រោម៖
ស្កេនដើម្បីចូលទៅកាន់ទម្រង់អនឡាញ (https://subscription.mjqeducation.edu.kh/)
ស្កេនដើម្បីទាញយកឯកសារផ្តល់ព័ត៌មាន
សម្រាប់ព័ត៌មានបន្ថែម សូមធ្វើការទំនាក់ទំនងមកកាន់ក្រុមហ៊ុន អ អេច ប៊ី ស៊ីឃ្យួរឹធី (ខេមបូឌា)ម.ក
តាមរយៈលេខទូរស័ព្ទ (+៨៥៥) ២៣ ៩៦៩ ១៦១ ឬតេលេក្រាម៖
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T02:14:19.128Z",
"category": "ព័ត៌មានថ្មីៗ",
"views": 632,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy",
"short_sentences"
]
}
|
“គ្រប់ដំណក់ មានតម្លៃ! សូមរួមគ្នាសង្គ្រោះជីវិតដោយការបរិច្ចាគឈាម!” នេះជាការអំពាវនាវពីក្រុមហ៊ុនអ៊ីហ្ស៊ីខម ចំពោះប្រជាជនកម្ពុជា
|
https://business-cambodia.com/articles/ezecom-life-saving-blood-donation
|
ក្នុងឱកាសអបអរខួប១៥ឆ្នាំ របស់ក្រុមហ៊ុន អ៊ីហ្ស៊ីខម គឺជាពេលវេលាសម្រាប់ការងារសប្បុរសធម៌ និងការបង្កើតប្រយោជន៍សម្រាប់សហគមន៍ តាមរយៈយុទ្ធនាការបរិច្ចាគឈាមដ៏ធំមួយ ដែលបានធ្វើឡើងកាលពីថ្ងៃទី ០៥ ខែមេសា ឆ្នាំ២០២៣ នៅឯទីស្នាក់ការកណ្តាលក្រុមហ៊ុន អ៊ីហ្ស៊ីខម ។
បុគ្គលិកក្រុមហ៊ុន អ៊ីហ្ស៊ីខម និងអតិថិជន ប្រមាណ១០០ នាក់ បានចុះឈ្មោះស្ម័គ្រចិត្តបរិច្ចាគឈាម ដែលជាការបង្ហាញពីក្តីស្រឡាញ់របស់ពួកគេចំពោះសហគមន៍។ បច្ចុប្បន្នមនុស្សជាច្រើនគិតថាឈាមរបស់គាត់មានតម្លៃណាស់ គាត់សន្សំវាទុក និងបរិច្ចាគឈាមតែក្នុងករណីសមាជិកគ្រួសារត្រូវការតែប៉ុណ្ណោះ។ ប៉ុន្តែស្ថាប័នធំៗ តួយ៉ាងដូចជាក្រុមហ៊ុន អ៊ីហ្ស៊ីខម កំពុងព្យាយាមអប់រំបុគ្គលិក និងសាធារណជនអំពីសារៈសំខាន់នៃការបរិច្ចាគឈាម អត្ថប្រយោជន៍សុខភាពចំពោះអ្នកដែលបានចូលរួមបរិច្ចាគឈាម និងរបៀបដែលយើងគ្រប់គ្នាអាចបង្កើតផលជាវិជ្ជមានសម្រាប់សហគមន៍ទាំងមូល ដោយធ្វើជាគំរូល្អ ក្នុងការចែករំលែក និងយកចិត្តទុកដាក់ចំពោះអ្នកដទៃជុំវិញខ្លួន។
រាជរដ្ឋាភិបាលកម្ពុជាបាននិងកំពុងព្យាយាមដោះស្រាយបញ្ហាកង្វះឈាមនៅក្នុងប្រទេសកម្ពុជា តាមរយៈការរៀបចំយុទ្ធនាការជាច្រើន ដើម្បីលើកកម្ពស់ការយល់ដឹងរបស់សាធារណៈជនអំពីសារៈសំខាន់នៃការបរិច្ចាគឈាម។
ដើម្បីចូលរួមយុទ្ធនាការ និងដោះស្រាយបញ្ហាកង្វះឈាមរបស់រាជរដ្ឋាភិបាល ក្រុមហ៊ុន អ៊ីហ្ស៊ីខម បានសហការជាមួយ មជ្ឈមណ្ឌលជាតិផ្តល់ឈាម ក្នុងការរៀបចំកម្មវិធីបរិច្ចាគឈាម នៅទីស្នាក់ការកណ្តាលរបស់ក្រុមហ៊ុននៅលើមហាវិថីព្រះសីហនុ។ ហើយគេរំពឹងថា កិច្ចសហការរវាងស្ថាប័នទាំងពីរនឹងកាន់តែលើកកម្ពស់ការចូលួមក្នុងការបរិច្ចាគឈាមរបស់បុគ្គលិក និងសាធារណៈជន អោយកាន់តែច្រើនឡើង ដើម្បីជួយដល់សង្គម និងដើម្បីបង្កើតនូវទម្លាប់ដែលមានសុខភាពល្អដល់អ្នកបរិច្ចាគឈាម ពីព្រោះការបរិច្ចាគឈាមទៀងទាត់ អាចជួយអោយកាត់បន្តយនូវជំងឺជាច្រើនដូចជា សុខភាពបេះដូង បន្ថយការឡើងទម្ងន់ ជំងឺដាច់សរសៃឈាមក្នុងខួរក្បាល កាត់បន្ថយជំងឺមហារីកផ្សេងៗ និងអត្ថប្រយោជន៍សុខភាពជាច្រើនទៀត។
លោក Ashita De Costa នាយកផ្នែកព័ត៌មានវិទ្យា នៃក្រុមហ៊ុន អ៊ីហ្ស៊ីខម បានមានប្រសាសន៍ក្នុងសុន្ទរកថាស្វាគមន៍នៃការបើកយុទ្ធនាការបរិច្ចាគឈាមនេះថា “រៀងរាល់ ២ វិនាទី មានមនុស្សម្នាក់ក្នុងពិភពលោក ត្រូវការឈាមដើម្បីសង្គ្រោះជីវិត! ព្រោះយើងមិនអាចផលិតឈាមនៅក្រៅរាងកាយបាន ហើយការរក្សាឈាមទុកមានអាយុកាលកំណត់ ដូចនេះយើងតែងត្រូវការឈាមបន្ថែមតាមរយៈការបរិច្ចាគឈាមពីសាធារណៈជន។ ក្នុងនាមគណៈគ្រប់គ្រងក្រុមហ៊ុន អ៊ីហ្ស៊ីខម និងក្នុងនាមខ្លួនខ្ញុំផ្ទាល់ ខ្ញុំសូមថ្លែងអំណរគុណយ៉ាងជ្រាលជ្រៅ ចំពោះបុគ្គលិកទាំងអស់ ក៏ដូចជាភ្ញៀវរបស់យើងខ្ញុំ ដែលបានស្ម័គ្រចិត្តបរិច្ចាគឈាមក្នុងយុទ្ធនាការដ៏មានសារសំខាន់នេះ។ អ្នកគឺជាបុគ្គលគំរូសម្រាប់មនុស្សគ្រប់គ្នា មិនត្រឹមតែសម្រាប់សមាជិកគ្រួសារ និងមិត្តរួមការងាររបស់អ្នកប៉ុណ្ណោះទេ ប៉ុន្តែសម្រាប់សហគមន៍ទាំងមូលផងដែរ។ សកម្មភាពយុទ្ធនាការនេះ ត្រូវបានបង្កើតឡើងដើម្បីសុខុមាលភាពរបស់អ្នក។ សូមចូលរួមថែរក្សាសុខភាព និងសង្គ្រោះជីវិតទាំងអស់គ្នា!”
យោងតាមមជ្ឈមណ្ឌលជាតិផ្តល់ឈាម ប្រជាជនកម្ពុជាត្រូវការឈាមជាចម្បង ដើម្បីសង្គ្រោះជនរងគ្រោះក្នុងគ្រោះថ្នាក់ចរាចរណ៍ ម្ដាយដែលធ្លាក់ឈាមពេលសម្រាលបុត្រ និងអ្នកជំងឺមហារីក។ នៅក្នុងឆ្នាំ២០២២ អត្រាមរណភាពនៅកម្ពុជា គឺ ៦,៨ នាក់ ក្នុងចំណោមមនុស្ស ១.០០០ នាក់។ គ្រោះថ្នាក់ចរាចរណ៍តែមួយមុខ បានឆក់យកជីវិតមនុស្សជាង ១.៧០០ នាក់ ក្នុងឆ្នាំ ២០២២។ ជនរងគ្រោះជាច្រើននាក់ អាចនឹងមិនបាត់បង់ជីវិតទេ ប្រសិនបើយើងមានការផ្គត់ផ្គង់ឈាមគ្រប់គ្រាន់។ ដូចនេះការបរិច្ចាកឈាមរបស់ជនរួមជាតិមិនត្រឹមតែជួយសង្គ្រោះជីវិតមនុស្សប៉ុណ្ណោះទេ ប៉ុន្តែថែមទាំងឱ្យយើងដឹងពីស្ថានភាពសុខភាពរបស់យើង និងកាត់បន្ថយនូវហានិភ័យពីជំងឺមហារីកផ្សេងៗផងដែរ។
លោក វេជ្ជ. សុខ ប៉ូ ប្រធានមជ្ឍបណ្ឌលជាតិផ្តល់ឈាម មានប្រសាសន៍នៅក្នុងកម្មវិធីបើកយុទ្ធនាការរបស់ក្រុមហ៊ុន អ៊ីហ្ស៊ីខម ថា “ការបរិច្ចាកឈាមគឺមានសារៈសំខាន់ណាស់ ព្រោះវាធ្វើឱ្យយើងដឹងពីស្ថានភាពជំងឺឆ្លងផ្សេងៗដូចជា៖ ជំងឺប្រភេទថ្លើម បេ សេ ស្វាយ អេដស៍ ។ល។ ជួយកាត់បន្ថយនូវហានិភ័យនៃជំងឺមហារីកនានា ជួយកាត់បន្ថយកំហាប់ឈាម និងការលើសជាតិដែកដែលធ្វើឱ្យប៉ះពាល់ដល់ថ្លើមនិងលំពែង និងជួយធ្វើឱ្យប្រសើរឡើងនូវសុខភាពបេះដូង បន្ថយការឡើងទម្ងន់ ជំងឺដាច់សរសៃឈាមក្នុងខួរក្បាល។” លោក សុខ ប៉ូ បានបន្ថែមដូចនេះថា “សូមចងចាំថា កិច្ចបរិច្ចាកឈាមមិនប៉ះពាល់ដល់សុខភាពទេ ហើយឈាមមានប្រភពតែមួយគត់គឺ ពីមនុស្សមិនមានរោងចក្រឱសថណាផលិតបានទេ។ សូមកុំរង់ចាំដល់ពេលវេលាមួយនៅពេលដែលយើងចង់ធ្វើអំណោយឈាមបែរជាហួសពេល។”
ទិវាអ្នកបរិច្ចាគឈាមពិភពលោក ជាទិវាអន្តរជាតិមួយ ដែលប្រារព្ធឡើងនៅថ្ងៃទី ១៤ ខែមិថុនា ជារៀងរាល់ឆ្នាំ។ ក្រុមការងារក្រុមហ៊ុន អ៊ីហ្ស៊ីខម បានប្តេជ្ញាចូលរួមបរិច្ចាគឈាម ក៏ដូចជាគៀងគរអ្នកស្ម័គ្រចិត្តពីក្រុមហ៊ុន និងសហគមន៍ក្នុងមូលដ្ឋានជាប្រចាំ ដោយមិនរង់ចាំថាទាល់តែមានឱកាសពិសេសនោះទេ។ គេក៏នឹងចែករំលែកចំណេះដឹងអំពីសុខភាពដល់ក្រុមគ្រួសាររបស់ពួកគេផងដែរ ដោយផ្តោតលើការអនុវត្តល្អៗដើម្បីការពារសុខភាពជាប្រចាំថ្ងៃ។
សកម្មភាពបរិច្ចាគឈាមនេះ គឺឆ្លុះបញ្ចាំងពីការបេ្តជ្ញាចិត្តស្របនឹងពាក្យស្លោករបស់ក្រុមហ៊ុន អ៊ីហ្សីខម “ប្រសើរឡើងព្រមគ្នា” សំដៅបង្កើតភាពជោគជ័យ និងវឌ្ឍនភាពរួមគ្នា ប្រកបដោយគុណតម្លៃមនុស្សធម៌ សម្រាប់ប្រជាពលរដ្ឋ ក៏ដូចជាសង្គមជាតិទាំងមូលរបស់កម្ពុជាទាំងមូល៕
អំពីក្រុមហ៊ុនអ៊ីហ្ស៊ីខម
ក្រុមហ៊ុនអ៊ីហ្ស៊ីខមអបអរខួប ១៥ ឆ្នាំ នៃការជំរុញនវានុវត្តន៍ក្នុងវិស័យបច្ចេកវិទ្យាព័ត៌មាននិងសារគមនាគមន៍ (ICT) និងសេវាកម្មល្អផ្តាច់គេនៅកម្ពុជា។ ក្រុមហ៊ុនអ៊ីហ្ស៊ីខមបានចាប់ផ្តើមពីការផ្តល់សេវា VoIP និងបានផ្លាស់ប្តូរខ្លួនយ៉ាងឆាប់រហ័សទៅជាក្រុមហ៊ុនផ្តល់សេវាអ៊ីនធឺណិតលំដាប់ខ្ពស់។ ហើយឥឡូវនេះក្លាយជា ក្រុមហ៊ុនផ្គត់ផ្គង់វេទិកាឌីជីថលឈានមុខគេនិងដើរតួនាទីយ៉ាងសំខាន់ជាកាតាលីករក្នុងការជំរុញសេដ្ឋកិច្ចឌីជីថលនៅកម្ពុជា។ជាផ្នែកមួយនៃក្រុមហ៊ុន រ៉ូយ៉ាល់គ្រុប ក្រុមហ៊ុនអ៊ីហ្ស៊ីខមត្រូវបានបង្កើតឡើងក្នុងឆ្នាំ២០០៧ ហើយរហូតមកទល់សព្វថ្ងៃនេះ ក្រុមហ៊ុនបានវិនិយោគទុនសរុបជាង ១០០ លានដុល្លារ ក្នុងផ្នែកពាក់ព័ន្ធជាច្រើន។ ការវិនិយោគទាំងនេះរួមមានដូចជា បណ្តាញខ្សែកាបអុបទិកសរុបប្រមាណ ៣ម៉ឺនគីឡូម៉ែត្រ ដែលជាឆ្អឹងខ្នង នៃការតភ្ជាប់អ៊ីនធឺណិតនៅគ្រប់ដំណាក់កាល។ ក្រុមហ៊ុនអ៊ីហ្ស៊ីខម នៅតែរក្សាកំណត់ត្រាជាម្ចាស់ភាគហ៊ុនខ្មែរ សុទ្ធសាធ ១០០% ក្នុងបណ្តាញខ្សែកាបអុបទិកក្រោមបាតសមុទ្រ ម៉ាឡេស៊ី-កម្ពុជា-ថៃ និងជាក្រុមហ៊ុនដែលបាន ធ្វើការវិនិយោគរយៈពេលវែងលើបណ្តាញខ្សែកាបអុបទិកក្រោមបាតសមុទ្រ Asian American Gateway ដែលតភ្ជាប់ស្ថានីយ៍ចុះចតខ្សែកាបចំនួន ១៣ នៅជាង ១០ ប្រទេសផ្សេងគ្នា។
តាមរយៈភាពជាដៃគូជាមួយនឹងក្រុមហ៊ុនបច្ចេកវិទ្យាអន្តរជាតិល្បីៗ ដូចជា ក្រុមហ៊ុន Microsoft, សេវាកម្ម Amazon Web Services, សេវាកម្ម Oracle Cloud, សេវាកម្ម VeloCloud, សេវាកម្ម LogRhythm, ក្រុមហ៊ុន Huawei, សេវាកម្ម Ameyo, សេវាកម្ម MiHCM ជាដើម ក្រុមហ៊ុនអ៊ីហ្ស៊ីខម បានបន្តនាំយកបច្ចេកវិទ្យានិងដំណោះស្រាយថ្មីៗ មកផ្គត់ផ្គង់ជូនអតិថិជននៅកម្ពុជា ស្របតាមតម្រូវការអាជីវកម្មរបស់ពួកគាត់។ តាមរយៈនវានុវឌ្ឍន៍ទាំងអស់នេះ យើងបានជួយលើកស្ទួយមុខមាត់ប្រទេសកម្ពុជាថាជាប្រទេសដែលមានភាពរីកចម្រើនមួយ ដែលជាការទាក់ទាញ ឱ្យមានការវិនិយោគធុរកិច្ចពីវិនិយោគិនក្នុងតំបន់និងជុំវិញពិភពលោក។
អាស័យដ្ឋាន៖ ផ្ទះលេខ ៣១ មហាវិថីព្រះសីហនុ (ផ្លូវ ២៧៤) រាជធានីភ្នំពេញ
លេខទំនាក់ទំនង៖ ០២៣ ២៣ ៨១ ៨១ វែបសាយ៖ www.ezecom.com.kh
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-06T02:08:49.462Z",
"category": "PR",
"views": 99,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy",
"short_sentences"
]
}
|
លក់យូរៗ ភ្ញៀវរត់អស់! មកស្គាល់អ្នកលក់៤ប្រភេទ លក់កាន់តែយូរដូចកំពុងបំផ្លាញអាជីវកម្មខ្លួនឯង
|
https://business-cambodia.com/articles/4-tpye-seller-never-better
|
មិនថាអ្នកកំពុងបើកអាជីវកម្មខ្នាតតូច ឬធំនោះទេ ការលក់ដំបូងៗតែងតែជួបបញ្ហាមិនសូវមានគេស្គាល់ មិនសូវមានអ្នកទុកចិត្ត ពោលទាល់តែលក់យូរទើបចាប់ផ្តើមមានម៉ូយ និងអ្នកស្គាល់ច្រើន។ ប៉ុន្តែយ៉ាងណាមិញ បើក្រឡេកមកមើលអ្នកលក់៤ប្រភេទនេះវិញ លក់កាន់តែយូរកាន់តែបាត់ភ្ញៀវ។ ដោយក្នុងនោះរួមមាន៖
១. អ្នកលក់ខុសពីការពិត៖ ក្នុងសម័យកាលបច្ចេកវិទ្យានេះ មនុស្សចូលចិត្តធ្វើទីផ្សារតាមរយៈការផ្សាយ ក៏ដូចជាប្រម៉ូត សេវាកម្មរបស់ខ្លួននៅលើប្រព័ន្ឋផ្សាព្វផ្សាយសង្គម ខណៈដែលអ្នកលក់ខ្លះបានអួតអំពីអ្វីដែលខ្លួនផ្តល់ជួនឱ្យ ខុសពីអ្វីដែលខ្លួនផ្តល់ឱ្យជាក់ស្តែងដូច្នេះហើយនៅពេលដែលអ្នកធ្វើបែបនេះជាញាយៗ យូរៗទៅ ការធ្វើទីផ្សាររបស់អ្នកលែងមានឥទ្ធិពលអ្វីលើពួកគេទៀតហើយ។
២. មិនធ្វើឱ្យភ្ញៀវមានអារម្មណ៍ថាសប្បាយចិត្ត៖ ការមើលថែផ្លូវចិត្តអតិថិជនគឺជារឿងមួយដែលអ្នកលក់ត្រូវយកចិត្តទុកដាក់ខ្លាំង ព្រោះថាប្រសិនបើអ្នកបង្កើតកំហុសណាមួយទៅលើភ្ញៀវរបស់អ្នក ដែលជាបទពិសោធន៍មិនល្អដល់ពួកគេ ដូចជាសេវាកម្មអន់ អ្នកលក់សម្តីអាក្រក់ មុខមិនឱ្យក្រោយមិនមើល ហើយបរិយាកាសរំខាន និងរឿងដែលធ្វើឱ្យភ្ញៀវម៉ូវចិត្តផ្សេងទៀត នោះជាសញ្ញាអាក្រក់មួយដែលកំពុងបង្ហាញថា ហាងរបស់អ្នកកំពុងបាត់ភ្ញៀវបណ្តើរៗហើយ។
៣. ចង់ចំណេញលើសកម្រិត៖ មែនទែនទៅក្នុងការទិញ-លក់ អ្នកលក់តែតែងចង់ចំណេញច្រើន ប៉ុន្តែបើច្រើនហួសហេតុពេក មិនខុសពីកា.ប់មនុស្សឆៅៗនោះទេ ហើយទោះចង់ឬមិនចង់ការចំណេញនោះ នឹងប្រែទៅជាដាច់ចំណងពំុខានឡើយ។ ដូច្នេះហើយអ្នកលក់ទាំងឡាយ កុំគិតចង់ចំណេញច្រើនពេក ស៊ូចំណេញតិច តែមានម៉ូយច្រើន។
៤. ទឹកមុខមាំ៖ ពិតណាស់អ្នកសប្បាយចិត្ត កើតទុក ឬកំពុងខឹង គេអាចដឹងបានក៏ព្រោះ តាមរយៈកាយវិការ និងទឹកមុខរបស់អ្នក ដូច្នេះហើយបើអ្នកជាអ្នកលក់មានទឹកមុខមាំ មិនចេះញញឹមច្បាស់ណាស់គេមិនទិញអ្នកទេ ព្រោះថាភ្ញៀវយកលុយទៅឱ្យអ្នកមិនមែនទៅសំុអ្នកទេ៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T12:30:16.551Z",
"category": "កំពូលអ្នកលក់",
"views": 603,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ឱកាសការងារ! ថ្ងៃស្អែក NEA រៀបចំការជ្រើសរើសបុគ្គលិក ៥០០ នាក់ឲ្យចូលបម្រើការនៅក្រុមហ៊ុននិងសហគ្រាស៤នេះ
|
https://business-cambodia.com/articles/exhibit-jobs-in-tourism-at-svayrieng
|
ជាឱកាសល្អសម្រាប់បងប្អូនម្មករ-កម្មការិនីរោងចក្រដែលបានបាត់បង់ការងារ ឬត្រូវព្យួរកិច្ចសន្យាការងារ នាពេលកន្លងមកនេះ ខណៈទីភ្នាក់ងារជាតិមុខរបរ និងការងារ ឬហៅវកាត់ថា (NEA) បានបន្តរៀបចំការជ្រើសរើសកម្មករនិយោជិតឱ្យចូលបម្រើការនៅតាមរោងចក្រ-សហគ្រាសចំនួន៤ ជាមួយនឹងឱកាសការងារជាង៥០០កន្លែង។ នេះបើយោងតាមចេញផ្សាររបស់ National Employment Agency នៅថ្ងៃទី០៥ ខែ មេសា ឆ្នាំ២០២៣។
ចំពោះទីតាំងសម្ភាសគឺស្ថិតនៅបរិវេណសាលាស្រុកស្វាយជ្រំ ខេត្តស្វាយរៀង ដោយឡែកក្រុមហ៊ុនរោងចក្រ-សហគ្រាសទាំង៤ ដែលចូលរួមនោះរួមមាន៖ ក្រុមហ៊ុន ខាតថាយអឺរ ផលិតសំបកកង់ឡាន គ្រឹះស្ថានមីក្រូហិរញ្ញវត្ថុ អិលអូ អិលស៊ី វិទ្យាស្ថានពហុបច្ចេកទេសភូមិភាគតេជោសែនស្វាយរៀង និងវិទ្យាស្ថានបណ្តុះបណ្តាលវិស័យកាត់ដេរកម្ពុជា (CGTI)។ ជាលទ្ធផល កម្មករនិយោជិតជាច្រើនរយនាក់បានចូលរួមស្តាប់បទបង្ហាញរបស់ក្រុមហ៊ុន សហគ្រាស និងបានដាក់ពាក្យស្វែងរកការងារទៅតាមមុខជំនាញរៀងៗខ្លួន។
ព្រឹត្តិការណ៍ជ្រើសរើសកម្មករនិយោជិតនេះ ត្រូវរៀបចំឡើងដោយទីភ្នាក់ងារជាតិមុខរបរ និងការងារ (NEA) ដោយសហការជាមួយសហភាពសហព័ន្ធយុវជនកម្ពុជាវិស័យការងារ និងបណ្តុះបណ្តាលវិជ្ជាជីវៈ, មន្ទីរការងារខេត្តស្វាយរៀង និងអជ្ញាធរមូលដ្ឋាន ដើម្បីជួយផ្សព្វផ្សាយឲ្យបានទូលំទូលាយដល់បងប្អូនប្រជាពលរដ្ឋទូទៅនៅក្នុងខេត្ត ពិសេសកម្មករ-កម្មការិនីដែលរស់នៅក្នុងខេត្តស្វាយរៀងទាំងមូល។
គួរបញ្ចាក់ផងដែរថា NEA នឹងបន្តរៀបចំព្រឹត្តិការណ៍ដូចគ្នានេះនៅតាមបណ្តាខេត្តដទៃទៀត ពិសេសខេត្តដែលមានតម្រូវការកម្លាំងពលកម្មច្រើនៗ ដើម្បីឲ្យកម្មករ-កម្មការិនីឆាប់ទទួលបានការងារ។ ដូច្នេះសូមកម្មករនិយោជិតដែលមានបំណងចង់ស្វែងរកការងារ ឬចង់ផ្លាស់ប្តូរការងារចូលរួមផ្ទាល់ដើម្បីដាក់ពាក្យនៅតាមរោងចក្រ សហគ្រាសដែលកំពុងជ្រើសរើសបុគ្គលិកជាច្រើននាក់។
សម្រាប់ព័ត៌មានបន្ថែមអំពីព្រឹត្តិការណ៍ជ្រើសរើសកម្មករនិយោជិតនាពេលក្រោយទៀត សូមទាក់ទងមក NEA តាមរយៈលេខទូរស័ព្ទ ០១៧ ៤៦ ៧៤ ២៣៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T12:25:03.586Z",
"category": "ព័ត៌មានថ្មីៗ",
"views": 580,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ត្រៀមភ្លើង! ខណ្ឌច្បារអំពៅនិងតំបន់១០នេះ ចាប់ពីស្អែកនឹងរអាក់រអួលភ្លើងរហូតដល់ថ្ងៃទី០៩មេសា
|
https://business-cambodia.com/articles/edc-announcement-cut-off
|
នៅថ្ងៃទី០៥ ខែមេសា ឆ្នាំ២០២៣នេះ តាមប្រភពដែលជូនដំណឹងដោយអគិ្គសនីកម្ពុជា ស្ដីអំពីការអនុវត្តការងារជួសជុលផ្លាស់ប្តូរដំឡើងបរិក្ខារនានានិងរុះរើគន្លងខ្សែបណ្តាញអគ្គិសនី ដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវបានឱ្យដឹងថាតំបន់ខេត្ត-ក្រុង និងខណ្ឌមួយចំនួន EDC នឹងធ្វើការផ្អាកផ្តត់ផ្គង់អគ្គិសនីរយៈពេល៤ថ្ងៃ គិតចាប់ពីថ្ងៃស្អែក ទៅតាមពេលវេលានិងតំបន់ខ្លះៗ។
ពោលគឺគិតចាប់ពីថ្ងៃទី០៦ ខែមេសា ដល់ថ្ងៃទី០៩ ខែមេសា ឆ្នាំ២០២៣ នៅតំបន់មួយចំនួន នៅក្នុងរាជធានីភ្នំពេញនិងខេត្ត-ក្រុងដូចខាងក្រោមនេះអាចនឹងមានភាពរអាក់រអួលទៅលើការផ្តត់ផ្គង់អគ្គិសនី៖
ដូច្នេះសូមបងប្អូនប្រជាពលរដ្ឋ ជ្រាបជាដំណឹង និងមេត្តាយោគយល់អធ្យាស្រ័យ បើទោះបីជាមានការខិតខំថែរក្សាមិនឲ្យមានការប៉ះពាល់ដល់ការផ្គត់ផ្គង់អគ្គិសនីធំដុំយ៉ាងណាក៏ដោយក្តី ប៉ុន្តែការផ្គត់ផ្គង់ចរន្តអគ្គិសនីនៅតំបន់ខាងលើអាចនឹងមានការរអាក់រអួលខ្លះៗជៀសមិនផុត៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T12:22:53.319Z",
"category": "ព័ត៌មានថ្មីៗ",
"views": 8231,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ច្បាស់ការហើយ! ក្រុមហ៊ុន Cellcard ឡើងផ្សារហ៊ុនខែក្រោយនេះ តម្លៃហ៊ុនក្រោម១ដុល្លារក្នុងមួយហ៊ុន
|
https://business-cambodia.com/articles/cellcard-to-listed-on-csx-next-month
|
កាលពីថ្ងៃទី២៩ ខែមីនា ឆ្នាំ២០២៣ ផ្សារមូលបត្រកម្ពុជាបានសម្រេច ឯកភាពជាគោលការណ៍លើពាក្យស្នើសុំពិនិត្យលទ្ធភាព អាចចុះបញ្ជីលក់មូលបត្រកម្មសិទ្ធិ នៅទីផ្សារគោលរបស់ក្រុមហ៊ុន ខេម ជ្ជីអេសអេម ម.ក ហៅកាត់ថាសែលកាតដើម្បីអាចចុះបញ្ជី និងជួញដូរជាផ្លូវការនៅ ផ្សារមូលបត្រកម្ពុជាបាន។
ក្រោយពីផ្សារមូលបត្រកម្ពុជា សម្រេច ឯកភាពជាគោលការណ៍លើពាក្យស្នើសុំពិនិត្យលទ្ធភាព អាចចុះបញ្ជីលក់មូលបត្រកម្មសិទ្ធិហើយនោះ ក្រុមហ៊ុន Cellcard បានធ្វើពិធីសន្និសីទសារព័ត៌មានស្ដីពីការបោះផ្សាយលក់មូលបត្រកម្មសិទ្ធិលើកដំបូងជាសាធារណៈរបស់ខ្លួន នៅថ្ងៃនេះនៅផ្សារមូលបត្រកម្ពុជា។
តាមរយៈការធ្វើបទបង្ហាញនៅក្នុងសន្និសីទសារព័ត៌មាននៅថ្ងៃនេះ បានឲ្យដឹងថាក្រុមហ៊ុន Cellcard នឹងបោះផ្សាយលក់ភាគហ៊ុនរបស់ខ្លួនជាសាធារណៈក្នុងផ្សារដំបូង( IPO) នៅថ្ងៃទី២ខែឧសភាឆ្នាំ២០២៣ខាងមុខនេះ។
ក្នុងនោះដែរ តម្លៃហ៊ុនរបស់Cellcard លក់ក្នុងផ្សារដំបូង( IPO) មានតម្លៃ ២,២៧០រៀលក្នុងមួយហ៊ុន ហើយវិនិយោគិនដែលចង់ស្នើសុំទិញក្នុងផ្សារដំបូងគេតម្រូវឲ្យទិញចាប់ពី៤០ម៉ឺនរៀលឡើងទៅ(ប្រមាណជាជិត២០០ហ៊ុន)។ អ្វីដែលកាន់តែពិសេសនោះគឺក្រុមហ៊ុន ធានាចែកភាគលាភរហូតដល់ទៅ៧%រយៈពេល៥ឆ្នាំដោយភាគលាភត្រូវបានទូទាត់រយៈពេល៣ខែម្ដង។
គួរបញ្ជាក់ផងដែរថា ក្រុមហ៊ុន Cellcard ត្រូវបានបង្កើតឡើងតាំងពីឆ្នាំ១៩៩៦ ដែលផ្តល់សេវា ទូរគមនាគមន៍ឈានមុខមួយ ក្នុងប្រទេសកម្ពុជា រួមមានផ្នែកដំឡើង និងដំណើរការឧបករណ៍ និងគ្រឿងចក្រទាំងអស់ ដែលប្រើប្រាស់ពាក់ព័ន្ធនឹងប្រតិបត្តិការនៃបណ្ដាញទូរស័ព្ទចល័ត GSM ។
បច្ចុប្បន្នក្រុមហ៊ុនមានហាងលក់រាយចំនួន ៥២ទីតាំង បណ្ដាញចែកចាយចំនួន ២៩ ០០ទីតាំង និងមានទីតាំង Cell Site គ្របដណ្តប់ទូទាំងប្រទេសចំនួនប្រមាណជា ៣០០០ កន្លែង។
ចេះចង់វិនិយោគលើផ្សារហ៊ុន អាចតាមដាន Facebook page Toeuy Hong-ទឿយ ហុង ឬ ចូលគ្រុបតេឡេក្រាម https://t.me/toeuy_hong៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T12:11:14.867Z",
"category": "ហិរញ្ញវត្ថុ",
"views": 1440,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សញ្ញាល្អ! សមាគមវិនិយោគអន្ដរជាតិ១ កំពុងសម្លឹងរកការវិនិយោគថ្មីនៅកម្ពុជា
|
https://business-cambodia.com/articles/global-alliance-of-smes
|
សមាគមសម្ពន្ធសហគ្រាសធុនតូច និងមធ្យមសកល (Global Alliance of SMEs) ដែលជាសមាគមវិនិយោគអន្តរជាតិមកពីប្រទេសចិន កំពុងបំពេញទស្សនកិច្ចស្វែងយល់ និងសម្លឹងរកឱកាសវិនិយោគនៅប្រទេសកម្ពុជា ក្នុងនោះក៏បានចាប់អារម្មណ៍លើការវិនិយោគវិស័យទេសចរណ៍ផងដែរ។ នេះបើយោងតាមការចុះផ្សាយរបស់ក្រសួងទេសចរណ៍កាលពីថ្ងៃទី៤ ខែមេសា ឆ្នាំ២០២៣។
តាមការបញ្ជាក់ពីក្រសួង គណៈប្រតិភូនៃសមាគម Global Alliance of SMEs ដឹកនាំដោយឯកឧត្ដម ឆាវ ហ្វាង (Cao Fang) អគ្គលេខាធិការសមាគម បានចូលជួបពិភាក្សាជាមួយឯកឧត្ដម ថោង ខុន រដ្ឋមន្ត្រីក្រសួងទេសចរណ៍ នាព្រឹកថ្ងៃទី៣ ខែមេសា ឆ្នាំ២០២៣ នៅទីស្ដីការក្រសួងទេសចរណ៍។
ឯកឧត្ដម ឆាវ បានរៀបរាប់ថា សមាគមលោកមានកិច្ចសហប្រតិបត្តិការសេដ្ឋកិច្ចជាលក្ខណៈអន្តរជាតិ។ សមាគមនេះត្រូវបានផ្ដួចផ្ដើមបង្កើតឡើងដោយសហគ្រិនឆ្នើមដែលស្រឡាញ់សន្តិភាព និងការអភិវឌ្ឍទូទៅប្រទេសផ្សេងៗ។ បច្ចុប្បន្ននេះការិយាល័យទំនាក់ទំនងនៃសមាគម Global Alliance of SMEs ត្រូវបានបង្កើតឡើងនៅក្នុងប្រទេសចិន កម្ពុជា ថៃ សិង្ហបុរី ម៉ាឡេស៉ី វៀតណាម ឥណ្ឌូណេស៉ី ឡាវ ហ្វីលីពីន ស្រីលង្កា កូរ៉េខាងត្បូង ជប៉ុន ទីក្រុងហុងកុង ទីក្រុងម៉ាកាវ ក្រិក អារ៉ាប់រួម អាហ្វ្រិកខាងត្បូង តួកគី បារាំង អ៉ីតាលី អាល្លឺម៉ង់ សហរដ្ឋអាមេរិក នូវែលសេឡង់ អូស្ត្រាលី រុស្ស៉ី និងតំបន់ផ្សេងទៀត។
ឯកឧត្ដមអគ្គលេខាធិការបានបន្តថា សមាគម Global Alliance of SMEs មានគោលបំណងផ្ដោតលើការតភ្ជាប់ទំនាក់ទំនង និងការប្រឹក្សាយោបល់រួមគ្នារវាងចិននិងកម្ពុជា និងរួមគ្នាចែករំលែកយុទ្ធសាស្ត្រឈ្នះ-ឈ្នះទាំងអស់គ្នា ដើម្បីបង្កើតទំនាក់ទំនងមិត្តភាព និងកិច្ចសហប្រតិបត្តិការរវាងប្រទេសទាំងពីរ និងសហគ្រិនមកពីជុំវិញពិភពលោក សំដៅចូលរួមជំរុញការអភិវឌ្ឍសេដ្ឋកិច្ច។
នាឱកាសនោះដែរ ឯកឧត្ដមរដ្ឋមន្ត្រី ថោង ខុន បានឱ្យដឹងដែរថា កម្ពុជានៅតែមានចំណុចសំខាន់ៗក្នុងការវិនិយោគ ក្នុងនោះកម្ពុជាមានសន្តិភាព ក្រោមការដឹកនាំរបស់សម្ដេចតេជោ ហ៊ុន សែន នាយករដ្ឋមន្ត្រី។ លោកថា «សន្តិភាពជានិរន្តរ៍ គឺ ជាកត្តាគន្លឹះ ដែលផ្ដល់នូវការជឿទុកចិត្តដល់វិនិយោគិន»>
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T11:18:23.731Z",
"category": "អចលនទ្រព្យ",
"views": 1836,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
បុរី មេគង្គ លែន បានផ្តល់ជូនប្រាក់ឧបត្ថម សម្រាប់កម្មវិធីពិនិត្យ និងព្យាបាល ត្រចៀក ច្រមុះ បំពង់ក មិនគិតកម្រៃ ប្រគេន ជូនដល់ព្រះសង្ឃ លោកតាអាចារ្យ យាយជី និងកូនសិស្សលោក ចំនួន ៤០០ អង្គ/នាក់ នៅវត្តនិគ្រោធវ័ន ហៅវត្តគល់ទទឹង
|
https://business-cambodia.com/articles/mekong-land
|
នាព្រឹក ថ្ងៃពុធ ១៥ កើត ខែចេត្រ ឆ្នាំខាល ចត្វាស័ក ពុទ្ធសករាជ ២៥៦៦ ត្រូវនឹងថ្ងៃទី៥ ខែមេសា ឆ្នាំ២០២៣ បុរី មេគង្គ លែន បានចូលរួម ឧបត្ថម្ភថវិកាតាមរយៈ អង្គការហូប កម្ពុជា សម្រាប់កម្មវិធីពិនិត្យ និងព្យាបាល ត្រចៀក ច្រមុះ បំពង់ក មិនគិតកម្រៃ ប្រគេន/ជូន ដល់ព្រះសង្ឃ លោកតាអាចារ្យ យាយជី និងកូនសិស្សលោក ចំនួន ៤០០ អង្គ/នាក់ នៅវត្តនិគ្រោធវ័ន ហៅវត្តគល់ទទឹង ដោយមានចូលរួមពីថ្នាក់ដឹកនាំសំខាន់ៗ របស់បុរី មេគង្គ លែនផងដែរ។
គួរបញ្ចាក់ផងដែរថា បុរី មេគង្គ លែន គឺជាក្រុមហ៊ុនអភិវឌ្ឍន៍អចលនទ្រព្យក្នុងស្រុកមួយនៅកម្ពុជា គួរជាទីទុកចិត្តបំផុត ដែលមានកេរ្តិ៍ឈ្មោះល្បីល្បាញ និងត្រូវបានគេទទួលស្គាល់ទាំងគុណភាពនៃសំណង់ ម៉ូតផ្ទះស្អាតដាច់គេ នៅគ្រប់ប្រភេទគម្រោង ទាំងអស់របស់បុរី ផងដែរ ។ បុរី មេគង្គ លែន មិនត្រឹមតែបានចូលរួមក្នុងការអភិវឌ្ឍន៍ផ្នែកអចនលទ្រព្យអោយកាន់តែរីកចម្រើនប៉ុណ្ណោះទេ ក្នុងនោះយើងបានសង្កេតឃើញថាបុរីបានផ្តល់ការងារជាច្រើនកន្លែង ដល់បុគ្គលិក កម្មករ និយោជិក ស្របពេលដែលបុរី មានការលូតលាស់និង ឈានទៅមុខយ៉ាងឆាប់រហ័ស ផងដែលនោះធ្វើអោយបុរី តែងតែជួយគិតគូ និងយកចិត្តទុកដាក់ខ្ពស់ដល់សង្គមជាតិក្នុងការងារមនុស្សធម៌ ចូលរួមចំណែកទៅកាន់រាជរដ្ឋាភិបាល តាមរូបភាពផ្សេងៗ ដូចជា ការរក្សាបុគ្គលិក ក្នុងអំឡុងពេលកូវីដ ការផ្តល់ជំនួយប្រាក់ឧបត្ថមសប្បុរសធម៌ ទៅតាមកម្មវិធីផ្សេងៗ ជាក់ស្តែងដូចជា ការផ្តល់ជំនួយសម្រាប់ កម្មវីធីនៅក្នុងថ្ងៃនេះជាដើម ល។ល។
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T11:08:30.254Z",
"category": "PR",
"views": 57,
"author": {
"first_name": "Meng",
"last_name": "Songly",
"email": "songlymeng2017@gmail.com"
},
"quality_warning": [
"noisy",
"short_sentences"
]
}
|
មកស្គាល់មេធំ ឈរពីក្រោយ ChatGPT ដែលកំពុងធ្វើឲ្យបុគ្គលិក៣ប្រភេទនេះ ភ័យខ្លួនអត់ការងារធ្វើ
|
https://business-cambodia.com/articles/sam-altman
|
បច្ចេកវិទ្យាឆ្លាតវៃ Chat GPT របស់ក្រុមហ៊ុន OpenAI បានធ្វើឱ្យពិភពលោកបោះពួយក្រសែភ្នែក ស្រូបចំណាប់អារម្មណ៍យ៉ាងខ្លាំងក្លាអំពីសមត្ថភាពពិសេសអស្ចារ្យមិនចាញ់មនុស្ស និងអាចបំពេញមុខងារជាច្រើន។ ចុះតើនរណាឈរពីក្រោយ Chat GPT នេះ?
បុរសដែលយើងកំពុងវែកមុខខាងលើមានឈ្មោះថា Sam Altman កើតនាឆ្នាំ១៩៨៥ ក្នុងគ្រួសារជនជាតិជ្វីហ្វ ដែលមានម្តាយជាគ្រូពេទ្យជំនាញខាងសើស្បែក។ កុមារា Sam បានប្រើកុំព្យូទ័រជាលើកដំបូងតាំងពីអាយុ៨ឆ្នាំមកម្លេះ និងតែងបរិភោគអាហារបួស។ លុះពេញកំលោះលោកបានសិក្សាផ្នែកវិទ្យាសាស្ត្រកុំព្យូទ័រនៅសាកលវិទ្យាល័យ Stanford ប៉ុន្តែបានសម្រេចចិត្តបោះបង់ការសិក្សាពាក់កណ្តាលទីនៅឆ្នាំ២០០៥ ក្នុងវ័យ១៩ឆ្នាំ។
ក្នុងឆ្នាំដែល Sam សម្រេចចិត្តចាកចេញពីសាលា លោកក៏បានក្លាយជាសហស្ថាបនិក និងជានាយកប្រតិបត្តិនៃ Loopt ដែលជាកម្មវិធីទូរស័ព្ទចល័តតាមបណ្តាញទំនាក់ទំនងសង្គមទៅហើយ។ គ្រានោះលោកមានទំនាក់ទំនងស្នេហាជាមួយសហស្ថាបនិកក្រុមហ៊ុន Loopt គឺលោក Nick Sivo អស់រយៈពេលប្រាំបួនឆ្នាំ មុនពេលពួកគេបែកបាក់គ្នាភ្លាមៗបន្ទាប់ពីក្រុមហ៊ុនត្រូវបានទិញក្នុងឆ្នាំ១០១២។
យ៉ាងណាមិញ Sam ត្រូវបានគេដាក់ឈ្មោះថាជាអ្នកវិនិយោគកំពូលដែលមានអាយុក្រោម ៣០ឆ្នាំដោយទស្សនាវដ្ដី Forbes ក្នុងឆ្នាំ២០១៥ ជា «សហគ្រិនវ័យក្មេងល្អបំផុតក្នុងបច្ចេកវិទ្យា» ដោយទស្សនាវដ្តី Businessweek ក្នុងឆ្នាំ២០០៨ ហើយបានចុះបញ្ជីថាជាស្ថាបនិកចាប់ផ្តើមអាជីវកម្មដ៏គួរឱ្យចាប់អារម្មណ៍បំផុតមួយក្នុងចំណោម ៥នាក់នៅចន្លោះឆ្នាំ១៩៧៩ និងឆ្នាំ២០០៩។
មិនតែប៉ុណ្ណោះនាខែមីនា ឆ្នាំ២០១៩ YC បានប្រកាសពីការផ្លាស់ប្តូររបស់ Sam ទៅជាតំណែងប្រធាន ដើម្បីផ្តោតលើ OpenAI ដែលបានបង្កើតដំបូងក្នុងឆ្នាំ២០១៥ ដែលមានមហាសេដ្ឋីជាច្រើនរូបផ្តល់មូលនិធិស្រាវជ្រាវលើបច្ចេកវិទ្យា។ ក្នុងឆ្នាំ២០១៧ នាយកប្រតិបត្តិរូបនេះបានទទួលសញ្ញាបត្របណ្ឌិតកិត្តិយសផ្នែកវិស្វកម្មពីសាកលវិទ្យាល័យ Waterloo។ គិតត្រឹមខែមីនា ឆ្នាំ២០២៣នេះ លោក Sam Altman មានទ្រព្យសម្បត្តិផ្ទាល់ខ្លួន ២ពាន់លានដុល្លារ ចេញផ្សាយដោយ wealthyrichceleb។
គួរជម្រាបផងដែរថា យោងតាមប្រភពព័ត៌មានពី CTV News បានរាយការណ៍ថា ឥទ្ធិពលរបស់ Chat GPT លើកម្លាំងពលកម្មរបស់មនុស្សនឹងអាស្រ័យលើល្បឿនដែលវារីកចម្រើន ប្រភេទនៃការងារដែលរងផលប៉ះពាល់ និងលទ្ធភាពទទួលបានការងារជំនួស។ ក្នុងករណីខ្លះ មនុស្សអាចស្វែងរកការងារថ្មីក្នុងវិស័យដែលពាក់ព័ន្ធ ការទទួលបានជំនាញថ្មី និងការផ្លាស់ប្តូរទៅកាន់ឧស្សាហកម្មផ្សេងៗគ្នា។ ក្នុងនោះ AI នេះជះផលប៉ះពាល់ដល់បុគ្គលិក៣ប្រភេទ ធ្វើការលើ៖
១/. ការបង្កើតនូវមាតិកានានាសម្រាប់អាជីវកម្មកាន់តែសម្បូរបែប មិនថាជាអត្ថបទ វីដេអូនានា ដែលចាំបាច់សម្រាប់ការផ្សព្វផ្សាយអាជីវកម្ម។
២/. ផ្តល់ជំនួយក្នុងដំណើរការលក់ និងការបញ្ជាទិញតាមអ៊ីនធឺណិត។ វាអាចត្រូវបានដាក់បញ្ចូលទៅក្នុងគេហទំព័ររបស់អាជីវកម្ម ឬហាងអនឡាញ ដើម្បីជួយអតិថិជនក្នុងការរុករកគេហទំព័រ ស្វែងរកផលិតផល និងបញ្ចប់ការទិញ។
៣/. ផ្លាស់ប្តូររបៀបដែលអាជីវកម្មដំណើរការដោយផ្តល់នូវការចូលប្រើប្រាស់ព័ត៌មាន និងការយល់ដឹងភ្លាមៗ ដោយមានជំនួយពីឧបករណ៍នានា និងការប្រើប្រាស់ពួកវាជាមួយកម្មវិធីអាជីវកម្មផ្សេងៗ វាអាចផ្តល់នូវការវិភាគ និងការណែនាំក្នុងពេលវេលាជាក់ស្តែង ជួយឱ្យអាជីវកម្មធ្វើការសម្រេចចិត្តបានប្រសើរជាងមុន និងបន្តនាំមុខការប្រកួតប្រជែង។
ជាមួយគ្នានេះ ការអភិវឌ្ឍ និងការដាក់ឱ្យប្រើប្រាស់ AI គួរតែត្រូវបានដឹកនាំដោយការពិចារណាប្រកបដោយក្រមសីលធម៌ និងធានាថាវាផ្តល់អត្ថប្រយោជន៍ដល់មនុស្សទាំងអស់នៅក្នុងសង្គម។ មិនត្រឹមតែប៉ុណ្ណោះ មនុស្សគួរពង្រឹងការយល់ដឹងខាងផ្នែកបច្ចេកវិទ្យា អភិវឌ្ឍជំនាញទន់ ស្វែងរកឱកាសថ្មីៗ បង្កើតទំនាក់ទំនង និង បណ្តាញផ្សេងៗ។ សរុបមក AI អាចនឹងផ្លាស់ប្តូរលក្ខណៈនៃការងារនៅក្នុងឧស្សាហកម្មជាច្រើន៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T10:53:50.299Z",
"category": "ភាពជាអ្នកដឹកនាំ",
"views": 623,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ឡូយណាស់! ក្រុមហ៊ុន១ របស់ម៉ិចស៊ិកកូច្នៃគ្រាប់ប័រធ្វើជាស្លាបព្រា ប្រើហើយរលាយទៅវិញត្រឹម២០០ថ្ងៃ
|
https://business-cambodia.com/articles/mr-scott-munguia-founder-biofase
|
ជាធម្មតានៅពេលដែលយើងទិញផ្លែប័រមកបរិភោគហើយ សល់គ្រាប់យើងតែងតែយកទៅបោះបង់ចោលជានិច្ច ដែលការបោះចោលគ្រាប់ប័រនេះវាក៏ជាកត្តាមួយដែលប៉ះពាល់ដល់បរិស្ថានផងដែរ ដោយសារតែឃើញគេយកគ្រាប់ប័រទៅចោលផ្តេសផ្តាស់ច្រើនពេក ក្រុមហ៊ុន១របស់ប្រទេសម៉ិចស៊ិកបានច្នៃចេញជាសម្ភារប្រើប្រាស់ប្រើហើយរលាយទៅវិញត្រឹម២០០ថ្ងៃ។
យោងតាមការចុះផ្សាយដោយវេបសាយ fabbaloo បានឱ្យដឹងថា ក្រុមហ៊ុន BIOFASE ជាក្រុមហ៊ុនធំ១របស់ប្រទេសម៉ិចស៊ិកកូ ដោយគំនិតនៃការច្នៃគ្រាប់ប័រធ្វើជាស្លាបព្រា សម កាំបិទនេះកើតឡើងបន្ទាប់ពីក្រុមហ៊ុន១នេះបានឃើញគ្រាប់ប័រយ៉ាងច្រើនកុះករបានគរគ្នានៅលើគំនរសំរាម ដោយការបោះចោលគ្រាប់ប័រនេះហើយវាធ្វើឱ្យប៉ះពាល់នឹងមានក្លិនមិនល្អប៉ះពាល់ទៅដល់អ្នករស់នៅក្បែរនោះផងដែរ។
ការកែច្នៃនេះគឺត្រូវបានបង្កើតឡើងក្នុងអំឡុងឆ្នាំ ២០១២ ដោយលោក Scott Munguia ដែលលោកគឺជាអ្នកកែច្នៃផ្នែកវិស្វកម្មគីមីមួយរូបហើយលោកក៏ជាអ្នកជំនាញ១រូប ដែលបានព្យាយាមសព្វគ្រប់ដើម្បីប្រឆាំងនឹងការបំពុលបរិស្ថានដោយសារផ្លាស្ទិកផងដែរ។ ហើយមុននឹងលោកបានសម្រេចចិត្តយកគ្រាប់ប័រមកច្នៃជារបស់ប្រើប្រាស់ប្រចាំថ្ងៃបែបនេះ លោកក៏ធ្លាប់សាកល្បងយកគ្រាប់ផ្លែឈើជាច្រើនប្រភេទដើម្បីយកមកធ្វើប៉ុន្តែគ្រាប់ផ្លែឈើភាគច្រើនមិនសូវមានភាពស្អិតដូចគ្រាប់ប័រឡើយ។
លោក Scott Munguia បាននិយាយថា ជំហ៊ានដំបូងក្នុងការយកផ្លែប័រច្នៃជាស្លាបព្រា សម នឹងកាំបិទគឺគេបានយកផ្លែប័រទៅកិនឱ្យម៉ត់ដើម្បីមកផលិតធ្វើជាផ្ទាំងធំ១ ក្រោយមកគេបានយកផ្ទាំងនោះទៅច្នៃបន្តដើម្បីធ្វើជារបស់សម្រេចតែម្តង។ អ្វីដែលកាន់តែភ្ញាក់ផ្អើលទៀតនោះរបស់ប្រើប្រាស់ទាំងនេះគឺមានសភាពមាំខ្លាំងមែនទែន សមស្របជាមួយយើងអាចញាំជាមួយរបស់ក្តៅក៏បានរបស់ត្រជាក់ក៏បាន ជាងនេះទៅទៀតរបស់ប្រើប្រាស់ដែលច្នៃចេញពីគ្រាប់ប័រទាំងនេះបន្ទាប់ពីយើងប្រើប្រាស់រួចហើយចង់បោះចោលគឺវាឆាប់រលាយលឿន មិនមដូចពពួកផ្លាស្ទិកទម្រាំតែរលាយទៅវិញគឺត្រូវចំណាយពេលដល់ទៅ៥០០ទៅ ១០០០ឆ្នាំឯណោះ។
លើសពីនេះទៅទៀត លោក Scott Munguia បានពន្យល់ថា គ្រាប់ប័រដែលលោកច្នៃយកទៅធ្វើ សម ស្លាបព្រា កាំបិទ នេះគឺមិនប៉ះពាល់ទៅដល់សុខភាពមនុស្សឡើយ មិនតែប៉ុណ្ណោះការច្នៃបែបនេះគឺជួយទៅដល់បរិស្ថានថែមទៀតផង។
គួរបញ្ជាក់ថា មុិចស៊ិកកូគឺជាប្រទេសមួយនៅលើពិភពលោកដែលអាចផលិតផ្លែប័របានរហូតទៅដល់ ៣០ម៉ឺនផោន ដែលនេះជាមូលហេតុចម្បង១ធ្វើឱ្យប្រទេសមុិចស៊ិកកូសល់នៅគ្រាប់ប័រច្រើនរហូតធ្វើឱ្យអ្នកជំនាញកែច្នៃនៅប្រទេសនេះបានសម្រេចយកគ្រាប់ប័រច្នៃចេញជារបស់ប្រើប្រាស់ដោយពួកគាត់បានយកគ្រាប់ប័រចំនួន១៥តោនក្នុងមួយថ្ងៃដើម្បីផលិតជាសម្ភារប្រើប្រាស់ហើយ បច្ចុប្បន្នក្រុមហ៊ុន BIOFASE គឺមានតម្លៃរហូតដល់ទៅ ៥,៨ពាន់ដុល្លារ ផងដែរ៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T07:38:44.702Z",
"category": "ចាប់ផ្តើមអាជីវកម្ម",
"views": 341,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
អ្នកជំនួញចាស់វស្សា២រូប បង្ហាញច្បាស់ៗពីវិស័យត្រូវប៉ាន់៥ប្រភេទ មានតម្រូវការខ្លាំងមិនចេះរីងស្ងួត
|
https://business-cambodia.com/articles/top-5-business-should-do
|
ក្នុងការរកស៊ី អាចទទួលបានជោគជ័យ ឬបរាជ័យ មួយផ្នែកគឺវាត្រូវបានកំណត់ចាប់តាំងពីពេលដែលអ្នក ជ្រើសរើសមុខរបរនៅថ្ងៃដំបូងមកម៉្លេះ។ មូលហេតុនេះហើយ ទើបបានជាអ្នកចាំបាច់ត្រូវរើសមុខជំនួញឱ្យបានត្រឹមត្រូវជាមួយនឹងចំណង់ចំណូលចិត្ត ធ្វើអ្វីដែលមានទីផ្សារ មានឱកាសរីកចម្រើនខ្ពស់ ក្នុងការរកស៊ី។ ប៉ុន្តែសំណួរសួរថា បើសិនជាចង់ចេញរកស៊ី តើគួរជ្រើសរើសរបរអ្វី ទើបអាចត្រូវប៉ាន់ រកស៊ីមានតម្រូវការខ្លាំងមិនចេះរីងស្ងួត?
ឆ្លើយតបនឹងសំណួរខាងលើ គឺអ្នកជំនួញចាស់វស្សា២រូប គឺទី១ អ្នកឧកញ៉ា គួច ម៉េងលី ស្ថាបនិក ប្រធានក្រុមប្រឹក្សាភិបាល និងជាអគ្គនាយកប្រតិបត្តិ នៃក្រុមហ៊ុន ម៉េងលី ជេ គួច អេឌ្យូខេសិន និង ទី២គឺ លោក ច្រឹក សុខនីម ជាអគ្គនាយកក្រុមហ៊ុន Century 21 Mekong បានបង្ហាញនូវមុខរបរចំនួន៥ប្រភេទ ត្រូវប៉ាន់ទាំងបច្ចុប្បន្ននិងអនាគតរួមមាន៖
១. វិស័យអប់រំ
មិនថាប្រទេសអភិវឌ្ឍន៍ ឬប្រទេសកំពុងអភិវឌ្ឍន៍ វិស័យអប់រំគឺជាគ្រឹះក្នុងការកសាងប្រទេសជាតិ។ អាស្រ័យហេតុនេះវិស័យអប់រំជាវិស័យអាទិភាពមួយ ដែលរដ្ឋាភិបាល តែងតែលើកទឹកចិត្តជំរុញឱ្យមានការអប់រំឱ្យកាន់តែទូលំទូលាយ និងមិនខ្វះទីផ្សារនោះទេ។
២. វិស័យសុខាភិបាល
វិស័យសុខាភិបាល ជាវិស័យដ៏សំខាន់បំផុតមួយ ដែលជួយឱ្យធនធានមនុស្សក្នុងប្រទេសរស់នៅដោយមានសុខមាលភាពខ្ពស់បំផុត។ សុខភាពជាទ្រព្យទី១ ហើយប្រសិនបើសុខភាពមិនល្អ ធ្លាក់ខ្លួនឈឺ អ្វីៗប្រាកដជាចប់គ្មានពាក្យវាចា។ មូលហេតុបែបនេះហើយ មិនថាប្រទេសអភិវឌ្ឍន៍ ឬកំពុងអភិវឌ្ឍន៍ តែងតែត្រូវការសេវាកម្មសុខាភិបាលជាចាំបាច់ ជៀសមិនផុតនោះទេ។
៣. វិស័យហិរញ្ញវត្ថុ
ចំពោះវិស័យទី៣នេះ អ្នកជំនួញចាស់វស្សាទាំង២រូប បានអះអាងថាពិតជាមានតម្រូវការខ្ពស់។ ដូចសង្កេតមើលឃើញនឹងភ្នែក នាពេលបច្ចុប្បន្ន មិនថានៅបណ្ដាប្រទេសអភិវឌ្ឍន៍ វិស័យហិរញ្ញវត្ថុគឺមានការរីកចម្រើនខ្លាំង។ មួយវិញទៀត វិស័យហិរញ្ញវត្ថុនេះក៏បង្កើតអ្នកមានជាច្រើននាក់ផងដែរ។ អាស្រ័យហេតុនេះ បើសិនជាអ្នកចង់ចាប់ផ្ដើមជំនួញ អ្នកគួរសម្លឹងមើលវិស័យមួយនេះ។
៤. វិស័យបច្ចេកវិទ្យា
នៅបណ្ដាប្រទេសអភិវឌ្ឍន៍ដូចជាសហរដ្ឋអាមេរិក គឺវិស័យបច្ចេកវិទ្យានេះមានភាពរីកចម្រើនខ្លាំង។ វិស័យបច្ចេកវិទ្យារីកចម្រើនខ្លាំងស្ទើរតែលើសវិស័យអចលនទ្រព្យទៀតផង ព្រោះសហគ្រិនក្មេងៗភាគច្រើន បានសម្រុករកស៊ីក្នុងវិស័យនេះ ហើយក៏បង្កើតក្រុមហ៊ុនបច្ចេកវិទ្យាលក់បានលុយរាប់សិបលានដុល្លារផងដែរ។
ក្រឡេកមើលប្រទេសកម្ពុជាវិញ វិស័យបច្ចេកវិទ្យាក៏មានសន្ទុះរីកចម្រើនកាន់តែខ្លាំងឡើងៗផងដែរ ហើយក៏នឹងបន្តរីកចម្រើនកាន់តែខ្លាំងនាពេលអនាគតខាងមុខ។ អាស្រ័យហេតុនេះ បើសិនជា ចង់រកស៊ី គិតថាខ្លួនមានជំនាញ មានសមត្ថភាព និងចំណង់ចំណូលចិត្ត អ្នកគួរពិចារណាជំនួញក្នុងវិស័យនេះ។
៥. វិស័យអចលនទ្រព្យ
អចលនទ្រព្យ អចលនទ្រព្យ អចលនទ្រព្យ អ្នកប្រហែលជាឮច្រើនមកហើយ ថាវាជាវិស័យល្អមួយ និងជាវិស័យដែលអ្នកមានភាគច្រើនចូលចិត្តរកស៊ីខ្លាំងបំផុត។ ទន្ទឹមនឹងភាពអំណោយផល ប្រទេសកម្ពុជាជាប្រទេសកំពុងអភិវឌ្ឍន៍ទៀតនោះ វិស័យនេះក៏ជាអាទិភាព អាចរកចំណូលបានច្រើន និងបន្តរីកចម្រើននៅយូអង្វែងទៅខាងមុខផងដែរ។
ជាសង្ខេបមកវិញ បើសិនជាអ្នកមិនចង់រកស៊ីខុសផ្លូវទេ អ្នកគួរតែសម្លឹងឱ្យបានវែងឆ្ងាយ និងរើសវាឱ្យបានត្រឹមត្រូវបំផុត ដើម្បីត្រៀមខ្លួនចាប់យកឱកាសឱ្យបានលឿនមុនគេ និងបញ្ចៀសហានិភ័យនានា ក្រោយពេលចេញរកស៊ីបានមួយរយៈ៕ អភិវឌ្ឍន៍ខ្លួនជាមួយខ្ញុំទីនេះ ( https://t.me/LongVathanakOfficial )
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T07:29:04.372Z",
"category": "ភាពជាអ្នកដឹកនាំ",
"views": 1076,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ក្រុមហ៊ុនធំ១ របស់កូរ៉េខាងត្បូង កំពុងចាប់អារម្មណ៍ដាំគ្រាប់ម៉ាកាដាមៀ នៅខ្មែរដើម្បីនាំចេញទៅក្រៅប្រទេស
|
https://business-cambodia.com/articles/booyoung-co-ltd
|
Macadamia គឺជា ប្រភេទគ្រាប់ធញ្ញជាតិមួយប្រភេទដែលមានតម្លៃថ្លៃក្នុងចំណោមគ្រាប់ធញ្ញជាតិផ្សេងទៀតដែលមានលក់នៅលើទីផ្សារ។ម៉ាកាដាមៀ សម្បូរទៅដោយសារធាតិចិញ្ចឹមជាច្រើនប្រភេទដែលល្អចំពោះសុខភាពនិងសាកសមបំផុតសម្រាប់អ្នកសម្រកទម្ងន់។ហើយជាមួយគ្នានេះដែរ កាលពីថ្មីៗកន្លងទៅ ក៏មានក្រុមហ៊ុនធំមួយរបស់កូរ៉េខាងត្បូងឈ្មោះ Booyoung Co.,Ltd បានចាប់អារម្មណ៍ចង់មកដាំដំណាំគ្រាប់ម៉ាកាដាមៀនេះនៅក្នុងប្រទេសកម្ពុជា ដើម្បីធ្វើការនាំចេញទៅក្រៅប្រទេស។
ថ្លែងក្នុងជំនួបជាមួយ ឯកឧត្តម ឌិត ទីណា រដ្ឋមន្ត្រី ក្រសួងកសិកម្ម រុក្ខាប្រមាញ់ និងនេសាទ លោក Park Heung-Kyeong ជាទីប្រឹក្សាក្រុមហ៊ុន Booyoung Co.,Ltd. បានបង្ហាញចំណាប់អារម្មណ៍ចង់ធ្វើការវិនិយោគនៅកម្ពុជាលើវិស័យកសិកម្ម ដែលផ្តោតទៅលើការដាំគ្រាប់ Macadamia ដើម្បីនាំទៅប្រទេសកូរ៉េ។
ជាការឆ្លើយតប ឯកឧត្តមរដ្ឋមន្ត្រី បានធ្វើការស្វាគមន៍យ៉ាងកកក្តៅចំពោះគោលបំណងមួយនេះ បន្ថែមពីនោះ ឯកឧត្តមរដ្ឋមន្ត្រី ក៏បានណែនាំឱ្យក្រុមហ៊ុនពិចារណាឡើងវិញចំពោះគម្រោងវិនិយោគលើដំណាំនេះ ដោយសារវាត្រូវប្រើពេលយូររហូតដល់ ១០ឆ្នាំដើម្បីប្រមូលផល ហេតុនេះប្រសិនបើភាគីកូរ៉េចង់ដាំដំណាំនេះ ក្រុមហ៊ុនអាចពិចារណាលើជម្រើស២គឺ ទី១ ទិញដីសម្រាប់ក្រុមហ៊ុនអនុវត្តគម្រោង និងទី២ ធ្វើកិច្ចសហការជាមួយដៃគូអភិវឌ្ឍដែលមានដីស្រាប់។
បន្ថែមពីនេះ ឯកឧត្តមរដ្ឋមន្ត្រី ឌិត ទីណា ក៏បានស្នើឱ្យភាគីកូរ៉េពិនិត្យលទ្ធភាព ក្នុងការវិនិយោគលើការសង់រោងចក្រកែច្នៃ និងឃ្លាំងស្តុកធំៗ ដែលអាចជួយដល់ក្រុមហ៊ុនតូចៗ និងរដ្ឋផងដែរ។ ដើម្បីជំរុញឱ្យការងារនេះឱ្យដំណើររលូន និងទទួលបានជោគជ័យ ក្រសួងនឹងជួយគាំទ្របច្ចេកទេស ព្រមទាំងសម្របសម្រួលលើដំណើរការនៃការនាំចេញស្វាយចន្ទី។ ក្រសួងនៅតែលើកទឹកចិត្តក្រុមហ៊ុនឱ្យធ្វើការពិចារណាលើការវិនិយោគស្វាយចន្ទីនៅកម្ពុជា៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T07:23:18.719Z",
"category": "មុខរបរកសិកម្ម",
"views": 291,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ទើបមានគ្រួសារ ចង់ឆាប់កើនចំណូលសល់ទ្រព្យ អ្នកជំនាញប្រាប់ពី កញ្ចប់លុយ៤ប្រភេទ អ្នកត្រូវមានជាចាំបាច់
|
https://business-cambodia.com/articles/4-money-packages-for-your-family
|
មនុស្សភាគច្រើនសុទ្ធតែមានក្ដីស្រមៃរៀងៗខ្លួន ប៉ុន្តែនៅពេលដែលមានគ្រួសារ ក្ដីស្រមៃរបស់មនុស្សម្នាក់ៗ ក៏បានរួមបញ្ចូលគ្នាក្លាយជាគោលដៅនៃជីវិតគ្រួសាររបស់ពួកគេម្នាក់ៗ។ ហេតុនេះហើយពេលមានគូស្រករ មនុស្សគ្រប់រូបនឹងត្រូវគិតកាន់តែស៊ីជម្រៅ ពីអ្វីដែលគួរតែមានសម្រាប់គ្រួសារដូចជា ផ្ទះ ឡាន ឬប្រាក់កាសសម្រាប់ផ្គង់ផ្គង់កូនចៅជាដើម។
ពាក់ព័ន្ធនឹងគោលដៅជីវិតគ្រួសារនេះដែរ គ្រូបង្គោលផ្នែកហិរញ្ញវត្ថុផ្ទាល់ខ្លួន និងជាសមាជិកក្នុងក្រុមសន្សំប្រាក់នារី អ្នកស្រី ប្រាក់ លឹមហ៊ាង បានបង្ហើបពីកញ្ចប់លុយ៤ប្រភេទ ដែលគ្រួសារនីមួយៗគួរមាន បើចង់ឱ្យឆាប់កើនចំណូល និងសល់ទ្រព្យបានច្រើន។ កញ្ចប់លុយទាំង៤ប្រភេទនោះរួមមាន៖
ទី១. កញ្ចប់សន្សំ៖ ដាក់ផែនការសន្សំប្រាក់ប្រចាំខែឱ្យបាន យ៉ាងតិច ២០%ទៅ៣០% នៃចំណូលប្រចាំខែ ដើម្បីទុកសម្រេចគោលដៅ តែបើអាចសន្សំកាន់តែច្រើនរឹតតែល្អ។
ទី២. កញ្ចប់ចំណាយ៖ គ្រប់គ្រងប្រាក់ចំណាយ ប្រកបដោយការសន្សំសំចៃ ដូចជា ថ្លៃទឹក ថ្លៃភ្លើង ការលំហែរដែលអស់លុយតិច ឬនៅផ្ទះជាមួយឪពុកម្ដាយ ឬស្នាក់នៅផ្ទះជួលសិន ដើម្បីទុកលុយសន្សំ និងកាត់បន្ថយការចំណាយដែលមិនចាំបាច់ឱ្យបានកាន់តែច្រើន។
ទី៣. កញ្ចប់បង្កើតចំណូល៖ ដកយកចំណូលមួយផ្នែក សម្រាប់បង្កើតចំណូលបន្ថែមដែលអាចផ្ដល់ផលក្នុងរយៈពេលខ្លី ដូចជាការលក់ផលិតផល ឬលក់អនឡាញនៅផ្ទះ ឬកូនមាន់កូនទា ចិញ្ចឹមនៅផ្ទះបន្ថែមជាដើម។
ទី៤. កញ្ចប់អនុវត្តន៍តាមផែនការ៖ កញ្ចប់នេះអាចបានមកពីលុយដែលផ្សេងៗក្រៅពីប្រាក់ខែ ដូចជាការងារក្រៅម៉ោង ការកាន់គម្រោងខ្លីៗ ដែលអាចបង្កើតចំណូលបានច្រើនដោយការប្រើប្រាស់ជំនាញសដែលអ្នកមាន។
អ្នកជំនាញផ្នែកហិរញ្ញវត្ថុរូបនេះ បានគូសបញ្ជាក់ផងដែរថា “ចំណេះដឹងហិរញ្ញវត្ថុពិតជាសំខាន់ណាស់សម្រាប់មនុស្សគ្រប់រូប បើអ្នកចេះពីវិធីចាត់ចែងនិងប្រើប្រាស់លុយកាក់ អ្នកនឹងអាចនាំខ្លួនឯងទៅរកជីវិតមួយដែលល្អប្រសើរ នឹងលែងឈឺក្បាលរឿងលុយ”។ អ្នកអាចទាញយកចំណេះដឹងហិរញ្ញវត្ថុ តាមរយៈការអាន ការទស្សនា ការស្ដាប់ និងការរៀនសូត្រពីអ្នកជំនាញជាដើម៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T07:13:18.177Z",
"category": "ហិរញ្ញវត្ថុ",
"views": 1605,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ក្តៅៗ! រដ្ឋបាលរាជធានីភ្នំពេញ ប្រកាសឱ្យចៀសវាងធ្វើរឿងទាំង៤ នេះក្នុងអំឡុងពេលពិធីបុណ្យប្រពៃណីខ្មែរ
|
https://business-cambodia.com/articles/phnom-penh-capital-administration
|
មុននេះ បន្តិចយើងតាមលិខិតរបស់រដ្ឋបាលរាជធានីភ្នំពេញបានឱ្យដឹងថា ដើម្បីរក្សាបាននូវសន្តិសុខ សុវត្ថិភាព សណ្តាប់ធ្នាប់ និងរបៀបរៀបរយសាធារណៈក្នុងរាជធានីភ្នំពេញ ក៏ដូចជារក្សាបាននូវប្រពៃណីជាតិខ្មែរ និងសេចក្តីថ្លៃថ្នូរដ៏ផូរផង់របស់ជាតិយើងរដ្ឋបាលអំពាវនាវដល់បងប្អូនប្រជាពលរដ្ឋខ្មែរត្រូវចៀសវាងការធ្វើរឿងទាំងនេះក្នុងអំឡុងពេលពិធីបុណ្យប្រពៃណីខ្មែរ៖
១. ត្រូវគោរពច្បាប់ចរាចរណ៍ផ្លូវគោក និងមិនត្រូវបើកបរក្នុងស្ថានភាពស្រវឹងដើម្បីចៀសវាងគ្រោះថ្នាក់ផ្សេងៗ
២. ចូលរួមទប់ស្កាត់គ្រោះអគ្គិភ័យដោយប្រុងប្រយ័ត្ន និងម្ចាស់ការខ្ពស់ចំពោះភ្លើងទាន ធូបភ្លើងចង្រ្កាន ចរន្តអគ្គិសនី ដើម្បីរក្សាបាននូវទ្រព្យសម្បត្តិ អាយុជីវិតផ្ទាល់ខ្លួន និងអ្នកដទៃ
៣. ចូលរួមលេងល្បែងប្រជាប្រិយគ្រប់ប្រភេទ និងចៀសវាងដាច់ខាតការលេងបាញ់ទឹក ជះទឹក គប់ស្បោងទឹក លាបធ្យូង ប៉ាតម្សៅ ទះគក់ដោយដៃ ឬវាតដោយរំពាត់ដល់អ្នកដំណើរឬជិះម៉ូតូបង្ហោះប្រដេញគ្នាលេងនៅតាមផ្លូវ ដែលអាចនាំមានគ្រោះថ្នាក់ជាយថាហេតុប៉ះពាល់ដល់អាយុជីវិតផ្ទាល់ខ្លួន និងអ្នកដំណើរព្រមទាំងហាមដាច់ខាតក្នុងការលេងល្បែងស៊ីសង អុជផាវនិងគ្រឿងផ្ទួះគ្រប់ប្រភេទ ដើម្បីរក្សាបាននូវថ្លៃថ្នូរ ស័ក្តិសមជាកុលបុត្រកុលធីតា
៤. ត្រូវយកចិត្តទុកដាក់ក្នុងការថែរក្សាសុខភាព និងអនាម័យចៀសវាងការឆ្លងជំងឺរាតត្បាតផ្សេងៗ។
រដ្ឋបាលរាជធានីភ្នំពេញ បានបញ្ជាក់ថា រដ្ឋបាលសង្ឃឹមថាបងប្អូនប្រជាពលរដ្ឋ ក្មួយៗ ជាយុវជន យុវនារីសិស្សិនិស្សិត និងកម្មករ កម្មការនីទាំងអស់ចូលរួមអនុវត្តតាមខ្លឹមសារខាងលើ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T04:34:28.505Z",
"category": "ព័ត៌មានថ្មីៗ",
"views": 6956,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ត្រូវការលុយបន្ទាន់ តែលក់ដីមិនដាច់! អ្នកឧកញ៉ា គីម ហ៊ាង បង្ហើបក្បួនលក់៣ អាចលក់ដីដាច់លឿន
|
https://business-cambodia.com/articles/kim-heang-reveals-3-sales-rules-can-sell-land-
|
ជាទូទៅដើម្បីអាចលក់ដីមួយដាច់គឺត្រូវប្រើពេលវេលាយូរ មិនដូចការលក់ទ្រព្យសម្បត្តិផ្សេងៗដូចជា ម៉ូតូ ឡាន មាសប្រាក់ឡើយ ដោយសារដីមិនងាយមានតម្រូវការទៅលើការទិញ ជាពិសេសទាមទារឱ្យអ្នកទិញចំណាយថវិកាច្រើន ហើយត្រូវគិតគូរឱ្យបានល្អិតល្អន់ មុននឹងសម្រេចចិត្តទិញ។ យ៉ាងណាទាក់ទងបញ្ហានេះដែរ អ្នកជំនាញមួយរូប បានបង្ហើបយុទ្ធសាស្រ្ដមួយចំនួនដែលអ្នកលក់ដីបន្ទាន់ៗគួរប្រើ ដើម្បីអាចលក់ឆាប់ដាច់ និងបានផលចំណេញ។
ថ្លែងប្រាប់ Business Cambodia លោកឧកញ៉ាបណ្ឌិត គីម ហ៊ាង ដែលជាអ្នកជំនាញផ្នែកអចលនទ្រព្យនៅកម្ពុជា បានបង្ហើបក្បួនលក់ចំនួន៣ ដែលអាចធ្វើឲ្យលក់ដីដាច់លឿន៖
១. ត្រូវស្គាល់តម្លៃក្នុងទីផ្សារ
ត្រូវរៀនមើលហ៊ាងឆេងទីផ្សារគេ លក់ប៉ុនណាងាកមកយើងលក់ថ្លៃជាងគេខ្លាំងអត់។ ការរកបានដីមានតម្លៃទាបជាងទីផ្សារ គឺទទួលបានជោគជ័យមួយជំហានរួចហើយ ប៉ុន្តែការរកដីបែបនេះបានគឺត្រូវព្យាយាម និងអត់ធ្មត់ ហើយអ្នកទិញត្រូវធ្វើការជាមួយភ្នាក់ងារអចលនទ្រព្យច្រើន ជាមួយអាជ្ញាធរមូលដ្ឋានជាដើម។ ការរកបានដីបែបនេះ ជួលកាលត្រូវចំណាយពេល១ខែយូរ ឬឆាប់ជាងនេះអាស្រ័យលើការព្យាយាមរបស់យើង។
២. ត្រូវដឹងថាយើងលក់ឱ្យអ្នកណា
ត្រង់ចំណុចនេះលោកអ្នកត្រូវដឹងថាយើងលក់ឱ្យអ្នកណាហើយអ្នកណាដែលនឹងមកទិញដីរបស់យើង។ តើគាត់អ្នកលក់នឹង ដឹងទេ ថានរណាគេអាចនឹងមានលុយ ២លានដុល្លារ មកទិញដីយើង។ មនុស្សដែលយកលុយទៅទិញដី ២លានដុល្លារ ត្រូវដឹងថាទាល់តែគ្រួសារនឹងមានលុយ ៤ទៅ៥ លានដុល្លារ បានគេហ៊ានទិញដីយើង។ ជាក់ស្ដែងដូចជាគម្រោងបុរី របស់លោកដូចគ្នា ដោយលោកបានសង្កត់ធ្ងន់ថា ចំពោះអ្នកដែលមកទិញគម្រោងបុរី របស់លោកទាល់តែអ្នកហ្នឹងមានលុយទើបអាចទិញបាន ដែលនេះគេហៅថាអតិថិជនគោលដៅ។
៣. ជួលភ្នាក់ងារលក់
ប្រសិនបើលោកអ្នកពិបាករកអតិថិជន គឺអាចជួលភ្នាក់ងារលក់បាន ព្រោះថាភ្នាក់ងារមានភ្ញៀវក្នុងដៃស្រាប់ ហើយពួកគាត់ដឹងថា ភ្ញៀវបែបណាត្រូវការអចលនទ្រព្យប្រភេទណា ។ វាមិនមែនជារឿងលំបាកខ្លាំងនោះទេក្នុងការលក់ដីរបស់អ្នកឱ្យបានឆាប់រហ័ស ។ ភ្នាក់ងារមានបណ្តាញក្រុមហ៊ុមការងារ ដែលពួកគេទាំងអស់បានធ្វើការជាមួយគ្នាដើម្បីជំរុញការលក់ដី របស់អ្នកឱ្យបានលឿងបំផុត ៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T04:33:56.286Z",
"category": "អចលនទ្រព្យ",
"views": 3237,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ស្រី្តវ័យ៣១ឆ្នាំ Taylor ប្រើលុយ១,២០០ដុល្លារ ធ្វើរឿងធំ៣ គ្រោងនឹងទាញចំណូល១លាន$ក្នុងឆ្នាំនេះ
|
https://business-cambodia.com/articles/jasmine-taylor
|
ស្រី្តវ័យ៣១ឆ្នាំ អ្នកស្រី Jasmine Taylor បានប្រើលុយ ១,២០០ដុល្លារ យកទៅបង្កើតអាជីវកម្មមួយលើបណ្តាញសង្គម កាលពីឆ្នាំ២០២១ ហើយគ្រោងនឹងទាញចំណូលរហូតដល់ខ្ទង់ ១លានដុល្លារក្នុងឆ្នាំ២០២៣។ ខាងក្រោមនេះជារឿងធំៗ៣ ដែលអ្នកស្រី Taylor បានអនុវត្ត៖
១/. យកបទពិសោធផ្ទាល់ខ្លួនធ្វើជាប្រធានបទ
Taylor ធ្លាប់ជាមនុស្សម្នាក់ចាយលុយមិនគិតមុខគិតក្រោយ រហូតដល់ថ្ងៃមួយដែលនាងបានជួបជីដូនបង្កើត និងរៀនពីរបៀបទុកដាក់លុយរបស់គាត់ ថែមទាំងស្រាវជ្រាវបន្ថែមនៅលើ Youtube។ Taylor បានបែងចែកលុយជាកញ្ចប់ៗដាក់ក្នុងស្រោមសំបុត្រ និងមិនចំណាយប្រាក់តាមរយៈកុងធនាគារទេ។ អ្នកស្រីបានប្រាប់ទីភ្នាក់ងារសារព័ត៌មាន CNBC កាលពីចុងខែមីនានេះថា៖ «ខ្ញុំនឹងចំណាយតែអ្វីដែលខ្ញុំមានជាសាច់ប្រាក់ប៉ុណ្ណោះ» ហើយជាលទ្ធផលវាបាននាំភាពភ្ញាក់ផ្អើលយ៉ាងខ្លាំងដល់ Taylor ដោយគាត់អាចសន្សំលុយហួសពីការគ្រោងទុកទៅទៀត។
ក្រោយមកអ្នកស្រីក៏បានយកបទពិសោធផ្ទាល់ខ្លួននេះ ទៅបង្កើតវីដេអូចែករំលែកលើ TikTok លុះបានមួយរយៈ អ្នកស្រីក៏ចាប់អារម្មណ៍ថា ប្រធានបទដែលនិយាយពីបញ្ហាហិរញ្ញវត្ថុ គឺអាចទាក់ទាញចំណាប់អារម្មណ៍មនុស្សជាខ្លាំង។ ដូច្នេះហើយគាត់ក៏សម្រេចចិត្ត បង្កើតមាតិកាទាក់ទងនឹងការចាត់ចែងលុយ ក៏ដូចជានិយាយពីបញ្ហាផ្សេងៗជុំវិញរឿងលុយកាក់ រហូតទាញអ្នកតាមដានបាន ៦២៨,០០០នាក់។
២/. យក Tik Tok ធ្វើជាអាជីវកម្មពេញម៉ោង និងរកផលិតផលដែលទាក់ទងយកមកលក់
ក្នុងឆ្នាំ២០២១ Taylor បានប្រើមូលប្បទានបត្រចំនួន ១,២០០ដុល្លារ របស់អ្នកស្រីដើម្បីបង្កើតអាជីវកម្មមួយឈ្មោះ Baddies and Budgets សម្រាប់លក់កាបូបដាក់លុយ និងម៉ាស៊ីនដើម្បីបោះពុម្ពស្លាកសម្រាប់ស្រោមសំបុត្រ គម្របកាបូប សៀវភៅពាក់ព័ន្ធនឹងហិរញ្ញវត្ថុ រួមទាំងបង្កើតវគ្គសិក្សាជាដើម។ ចាប់ពីខែមេសា ដល់ចុងឆ្នាំ២០២១ អាជីវកម្មនេះអាចទាញចំណូលឲ្យ Taylor រហូតដល់ទៅ ២៥០,០០០ដុល្លារឯណោះ។
៣/. ដាក់ចំណីអាជីវកម្មឲ្យឆាប់ធំធាត់
ទោះបីជាអាជីវកម្មកំពុងធ្វើដំណើរឆ្ពោះទៅរកការទាញចំណូលបាន ១លានដុល្លារក្នុងឆ្នាំនេះក្តី Taylor ដកប្រាក់ត្រឹមតែ ១,២០០ដុល្លារប៉ុណ្ណោះក្នុងមួយសប្តាហ៍ ក្រៅពីហ្នឹងគឺទុកចំណាយលើអាជីវកម្មរបស់គាត់ទាំងស្រុង ដែលជាមូលហេតុធ្វើឲ្យជំនួញនេះអាចពង្រីកខ្លួនយ៉ាងឆាប់រហ័ស និងទាញចំណូលទ្វេគុណ។ អ្នកស្រីចាត់ចែងហិរញ្ញវត្ថុជាសាច់ប្រាក់រៀងរាល់សប្តាហ៍ជាបីផ្នែក ផ្នែកទី១ទុកសម្រាប់ចំណាយ ផ្នែកទី២សម្រាប់គណនីចូលនិវត្តន៍ និងផ្នែកទី៣សម្រាប់បញ្ហាប្រឈមផ្សេងទៀត។ Taylor បានលើកឡើងយ៉ាងដូច្នេះថា៖ «រឿងដដែលៗដែលខ្ញុំបង្រៀនទស្សនិកជនរបស់ខ្ញុំ ខ្ញុំនៅតែប្រើក្នុងជីវិតប្រចាំថ្ងៃ»។
គួរជម្រាបផងដែថា អ្នកស្រី Jasmine Taylor បានបាត់បង់ការងារពេញម៉ោង ក្នុងនាមជាអ្នកផ្តល់វេជ្ជបញ្ជាសម្រាប់ឱសថស្ថាន និងអាហារសម្រាប់ DoorDash។ មិនតែប៉ុណ្ណោះ នាងក៏ជាប់បំណុលនិស្សិតប្រហែល ៦០,០០០ដុល្លារ និង ៩០,០០០ដុល្លារផ្សេងទៀតក្នុងបំណុលវេជ្ជសាស្រ្ត និងកាតឥណទាន។ រឿងមិនគួរឲ្យជឿត្រឹមរយៈពេល២ឆ្នាំ អ្នកស្រីបានផ្លាស់ប្តូរជីវិតស្ទើរទាំងស្រុង និងក្លាយទៅជាសេដ្ឋីនាពេលឆាប់ៗខាងមុននេះ តាមរយៈការចេះចាប់យកឱកាសក្នុងសម័យកាលឧស្សាហកម្ម ៤.០៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T04:29:18.198Z",
"category": "ភាពជាអ្នកដឹកនាំ",
"views": 10694,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ធនាគារ ហ្វីលីព សាខាកំពង់ចាមបើកបម្រើជូនសេវាធនាគារពេញលេញលើទីតាំងថ្មី!
|
https://business-cambodia.com/articles/philip-bank-kpc-grand-opening-
|
កំពង់ចាម ថ្ងៃទី៣០ ខែមីនា ឆ្នាំ ២០២៣-ធនាគារ ហ្វីលីព ដែលជាធនាគារពាណិជ្ជដែលមានភាគទុនិកជនជាតិសិង្ហបុរី និងស្ថិតក្នុងចំណោមធនាគារដែលមានសាខាច្រើនជាងគេនៅកម្ពុជា បានប្រកាសជាផ្លូវការពីការបើកបម្រើជូនអតិថិជននូវសេវាធនាគារពេញលេញ របស់សាខាកំពង់ចាម។
សាខាដែលបំពាក់ជាមួយនឹងរចនាបថថ្មីមួយនេះ មានទីតាំងស្ថិតនៅលើផ្លូវជាតិលេខ៧ ភូមិបឹងស្នាយ សង្កាត់សំបួរមាស ក្រុងកំពង់ចាម ខេត្តកំពង់ចាម។ សាខាធនាគារពេញលេញមួយនេះក៏បានភ្ជាប់មកជាមួយនឹងបរិយាកាសដ៏សមប្រកប និងសេវាកម្មហិរញ្ញវត្ថុដ៏សំបូរបែបជាច្រើនផ្សេងទៀត ដែលនឹងធានាបានថា អតិថិជនទាំងអស់ទទួលបានសេវាកម្មធនាគារកាន់តែល្អប្រសើរ។
អគ្គនាយកធនាគារ ហ្វីលីព លោក ចាន់ ម៉ាច បានមានប្រសាសន៍ថា “ការបើកបម្រើជូនសេវាធនាគារពេញលេញនៅសាខាកំពង់ចាម បានឆ្លុះបញ្ចាំងពីការប្តេជ្ញាចិត្ត និងការខិតខំប្រឹងប្រែងយ៉ាងខ្លាំងរបស់ធនាគារ ហ្វីលីព ដើម្បីនាំមកនូវសេវាកម្មធនាគារដ៏ល្អបំផុត និងឆ្លើយតបទៅនឹងកំណើន នៃតម្រូវការសេវាធនាគារប្រកបដោយភាពងាយស្រួល និងគុណភាពខ្ពស់នៅក្នុងប្រទេសកម្ពុជា។”
លោក ចាន់ ម៉ាច ក៏បានបន្ថែមទៀតថា «ជាមួយនឹងការបើកដំណើរការសាខាថ្មីនេះ ធនាគារ ហ្វីលីព សង្ឃឹមថានឹងអាចចូលរួមជាចំណែកមួយ ក្នុងការជំរុញសកម្មភាពអាជីវកម្ម និងសេដ្ឋកិច្ចក្នុងស្រុកឱ្យឆ្ពោះទៅមុខមួយកម្រិតទៀត។»
សាខាកំពង់ចាមរបស់ធនាគារ ហ្វីលីព ស្ថិតក្នុងចំណោមសាខាសក្តានុពលជាច្រើន ដែលធនាគារធ្វើការកែប្រែឲ្យប្រែក្លាយទៅជាសាខាដែលបើកបម្រើសេវាធនាគារពេញលេញ។ សាខាដែលមានរចនាបថថ្មីនេះ នឹងផ្តល់ជូននូវសេវាកម្ម និងផលិតផលហិរញ្ញវត្ថុធនាគារដែលទំនើប និងសំបូរបែបជាច្រើន ទៅតាមតម្រូវការនៃរាល់អតិថិជន រួមមានសាជីវកម្មធំៗ សហគ្រាសខា្នតតូច និងមធ្យម និងបុគ្គល។
សេវាកម្ម និងផលិតផលហិរញ្ញវត្ថុបន្ថែមទាំងនោះរួមមាន៖
ហិរញ្ញប្បទានពាណិជ្ជកម្ម
មូលប្បទានបត្រធនាគារ
សេវាផ្ទេរប្រាក់ក្នុង/ក្រៅប្រទេស
ផលិតផល និងសេវាផ្សេងៗ។
សាខាកំពង់ចាម ត្រូវបានរចនាឡើងយ៉ាងប្រណិត ទាំងរូបរាងអគារ និងបញ្ជរសម្រាប់បម្រើអតិថិជន ក៏ដូចជាចំណតរថយន្តដ៏ធំទូលាយ បន្ទប់ពិភាក្សាដែលបានរៀបចំយ៉ាងល្អ និងបញ្ជរជាច្រើនដើម្បីផ្តល់សេវាកម្មដែលមានស្តង់ដារខ្ពស់ដល់អតិថិជនប្រកបដោយផាសុកភាព និងឯកជនភាព។ លើសពីនេះ បុគ្គលិកធនាគារបានត្រៀមខ្លួនរួចជាស្រេចក្នុងការបម្រើ និងឆ្លើយតបរាល់ការសាកសួររបស់អតិថិជនអំពីផលិតផល និងសេវាកម្មរបស់ធនាគារប្រកបដោយវិជ្ជាជីវៈ។
ដើម្បីអបអរសាទរការបើកដំណើរការសេវាធនាគារពេញលេញនៃសាខាកំពង់ចាម អតិថិជនទាំងអស់អាចរីករាយជាមួយនឹងការផ្តល់ជូនពិសេស និងទទួលបានវត្ថុអនុស្សាវរីយ៍ពិសេសជាច្រើនផ្សេងទៀតនៅពេលពួកគេបើកគណនីជាមួយធនាគារ ហ្វីលីព។
សម្រាប់ចម្ងល់ទាក់ទងនឹងការផ្តល់ជូនពិសេសនេះ អតិថិជនទាំងអស់អាចធ្វើការទំនាក់ទំនងដោយផ្ទាល់ទៅកាន់សេវាបម្រើអតិថិជនរបស់ធនាគារ ហ្វីលីព តាមរយៈលេខទូរស័ព្ទ៖០៨៦ ៩៣០ ០០០ /០៨៩ ៩៨៩ ៨១៨ (២៤/៧)។
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T04:07:02.521Z",
"category": "PR",
"views": 130,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy",
"short_sentences"
]
}
|
បំណុលក៏អស់លុយក៏កើន ស្រ្តីវ័យ២៦ឆ្នាំ ប្រើគន្លឹះសាមញ្ញ ដោះបំណុលជាង ៣ម៉ឺន$ ត្រឹមពេលមិនដល់២ឆ្នាំ
|
https://business-cambodia.com/articles/sarah-mcgowan-shares-simple-tip-to-get-out-of-debt
|
សព្វថ្ងៃនេះមានមនុស្សមិនតិចទេដែលជាប់ផុងជាមួយនឹងបញ្ហាបំណុល ហើយត្រូវចំណាយពេលយ៉ាងច្រើនទម្រាំតែយករួចខ្លួនបាន ប៉ុន្តែគ្រូពេទ្យព្យាបាលរោគនិយាយ កញ្ញា Sarah McGowan បែរជាអាចដោះបំណុលសិស្សជាង ៣៦,០០០ដុល្លារ អស់នៅក្នុងរយៈពេលត្រឹមតែ ២០ខែប៉ុណ្ណោះ បន្ទាប់ពីការបញ្ចប់ការសិក្សា។
បើតាមការចុះផ្សាយរបស់សារព័ត៌មាន Good Morning America បានឱ្យដឹងថា ពេលរៀនចប់ភ្លាម ស្រ្តីវ័យ២៦ឆ្នាំរូបនេះ ត្រូវរស់នៅពឹងលើខ្លួនឯងទាំងស្រុង។ ហើយនៅដើម្បីឱ្យខ្លួនឯងឆាប់អស់បំណុល កញ្ញា Sarah បានប្រើប្រាស់គន្លឹះសាមញ្ញបំផុតគឺ “ការកាត់បន្ថយការចំណាយ”។ ខាងក្រោមនេះជារបៀបដែលកញ្ញាកាត់បន្ថយការចំណាយ រហូតអាចរួចផុតពីបំណុល៖
-កាត់បន្ថយការចំណាយលើកន្លែងស្នាក់នៅ៖ កញ្ញា Sarah បានសម្រេចចិត្តបបួលមិត្តភក្ដិចំនួន២នាក់ ដើម្បីឱ្យមកស្នាក់នៅផ្ទះជួលជុំគ្នា ដើម្បីជួយកាត់បន្ថយការចំណាយថ្លៃជួល។
-កាត់បន្ថយការចំណាយប្រចាំថ្ងៃ៖ កញ្ញាបានផ្អាកការជួបជុំមិត្តភក្តិញ៉ាំអាហារនៅខាងក្រៅ កាត់បន្ថយការមើលកុន កាត់បន្ថយការដើរលេងរំសាយអារម្មណ៍រាល់ល្ងាចមកនៅសល់ត្រឹម ១សប្តាហ៍ម្ដងវិញ។ លើសពីនោះកញ្ញាថែមទាំងបាន កាត់បន្ថយការទិញសម្លៀកបំពាក់ថ្មីញឹកញាប់ មកនៅសល់ ១ខែទិញម្ដង ហើយទិញតែសម្លៀកបំពាក់ណាដែលជាតម្រូវការចាំបាច់ប៉ុណ្ណោះ។
កញ្ញា Sarah បានបញ្ញាក់ដែរថា “រឿងដែលខ្ញុំបានធ្វើគឺសាមញ្ញណាស់ ប៉ុន្តែវាក៏ពិបាកណាស់ដែរ ព្រោះកន្លងមកខ្ញុំមិនមែនជាមនុស្សដែលពូកែសន្សំនោះទេ”។
បន្ថែមពីលើការសន្សំ Sarah ក៏បានឆ្លៀតធ្វើការបន្ថែមម៉ោង ហើយស្វែងរកវិធីបង្កើនចំណូលជានិច្ចមិនដែលទុកពេលឱ្យទំនេរឡើយ។ កញ្ញាបាននិយាយដែរថា “ធនធានគ្រប់យ៉ាងគឺមាននៅក្នុងខ្លួនរបស់យើង ដូច្នេះយើងត្រូវចេះប្រើវាឱ្យអស់លទ្ធភាព ដើម្បីបង្កើនចំណូល”។
ជាលទ្ធផលនៃការសន្សំសំចៃ និងការខិតខំបង្កើនចំណូល បានជួយឱ្យ កញ្ញា Sarah ផ្ដាច់បំណុលជាង ៣៦,០០០ដុល្លារត្រឹមពឹល២០ខែ។ ក្រោយពេលអស់បំណុល គ្រួសារនិងមិត្តភក្តិរបស់គាត់ពិតជាមានការភ្ញាក់ផ្អើលជាខ្លាំងព្រោះមិននឹកស្មានថាគាត់អាចសន្សំបានដល់ថា្នក់ហ្នឹងឡើយ។ អ្វីដែលរឹតតែសំខាន់ជាងនេះទៅទៀត គឺ Sarah មិនបានចោលទម្លាប់ល្អដែលបានពីមេរៀននៃការដោះបំណុលឡើយ ជាហេតុនាំឱ្យគាត់អាចសន្សំលុយបានដល់ទៅ ៤ម៉ឺនដុល្លារថែមទៀត។
សរុបមកវិញ តាមសាច់រឿងរបស់កញ្ញា Sarah យើងសង្កេតឃើញថា ការពិតទៅពេលដែលយើងជាប់បំណុលច្រើន អ្វីដែលយើងត្រូវធ្វើគឺគ្រាន់តែជារឿងសាមញ្ញ២ប៉ុណ្ណោះគឺ កាត់បន្ថយចំណាយ និងរកផ្លូវបង្កើនចំណូល។ ដូច្នេះបើអ្នកកំពុងជាប់បំណុល សូមកុំបណ្ដោយឱ្យខ្លួនឯងស្មុគស្មាញពេកអី គ្រាន់តែសាកផ្ដោតលើរឿងសាមញ្ញពីរនោះសិនទៅ អ្នកនឹងទទួលបានលទ្ធផលដ៏ល្អប្រសើរហើយ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T04:00:13.534Z",
"category": "ហិរញ្ញវត្ថុ",
"views": 8379,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
មាសឡើងថ្លៃខ្លាំង ក្រោយមេធំធនាគារធំបំផុតអាមេរិកព្រមានថា បញ្ហា១នេះមិនទាន់រលត់បាត់នៅឡើយ
|
https://business-cambodia.com/articles/gold-price-jump-after-jamie-dimon-warned-banking-crisis
|
កាលពីថ្ងៃម្សិលមិញតម្លៃហាងឆេងមាសលើទីផ្សារអន្តរជាតិត្រូវបានគេជួញដូរក្នុងតម្លៃខ្ទង់១,៩៨០ដុល្លារក្នុងមួយអោនប៉ុន្តែនៅថ្ងៃនេះតម្លៃមាសលើទីផ្សារអន្តរជាតិហក់ឡើងដល់២,០២២ដុល្លារក្នុងមួយអោន(ស្មើនឹង២,៤៣៦ដុល្លារក្នុងមួយតម្លឹង)
បើយោងតាមការចុះផ្សាយរបស់វេបសាយ Kitco ដែលជាវេបសាយវិភាគទីផ្សារមាសបានឲ្យដឹងថាតម្លៃមាសចាប់ផ្ដើមហក់ឡើងយ៉ាងគំហុកបែបនេះដោយសារតែសម្ដីរបស់លោក Jamie Dimon ដែលជានាយកប្រតិបត្តិធនាគារ JPMorgan ដែលជាធនាគារធំបំផុតរបស់អាមេរិក។
ដកស្រង់សម្ដីដោយ CNBC លោក Jamie Dimon បានសរសេរនៅក្នុងលិខិតប្រចាំឆ្នាំថា” អំឡុងពេលដែលខ្ញុំសរសេរលិខិតនេះ វិបត្តិប្រព័ន្ធធនាគារសកលមិនទាន់រលត់បាត់នៅឡើយទេ ពោលគឺវានៅពីក្រោយយើងហើយបង្កផលប៉ះពាល់ជាច្រើនឆ្នាំខាងមុខទៀត”។
សម្ដីរបស់លោក Jamie Dimon ប៉ុន្មានម៉ាត់នៅក្នុងលិខិតប្រចាំឆ្នាំដែលផ្ញើជូនអ្នកវិនិយោគនិងម្ចាស់ភាគហ៊ុន ធនាគារ JPMorgan គឺជាកត្តាមួយដែលរុញតម្លៃឲ្យហក់ឡើងយ៉ាងខ្លាំង ខណៈលោកជានាយកប្រតិបត្តិធនាគាធំបំផុតអាមេរិក ដូច្នេះសម្ដីរបស់គាត់ហាក់បីដូចជាសារមួយព្រមានទៅកាន់ពិភពលោកថាវប្រព័ន្ធធនាគារសលស្ថិតនៅក្នុងហានិភ័យនៅឡើយ។
តាមពិតមិនមែនមានតែសម្ដីរបស់លោក Jamie Dimon នោះទេដែលធ្វើឲ្យមាសឡើងថ្លៃ តែមានកត្តារួមផ្សំផ្សេងៗដែលធ្វើឲ្យតម្លៃមានបន្តងើបឡើងខ្លាំងបែបនេះ។ ជាក់ស្ដែងការបញ្ជារទិញទំនិញនិងផលិតផលផ្សេងៗពីរោងចក្រអាមរិក មានការធ្លាក់ចុះ២ខែជាប់ៗគ្នា នេះបើយោងតាមនាយកដ្ឋានពាណិជ្ជកម្មអាមេរិក។ កត្តាខាងលើនេះគឺជាសញ្ញាបង្ហាញថាសេដ្ឋកិច្ចអាមេរិកមានការថយចុះដែលអាចបង្កើនឱកាសច្រើនធ្វើឲ្យសហរដ្ឋអាមេរិកកាត់ការប្រាក់ដុល្លារ ហើយការកាត់ការប្រាក់នេះទៀតសោតក៏ជាផ្នែកមួយដែលរុញតម្លៃមាសឲ្យកាន់តែហក់ឡើងថែមទៀត។
លោក Edward Moya ប្រធានវិភាគទីផ្សារជាន់ខ្ពស់នៃក្រុមហ៊ុន OANDA បានឲ្យដឹងថាតម្លៃមាសបន្តឡើងទៅរកតម្លៃខ្ពស់មួយហើយវាអាចត្រូវការភ័ស្ដុតាំងបន្ថែមទៀតបង្ហាញពីការថយចុះនៃសេដ្ឋកិច្ចអាមេរិកមុននឹងវាអាចហក់ឡើងកាន់តែខ្ពស់។ លោកបានឲ្យដឹងទៀតថាប្រសិនបើការរំពឹងទុកនៃវិបត្តិសេដ្ឋកិច្ចកាន់តែកើនឡើងនៅត្រឹមពាក់កណ្ដាលឆ្នាំ២០២៣នេះ តម្លៃមាសអាចនឹងបន្តហក់ឡើងដល់២,១០០ដុល្លារក្នុងមួយអោន។
ចំណែកហាងឆេងមាសនៅទីផ្សារស្រុកយើងវិញយើងឃើញថាតម្លៃមាសក៏ចាប់ផ្ដើមហក់ឡើងបណ្ដើរៗផងដែរ។ បើយោងតាមហាងឆេងមាសរបស់ហាងភូមិមាសបានបង្ហាញថាមាសឡើងដល់២៣៤ដុល្លារក្នុងមួយជីត។ សូមតាមដានព័ត៌មានសេដ្ឋកិច្ចពិភពលោកហើយធ្វើការសម្រេចចិត្តដោយខ្លួនឯងថាតើគួរលក់ចេញឬទិញទុក។
ចង់តាមដានព័ត៌មានទាក់ទងនឹងហិរញ្ញវត្ថុក៏ដូចជាការប្រើលុយឲ្យចំណេញ និងវិនិយោគលុយដើម្បីបង្កើនទ្រព្យ អាចតាមដាន Facebook page Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T03:58:20.154Z",
"category": "ហិរញ្ញវត្ថុ",
"views": 1122,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
តម្លៃកាន់តែថោក! ឥណ្ឌូនេស៊ី ចេញគោលការណ៍ថ្មី យកពន្ធត្រឹម១ភាគរយ លើរថយន្តប្រភេទនេះ
|
https://business-cambodia.com/articles/car-tax-indonesy
|
រដ្ឋាភិបាលប្រទេសឥណ្ឌូនេស៊ីបានកាត់បន្ថយពន្ធលើការលក់រថយន្តអគ្គិសនីបន្ថែមទៀតពី ១១ភាគរយចុះមកនៅត្រឹមតែ ១ភាគរយប៉ុណ្ណោះ ដើម្បីជាការលើកទឹកចិត្តដល់ប្រជាពលរដ្ឋឱ្យជិះរថយន្តអគ្គិសនី ចំពេលរដ្ឋាភិបាលកំពុងប្រឹងប្រែងទាក់ទាញការវិនិយោគទៅក្នុងផលិតកម្មក្នុងស្រុក។ នេះបើយោងតាមការចុះផ្សាយរបស់សារព័ត៌មាន Reuters នៅថ្ងៃទី០៤ ខែមេសា ឆ្នាំ២០២៣កន្លងទៅនេះ។
រដ្ឋាភិបាលប្រទេសឥណ្ឌូនេស៊ីបាននិយាយនៅក្នុងសេចក្តីថ្លែងការណ៍មួយថា ការលើកទឹកចិត្តនេះនឹងចូលជាធរមានក្នុងខែនេះ ហើយនឹងបន្តដំណើរការរហូតដល់ដំណាច់ឆ្នាំឯណោះ។ ខណៈក្រុមហ៊ុនរថយន្តអគ្គិសនីដែលល្បីៗប្រចាំប្រទេសឥណ្ឌូនេស៊ីរួមមាន Citroen E-C4 , DFSK Gelora និងរថយន្ត Mercedes Benz EQS ជាដើម។ លើសពីនេះ ប្រទេសឥណ្ឌូនេស៊ីក៏កំពុងបង្កើនកិច្ចខិតខំប្រឹងប្រែងដើម្បីទាក់ទាញការវិនិយោគលើការផលិតអាគុយអគ្គិសនី ក៏ដូចជាការដំឡើងរថយន្តអគ្គិសនីក្នុងស្រុក ឬការកែច្នៃថ្ម តាមរយៈការប្រើប្រាស់ទុនបម្រុងរបស់ខ្លួនផងដែរ។
គួរបញ្ជាក់ថា ក្រៅពីការកាត់បន្ថយតម្លៃពន្ឋលើការលក់រថយន្តអគ្គិសនីដើម្បីជម្រុញឱ្យប្រជាពលរដ្ឋជិះកាន់តែច្រើន រដ្ឋាភិបាលប្រទេសឥណ្ឌូនេស៊ីក៏បានត្រៀមថវិកាចំនួន ៤៦៦.៧០ លានដុល្លារសម្រាប់កាត់បន្ថយថ្លៃដើមនៃម៉ូតូអគ្គិសនីរហូតដល់ឆ្នាំ២០២៤ផងដែរ៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T03:22:05.767Z",
"category": "កំពូលអ្នកលក់",
"views": 3886,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ដំណឹងល្អ! ក្រុមហ៊ុនប្រេងរបស់ឌូបៃ កំពុងចាប់អារម្មណ៍ការវិនិយោគវិស័យរ៉ែនិងប្រេងកាតនៅកម្ពុជា
|
https://business-cambodia.com/articles/one-road-group-dubai
|
ក្រុមហ៊ុនធំមួយរបស់អារ៉ាប់រួម ដែលជាក្រុមហ៊ុន ផ្គត់ផ្គង់ប្រេងឥន្ធនៈធំមួយរបស់ពិភពលោក ឈ្មោះ OneRoad Group Dubai បានបង្ហាញចំណាប់អារម្មណ៍ក្នុងការវិនិយោគក្នុងវិស័យរ៉ែ និងវិស័យប្រេងកាត នៅក្នុងប្រទេសកម្ពុជា ។
ក្នុងជំនួបរវាង ឯកឧត្តម ស៊ុយ សែម រដ្ឋមន្រ្ដីក្រសួងរ៉ែនិងថាមពល លោកស្រី Chenling Zhang នាយកប្រតិបត្តិស្ដីទី និង លោកស្រី Anna Zhao ជំនួយការនាយកប្រតិបត្តិក្រុមហ៊ុន ព្រមទាំងសហការីសរុបចំនួន ៤រូបផ្សេងទៀត ដែលជាតំណាងរបស់ក្រុមហ៊ុន OneRoad Group Dubai បានបង្ហាញចំណាប់អារម្មណ៍ក្នុងការជំរុញការវិនិយោគក្នុងវិស័យរ៉ែ និងវិស័យប្រេងកាត ដោយផ្តោតសំខាន់លើការផលិតប្រេង ផ្នែកអាប់ស្រី្ទម និងដោនស្រ្ទីម។
ជាការឆ្លើយតប ឯកឧត្តមរដ្ឋមន្រ្ដី បានធ្វើការស្វាគមន៍យ៉ាងកក់ក្តី រាល់កាវិនិយោគរបស់ OneRoad Group Dubai ពិសេសការបង្កើនកិច្ចសហប្រតិបត្តិការ និងទំនាក់ទំនងរវាងក្រសួងរ៉ែនិងថាមពល និងក្រុមហ៊ុនវិនិយោគ។និងបានធ្វើការចែករំលែកអំពីតួនាទីភារកិច្ចរបស់ក្រសួងរ៉ែនិងថាមពល និងវឌ្ឍនភាពសំខាន់ៗនៃការអភិវឌ្ឍវិស័យរ៉ែ និងវិស័យប្រេងកាតនៅកម្ពុជា ដើម្បីជម្រុញឱ្យវិយោគិនបរទេសបន្តវិនិយោគនៅកម្ពុជាកាន់តែច្រើនបន្ថែមទៀត។
គួរបញ្ជាក់ផងដែរថា កន្លងមកក៏ធ្លាប់មានក្រុមហ៊ុនប្រេងរបស់សឹង្ហបុរីឈ្មោះ Kris Energy បានចូលមកវិនិយោគក្នុងវិស័យប្រេងកាតនៅប្រទេសកម្ពុជាម្តងរួចមកហើយ ប៉ុន្តែក្រុមហ៊ុននេះក៏បានប្រកាសក្ស័យធនទៅវិញកាលពីឆ្នាំ ២០២១ ហើយមកទល់ពេលនេះនៅមិនទាន់មានក្រុមហ៊ុនណាមួយមកជំនួសដំណែងរបស់ក្រុមហ៊ុន Kris Energy នៅឡើយទេ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T01:56:14.570Z",
"category": "ចាប់ផ្តើមអាជីវកម្ម",
"views": 1416,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ឱកាសធ្វើការក្របខ័ណ្ឌរដ្ឋ! ក្រសួងសាធារណការ ប្រកាសជ្រើសរើសមន្ត្រី ៩៩កន្លែងលើជំនាញ២៧នេះ
|
https://business-cambodia.com/articles/ministry-of-public-works-and-transport-news
|
កាលពីថ្ងៃទី៤ ខែមេសាម្សិលមិញនេះ ក្រសួងសាធារណការនិងដឹកជញ្ចូន បានចេញសេចក្តីប្រកាសបើកការប្រឡងប្រជែងជ្រើសរើស សិស្សនិស្សិត-មន្រ្តីរាជការឱ្យចូលបម្រើការងារនៅក្នុងក្របខ័ណ្ឌរដ្ឋ សម្រាប់អង្គភាពទូទាំងប្រទេស រហូតដល់ទៅ៩៩កន្លែង លើ២៧ជំនាញ ដែលក្នុងនោះរួមមាន៖
១, អង្គភាពជ្រើសរើសក្របខ័ណ្ឌរួមមានដូចខាងក្រោម៖
១. អគ្គនាយកដ្ឋានរដ្ឋបាល និងហិរញ្ញវត្ថុ ៖ ចំនួន ០៦ កន្លែង
២. អគ្គនាយកដ្ឋានផែនការ និងគោលនយោបាយ ៖ ចំនួន ០៣ កន្លែង
៣. អគ្គនាយកដ្ឋានបច្ចេកទេស ៖ ចំនួន ០៦ កន្លែង
៤. អគ្គនាយកដា្ឋនសាធារណការ ៖ ចំនួន ០៦ កន្លែង
៥. អគ្គនាយកដ្ឋានប្រព័ន្ធទឹកកខ្វក់ ៖ ០៤ កន្លែង
៦. អគ្គនាយកដ្ឋានភស្ដុភារកម្ម៖ ចំនួន ០៤ កន្លែង
៧. អគ្គនាយកដ្ឋានបច្ចេកវិទ្យា និងទំនាក់ទំនងសាធារណៈ៖ ចំនួន ៥០ កន្លែង
៨. វិទ្យាស្ថានតេជោសែន សាធារណការ និងដឹកជញ្ជូន ៖ ចំនួន ១០ កន្លែង
៩. នាយកដ្ឋានផ្លូវដែក ៖ ចំនួន០២ កន្លែង
២, សម្រាប់មុខជំនាញទាំង២៧ ដែលជ្រើសរើសរួមមានដូចខាងក្រោម៖
៣, សម្រាប់លក្ខខណ្ខនៃការជ្រើសរើស បេក្ខជន- បេក្ខនារី រួមមានដូចខាងក្រោម៖៖
៤, បេក្ខជន-បេក្ខនារី ភ្ជាប់មកនូវលិខិតរួមមានដូចខាងក្រោម៖
សូមបញ្ជាក់ផងដែរថាសម្រាប់កាលបរិច្ឆេទប្រឡងគឺនឹងធ្វើឡើងនៅថ្ងៃអាទិត្យ ទី២១ ខែឧសភា ឆ្នាំ២០២៣។ ដោយឡែកសម្រាប់មណ្ឌលប្រឡងក្រសួងសាធារណការនឹងធ្វើការជូនដំណឹងនៅពេលក្រោយ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-05T01:35:00.583Z",
"category": "ព័ត៌មានថ្មីៗ",
"views": 15542,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
សេដ្ឋកិច្ចមិននឹងនពិបាករកចំណូល តែមុខរបរ៤នៅតែអាចលក់ដូររកចំណូលអំឡុងពេលមានវិបត្តិ
|
https://business-cambodia.com/articles/business-can-still-make-income-during-crisis
|
អ្វីដែលជាបញ្ហាចោទធំបំផុតសម្រាប់អ្នករកស៊ីពេលនេះនោះគឺមុខរបរពួកគាត់ លក់ដូរពិបាករកចំណូលជាងមុន ហើយខ្លះទៀតគឺរកចំណូលមិនបានតែម្ដងដែលជាហេតុធ្វើឲ្យពួកគាត់ជួបបញ្ហាលុយកាក់ក្នុងការរស់នៅដូចជាខ្វះខ្វាយលុយសម្រាប់ការរស់នៅប្រចាំថ្ងៃនិងជំពាក់បំណុលគេគ្មានលុយសងជាដើម។
ជុំវិញការពិបាករកចំណូលអំឡុងពេលមានវិបត្តិ ថ្ងៃនេះ Business Cambodia សូមណែនាំមុខរបរមួយចំនួនដែលបងប្អូននៅតែអាចរកចំណូលពីការលក់ដូរទោះជាស្ថានភាពសេដ្ឋកិច្ចមិនច្បាស់លាស់ក៏ដោយ។
១. អាជីវកម្មអាហារ
មិនថាស្ថិតក្នុងកាលៈទេសៈណានោះ អាហារគឺជារបស់ដែលមនុស្សខ្វះមិនបានឡើយ។ បើក្នុងស្ថានភាពសេដ្ឋកិច្ចមិនអំណោយផល បើជាអ្នករកស៊ីគួរចេះបត់បែនតាមកាលៈទេសៈដើម្បីបន្តដង្ហើមរស់ក្នុងស្ថានភាពសេដ្ឋកិច្ចមិនច្បាស់លាស់ហើយពិបាករកចំណូលបែបនេះ។ អ៊ីចឹងមុខរបរម្ហូបអារហារនៅតែលក់ដូររកចំណូលបានទោះជារកមិនបានច្រើនដូចមុនក៏បានខ្លះគ្រាន់ចិញ្ចឹមជីវិតដែរ។
អ្នកអាចសង្កេតមើលទីផ្សារនិងជ្រើសរើសប្រភេទអាហារដែលអ្នកអាចលក់បាន ដូចជា បាយស្រូប បាយឆាយ ប្រហិតនិងអាហារសម្រន់ផ្សេងទៀតជាច្រើន។
២. លក់ដូរតាមរដូវកាល
ដូចបានរៀបរាប់ខាងលើរួចហើយការថាអ្នករកស៊ី អ្នកគួរចេះបត់បែន ព្រោះតម្រូវការរបស់មនុស្សអាចប្រែប្រួលតាមពេលវេលានិងរដូវកាល។ ជាក់ស្ដែងអំឡុងខែក្ដៅអ្នកអាចសង្កេតមើលថាតើមនុស្សត្រូវការអ្វីជាងគេ។ អំឡុងពេលនេះមុខរបរលក់ភេសជ្ជៈក៏អាចជាមុខរបរមួយដែលអាចនៅតែលក់ដូរបានព្រោះខែក្ដៅមនុស្សត្រូវបរិភោគរបស់ត្រជាក់ដូចជា ទឹកអំពៅ ទឹកពិសាបរិសុទ្ធនិងភេសជ្ជៈផ្សេងៗទៀត។
៣. គ្រឿងទេស បន្លែនិងសាច់
គ្រឿងទេសក៏ជារបស់ចាំបាច់ដែលគ្រួសារនីមួយៗត្រូវការខ្វះមិនបាន ដូច្នេះរបរលក់គ្រឿងក៏ស្ថិតនៅក្នុងមុខរបរមួយដែលយើងនៅតែអាចលក់ដូរបានអំឡុងពេលមានវិបត្តិ ដូចជាស្ករ អំបិល ប៊ីចឹងរួមទាំង បន្លែ ត្រី និងសាច់ជាដើម។
៤. សម្ភារប្រើប្រាស់ផ្ទាល់ខ្លួននិងក្នុងផ្ទះ
ឲ្យតែជារបស់ចាំបាច់សម្រាប់មនុស្ស ហើយជារបស់ដែលមិនថ្លៃពេក អ្នកនៅតែអាចលក់ដូររកចំណូល ដូចជាសម្ភារប្រើប្រាស់ផ្ទាល់ខ្លួនប្រចាំថ្ងៃនិងប្រចាំខែជាដើម មានដូចជា សាប៊ូបោកខោអាវ សាប៊ូដុសខ្លួន ថ្នាំដុសធ្មេញ គ្រឿងសំអាងក៏ដូចជាសម្ភារប្រើប្រាស់ក្នុងផ្ទះផ្សេងៗជាច្រើនទៀត។
អ្វីដែលបានរៀបរាប់ខាងលើគឺជាគំនិតខ្លះៗដើម្បីបងប្អូនដែលជាអ្នករកស៊ីលក់ដូរអាចធ្វើការបត់បែននិងពិចារណាធ្វើ នៅពេលមុខរបរដែលអ្នកកំពុងធ្វើរកចំណូលមិនសូវបានឬលក់មិនដាច់ដូចមុនដើម្បីអាចរក្សាចំណូលនិងរកចំណូលបានខ្លះអំឡុងពេលសេដ្ឋកិច្ចមិនចំណោយផល៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T10:04:34.559Z",
"category": "ហិរញ្ញវត្ថុ",
"views": 1253,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សញ្ញា៣ បង្ហាញថា អ្នកដើរផ្លូវត្រូវ ចៀសផុតបញ្ហាលុយកាក់ ទោះដើរលេងចូលឆ្នាំរួចក៏នៅមិនដាច់លុយ
|
https://business-cambodia.com/articles/3-signs-make-sure-that-you-have-good-plan-for-khmer-new-years
|
ពិធីបុណ្យចូលឆ្នាំប្រពៃណីជាតិខ្មែរ គឺជាពិធីបុណ្យដ៏សំខាន់មួយប្រចាំឆ្នាំ ហើយជាទូទៅឱ្យតែដល់ថ្ងៃបុណ្យប្រជាជនខ្មែរយើងនិយមទៅស្រុកជួបជុំគ្រួសារ និងធ្វើដំណើរកម្សាន្ត ព្រមទាំងចូលរួមលេងសង្រ្កាន្តឆ្នាំថ្មីសប្បាយជុំគ្នាតាមរមណីយដ្ឋានផ្សេងៗ។
រាល់ៗឆ្នាំយើងសង្កេតឃើញថាបន្ទាប់ពីចប់ការសប្បាយខាងលើនេះ មានមនុស្សមួយចំនួនតែងតែរអ៊ូពីបញ្ហាដាច់លុយបន្ទាប់ពីដើរលេងរួច។ ដូច្នេះហើយថ្ងៃនេះ Business Cambodia សូមលើកយកសញ្ញា៣ ដែលអាចបញ្ជាក់បានថា អ្នកកំពុងតែដើរផ្លូវត្រូវ នឹងចៀសផុតពីបញ្ហាលុយកាក់ ក្រោយពេលដើរលេង ឆ្នាំនេះរួច។ សញ្ញាទាំង៣នោះរួមមាន៖
១. ដកលុយទុកសន្សំ
ជាក់ស្ដែងមុនពេលដល់ថ្ងៃចូលឆ្នាំ អ្នកបានបើកប្រាក់ខែរួចរាល់ហើយ ដូច្នេះអ្វីដែលអ្នកគួរធ្វើដំបូងគេគឺដកលុយទុកសិន។ លុយដែលអ្នកទុកគឺត្រូវត្រៀមសម្រាប់២ចំណែក ដោយទី១ជាលុយសន្សំមានចំនួនយ៉ាងហោចណាស់១០%នៃចំណូលដែលអ្នករកបាន។ រីឯចំណែកទី២ គឺលុយសម្រាប់ចំណាយប្រចាំថ្ងៃ បន្ទាប់ពីត្រឡប់មកពីចូលឆ្នាំវិញ។
២. រៀបផែនការដើរលេង
ជំហានបន្ទាប់គឺ អ្នកគួរតែរៀបផែនការសម្រាប់ការដើរលេង មានន័យថាកំណត់កន្លែងដែលអ្នកចង់ទៅឱ្យច្បាស់លាស់ ដើម្បីងាយស្រួលត្រៀមខ្លួន។ អ្នកគួរគិតមុនឱ្យហើយ បើចង់ទៅសៀមរាបឱ្យច្បាស់ថាសៀមរាប ព្រះសីហនុឱ្យច្បាស់ថាព្រសីហនុ។
ប្រសិនបើអ្នកមិនបានកំណត់ឱ្យច្បាស់ អ្នកអាចនឹងដើរលើសគំណត់ ជួនកាលអ្នកទៅដល់សៀមរាបហើយ បែរជាចង់បង្ហួសទៅខេត្តផ្សេងទៀត។ គិតរួចក៏ទៅភ្លាម ភ្លេចគិតរឿងហិរញ្ញវត្ថុ នាំឱ្យមានការខ្វះខាត ឬអាចបង្ខំដកលុយសន្សំមកចាយបន្ថែមជាដើម។
ទន្ទឹមនឹងនោះអ្នកក៏ត្រូវគិតពីវិធីធ្វើដំណើរទៅកាន់រមណីយដ្ឋានដែលអ្នកចង់ទៅ អាហារហូបចុង ឬកន្លែងស្នាក់នៅជាដើម (បើអ្នកទៅសម្រាកពេលយប់)។
៣. រៀបផែនការចំណាយ
ផែនការចំណាយសម្រាប់បុណ្យចូលឆ្នាំ មិនមានអ្វីស្មុគស្មាញឡើយ បន្ទាប់ពីដកលុយទុកសន្សំ និងទុកសម្រាប់ចំណាយពេលមកពីចូលឆ្នាំវិញរួច លុយសល់ប៉ុន្មានអ្នកអាចយកបែងចែកសម្រាប់ចូលឆ្នាំបានហើយ។
ដើម្បីឱ្យមានភាពងាយស្រួល អ្នកគួរចែកលុយសម្រាប់ចំណាយថ្ងៃចូលឆ្នាំជា៣ចំណែកគឺ កញ្ចប់សម្រាប់ធ្វើដំណើរទៅស្រុក កញ្ចប់សម្រាប់ចំណាយនៅផ្ទះ និង កញ្ចប់សម្រាប់ដើរលេង។
កញ្ចប់ចំណាយសម្រាប់ធ្វើដំណើរទៅស្រុក គួរត្រៀមសម្រាប់ទាំងទៅទាំងមក ចៀសវាងបញ្ហាធំត្រូវសុំលុយម៉ែមកវិញ។ ឯកញ្ចប់សម្រាប់ចំណាយនៅផ្ទះ គឺគួរជាលុយត្រៀមសម្រាប់ទិញម្ហូប ឬទិញរបស់របរជូនអ្នកផ្ទះជាដើម។ ចំណែកឯកញ្ចប់សម្រាប់ដើរលេង ត្រៀមឱ្យស្របតាមផែនការដើរលេងរបស់អ្នកដែលបានរៀបរាប់ខាងលើ។
គួរបញ្ជាក់ផងដែរថា ការចេះរៀបផែនការហិរញ្ញវត្ថុឱ្យបានច្បាស់លាស់គឺជារឿងល្អបំផុតមួយដែលមនុស្សគ្រប់រូបគួរតែមាន។ ដូច្នេះហើយមិនថាជីវិតប្រចាំថ្ងៃ ឬការមានគម្រោងកម្សាន្តតូចឬធំនោះទេ អ្នកគួរតែរៀបចំផែនការឱ្យបានច្បាស់លាស់ ដើម្បីបង្កាបញ្ហាលុយកាក់ផ្ទាល់ខ្លួន៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T09:47:52.302Z",
"category": "ហិរញ្ញវត្ថុ",
"views": 297,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
រដ្ឋបាលខេត្ដរតនគិរីត្រៀមដីមួយកន្លែងទំហំ ១៤០០ ហិកតា សម្រាប់សាងសង់ព្រលានយន្ដហោះថ្មី
|
https://business-cambodia.com/articles/airport-project-in-ratanakiri-province
|
រដ្ឋបាលខេត្ដរតនគិរីបានត្រៀមដីប្រមាណ ១៤០០ ហិកតា នៅក្នុងស្រុកលំផាត់ ទុកសម្រាប់ធ្វើជាទីតាំងសាងសង់ព្រលានយន្ដហោះថ្មី ដែលមានចម្ងាយប្រមាណ ១០០ គីឡូម៉ែត្រពីទីរួមខេត្ដ។ នេះបើយោងតាមការលើកឡើងពីឯកឧត្ដម ញ៉ែម សំអឿន អភិបាលនៃគណៈអភិបាលខេត្ដរតនគិរី នៅក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល ៥ឆ្នាំកន្លងមករបស់ខេត្ដ" នៅថ្ងៃទី៤ ខែមេសា ឆ្នាំ២០២៣។
ថ្លែងនៅក្នុងពិធីខាងលើឯកឧត្ដមអភិបាលខេត្ដបានមានប្រសាសន៍យ៉ាងថា «យើងបានរៀបចំទីតាំងព្រលានយន្ដហោះនេះរហូតដល់ ១៤០០ ហិកតា។ ទីតាំងព្រលានយន្ដធំខ្លាំងណាស់ គឺធំមែនទែននៅខាងស្រុករំផាត់។ អ៊ីចឹងទេយើងនឹងអញ្ជើញអ្នកវិនិយោគផ្នែកព្រលានយន្ដហោះ ដើម្បីអាចធ្វើនៅទីតាំងនោះ»។ ឯកឧត្ដមបន្ដថា «ទីតាំងនេះគឺជាចំណុចកណ្ដាលរវាងខេត្ដយើងខ្ញុំ (រតនគិរី) ខេត្ដមណ្ឌលគិរី ខេត្ដស្ទឹងត្រែង និងខេត្ដក្រចេះផងដែរ»។
ឯកឧត្ដមបញ្ជាក់បន្ដថា នេះគឺជាព្រលានយន្ដហោះថ្មី ចំណែកព្រលានយន្ដហោះចាស់គឺមិនអាចកែលម្អធ្វើព្រលានឡើងវិញបានទេ ដោយសារតែស្ថិតនៅកណ្ដាលក្រុងបានលុង។ ក្នុងនោះទីតាំងព្រលានយន្ដចាស់នេះក៏ត្រូវបានរាជរដ្ឋាភិបាលសម្រេចកាត់ពីរដ្ឋលេខាធិការដ្ឋានអកាសចរស៊ីវិលផ្ទេរមករដ្ឋាបាលខេត្ដជាអ្នកគ្រប់គ្រង និងត្រៀមសាងសង់សួរច្បារដ៏ធំនៅកន្លែងថែមទៀតផង។
ឯកឧត្ដម ញ៉ែម សំអឿន បន្ថែមថា ទីតាំងនេះព្រលានយន្ដហោះថ្មីនេះត្រូវបានរដ្ឋបាលខេត្ដសិក្សារួចហើយ ហើយក៏បានអញ្ជើញអាកាសចរស៊ីវិលមកសិក្សាបន្ថែមទៀត ដើម្បីវាស់វែងកម្លាំងខ្យល់សម្រាប់ការចុះចតយន្ដហោះផងដែរ។ ឯកឧត្ដមអភិបាលខេត្ដបានបង្ហាញក្ដីរំពឹងដែរថា នៅពេលមានការវិនិយោគសាងសង់ព្រលានយន្ដហោះថ្មីនេះនៅក្នុងខេត្ដរតនគិរី នឹងធ្វើឲ្យសេដ្ឋកិច្ចក្នុងតំបន់មានការផ្ដុះឡើងខ្លាំងជាក់ជាពុំខាន៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T09:17:06.890Z",
"category": "អចលនទ្រព្យ",
"views": 4219,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កាប់ផ្លែសល់ដើម មិនដឹងយកធ្វើអ្វី ឥណ្ឌាច្នៃដើមចេកយកមកធ្វើចាន លក់បានមួយខែៗរាប់ម៉ឺនដុល្លារ
|
https://business-cambodia.com/articles/plates-made-of-banana
|
ជាធម្មតាដើមចេកក្រោយពីកាប់ផ្លែរួចដើមរបស់វាតែងត្រូវបានគេកាប់ចោល ឬយកច្នៃជាចំណីសត្វដោយលាយជាមួយចំណីជាដើម ប៉ុន្តែសម្រាប់ប្រទេសឥណ្ឌាវិញបានច្នៃដើមចេកដែលគេគរចោលក្រោយកាប់ផ្លែរួចនោះយកមកច្នៃផលិតចេញជាចានដែលអាចប្រើប្រាស់បានពាសពេញប្រទេសនិងត្រៀមយកលក់ចេញទៅក្រៅប្រទេសថែមទៀតផង។
ជាក់ស្តែង យោងតាមការចុះផ្សាយរបស់ Changemaker បានឱ្យដឹងថា មានយុវជនមួយក្រុមរបស់ប្រទេសឥណ្ឌាបានចាប់ផ្តើមគំនិតអាជីវកម្មថ្មីមួយឈ្មោះថា Bio Plant ជាអាជីវកម្មកែច្នៃដើមចេកទៅជាចានដែលអាចដាក់អាហារបាន ហើយចានដែល Bio Plant ផលិតអាចរលាយក្នុងរយៈពេល ៦០ថ្ងៃ។ដែលមិនធ្វើឱ្យប៉ះពាល់ទៅដល់បរិស្ថានដូចជាចានប្លាស្ទិកដែលរលាយក្នុងរយៈពេលដល់ទៅ ៥០០ទៅ ១០០០ឆ្នាំឯណោះ។
ជាមួយគ្នានេះ បើតាមការលើកឡើងដោយផ្ទាល់របស់ លោក Josué Soto ម្ចាស់អាជីវកម្ម Bio Plant បានឱ្យដឹងថា “ចានដែលយើងបានផលិតនេះគឺមិនបង្ករឱ្យមានផលប៉ះពាល់ទៅដល់សុខភាពអ្នកប្រើប្រាស់ឡើយ ហើយចាននេះអាចដាក់អាហារបានគ្រប់ប្រភេទទាំងអស់ទាំងប្រភេទសម្លរទឹក និងសម្លរគោក ធន់ជាមួយសីតុណ្ហភាព ហើយកាន់តែពិសេសជួយបរិស្ថាន”។
លោកបានបន្ថែម ចំពោះតម្លៃរបស់ចាននេះ ១០០ចានតម្លៃ ២៩ ទៅ ៣៥ ដុល្លារ ហើយជាមធ្យមក្នុងមធ្យម Bio Plant អាចផលិតចានបាន ៥០,០០០ចាន។ហើយចានដែលផលិតបាននេះគឺផ្គត់ផ្គង់សម្រាប់តែក្នុងប្រទេសឥណ្ឌាប៉ុណ្ណោះ ដោយឡែកសម្រាប់ការពង្រីកវិសាលភាពការនាំចេញនឹងមានឡើងនៅពេលអនាគត។
គួរបញ្ជាក់ផងដែរថា ក្រៅពីការផលិតចានចេញពីដើមចេកនេះ កន្លងមកក៏ធ្លាប់មានក្រុមហ៊ុនឥណ្ឌាផ្សេងទៀតបានយកដើមចេកផលិតជាសំឡីអនាម័យសម្រាប់ស្រ្តីប្រើប្រាស់ផងដែរ។ដែលនេះបង្ហាញឱ្យឃើញថាមនុស្សកំពុងព្យាយាមបង្កើតអាជីវកម្មថ្មីៗមកកាន់តែច្រើន និងកាន់តែគិតគូរពីបរិស្ថានកាន់តែខ្លាំងដូចគ្នាដែរ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T08:58:37.134Z",
"category": "ចាប់ផ្តើមអាជីវកម្ម",
"views": 265,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ធនាគារ ស្ថាបនា និងសមាគមក្លឹបទេសចរណ៍សៀមរាប បានរៀបចំពិធីចុះហត្ថលេខាព្រមព្រៀងភាពជាដៃគូក្នុងការផ្តល់ដំណោះស្រាយការទូទាត់តាមប្រព័ន្ធឌីជីថល
|
https://business-cambodia.com/articles/sathapana-bank-article-2
|
ខេត្តសៀមរាប ថ្ងៃទី០៤ ខែមេសា ឆ្នាំ២០២៣៖ ធនាគារ ស្ថាបនា និងសមាគមក្លឹបទេសចរណ៍សៀមរាប (STC) បានចុះហត្ថលេខាលើកិច្ចសហប្រតិបត្តិការក្នុងការផ្តល់សេវាទូទាត់ឌីជីថល ដើម្បីផ្តល់ភាពងាយស្រួលដល់អាជីវករ និងពាណិជ្ជករក្នុងវិស័យទេសចរណ៍ក្នុងខេត្តសៀមរាប។
លោក ហ្វីលីព សែតកៅ ប្រធានប្រតិបត្តិនៃសមាគមក្លឹបទេសចរណ៍សៀមរាប(STC) បានមានប្រសាសន៍ថា “យើងមានសេចក្តីសោមនស្សរីករាយក្នុងការចាប់ដៃគូជាមួយធនាគារ ស្ថាបនា ដើម្បីណែនាំដំណោះស្រាយទូទាត់តាមប្រព័ន្ធឌីជីថលដល់សមាជិករបស់យើង។ ភាពជាដៃគូនេះនឹងជួយ STC កសាងសម្ព័ន្ធភាពរឹងមាំនៃពាណិជ្ជករក្នុងស្រុក និងគាំទ្រដល់វិស័យទេសចរណ៍ក្នុងខេត្តសៀមរាបប្រកបដោយនិរន្តរភាព និងឆ្លាតវៃ។”
ក្រោមកិច្ចសហប្រតិបត្តិការនេះផងដែរ ធនាគារ ស្ថាបនា នឹងផ្តល់ដំណោះស្រាយការទូទាត់តាមប្រព័ន្ធឌីជីថល ដើម្បីឱ្យសមាជិក STC អាចចាត់ចែង និងគ្រប់គ្រងការទូទាត់ទៅតាមតម្រូវការរបស់ពួកគេបានយ៉ាងងាយស្រួល និងមានប្រសិទ្ធភាព។
លោក Jean Pierre Gagnon អនុប្រធាននាយកប្រតិបត្តិ ធនាគារ ស្ថាបនា បានមានប្រសាសន៍ថា “យើងពិតជាមានកិត្តិយសយ៉ាងក្រៃលែងដែលត្រូវបានជ្រើសរើសជាដៃគូក្នុងការផ្តល់ដំណោះស្រាយទូទាត់តាមប្រព័ន្ធឌីជីថលផ្តាច់មុខសម្រាប់ STC។ កិច្ចសហប្រតិបត្តិការជាដៃគូនេះនឹងអនុញ្ញាតឱ្យយើងផ្តល់សេវាកម្មរបស់យើងដល់សមាជិក STC ដើម្បីឱ្យពួកគេអាចប្រើប្រាស់សេវាទូទាត់ឌីជីថលបានយ៉ាងទូលំទូលាយ និងងាយស្រួល ជាពិសេសជាផ្នែកមួយជួយលើកកម្ពស់ជីវភាពរស់នៅរបស់ប្រជាជនកម្ពុជា និងវិស័យទេសចរណ៍នៅក្នុងខេត្តសៀមរាប”។
ការផ្តល់ជូនសេវាទូទាត់តាមប្រព័ន្ធឌីជីថលរួមមាន៖ ការប្រើប្រាស់កម្មវិធី ស្ថាបនា ទូទាត់ នៅលើទូរសព្ទដៃ ដែលផ្តល់ភាពងាយស្រួលដល់អាជីវករក្នុងការទទួលការទូទាត់តាមរយៈ KHQR, Visa, Mastercard, Union Pay, WeChat និង Alipay ពីអតិថិជនក្រៅស្រុក និងក្នុងស្រុកដែលធ្វើដំណើរកំសាន្តក្នុងខេត្តសៀមរាប។
លើសពីលើនេះទៅទៀត សមាជិក STC អាចទទួលបានអត្ថប្រយោជន៍ជាច្រើពីការផ្តល់ជូនតាមរយៈកម្មវិធី Sathapana Rewards និងLoyalty Program ជាពិសេសអាចបន្ថែមនូវគុណតម្លៃ និងបង្កើនការចូលរួមពី អតិថិជនមកកាន់អាជីវកម្មរបស់ខ្លួផងដែរ។
កិច្ចសហប្រតិបត្តិការនេះគឺជា ជំហានឆ្ពោះទៅមុខដ៏សំខាន់សម្រាប់ឧស្សាហកម្មទេសចរណ៍នៅក្នុងប្រទេសកម្ពុជា និងជាផលវិជ្ជមានមួយក្នុងការចូលរួមចំណែកក្នុងការអភិវឌ្ឃន៍សេដ្ឋកិច្ច និងសហគមន៍ទាំងមូល។
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T08:58:30.151Z",
"category": "PR",
"views": 112,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ក្បួនរៀនជំនាញចំណូលខ្ពស់ប្រចាំជីវិត ដើម្បីបានចំណូលច្រើន មិនស្ត្រេស ហើយសប្បាយធ្វើការ១ជីវិត
|
https://business-cambodia.com/articles/how-to-choose-high-income-skill
|
ជំនាញអាចប្រែថាចំណូល ព្រោះបើរើសជំនាញត្រូវនោះអ្នកនឹងមិនខ្វះចំណូលចាយនោះទេ។ អាស្រ័យហេតុនេះហើយ ទើបបានជាការជ្រើសរើសជំនាញ ដើម្បីរកចំណូលចិញ្ចើមជីវិត គឺពិតជាមានសារៈសំខាន់ខ្លាំងបំផុត។ ប៉ុន្តែសំណួរសួរថា តើមានក្បួនក្នុងការជ្រើសរើសជំនាញប្រចាំជីវិតបែបណា ដើម្បីបានចំណូលច្រើន មិនស្ត្រេស ហើយសប្បាយធ្វើការ១ជីវិត?
ខាងក្រោមនេះគឺជាក្បួនធំៗក្នុងការជ្រើសរើសជំនាញចំណូលខ្ពស់ឱ្យត្រូវនឹងអ្នកខ្លាំងបំផុត៖
១. រើសជំនាញដែលពិភពលោកកំពុងមានតម្រូវការខ្ពស់
ប្រសិនបើអ្នកចង់ជ្រើសរើសរៀនជំនាញណាមួយ គឺមានន័យថាអ្នកគ្រោងនឹងចាប់អាជីពជាមួយនឹងជំនាញនោះ ឬអ្នកនឹងក្លាយជាអ្នកជំនាញលើជំនាញដែលអ្នករៀននោះ។ ប៉ុន្តែបើសិនជាអ្នកសិក្សាជំនាញដែលពិភពលោក ឬមនុស្សជុំវិញខ្លួនមិនត្រូវការ មានន័យថាជំនាញអ្នកគឺមិនសូវមានតម្លៃសម្រាប់មនុស្សជុំវិញខ្លួននោះទេ។ មួយវិញទៀត បើសិនជាអ្នកមិនរៀនអ្វីដែលពិភពលោក ឬមនុស្សមិនត្រូវការជំនាញអ្នក មានន័យថា អ្នកកំពុងខ្ជះខ្ជាយថាមពល កម្លាំងកាយចិត្ត ពេលវេលា ធ្វើរឿងដែលមិនចំគោលដៅហើយ។ ចំពោះមូលហេតុដែលអ្នកត្រូវធ្វើអ្វីដែលមានតម្រូវការខ្ពស់ព្រោះ វានឹងធ្វើឱ្យជំនាញអ្នកកាន់តែមានតម្លៃ រីករាយក្នុងការធ្វើវា អាចរកចំណូលខ្ពស់ និងជួយមនុស្សជុំវិញខ្លួនបានច្រើន។
២. រើសជំនាញដែលត្រូវនឹងភាពខ្លាំងរបស់អ្នក
វាជារឿងអស្ចារ្យបំផុត បើសិនជាអ្នកអាចកសាងជំនាញដែលត្រូវជាមួយនឹងភាពខ្លាំងរបស់អ្នក ព្រោះការដែលអាចធ្វើអ្វីដែលត្រូវជាមួយភាពខ្លាំង ឬទេពកោសល្យខ្លួនឯង វានឹងជួយឱ្យអ្នកអាចទទួលបាននូវភាពជោគជ័យធំមហាសាល និងអត្រាជោគជ័យលឿនរហ័សបំផុត បើធៀបនឹងការដែលរៀនជំនាញដែលត្រូវនឹងភាពខ្សោយ។ ដើម្បីអាចរៀនឱ្យត្រូវ អ្នកចាំបាច់ត្រូវស្គាល់ពីខ្លួនឯងជាមួយសិនគឺ ភាពខ្លាំង ភាពខ្សោយ ចំណង់ចំណូលចិត្ត និងទេពកោសល្យរបស់អ្នក។ ឧទាហរណ៍ បើសិនជាអ្នកជាមនុស្សដែលចូលចិត្តការអាន ការសរសេរ មានការស្រមើស្រមៃខ្ពស់ មានគំនិតច្នៃប្រឌិត និងចូលចិត្តចែករំលែក នោះមានន័យថា ជំនាញនិពន្ធជាជំនាញដែលស័ក្តិសមបំផុតមួយសម្រាប់អ្នក។
៣. រើសអ្វីដែលអ្នកស្រលាញ់ខ្លាំងបំផុត
ការធ្វើអ្វីដែលអ្នកស្រលាញ់ វានឹងជួយឱ្យអ្នកមានសេចក្ដីសុខផ្លូវចិត្តខ្លាំងបំផុត ហើយអ្នកមិនងាយនឹងបោះបង់ ឬចុះចាញ់បញ្ហាជាដាច់ខាត ទោះបីជាវាលំបាកយ៉ាងណាក៏ដោយ។ មនុស្សបានចំណាយពេលប្រហែល១ភាគ៣ ក្នុងការធ្វើការងារ ដូច្នេះវាជារឿងគួរឱ្យសង្វេគបំផុត បើសិនជាអ្នកកំពុងធ្វើការ រកស៊ី ឬបំពេញការងារដែលអ្នកមិនស្រលាញ់ចូលចិត្ត ហើយស្ត្រេសជាមួយវារាល់ថ្ងៃ។ សូមកុំធ្វើការដោយដេញតាមលុយខ្លាំងពេក ព្រោះលុយមិនមានដែនកំណត់ ប៉ុន្តែជីវិត និងពេលវេលារបស់អ្នកគឺមានដែនកំណត់។
៤. រើសអ្វីដែលមានឱកាសរកចំណូលបានច្រើន
ការងារដែលអ្នកស្រលាញ់ ប៉ុន្តែមិនមានកម្លាំងជំរុញផ្នែកសេដ្ឋកិច្ច វាជាក្ដីស្រមៃដែលអភ័ព្វបំផុតមួយ។ មនុស្សត្រូវការធនធានសម្រាប់រស់នៅ ដូច្នេះបើសិនជាជំនាញ ការងារ ឬអាជីពដែលគាត់ធ្វើនោះ មិនបានផ្ដល់ចំណូលមកឱ្យគាត់ទេ គាត់នឹងអស់ចំណង់ក្នុងការធ្វើវាតទៅទៀត។ មូលហេតុនេះហើយ បានជាការធ្វើអ្វីដែលខ្លួនស្រលាញ់មួយមុខ គឺមិនទាន់គ្រប់គ្រាន់នោះទេ ពោលគឺត្រូវរើសជំនាញដែលអ្នកស្រលាញ់ហើយ អ្នកអាចមានឱកាសរកចំណូលបានកាន់តែច្រើនទៀត គឺរឹតតែល្អ។ ពេលណាដែលមនុស្សអាចធ្វើអ្វីដែលរកចំណូលបានកាន់តែច្រើន មនុស្សក៏កាន់តែស្រលាញ់ជំនាញ ឬអាជីពនោះកាន់តែខ្លាំងផងដែរ។
ជាសង្ខេប ជីវិតអ្នកជោគជ័យ ឬបរាជ័យ វាអាចមួយផ្នែកកើតចេញពីការដែលអ្នកជ្រើសរើសជំនាញសិក្សាមកម៉្លេះ ហើយបើសិនជាអ្នករើសជំនាញត្រូវ វានឹងធ្វើឱ្យអ្នករីកចម្រើនលឿន ធ្វើការទាំងរីករាយ មិនស្ត្រេស ហើយអាចរកចំណូលបានច្រើនទៀតផង។
គួរជម្រាបថា ជំនាញចំណូលខ្ពស់គឺមានច្រើនរួមានដូចជា៖ ជំនាញតែងនិពន្ធសៀវភៅ ជំនាញហិរញ្ញវត្ថុ ជំនាញលក់ ជំនាញឌីជីថលម៉ាឃីតធីង ជំនាញអចលនទ្រព្យ ជំនាញវិនិយោគ ជំនាញបង្កើតវគ្គសិក្សាអនឡាញ ជំនាញឌីហ្សាញ ជំនាញផលិតមាតិកាវីដេអូ ជំនាញប្រឹក្សាយោបល់ និងមានជំនាញជាច្រើនទៀតផងដែរ៕ អភិវឌ្ឍន៍ខ្លួនជាមួយខ្ញុំទីនេះ ( https://t.me/LongVathanakOfficial )
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T08:30:22.642Z",
"category": "ភាពជាអ្នកដឹកនាំ",
"views": 492,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ខេត្តសំណាង! ក្រុមហ៊ុនចិន នឹងយកខេត្តបាត់ដំបង ធ្វើជាកន្លែងផលិតទឹកស្អាត ផ្គត់ផ្គង់ជុំវិញប្រទេសកម្ពុជា
|
https://business-cambodia.com/articles/chinese-company-to-use-battambang-to-supply-clean-water
|
ថ្មីៗនេះ ក្រុមហ៊ុន១របស់ចិន គឺក្រុមហ៊ុន China Civil Engineering Construction Corporation (CCECC) បានសម្រេចចុះហត្ថលេខាអនុស្សរណៈយោគយល់ជាមួយក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ ដើម្បីសាងសង់ប្រព័ន្ធប្រព្រឹត្តិកម្មទឹកស្អាតនៅខេត្តបាត់ដំបង ដោយយកទឹកពីទន្លេមេគង្គមកចែកចាយនៅតំបន់ជុំវិញនៃប្រទេសកម្ពុជា។
ថ្លែងក្នុងកិច្ចប្រជុំនៅទីស្តីការក្រសួងឧស្សាហកម្ម កាលពីព្រឹកថ្ងៃទី០៣ ខែមេសា ឆ្នាំ២០២៣ រវាងឯកឧត្តមកិត្តិសេដ្ឋាបណ្ឌិត ចម ប្រសិទ្ធ ទេសរដ្ឋមន្រ្តី រដ្ឋមន្រ្តីក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ និងលោក Tony Wong អនុប្រធានក្រុមហ៊ុនសាជីវកម្ម CCECC នៃប្រទេសចិន បានឱ្យដឹងថា ការងារនេះ កំពុងមានដំណើរការទៅមុខ ដោយបានរៀបចំឯកសាររួចរាល់ ត្រៀមនឹងដាក់ឆ្លងការអនុម័តពីថ្នាក់លើរបស់ចិន ហើយអ្នកបច្ចេកទេស និងជំនាញការរបស់ចិននឹងមកដល់ម្ពុជា នៅចុងខែនេះ ។ ក្នុងនោះ ដំណើរការនៃការរៀបចំនូវឧបករណ៍សម្ភារ:សម្រាប់នាំចូលមកកម្ពុជា បម្រើឲ្យការងារស្នូលនឹងត្រូវអនុវត្តតាមនីតិវិធីជាបន្តបន្ទាប់ ។
ឯកឧត្ដមកិត្តិសេដ្ឋាបណ្ឌិត ទេសរដ្ឋមន្រ្តី ចម ប្រសិទ្ធ បានសម្តែងនូវការកោតសរសើរនិងវាយតម្លៃខ្ពស់ ចំពោះល្បឿនការងារ ដែលតាមការបញ្ជាក់របស់ភាគីចិននឹងត្រូវបញ្ចប់ការសិក្សាសមិទ្ធិលទ្ធភាពនៅចុងខែឧសភាខាងមុខនេះហើយ ។
ឯកឧត្ដមកិត្តិសេដ្ឋាបណ្ឌិត ទេសរដ្ឋមន្រ្តី ចម ប្រសិទ្ធ បានមានប្រសាសន៍បញ្ជាក់ថា បើអនុវត្តបាន នូវគម្រោងដ៏ធំនេះ ចាត់ទុកថាយើងបានរំដោះប្រជាពលរដ្ឋដែលរស់នៅតាមបណ្តោយផ្លូវជាតិលេខ៧ រួមមាន ខេត្ត កំពង់ចាម ត្បូងឃ្មុំ និងស្រុកស្នួលខេត្តក្រចេះ ជាដើម រួចផុតពីការប្រើប្រាស់ប្រភពទឹកក្រោមដី ឬទឹកស្រះ បឹង បួរ ដែលសម្បូរណ៍ដោយជាតិពុលគីមី និងមេរោគផ្សេងៗបន្សល់ពីសម័យសង្រ្គាមនិងសកម្មភាពមនុស្សនាពេលបច្ចុប្ប៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T08:23:34.347Z",
"category": "ចាប់ផ្តើមអាជីវកម្ម",
"views": 9558,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ដំណឹងល្អ! ផ្លូវ៣ខ្សែ ក្នុងខេត្តក្រចេះ តម្លៃប្រមាណ៤០លាន$ ចាប់ផ្តើមបើកការដ្ឋានសាងសង់ហើយ
|
https://business-cambodia.com/articles/open-construction-site-at-kartie
|
គម្រោងលើកកម្រិតគុណភាព និងជួសជុលថែទាំកំណាត់ផ្លូវ៣ខ្សែរួមមាន៖ កំណាត់ផ្លូវជាតិលេខ៧៣ ផ្លូវខេត្តលេខ៣៧៧ និងផ្លូវខេត្តលេខ៣៧៧A ដែលមានប្រវែងសរុប៩៨គីឡូម៉ែត្រក្នុងខេត្តក្រចេះ ត្រូវបានប្រកាសបើកការដ្ឋានហើយ ខណៈផ្លូវទាំងនេះត្រូវបានរំពឹងថានឹងចូលរួមលើកកម្ពស់ការតភ្ជាប់ប្រទាក់ក្រឡា ជាមួយបណ្តាញផ្លូវជាតិសំខាន់ៗ ឆ្ពោះទៅរាជធានី និងតំបន់ព្រំដែន។ នេះយោងតាមការចេញផ្សាយរបស់ក្រសួងសាធារណការ និងដឹកជញ្ជូននៅថ្ងៃទី0៤ ខែមេសា ឆ្នាំ២០២៣ ។
តាមការបញ្ជាក់ពីក្រសួងសាធារណការ និងដឹកជញ្ជូនបានឱ្យដឹងថានៅក្នុងពិធីលើកកម្រិតគុណភាព និងជួសជុលថែទាំកំណាត់ផ្លូវទាំង៣ខ្សែខាងលើ គឺមានអញ្ជើញចូលរួមដោយ លោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច តំណាងដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា ដែលមានការអមដំណើរដោយឯកឧត្តម ស៊ុន ចាន់ថុល ទេសរដ្ឋមន្ត្រីរដ្ឋមន្ត្រី ក្រសួងសាធារណការ និងដឹកជញ្ជូន ។
គួរជម្រាបផងដែរថា ផ្លូវខាងលើនេះត្រូវបានជួសជុល និងស្ថាបនាដោយក្រុមហ៊ុនចំនួន២ ដោយកំណាត់ផ្លូវជាតិលេខ៧៣ សាងសង់ដោយក្រុមហ៊ុន Nimmeng-Proco Joint Venture ដោយឡែកចំពោះកំណាតផ្លូវលេខ៣៧៧ និង៣៧៧A សាងសង់ដោយក្រុមហ៊ុន Poly Changda Engineering Co., Ltd គ្រោងចំណាយរយៈពេលសាងសង់ចំនួន១៨ខែ និងរយៈពេលថែទាំចំនួន៦០ខែដូចគ្នា និងចំណាយថវិកាសាងសង់សរុបប្រមាណ៤០លានដុល្លារ ក្រោមក្របខ័ណ្ឌឥណទានសម្បទានរបស់ធនាគារពិភពលោក ក្នុងនោះរួមបញ្ចូលទាំងការងារបោសសម្អាតគ្រាប់មីន យុទ្ធភ័ណ្ឌមិនទាន់ផ្ទុះ និងពន្ធអាករផ្សេងៗផងដែរ។
ក្នុងនោះផ្លូវទាំង ៣ខ្សែនេះរួមមាន៖
កំណាត់ផ្លូវជាតិលេខ៧៣ ប្រវែង ៤៩,៨១គីឡូម៉ែត្រ ចាប់ពីផ្លូវបំបែកប្រធាតុ ភូមិប្រធាតុ ឃុំស្រឡប់ ស្រុកត្បូងឃ្មុំ ទៅដល់ស្ពានកំពង់រាំង ឃុំសេដា ស្រុកតំបែរ (ព្រំប្រទល់ខេត្តក្រចេះ) នឹងត្រូវស្តារពង្រីក និងលើកកម្រិតគុណភាពជាប្រភេទផ្លូវក្រាលកៅស៊ូAC កម្រាស់ ៥សង់ទីម៉ែត្រ និងក្រាលបេតុងសរសៃដែកកម្រាស់២០សង់ទីម៉ែត្រ ទទឹង ១០-១៣ម៉ែត្រ (សម្រាប់ផ្លូវ ២គន្លង) និងទទឹង១៥,៧-១៦ម៉ែត្រ (សម្រាប់ផ្លូវ ៤គន្លង ក្នុងទីប្រជុំជន)
ផ្លូវខេត្តលេខ៣៧៧ និង៣៧៧A មានប្រវែងសរុប ៤៨,៦គីឡូម៉ែត្រ ក្នុងនោះ ផ្លូវខេត្តលេខ៣៧៧ មានប្រវែង ៣៥គីឡូម៉ែត្រ ចាប់ពីរង្វង់មូលព្រាប ស (ក្រុងក្រចេះ) ដល់ស្រុកសំបូរ និងផ្លូវខេត្តលេខ៣៧៧A មានប្រវែង ១៣,៦គីឡូម៉ែត្រ ចាប់ពីផ្សារសណ្តាន់ ឃុំសណ្តាន់ ដល់ភូមិសង្គម ឃុំសណ្តាន់ នៃស្រុកសំបូរ។ ផ្លូវខេត្តទាំង ២ខ្សែនេះ នឹងត្រូវស្តារពង្រីក និងលើកកម្រិតគុណភាពជាប្រភេទផ្លូវក្រាលបេតុងកៅស៊ូ(AC) កម្រាស់៥សង់ទីម៉ែត្រ និងក្រាលបេតុងសរសៃដែក កម្រាស់ ២០សង់ទីម៉ែត្រ មានទទឹងចាប់ពី ៧ – ១១ម៉ែត្រ មាន២គន្លងទៅមក ព្រមទាំងការសាងសង់ស្ពានថ្មីចំនួន ៩កន្លែង (នៅលើផ្លូវខេត្តលេខ៣៧៧)៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T08:18:16.273Z",
"category": "អចលនទ្រព្យ",
"views": 777,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ប្លែកទៀតហើយ! បណ្តាញសង្គម Twitter ផ្លាស់ប្តូរ Logo មកជារូបឆ្កែ ធ្វើឱ្យ Dogecoin ឡើងកូដ
|
https://business-cambodia.com/articles/twitter-change-logo
|
កាលពីថ្ងៃទី៣ ខែមេសា ម្សិលមិញនេះក្រុមហ៊ុន Twitter របស់មហាសេដ្ឋី Elon Musk បានផ្លាស់ប្តូរ Logo ពីរូបចាបខៀវមកជារូបឆ្កែ Dogecoin វិញធ្វើឱ្យរូបិយប័ណ្ណគ្រីបតូនេះឡើងដល់៣០% ។ នេះបើយោងតាមការចុះផ្សាយរបស់ CNN។
ចំពោះមូលហេតុដែលធ្វើឱ្យលោកសម្រេចចិត្តប្តូរ Logo នេះមិនទាន់ច្បាស់ការនៅឡើយទេ ខណៈការផ្លាស់ប្តូរថ្មី ធ្វើឱ្យរូបិយប័ណ្ណគ្រីបតូហក់ឡើងខ្លាំង ពី០,០៧ដុល្លារ រហូតដល់ ០,០៩៧ដុល្លារ ត្រឹមរយៈពេលប៉ុន្មានម៉ោងប៉ុណ្ណោះ។
ការផ្លាស់ប្តូរពីរូបចាបមកជារូបឆ្កែដែលមានឈ្មោះ Shiba inu នេះធ្វើឡើងបន្ទាប់ពីរយៈពេល២ថ្ងៃដែលលោក Elon Musk បានបង្ហោះរូបថ្លុកនៅលើគេហទំព័រផ្លូវការរបស់លោកដូចខាងក្រោមនេះ។
គួររំលឹកផងដែរថាកាលពីឆ្នាំមុនអំឡុងខែមិថុនា វិនិយោគិន Dogecoin ធ្លាប់បានប្ដឹងទាមទារសំណងប្រមាណ ២៥៨ពាន់លាន$ ដោយចោទប្រកាន់លោក Elon Musk ពីបទដំណើរការគម្រោងពីរ៉ាមីតដើម្បីគាំទ្ររូបិយប័ណ្ណគ្រីបតូ។ នេះបើយោងតាមការចុះផ្សាយរបស់សារព័ត៌មាន Reuters៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T07:48:30.188Z",
"category": "ភាពជាអ្នកដឹកនាំ",
"views": 2298,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ប្រយ័ត្នទឹកភ្នែក! ត្រូវសួរសំណួរទាំង៣នេះ មកកាន់ខ្លួនឯងសិន មុនសម្រេចចិត្តលាឈប់ពីការងារ
|
https://business-cambodia.com/articles/ask-3-questions
|
ការលាឈប់ពីការងារ គឺជាការសម្រេចចិត្តដ៏ធំមួយ និងមានទិដ្ឋភាពជាច្រើនដែលលោកអ្នកគួរពិចារណាឲ្យបានគ្រប់ជ្រុងជ្រោយ។ ទាក់ទងនឹងរឿងនេះ Business Cambodia សូមលើកបង្ហាញ ៣សំណួរធំៗ ដែលអ្នកត្រូវសួរមកកាន់ខ្លួនឯងជាមុនសិន ចៀសវាងមានវិប្បដិសារីនៅពេលសម្រេចចិត្តដាក់ពាក្យលាឈប់៖
១/. តើវាគ្រាន់តែដោយសារប្រធានរបស់អ្នកមែនទេ?
តើអ្នកសម្រេចចិត្តលាឈប់ដោយសារតែប្រធានរបស់អ្នកមែនទេ? តើអ្នកបានឡើងតំណែង ទទួលបានឱកាសរីកចម្រើនសមត្ថភាព ឬទទួលបានការដំឡើងប្រាក់ខែដោយសារនរណា ដោយសារប្រធានរបស់អ្នក ឬក្រុមហ៊ុន? ដូចនេះមុននឹងសម្រេចចិត្តអ្នកត្រូវហ៊ាននិយាយផ្ទាល់ជាមួយប្រធានរបស់អ្នកអំពីការលំបាក និងបញ្ហាដែលអ្នកត្រូវប្រឈមមុខ។ ប៉ុន្តែបើក្នុងករណីពុំមានលទ្ធផល អ្នកអាចពិចារណាស្នើសុំគាត់ទៅធ្វើការផ្នែកផ្សេងទៀតជំនួសវិញចៀសជាងការសម្រេចចិត្តឈប់ដោយគ្រាន់តែមិនពេញចិត្តគាត់។
២/. តើទីនេះពិតជាគ្មានអនាគតល្អសម្រាប់អ្នកមែនឬ?
តើប្រធានផ្នែករបស់អ្នក ឬអ្នកគ្រប់គ្រងធនធានមនុស្សដឹងពីមហិច្ចតារបស់អ្នកដែរឬទេ? តើពួកគេបានដឹងនិងបានចង្អុលបង្ហាញផ្លូវដើម្បីជួយអ្នកឲ្យសម្រេចបំណងនោះទេ? តើពួកគេធ្លាប់បានផ្តល់យោបល់ឲ្យអ្នកថាគួរបន្តនៅទីនេះទៀតឬក៏គួរចាកចេញ? ប្រសិនបើចម្លើយគឺ ទេ! ការចាកចេញរបស់អ្នកពិតជាប្រសើរជាងបន្តនៅទីនេះ។ អ្នកគួរតែចាកចេញរួចបន្តយកឱកាសដើម្បីអភិវឌ្ឍខ្លួនឯងដោយខ្លួនអ្នកផ្ទាល់។ បើអ្នកមានឆន្ទៈពិតប្រាកដអ្នកនឹងអាចក្លាយជាមេដឹងនាំដ៏ឆ្នើមម្នាក់នាពេលអនាគត។
៣/. តើអ្វីជាផែនការរបស់អ្នក?
ដោយសារតែបញ្ហាជាមួយប្រធានរបស់អ្នក ឬដោយសារតែមិនមានអនាគតនៅក្នុងក្រុមហ៊ុននេះទើបអ្នកសម្រេចចិត្តដាក់ពាក្យឈប់មែនទេ? ចម្លើយ កុំទាន់ធ្វើការសម្រេចចិត្ត អ្នកត្រូវមានសំណួរសំខាន់មួយទៀតគឺអ្នកត្រូវតែមានផែនការជីវិតច្បាស់លាស់មួយសិន។ តើបន្ទាប់ពីការលាឈប់នេះ អ្នកនឹងទៅធ្វើអ្វី? តើអ្នកមានការងារថ្មីដែលល្អហើយមែនទេ? តើអ្នកអាចផ្គត់ផ្គង់ឆ្នាំបាយរបស់ខ្លួនក្នុងរយៈពេលពីបីទៅប្រាំមួយខែបន្ទាប់មែនទេ? សត្វស្វាដែលឆ្លាតមិនដែលបោះដៃពីមែកឈើមួយដោយមិនទាន់ចាប់មែកឈើមួយទៀតជាប់នោះទេ។ ដូចគ្នាដែរ អ្នកត្រូវតែមានស្ពានមួយដើម្បីឆ្លងពីមួយកន្លែងទៅមួយកន្លែងទៀត។
យ៉ាងណាមិញ អ្នកចាំបាច់ត្រូវតែសួរខ្លួនឯងឲ្យបានច្បាស់លាស់មុនពេលសម្រេចចិត្តសរសេរ និងចុះហត្ថលេខាលើលិខិតលាឈប់ពីការងារ។ ប្រសិនបើអ្នកអាចឆ្លើយតបនូវសំណួរទាំងអស់ខាងលើបានដោយទំនុកចិត្តនិងមានអំណះអំណាងច្បាស់លាស់ ចូរអ្នកចុះហត្ថលេខាចុះ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T06:23:08.087Z",
"category": "ភាពជាអ្នកដឹកនាំ",
"views": 1452,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជាបង្ហាញទីតាំងដីជាយភ្នំពេញទិញហើយមានឱកាសចំណេញ
|
https://business-cambodia.com/articles/sorn-seap-talk-about-land
|
ការវិនិយោគលើដីធ្លីបានក្លាយជាជម្រើសដ៏សំខាន់បំផុតមួយសម្រាប់អ្នកវិនិយោគគ្រប់រូបក្នុងការទាញប្រាក់ចំណេញ ដោយសារដីតែងតែមានហាងឆេង និងតម្រូវការខ្ពស់ក្នុងការប្រើផ្សេងៗដូចជា សាងសង់លំនៅឋាន ខុនដូ ផ្សារ រោងចក្រ និងឃ្លាំងទំនិញជាដើម។ យ៉ាងណាការវិនិយោគលើកអចលនទ្រព្យប្រភេទនេះក៏តម្រូវឲ្យយើងជ្រើសរើសទីតាំងល្អផងដែរ ទើបអាចទទួលបានផលចំណេញច្រើន។
ទាក់ទងនឹងទីតាំងដីនេះដែរ លោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនទ្រព្យកម្ពុជា នាពេលថ្មីៗនេះបានបង្ហាញទីតាំងដីមួយចំនួននៅជាយរាជធានីភ្នំពេញ ដែលអ្នកវិនិយោគមិនគួរមើល ដោយសារជាទីតាំងល្អ និងកំពុងមានការអភិវឌ្ឍ។ ដោយតំបន់ទាំងនោះរួមមាន តំបន់ផ្លូវក្រវាត់ក្រុងទី៣ តំបន់ព្រលានយន្ដហោះថ្មី និងតំបន់ទីក្រុងថ្មីអរិយក្សត្រ។
ថ្លែងប្រាប់ Business Cambodia លោក សន សៀប បានបញ្ជាក់យ៉ាងដូច្នេះថា «ការវិនិយោគនៅតាមតំបន់កំពុងអភិវឌ្ឍន៍គឺទទួលបានផលចំណេញច្រើន ដោយសារវាអាចឡើងតម្លៃជុំវិញ ៣០ ភាគរយ ឡើងទៅដល់ ៥០ ភាគរយ។ អ៊ីចឹងតំបន់អភិវឌ្ឍន៍នេះនៅឯកណា? គឺនៅជាយៗក្រុងយើង (ភ្នំពេញ) មាន ផ្លូវក្រវាត់ក្រុងទី៣ ជុំវិញព្រលានយន្ដហោះថ្មី និងតំបន់ទីក្រុងអរិយក្សត្រ»។
យ៉ាងណាប្រធានសមាគមរូបនេះក៏បានបញ្ជាក់ដែរថា ការវិនិយោគដីនៅតាមតំបន់កំពុងអភិវឌ្ឍន៍នេះ ត្បិតមានឱកាសចំណេញរង្វង់ ៣០ ទៅ ៥០ ភាគរយក៏ដោយ ក៏វាអាចនឹងមានការជាប់គាំផងដែរ ប្រសិនបើមានវិបត្ដិសេដ្ឋកិច្ច៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T05:00:23.422Z",
"category": "អចលនទ្រព្យ",
"views": 938,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
រើសត្រូវមិនខាតពេល អ្នកជំនាញ ប្រាប់ផ្លូវសាងទ្រព្យ៤ប្រភេទ អាចប្ដូរមនុស្សធម្មតាទៅជាសេដ្ឋីប្រាក់លាន$
|
https://business-cambodia.com/articles/4-paths-to-build-worth-for-your-life
|
បើទោះបីជាមនុស្សយើងមានស្ថានភាពជីវិតរស់នៅខុសៗគ្នា ប៉ុន្តែភាគច្រើនយើងមានក្ដីស្រមៃស្រដៀងគ្នាមួយគឺ ការប្រាថ្នាចង់បានជីវភាពធូរធារ មានសន្តិសុខផ្នែកហិរញ្ញវត្ថុផ្ទាល់ខ្លួន រស់នៅក្នុងជីវិតដែលល្អប្រសើរមួយ មិនភ័យខ្លាចការខ្វះខាតលុយកាក់។
ជាក់ស្ដែងមនុស្សយើងមានផ្លូវច្រើនណាស់សម្រាប់ដើរទៅរកក្ដីស្រមៃ ប៉ុន្តែក្រោយពី អ្នកជំនាញហិរញ្ញវត្ថុរបស់គេហទំព័រ CNBC លោក Tom Corley បានស្រាវជ្រាវពីសេដ្ឋីដែលកសាងទ្រព្យសម្បត្តិដោយខ្លួនឯងចំនួន ២៣៣នាក់រួចមក លោកបានរកឃើញថា ក្នុងចំណោមសេដ្ឋីទាំងនោះ សុទ្ធតែដើរតាមផ្លូវកសាងទ្រព្យពិសេស៤។ ផ្លូវក៏សាងទ្រព្យសម្បត្តិទាំង៤នោះរួមមាន៖
១. វិថីជាអ្នកសន្សំនិងវិនិយោគ (Saver-Investors)
សំដៅទៅលើអ្នកដែលផ្ដោតទៅលើការសន្សំប្រាក់ រួចស្វែងរកផ្លូវបង្កើនទ្រព្យតាមរយៈការវិនិយោគ លើជំនាញ ឬលើអ្វីមួយដែលគេមានចំណេះដឹងច្បាស់លាស់។ មនុស្សដែលដើរតាមផ្លូវនេះ ច្រើនតែឆាប់ក្លាយជាអ្នកមានទ្រព្យសម្បត្តិច្រើន ជាទូទៅគឺបាននៅអាយុខ្ទង់ ៣០ឆ្នាំ។ ផ្លូវមួយនេះមហាសេដ្ឋីចូលចិត្តបំផុត ជាក់ស្ដែង Bill Gates, បិតាវិនិយោគ Warren Buffett ជាដើមសុទ្ធតែដើរតាមផ្លូវនេះ។
មនុស្សដែលដើរតាមវិថីមួយនេះ ចាត់ទុកការសន្សំ និងការវិនិយោគជាផ្នែកមួយនៃទម្លាប់រស់នៅរបស់ពួកគេ។ គេតែងតែសន្សំឱ្យបាន ២០% ឡើងទៅ នៃចំណូលដែលពួកគេរកបាន ជារៀងរាល់ខែ។ វិថីជាអ្នកសន្សំនិងវិនិយោគ មិនមែនគ្រប់គ្នាសុទ្ធតែអាចធ្វើបាននោះទេ វាទាមទារឱ្យអ្នក មានវិន័យហិរញ្ញវត្ថុតឹងរឹងល្អ និងមានការសម្រេចចិត្តសម្រាប់រយៈពេលវែង ប៉ុន្តែវិថីមួយនេះបើដើរត្រូវ អ្នកនឹងបង្កើនទ្រព្យបានលឿនបំផុត។
២. វិថីជាអ្នកដើរតាមក្ដីសុបិន (Dreamers)
សំដៅទៅលើមនុស្សដែលមានក្ដីស្រមៃផ្ទាល់ខ្លួន ពួកគេមិនគិតរឿងផ្សេងក្រៅពីការធ្វើដំណើរតាមចាប់ក្ដីសុបិនឡើយ។ ក្ដីសុបិនរបស់ពួកគេ អាចជាការបង្កើតអាជីវកម្មផ្ទាល់ខ្លួន ការបង្កើតអ្វីថ្មីៗសម្រាប់បំពេញតម្រូវការរបស់មនុស្ស ដូចជា Elon Musk ខិតខំបង្កើតឡានអគ្គិសនី និង SpaceX ជាដើម។
អ្នកដែលដើរតាមវិថីមួយនេះ គឺជាមនុស្សដែលមានការលះបង់ខ្ពស់ មានឆន្ទៈក្នុងការធ្វើការងារច្រើនម៉ោង ពេលចុងសប្តាហ៍ឬពេលសម្រាកលម្ហែរស្ទើរតែមិនមានសោះឡើយ។ មនុស្សប្រភេទនេះ ពេលចាប់ផ្ដើមដំបូង មិនសូវមានចំណូលជាក់លាក់ទេ ហើយក៏ប្រឈមនឹងបញ្ហាហិរញ្ញវត្ថុ ក៏ដូចជាពាក្យសម្ដីពីមនុស្សជុំវិញខ្លួនដែរ ប៉ុន្តែបើក្ដីស្រមៃគេបានសម្រេចមួយហើយ គឺថាក្លាយជាសេដ្ឋីតែម្ដង។ ផ្លូវមួយនេះទាមទារឱ្យអ្នកដើរ ហ៊ានប្រថុយ ហើយដាក់ចិត្តដើររហូតតាល់តែដល់គោលដៅ។
៣. វិថីជាអ្នកធ្វើការ (Company Climbers)
សំដៅទៅលើមនុស្សដែល ធ្វើការហើយសម្លឹងឃើញអនាគតរបស់ខ្លួនឯងជាមួយនឹងក្រុមហ៊ុនតែម្ដង។ ពួកគេភាគច្រើនជាបុគ្គល ដែលធ្វើការនៅក្រុមហ៊ុនធំមួយ ហើយលះបង់ទាំងពេលវេលា និងថាមពលទាំងអស់ដើម្បីសម្រេចបាននូវគោលដៅរបស់ក្រុមហ៊ុនទាំងមូល ពួកគេតែងតែឡើងតំណែងជាបន្តបន្ទាប់នៅក្នុងស្ថាប័នរបស់ខ្លួន។
វាគឺជាផ្លូវដ៏ពិបាកមួយក្នុងចំណោមផ្លូវផ្សេងៗទៀត ហើយជាទូទៅគេចំណាយពេលជាមធ្យម ២២ឆ្នាំ ហើយទ្រព្យសម្បត្តិរបស់ពួកគេ បានមកពីសំណងរបស់ក្រុមហ៊ុន។ ប្រាក់ចំណេញរបស់ក្រុមហ៊ុន គឺជាកត្តាដ៏សំខាន់បំផុតរបស់អ្នកធ្វើការប្រភេទនេះ។ ពួកគេត្រូវការលះបង់ពេលវេលាច្រើន ប៉ុន្តែចុងក្រោយគេនឹងបានសំណងជាភាគលាភ ឬមានសិទ្ធិកាន់កាប់ភាគហ៊ុនមួយផ្នែករបស់ស្ថាប័នតែម្ដង។
៤. វិថីជាអ្នកជំនាញ (Virtuosos)
សំដៅទៅលើបុគ្គលដែល ប្រើប្រាស់បទពិសោធន៍ និងជំនាញ ចំណេះដឹង ដែលគេសន្សំអស់រយៈពេលយូរឆ្នាំ សម្រាប់យកទៅចែករំលែក និងទាញយកចំណូលមកវិញ។ វិថីមួយនេះតម្រូវឱ្យមនុស្សចំណាយពេលជាមធ្យម២០ឆ្នាំ ទើបអាចប្រមូលផលប្រយោជន៍បាន។ គេត្រូវឆ្លងកាត់ការធ្វើការ ការហ្វឹកហាត់ ការបន្ស៊ាំខ្លួន នឹងរឿងជាច្រើន ជាពិសេសរឿងណាដែលពាក់ព័ន្ធនឹងជំនាញដែលគេចង់បាន។
ក្រោយពេលមានជំនាញ មនុស្សប្រភេទនេះ អាចបម្រើការងារជូនសាជីវកម្មធំៗ ឬអាចធ្វើជាអ្នកជំនាញឯករាជ្យ បើកវគ្គបង្រៀន ជួយគេដោះស្រាយបញ្ហា ឬជួយស្ថាប័នជាច្រើនផ្សេងៗទៀត តាមរយៈជំនាញដែលគេមាន។ វិថីមួយនេះ តម្រូវឱ្យមានការវិនិយោគទាំងប្រាក់កាស ចំណាយទាំងពេលវេលាជាច្រើន ប៉ុន្តែផលដែលបានមកវិញគឺស្ថិតស្ថេរ ហើយប្រើប្រាស់បានមិនចេះសាបសូន្យឡើយ។
គួរបញ្ជាក់ផងដែរថា វិថីទាំង៤ខាងលើសុទ្ធតែល្អ ហើយអាចជួយអ្នកក្នុងការកសាងទ្រព្យសម្បត្តិបាន ប៉ុន្តែអ្នកត្រូវសម្រេចចិត្តដើរលើផ្លូវតែមួយបានហើយ កុំស្រវា២,៣ ក្នុងពេលតែមួយអី។ ស្វែងយល់ពីខ្លួនឯង ហើយជ្រើសយកអ្វីដែលអ្នកពេញចិត្ត ហើយផ្ដោតធ្វើវាឱ្យខ្លាំង។ មិនយូរទេក្ដីស្រមៃរបស់អ្នកនឹងក្លាយជាការពិត ហើយជីវិតបច្ចុប្បន្នរបស់អ្នកនឹងកាន់តែមានក្ដីសុខជាងមុន ព្រោះថាអ្នករស់នៅដោយមានគោលដៅច្បាស់៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T04:53:29.052Z",
"category": "ហិរញ្ញវត្ថុ",
"views": 1870,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ទំនិញឡើងថ្លៃ តែប្រាក់ខែអត់ឡើង ទាំងនេះជារឿងដែលអ្នកគួរធ្វើ ជាជាងអង្គុយស្រ្តេសព្រោះតែលុយ
|
https://business-cambodia.com/articles/how-to-fight-against-rising-inflation
|
ចាប់តាំងពីបញ្ហាសង្រ្គាមរវាងរុស្ស៊ីនិងអ៊ុយក្រែនមក ពិភពលោកយើងជួបវិបត្តិអតិផរណាដែលធ្វើឲ្យការរស់នៅកាន់តែចំណាយច្រើនជាងមុនប៉ុន្ដែប្រាក់ចំណូលឬប្រាក់ខែនៅមិនកើនឡើងធ្វើឲ្យអ្នកប្រាក់ខែឬចំណូលតិចពិបាកក្នុងការរស់នៅ ពោលគឺរស់នៅខ្វះមុខខ្វះក្រោយនិងជួបបញ្ហាលុយកាក់។
ជាជាងស្រ្តេសព្រោះតែការរស់នៅត្រូវចំណាយច្រើនជាងមុនដោយសារតែទំនិញនិងសេវាកម្មឡើងថ្លៃតែចំណូលអ្នកមិនឡើង ខាងក្រោមនេះគឺជារឿងមួយចំនួនដែលអ្នកអាចសាកល្បងធ្វើដើម្បីចៀសវាងពីបញ្ហាលុយកាក់។
១. កាត់ចំណង់ បន្ថយចំណាយ
នៅពេលដែលយើងអត់លុយ ចំណូលក៏តិចយើងតែងតែនិយាយថាត្រឹមតែបានបាយ៣ពេលគឺគ្រប់គ្រាន់ហើយ។ ដូច្នេះបើចំណូលនៅតិចហើយការរស់នៅត្រូវចំណាយច្រើនជាងមុនព្រោះទំនិញឡើងថ្លៃ រឿងដំបូងដែលអ្នកត្រូវធ្វើគឺកាត់ចំណាយដែលមិនចាំបាច់។ ឧទាហរណ៍ បើអ្នករាល់ថ្ងៃផឹកការហ្វេមួយថ្ងៃ២ដុល្លារ តើអាចកាត់មកត្រឹម១ដុល្លារបានអត់ឬក៏កាត់ផ្ដាច់តែម្ដងបានអត់។
អាចនិយាយបានថាកាត់ចំណង់ស្មើនឹងកាត់ចំណាយព្រោះចំណាយខ្លះគឺគ្រាន់តែជាអារម្មណ៍ចង់បានប៉ុណ្ណោះវាមិនមែនជាតម្រូវការចាំបាច់ឡើយ ហើយមនុស្សមួយចំនួនចាយលើចំណង់រហូតធ្វើឲ្យខ្លួនឯងខ្វះខាតលើការចំណាយចាំបាច់។ អ៊ីចឹងកាត់ចំណាយដែលមិនចាំបាច់បើមិនចង់ជួបបញ្ហាលុយកាក់អំឡុងពេលដែលចំណូលតិចតែចំណាយច្រើន។
២. រកចំណូលបន្ថែម
ជាការពិតណាស់បើចំណូលអ្នកតិចហើយចំណាយច្រើន រឿងដែលអ្នកមិនគួរមើលរំលងនោះព្យាយាមរកចំណូលបន្ថែម។ ការរកចំណូលបន្ថែមនេះអាចជាការងារក្រៅម៉ោងឬមុខរបរក្រៅម៉ោង។ ឧទាហរណ៍ បើអ្នកធ្វើការពេញម៉ោង ហើយអ្នកចេះភសាអង់គ្លេសនោះអ្នកអាចបង្រៀនភាសាអង់គ្លេសក្រៅម៉ោងតាមសាលាឬវិទ្យាស្ថានបាន។ តាមពិតការងារមានច្រើន សំខាន់អ្នកអាចឆ្លៀតធ្វើ។ អ្នកត្រូវមានទំនាក់ទងល្អជាមួយមនុស្សក្នុងសង្គមដើម្បីមានឱកាសរកចំណូល។ លើសពីនេះវាទាមទារឲ្យអ្នកចេះសង្កេតនិងមើលថាតើអ្នកអាចធ្វើអ្វីបានខ្លះដើម្បីរកចំណូលបន្ថែមបាន។
៣. បន្ថែមជំនាញរកលុយ
គេថាចំណូលបញ្ជាក់ពីសមត្ថភាពរបស់អ្នក ដូច្នេះបើចំណូលនៅតិច អ្នកអាចចាយពេលវេលានិងលុយកាក់វិនិយោគលើចំណេះដឹងនិងជំនាញ។ ត្រូវចំណេះជំនាញធ្វើឲ្យអ្នកបង្កើនចំណូលបានកាន់តែច្រើន។ ឧទាហរណ៍បើអ្នកចូលចិត្តអានសៀវភៅ អ្នកក៏អាចច្នៃការចូលចិត្តនេះទៅជាជំនាញរកចំណូលបាន ដូចជាការលក់សៀវភៅនិងការនិពន្ធសៀវភៅជាដើម។ សម្រាប់ការវិនិយោគលើចំណេះជំនាញនេះ អ្នកអាចចាយពេលនិងលុយវិនិយោគលើចំណេះដែលមានស្រាប់ដើម្បីបង្កើនសមត្ថភាពបន្ថែមឬរៀនជំនាញថ្មីបន្ថែមដើម្បីបង្កើតចំណូលបន្ថែមទៀត។
៤. បង្ហាញលទ្ធផលនៅកន្លែងធ្វើ
ពេលខ្លះប្រាក់ខែមិនឡើងដោយសារតែ លទ្ធផលការងាររបស់អ្នកផ្ទាល់ ព្រោះបើអ្នកគ្មានលទ្ធផលការងារល្អ ឬលទ្ធផលការងារដែលជួយឲ្យក្រុមហ៊ុនគេរីកចម្រើនរកចំណូលបានកាន់តែច្រើនទេនោះ ចំណូលរបស់អ្នកនៅកន្លែងធ្វើការកើនមិនឡើងឡើយ។ ដូច្នេះខិតខំប្រឹងប្រែងធ្វើការឲ្យបានលទ្ធផលល្អនោះ អ្នកនឹងមានឱកាសកើនប្រាក់ចំណូលតាមរយៈប្រាក់ខែកើនឡើងនិងតំណែងកើនឡើង។
៥. ពិចារណាការងារថ្មី
ត្រង់នេះបើអ្នកបានធ្វើនូវចំណុចទី៤ដែលបានរៀបរាប់ខាងលើហើយ តែក្រុមហ៊ុនមិនអើពើ ដោយមិនឃើញពីការខិតខំប្រឹងប្រែងរបស់អ្នកទេនោះ អ្នកអាចពិចារណាចាប់ឱកាសការងារថ្មីក ន្លែងថ្មីដើម្បីអាចមានឱកាសរកប្រាក់ចំណូលបានច្រើនជាងមុន។ បើអ្នកជាមនុស្សដែលខិតខំប្រឹងប្រែងហើយមានសមត្ថភាពទៀតនោះមិនខ្វះទេការងារ។
សុរបមករឿងដែលបានរៀបរាប់ទាំងប៉ុន្មានខាងលើគឺជារឿងដែលអ្នកអាចសាកល្បងធ្វើដើម្បីឲ្យចំណូលកើនឡើងជាមុនខណៈពេលដែលចំណាយក្នុងការរស់នៅកាន់តែកើនឡើងដោយសារតែបញ្ហាអតិផរណា ហើយបើអ្នកធ្វើបាននោះអ្នកនឹងលែងរអ៊ូរឿងបញ្ហាលុយកាក់ហើយ៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T04:53:19.654Z",
"category": "ហិរញ្ញវត្ថុ",
"views": 315,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សប្បាយទិញហើយ! P.Y Mart នឹងមានបញ្ចុះតម្លៃគ្រប់មុខទំនិញជិត៥០% ពីថ្ងៃនេះរហូតដល់ចូលឆ្នាំខ្មែរ
|
https://business-cambodia.com/articles/discount-py-mart
|
ឱកាសពិសេសបានមកដល់ហើយ សម្រាប់លោកអ្នកដែលចង់ទិញទំនិញទុកសម្រាប់ថ្ងៃចូលឆ្នាំប្រពៃណីខ្មែរខាងមុខនេះ ដោយសារតែពេលនេះម៉ាត១របស់កូនខ្មែរមួយគឺ P.Y Mart បានសម្រេចបញ្ចុះតម្លៃទំនិញជិត ៥០%ឯណោះ អ្វីដែលកាន់តែពិសេសទៀតគ្រប់ម៉ាតរបស់ P.Y Mart ដែលមាន ២៥ខេត្តក្រុងគឺមានការបញ្ចុះតម្លៃទាំងអស់។
លោក ឌី វ៉ាន់ខូវ អគ្គនាយកក្រុមហ៊ុន P.Y Mart បាននិយាយថា ពេលនេះម៉ាតរបស់លោកគឺមានការបញ្ចុះតម្លៃមុខទំនិញជាង ១០០មុខដែលធ្វើចាប់ពីថ្ងៃនេះរហូតទៅដល់ថ្ងៃទី១៨ ខែមេសា ឆ្នាំ២០២៣ ដោយការបញ្ចុះតម្លៃនេះគឺបញ្ចុះចាប់ពី៣០% រហូតទៅដល់៧០% ដែលបញ្ចុះគ្រប់សាខាទាំងអស់របស់ P.Y Mart តែម្តងដោយមានសទាំងសាខានៅភ្នំពេញ ព្រមទាំងនៅតាមបណ្តាខេត្តផងដែរ។
លោកវ៉ានខូវ បានបន្តទៀតថា សម្រាប់មុខទំនិញដែលបញ្ចុះតម្លៃរហូតដល់ទៅ៥០% ក្នុងម៉ាត P.Y Mart មានដូចជា៖ ភេសជ្ជៈ នំ ចំណី អាហារវិចខ្ចប់ គ្រឿងក្រអូប គ្រឿងទេសនឹងមុខទំនិញមួយចំនួនទៀត នៅក្នុងនោះសម្រាប់មុខទំនិញដែលបញ្ចុះតម្លៃ៣០% មានដូចជា៖ គ្រឿងអេឡិចត្រូនិច គ្រឿងអគ្គិសនី សម្ភារៈប្រើប្រាស់ក្នុងផ្ទះនឹងទំនិញជាច្រើនទៀតដែរ។
សូមបញ្ជាក់ថា P.Y Mart គឺក្រុមហ៊ុនមួយដែលនាំទំនិញមកពីសហរដ្ឋអាមេរិក អឺរ៉ុប នឹងទូទាំងអាស៊ីដើម្បីនាំមកចែកចាយនៅស្រុកខ្មែរដើម្បីបង្កើតជាម៉ាតតូចៗចែកចាយទៅបងប្អូនទូទាំងប្រទេសដើម្បីធ្វើជាអាជីវកម្ម លើសពីនេះទៅទៀត P.Y Mart ក៏ជាម៉ាតលក់រាយមួយដែលមានមុខទំនិញរាប់រយមុខនៅទីនោះ។ ដូច្នេះចំពោះលោកអ្នកដែលចង់ទិញទំនិញមានគុណភាពល្អ ហើយចង់ចំណេញពេលនេះឱកាសល្អបានដល់ហើយ ព្រោះ P.Y Mart កំពុងបញ្ចុះតម្លៃយ៉ាងច្រើនបើទិញពេលនេះពិតជាចំណេញខ្លាំងណាស់ ព្រោះបានតម្លៃគួរសមហើយមានទំនិញល្អទៀត៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T04:20:51.625Z",
"category": "PR",
"views": 376,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ធ្វើការៗ ស្រាប់តែអស់អារម្មណ៍ចង់ធ្វើ ! សេដ្ឋីនិពន្ធ Brian Tracy បង្ហើបឱ្យធ្វើរឿង៤ ជាបន្ទាន់
|
https://business-cambodia.com/articles/burnout-employee-should-make-a-change-by-brain-tracy
|
ស្រ្តេស បាក់ទឹកចិត្ត គ្មានអារម្មណ៍ធ្វើការ អាចនិយាយបានថាមនុស្សគ្រប់គ្នាសុទ្ធតែធ្លាប់ជួប ហើយក៏មានអ្នកខ្លះកំពុងជួប រហូតដល់ធ្វើការសុខៗស្រាប់តែចង់លាឈប់។ ដូច្នេះសេដ្ឋីនិពន្ធលោក Brain Tracy បានណែនាំឱ្យធ្វើរឿង៤នេះជាបន្ទាន់ ដើម្បីធ្វើឱ្យជីវិតរីករាយក្នុងការងារត្រឡប់មកវិញ។
១. ស្វែងរកឬសគល់ ដែលធ្វើឱ្យចង់ឈប់
លោក Brian និយាយថាប្រសិនបើអ្នកបាក់ទឹកចិត្តលែងចង់ធ្វើការ តែនៅព្យាយាមប្រាប់ខ្លួនឯងឱ្យដោះស្រាយបញ្ហាបាក់ទឹកចិត្តនោះ ដោយមិនដឹងមូលហេតុ ទោះបីជាអ្នកប្រឹងធ្វើការដល់ស្លាប់ ក៏វានៅតែធ្វើឱ្យអ្នកបាក់ទឹកចិត្តកាន់តែខ្លាំងឡើងៗដែរ។
ដូច្នេះប្រសិនបើអ្នកមានអារម្មណ៍ថាលែងចង់ធ្វើការសូមកុំអង្គុយលួងលោមខ្លួនឯងហើយរង់ចាំពេលវេលាអាក្រក់កន្លងផុតទៅ ឬធ្វើចិត្តត្រជាក់ជាមួយភាពបរាជ័យអី សូមស្វែងរកមូលហេតុធំបំផុតនៃបញ្ហាដែលធ្វើឱ្យទឹកចិត្តធ្លាក់ចុះហើយព្យាយាមដោះវាម្តងមួយជំហានៗឱ្យអស់លទ្ធភាព រហូតអាចរកឃើញដំណោះស្រាយដ៏សមស្របមួយ។
២. រៀនសុំជំនួយពីមិត្តរួមការងារដែលទុកចិត្តបាន
បញ្ហាបាក់ទឹកចិត្តនៅកន្លែងការងាររបស់បុគ្គលិកត្រូវបានគេសិក្សាថាមានចំនួនរហូតដល់ទៅ៧៦% ឯណោះដែលធ្លាប់ជួបបទពិសោធន៍នេះ ប្រភពនៃមូលហេតុគឺបណ្តាលមកពីកន្លែងការងារមានភាពអាប់អួរ មេមិនសូវយកចិត្តទុកដាក់គាំទ្រ បុគ្គលិកគ្នាឯងរើសអើងនិងការងារមិនសូវទៅមុខ។
ដូច្នេះចូររៀនសុំជំនួយពីមិត្តរួមការងារដែលទុកចិត្តបាន ហើយប្រសិនបើការងារមួយចំនួនពិបាកធ្វើ ឬមិនសូវយល់គួរតែសួរនិងរៀនពីអ្នកដទៃឱ្យបានច្រើន។ ការធ្វើបែបនេះអាច ជួយសម្រួលការងារមួយផ្នែករបស់អ្នក អាចផ្លាស់ប្តូរបទពិសោធន៍ថ្មី និងចុះសម្រុងជាមួយមិត្តរួមការងារច្រើនជាងមុនផងដែរ។
៣. ដាក់គោលដៅដែលអាចមើលឃើញក្នុងការងារ
គោលដៅក្នុងការងារអ្នកណាក៏អាចដាក់បានដែរ ថាតើខែនេះនឹងសម្រេចអ្វី ធ្វើនៅពេលណា ចំនួនប៉ុន្មាន ត្រូវបញ្ចប់ទៅវិញនៅពេលណា។ ដោយឡែកអ្វីដែលធ្វើឱ្យបុគ្គលិកបាក់ទឹកចិត្តនោះគឺដោយសារដាក់គោលដៅដែលលើសពីសមត្ថភាពដែលមាន និងគោលដៅមិនជាក់លាក់។
ដូច្នេះដើម្បីអាចដោះស្រាយកង្វល់នេះបានបុគ្គលិកត្រូវមានគោលដៅជាមួយការងារ ហើយកំណត់គោលដៅថាធ្វើដើម្បីអ្វី ធ្វើនៅពេលណា បញ្ចប់នៅពេលណាឱ្យបានច្បាស់លាស់ ហើយត្រូវតែប្តូរផ្តាច់បង្ខំខ្លួនឯងធ្វើការងារនោះឱ្យហើយតាមពេលដែលបានកំណត់ទុកជាដាច់ខាត។
៤. ផ្លាស់ប្តូរទម្លាប់បង្កើនផលិតភាព
គ្រប់គ្នាសុទ្ធតែជួបវិបត្តិ ជួបបញ្ហា តែយើងពិតជាមិនអាចអង្គុយស្ងៀមមួយកន្លែងហើយរង់ចាំឱ្យពេលវេលាផ្លាស់ប្តូរបញ្ហាទេ គឺវាកើតចេញពីសកម្មភាពផ្លាស់ប្តូរខ្លួនឯង មានគោលដៅជាមួយខ្លួនឯង យកចិត្តទុកដាក់ជាមួយខ្លួនឯងឱ្យបានច្រើន អភិវឌ្ឍន៍ខ្លួនឱ្យបានលឿនបំផុត រៀនអ្វីថ្មីៗ ដើម្បីបង្កើនទំនុកចិត្តហើយមានផលិតភាពនិងការផ្តោតក្នុងការធ្វើការងារឱ្យមានប្រសិទ្ធិភាពបំផុត ។
គួរជម្រាបថាលោក Brian Tracy គឺជាវាគ្មិនសាធារណៈលើកទឹកចិត្តជនជាតិកាណាដា-អាមេរិក ផ្នែកអភិវឌ្ឍន៍ខ្លួនឯងនិង គំនិតលក់នៅជុំវិញពិភពលោក។ បច្ចុប្បន្នគាត់គឺជាសេដ្ឋីអ្នកនិពន្ធ និងបានសរសេរសៀវភៅជាង ៨០ក្បាលដែលត្រូវបានបកប្រែរាប់សិបភាសា និងត្រូវបានគេទទួលស្គាល់ជាហូរហែថា បានផ្លាស់ប្តូរផ្នត់គំនិតរបស់មនុស្សជាច្រើន ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T04:09:22.852Z",
"category": "ភាពជាអ្នកដឹកនាំ",
"views": 5571,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ធនាគារ វីង ពង្រីកវិសាលភាព ជាមួយនឹងការបើកសម្ពោធសាខាថ្មី ក្នុងខេត្តបន្ទាយមានជ័យ
|
https://business-cambodia.com/articles/wing-new-branch-bonteay-meanchhey
|
ខេត្តបន្ទាយមានជ័យ ទទួលស្វាគមន៍វត្តមាននៃសាខាថ្មីធនាគារ វីង ខណៈពេលធនាគារមួយនេះកំពុងតែពង្រីកការផ្តល់សេវាកម្មហិរញ្ញវត្ថុប្រកបដោយគុណភាពនៅទូទាំងព្រះរាជាណាចក្រកម្ពុជា។
ធនាគារ វីង (ខេមបូឌា) ម.ក ដែលជាធនាគារសម្រាប់ប្រជាជនខ្មែរគ្រប់រូប បានពង្រីកវិសាលភាពរបស់ខ្លួនជាមួយនឹងការបើកសម្ពោធសាខាថ្មីមួយបន្ថែមទៀតក្នុងទឹកដីខេត្តបន្ទាយមានជ័យ។
ព្រឹត្តិការណ៍នៃការបើកសម្ពោធសាខាថ្មីនេះ គឺជាដំណើរនៃការវិវឌ្ឍគួរឲ្យកត់សម្គាល់សម្រាប់ធនាគារ វីង ក្នុងការបន្តផ្តល់សេវាកម្មធនាគារឌីជីថលប្រកបដោយភាពច្នៃប្រឌិត និងគុណភាពខ្ពស់ ទៅដល់ពលរដ្ឋកម្ពុជាគ្រប់រូបនៅទូទាំងព្រះរាជាណាចក្រកម្ពុជា។ទីតាំងរបស់ធនាគារ វីង សាខាខេត្តបន្ទាយមានជ័យ ស្ថិតនៅផ្លូវជាតិលេខ៥ ភូមិ៣ សង្កាត់ព្រះពន្លា នាក្រុងសិរីសោភ័ណ។
ពិធីសម្ពោធនេះ ត្រូវបានរៀបចំធ្វើឡើងដោយមានវត្តមានដ៏ខ្ពង់ខ្ពស់របស់ ឯកឧត្តម រ័ត្ន សុវណ្ណនរៈ ឧបការីទេសាភិបាល និងជាអគ្គនាយកត្រួតពិនិត្យធនាគារជាតិនៃកម្ពុជា និង ឯកឧត្តម លី សុវណ្ណារិទ្ធ អភិបាលរងខេត្តបន្ទាយមានជ័យ ព្រមទាំង អ្នកឧកញ៉ា គិត ម៉េង ប្រធានក្រុមប្រឹក្សាភិបាលធនាគារ វីង និងជាអគ្គនាយកក្រុមហ៊ុនរ៉ូយ៉ាល់គ្រុប ក៏ដូចជាឥស្សរជន និងភ្ញៀវកិត្តិយសជាច្រើនរូបទៀត។
ការដាក់ឲ្យដំណើរការសាខាថ្មីនេះ គឺជាផ្នែកមួយនៃកិច្ចខិតខំប្រឹងប្រែង និងការប្តេជ្ញាចិត្តយ៉ាងមុតមាំរបស់ធនាគារ វីង ដើម្បីបម្រើសេវាកម្មជូនដល់ប្រជាពលរដ្ឋគ្រប់រូប មិនថានៅទីណាក៏អាចទទួលបាននូវសេវាកម្មរបស់ធនាគារ វីង ដែលនឹងផ្តល់ជូននូវផលិតផល និងសេវាកម្មជាច្រើនប្រភេទឆ្លើយតបទៅនឹងតម្រូវការរបស់រូបវន្តបុគ្គល និងម្ចាស់អាជីវកម្ម។
លោក ហាន ប៉េងក្វាង អគ្គនាយក ធនាគារ វីង បានបង្ហាញពីមោទកភាពចំពោះការបើកសម្ពោធសាខាថ្មីក្នុងខេត្តបន្ទាយមានជ័យនេះ។
លោក ហាន ប៉េងក្វាង បានថ្លែងថា៖ «យើងខ្ញុំមានសេចក្តីសោមនស្សរីករាយក្នុងការបើកដំណើរការសាខាថ្មីរបស់យើងនៅក្នុងខេត្តបន្ទាយមានជ័យ។ នេះគឺជាព្រឹត្តិការណ៍ដ៏សំខាន់សម្រាប់ធនាគារ វីង ហើយយើងមានកិត្តិយសដោយបាននាំយកនូវផលិតផល និងសេវាកម្មហិរញ្ញវត្ថុកម្រិតខ្ពស់របស់យើងជូនដល់ប្រជាជនបានកាន់តែច្រើននៅទូទាំងប្រទេសកម្ពុជា។ ចក្ខុវិស័យរបស់ធនាគារ វីង គឺធ្វើយ៉ាងណា ដើម្បីបើកលទ្ធភាពដល់ពលរដ្ឋគ្រប់រូប ទទួលបាននូវសេវាកម្មធនាគារដែលស្របតាមពាក្យស្លោកថា 'ធនាគារសម្រាប់ប្រជាជនកម្ពុជា' ។»
វត្តមានរបស់ធនាគារ វីង គឺមានគោលដៅ ដើម្បីដោះស្រាយនូវរាល់បញ្ហាប្រឈមផ្នែកសេវាកម្មហិរញ្ញវត្ថុរបស់ប្រជាជនកម្ពុជា មិនថារស់នៅតាមតំបន់ប្រជុំជន និងនៅតាមតំបន់ជនបទនោះឡើយ ។
ធនាគារ វីង ជឿជាក់ថា ការផ្តល់លទ្ធភាពឲ្យប្រជាជនគ្រប់រូបទទួលបាននូវសេវាកម្មហិរញ្ញវត្ថុ នោះនឹងមានផលជាវិជ្ជមានយ៉ាងធំធេង ចំពោះជីវភាពរស់នៅរបស់ពួកគាត់។
ហើយជាមួយនឹងការបើកសម្ពោធសាខាថ្មីនេះ ធនាគារ វីង មានគោលបំណងរួមចំណែកដល់ការបិតគម្លាតផ្នែកហិរញ្ញវត្ថុតាមរយៈការផ្តល់នូវឧបករណ៍ច្ចេកវិទ្យាឌីជីថលដែលងាយស្រួលប្រើប្រាស់ តួរយ៉ាងគឺកម្មវិធី Wing Bank App ដែលប្រើប្រាស់បាន ២៤ម៉ោងក្នុងមួយថ្ងៃ និង៧ថ្ងៃក្នុងសប្តាហ៍ នៅគ្រប់ទីកន្លែង គ្រប់ពេលវេលាទាំងអស់។
លោក ហាន ប៉េងក្វាង បានបន្ថែមថា៖ «យើងចង់ជួយដល់អតិថិជនរបស់យើង ដើម្បីដោះស្រាយនូវបញ្ហាប្រឈមនានា ហើយសាខាថ្មីនេះបានបង្ហាញពីការបេ្តជ្ញាចិត្តរបស់យើង ដើម្បីធ្វើឲ្យមានការផ្លាស់ប្តូរជាវិជ្ជមាននៅកម្ពុជា។»
ធនាគារ វីង ប្តេជ្ញាចិត្តជួយដល់ប្រជាជនខ្មែរគ្រប់រូបទទួលបានសេវាកម្មធនាគារ ហើយ បានចាត់ទុកបច្ចេកវិទ្យាហិរញ្ញវត្ថុ គឺជាចំណុចស្នូល ដើម្បីជំរុញការប្រើប្រាស់សេវាកម្មធនាគារឲ្យបានកាន់តែទូលំទូលាយ។ តួយ៉ាង កម្មវីធី Wing Bank App ផ្តល់ភាពងាយស្រួលក្នុងការប្រើប្រាស់ និងមានសុវត្ថិភាពខ្ពស់ ដែលអនុញ្ញាតដល់អតិថិជនអាចប្រើប្រាស់គណនីយធនាគាររបស់ពួកគេ ផ្ទេរប្រាក់ ទូទាត់វិក្កយបត្រទឹក-ភ្លើង និងធ្វើប្រតិបត្តិការជាច្រើនទៀត បានយ៉ាងងាយស្រួលដោយមិនបាច់ចាកចេញពីផ្ទះ។
ជាមួយនឹងចំនួនអ្នកប្រើប្រាស់កម្មវិធី Wing Bank App កើនឡើងដល់ជាង ១លាននាក់ ហើយភ្នាក់ងារ វីង មានរហូតដល់ទៅជាង ១១.០០០ កន្លែង បានធ្វើឲ្យធនាគារ វីង ក្លាយជាអ្នកផ្តល់សេវាទូទាត់តាមប្រព័ន្ធឌីជីថលនាំមុខគេនៅកម្ពុជា។
ធនាគារ វីង បានពង្រីកខ្លួនយ៉ាងឆាប់រហ័ស គឺត្រឹមរយៈពេលជិត ២ឆ្នាំ គិតចាប់តាំងពីធនាគារនេះបានចាប់ផ្តើមប្រតិបត្តិការជាធនាគារពាណិជ្ជ ដែលរហូតមកដល់បច្ចុប្បន្ន ដោយបានពង្រីកដល់ទៅ ១៥ ទីតាំង ដែលសុទ្ធតែជាទីតាំងយុទ្ធសាស្រ្តនៅក្នុងប្រទេសកម្ពុជា ដោយមានវត្តមានទូទាំងរាជធានីភ្នំពេញ ហើយក៏បានពង្រីកខ្លួនទៅដល់ខេត្តព្រះសីហនុ ខេត្តស្វាយរៀង ខេត្តសៀមរាប ខេត្តបាត់ដំបង និងខេត្តបន្ទាយមានជ័យជាដើម។
សាខាខេត្តបន្ទាយមានជ័យរបស់ធនាគារ វីង គឺជាសមិទ្ធិផលដ៏អស្ចារ្យមួយទៀត ដែលជាមោទកភាពធនាគារក្នុងស្រុក បានបំពាក់ប្រព័ន្ធបច្ចេកវិទ្យាឌីជីថល ដើម្បីឆ្លើយតបទៅនឹងតម្រូវការអតិថិជន ហើយ ផ្តល់ផលិតផលហិរញ្ញវត្ថុប្រកបដោយភាពច្នៃប្រឌិតខ្ពស់ ដែលនេះជាគំរូដ៏សំខាន់មួយក្នុងចំណោមប្រព័ន្ធធនាគារនៅកម្ពុជា។
ដោយទទួលបានប្រាក់បញ្ញើជាងកន្លះពាន់លានដុល្លារអាមេរិក ធនាគារ វីង កំពុងវិវឌ្ឍខ្លួនជាស្ថាប័ននាំមុខគេក្នុងវិស័យធនាគារនៅកម្ពុជា ដែលមានអត្រាការប្រាក់ប្រាក់បញ្ញើដ៏គួរឲ្យទាក់ទាញ និងសេវាកម្មកម្ចីឌីជីថលប្រកបដោយភាពច្នៃប្រឌិតខ្ពស់ បានជួយឲ្យធនាគារ វីង ទទួលបានទំនុកចិត្តកាន់តែច្រើនពីអតិថិជននៅទូទាំងប្រទេសកម្ពុជា។
ធនាគារ វីង ប្តេជ្ញាចូលរួមចំណែកជួយសេដ្ឋកិច្ចកម្ពុជាឲ្យរីកចម្រើន ដោយធ្វើឲ្យប្រាកដថា ប្រជាជនកម្ពុជាកាន់តែច្រើនឡើងអាចទទួលបានសេវាហិរញ្ញវត្ថុ ដែលជាការរួមចំណែកដ៏សំខាន់ដល់ការលើកកម្ពស់កម្រិតបរិយាបន្នហិរញ្ញវត្ថុនៅកម្ពុជា៕
ធនាគារ វីង ធនាគារសម្រាប់ប្រជាជនកម្ពុជា!
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T03:54:13.202Z",
"category": "PR",
"views": 171,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
របរក្រៅម៉ោងធំៗ៤ ធ្វើការតិចជាង៤ម៉ោង/១ថ្ងៃ អាចទាញចំណូលខ្ពស់ខ្លាំង នៅខ្មែរក៏អាចធ្វើបាន
|
https://business-cambodia.com/articles/4-part-time-jobs
|
«ចង់ធូរធារ ត្រសៀលក្បែរមាន ត្រូវបណ្តុះលំហូរលុយចាប់ពីពីរច្រកឡើងទៅ» ចំណូលបន្ថែមខ្ទង់ពាន់ដុល្លារ អាចរកបានគ្រាន់តែធ្វើការពីផ្ទះ ដោយមិនចាំបាច់ឈប់ពីការងារពេញម៉ោង ស្តាប់ទៅហាក់មិនគួរឲ្យជឿតែវាជាការពិត។ អ្វីដែលអ្នកត្រូវការបំផុតត្រឹមមានអ៊ីនធឺណេតគ្រប់គ្រាន់ និងជំនាញច្បាស់លាស់មួយប៉ុណ្ណោះ។ ខាងក្រោមនេះ គឺជារបរក្រៅម៉ោងខ្លឹមទាំង៤ ដែលអ្នកគួរសម្លឹងមើល បន្ទាប់ពីប្រាក់ខែគោលក្នុងក្រុមហ៊ុន៖
១/. លក់គំនិត និងជំនាញ
អ្នកស្រី Thursday Bram ស្ថាបនិក Hyper Modern បាននិយាយថា៖ «ប្រសិនបើអ្នកមានជំនាញនៅក្នុងទីផ្សារពិសេសមួយ អ្នកអាចបង្កើតផលិតផល ដូចជាសៀវភៅអេឡិចត្រូនិច ឬបង្កើតវគ្គសិក្សាដាក់លក់លើអ៊ីនធឺណេត ដោយចំណាយសាច់ប្រាក់ក្នុងការផលិតតិចបំផុត»។ ជាក់ស្តែងក្នុងឆ្នាំ២០១០ លោក Graham Cochrane បានបង្កើតនិងលក់វគ្គសិក្សាតាមអនឡាញដំបូង ដែលបង្រៀនអតិថិជនពីរបៀបប្រើកម្មវិធីថតសំឡេងដ៏ពេញនិយម Pro Tools ក្នុងតម្លៃ ៤៥ដុល្លារ។ Graham បានលើកឡើងថា៖ «មុនពេលថត ខ្ញុំបានសរសេរគ្រោងជាមូលដ្ឋាននៃផ្នែកណាមួយនៃកម្មវិធីដែលខ្ញុំចង់ចែករំលែក និងតាមលំដាប់លំដោយ បន្ទាប់មកចំណាយពេលពី ៣-៤ម៉ោងក្នុងការថត និងកែសម្រួលខ្លឹមសារ»។
២/. ចាប់លុយលើមេឃ
ត្រឹមរយៈពេល៥ឆ្នាំ យុវជន Ghiorghiu អាចរកចំណូលបានខ្ទង់ ២០ម៉ឺនដុល្លារ ចេញពីគណនី Youtube ផ្ទាល់ខ្លួនរបស់លោកដោយការផុសវីឌីអូផ្តោតលើអាជីវកម្មអនឡាញ សម្រាប់អ្នកដែលចង់បង្កើតឱកាសរកចំណូលផ្សេងៗលើអ៊ីនធឺណេតដូចជា YouTube, Drop Shipping, Ebay, Shopify និងប្រភេទអាជីវកម្មផ្សេងទៀត។ មិនតែប៉ុណ្ណោះ បច្ចុប្បន្នលោកបានក្លាយជាសហគ្រិនឌីជីថល ស្ថាបនិក និងជានាយកប្រតិបត្តិនៃទីភ្នាក់ងារទីផ្សារផ្សាយពាណិជ្ជកម្មរបស់ Google ថែមទៀតផង។
៣/. លក់ផ្ទះនិងជួលអចលនទ្រព្យ
បុរសវ័យ២៤ឆ្នាំ Sebastian Ghiorghiu ដែលមានអ្នកតាមដាន ៨៣៥,០០០នាក់ លើបណ្តាញសង្គម YouTube មិនទុកហ្វេនទំនេរចោលឡើយ។ ក្រៅពីការចែករំលែក លោកបានច្នៃហ្វេនឲ្យក្លាយទៅជាអតិថិជន ដោយដាក់លក់ផ្ទះ និងជួលអចលនទ្រព្យផ្សេងៗ។ របរក្រៅម៉ោងនេះ គឺជាប្រភពចំណូលអកម្មដ៏ធំមួយជួយឲ្យ Ghiorghiu ក្លាយជាសេដ្ឋីទាំងនៅវ័យក្មេងល្ហក់។ លោកបានលើកឡើងយ៉ាងដូច្នេះថា៖ «ខ្ញុំចង់មានសេរីភាពធ្វើអ្វីដែលខ្ញុំចង់បាន ហើយក្លាយជាអ្នកមាន»។
៤/. ប្រើលុយសន្សំពីការងារពេញម៉ោង វិនិយោគលើក្តិបអចលនទ្រព្យ
Rachel Richards បានបញ្ចប់ថ្នាក់បរិញ្ញាបត្រវិទ្យាសាស្ត្រផ្នែកសេដ្ឋកិច្ចហិរញ្ញវត្ថុ និងធ្វើការរយៈពេលពីរឆ្នាំជាអ្នកប្រឹក្សាហិរញ្ញវត្ថុដោយប្រាក់ខែឆ្នាំទី១បាន ៣៦,០០០ដុល្លារ និងឆ្នាំទី២បាន ៤២,០០០ដុល្លារ។ នាងនិយាយថា៖ «ការចំណាយរបស់ខ្ញុំមានប្រហែល ១,៥០០ដុល្លារក្នុងមួយខែ ដោយសារខ្ញុំមិនមានកម្ចីនិស្សិត ហើយខ្ញុំពូកែសន្សំសំចៃ ខ្ញុំអាចសន្សំប្រាក់បានជាងពាក់កណ្តាលសូម្បីតែពេលនោះ»។
ក្នុងឆ្នាំ២០១៧ Richards បានចាប់ផ្តើមផ្តោតលើមធ្យោបាយបង្កើតប្រាក់ចំណូលអកម្ម។ នាងនិយាយថា៖ «គ្រានោះ យើងគ្មានចំណូលផ្សេងទៀតទេ យើងទាំងពីរ(គូដណ្ដឹង) កំពុងតែធ្វើការយ៉ាងមមាញឹកពីម៉ោង ៩am-៥pm»។ នៅឆ្នាំដដែល គូស្នេហ៍មួយគូនេះបានទិញអចលនទ្រព្យដំបូងគឺ អគារពីរនៅ Louisville ដែលមានតម្លៃ ១០០,០០០ដុល្លារ ដោយលុយនេះបានមកពីការសន្សំជាច្រើនឆ្នាំរបស់ពួកគេបូកបញ្ចូលគ្នា។ អ្នកទាំងពីរបានបន្តវិនិយោគលើអចលនទ្រព្យយ៉ាងគឃ្លើន ដោយបានទិញអចលនទ្រព្យចំនួនប្រាំមួយ (សរុបប្រហែល ៤០យូនីត) ក្នុងរយៈពេលត្រឹមពីរឆ្នាំប៉ុណ្ណោះ និងយូនីតខ្លះអាចរកចំណូលបានចន្លោះពី ២០០-៣០០ដុល្លារក្នុងមួយយូនីត។ ជំនួសឲ្យការធ្វើការពេញម៉ោង ឥឡូវនេះពួកគេចំណាយពេលប្រហែល ៥-១០ម៉ោងក្នុងមួយសប្តាហ៍ក្នុងការគ្រប់គ្រងអចលនទ្រព្យដោយប្រមូលបានប្រាក់សរុបប្រមាណ ៨០០០ដុល្លារក្នុងមួយខែ។
យ៉ាងណាមិញ ចំពោះរបរក្រៅម៉ោងទាំងបួនខាងលើនេះ នៅក្នុងបរិបទកម្ពុជាយើងក៏អាចអនុវត្តបានដូចគ្នា។ ចូររៀនចាប់ឱកាសនៅក្នុងសម័យកាលឧស្សាហកម្ម ៤.០ ប្រឹងសម្រួចជំនាញទាញចំណូល រៀនបង្កើតលំហូរសាច់ប្រាក់ក្រៅពីប្រាក់ខែគោល និងចេះចាត់ចែងធនធានដែលអ្នករកបាន ទៅបង្កាត់កូនពូនជាចៅ នោះអនាគតអ្នកនឹងធូរធារក្នុងសម័យជឿនលឿនមិនខាន៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T03:38:30.697Z",
"category": "ភាពជាអ្នកដឹកនាំ",
"views": 9424,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ដំណឹងល្អ! ពេលនេះគម្រោងផ្លូវថ្មីតភ្ជាប់ផ្លូវជាតិលេខ៤ទៅភ្នំបូកគោ បញ្ចប់ការឈូសឆាយ១០០%
|
https://business-cambodia.com/articles/national-road-4-to-bokor-mountain-completed-100-clearance
|
គិតចាប់ពីថ្ងៃចាប់ផ្ដើមរហូតដល់បច្ចុប្បន្នគម្រោងផ្លូវថ្មី១ខ្សែតភ្ជាប់ឧទ្យានជាតិ ព្រះមុនីវង្សបូកគោ ឆ្ពោះទៅកាន់ផ្លូវជាតិលេខ៤ បញ្ចាប់ការឈូសឆាយ១០០ភាគរយហើយ។ នេះបើយោងតាមការចេញផ្សាយរបស់គេហទំព័រ សុខាអចលនទ្រព្យ កាលពីថ្ងៃទី០១ ខែមេសា ឆ្នាំ២០២៣។
តាមការបញ្ជាក់ពី សុខាអចលនទ្រព្យ បានសរសេរថា "កាលពីព្រឹកថ្ងៃទី១ ខែមេសានេះ អ្នកឧកញ៉ាបណ្ឌិត សុខ គង់ ប្រធានក្រុមហ៊ុន បានអញ្ជើញចុះត្រួតពិនិត្យ ផ្លូវថ្មី១ខ្សែ តភ្ជាប់ឧទ្យានជាតិព្រះមុនីវង្សបូកគោ ឆ្ពោះទៅកាន់ផ្លូវជាតិលេខ៤ មានប្រវែងសរុប៦១គីឡូម៉ែត្រ ដែលនៅពេលនេះបានឈូសឆាយរួចរាល់ជាស្ថាពរ"។
សូមជម្រាបថា គម្រោងស្ថាបនាផ្លូវតភ្ជាប់ឧទ្យានជាតិព្រះមុនីវង្សបូកគោ មកផ្លូវជាតិលេខ៤ ត្រង់ចំណុច PK១៥៨+២០០ នេះ មានប្រវែងសរុប៦១ គីឡូម៉ែត្រ ត្រូវបានរាជរដ្ឋាភិបាល សម្រេចកាលពីដើមឆ្នាំ២០២២ ឱ្យក្រសួងរៀបចំដែនដី នគរូបនីយកម្ម និងសំណង់ សហការជាមួយអ្នកជំនួញជើងចាស់ពីររូបគឺ អ្នកឧកញ៉ាបណ្ឌិត សុខ គង់ និងអ្នកឧកញ៉ាបណ្ឌិត ម៉ុង ឬទ្ធី បើកការឈូសឆាយធ្វើផ្លូវថ្មីនេះឡើង ដើម្បីមានភាពងាយស្រួលសម្រាប់ប្រជាពលរដ្ឋក្នុងការធ្វើដំណើរ ចំណេញពេលវេលា ជួយលើកកម្ពស់សេដ្ឋកិច្ច គាំទ្រដល់ការវិនិយោគ និងទាក់ទាញផ្នែកទេសចរណ៍។
គួរបញ្ជាក់ផងដែរថា ការស្ថាបនាផ្លូវមួយខ្សែតភ្ជាប់ឧទ្យានជាតិព្រះមុនីវង្សបូកគោ ឆ្ពោះទៅកាន់ផ្លូវជាតិលេខ៤ ដែលភាគច្រើនស្ថិតក្នុងភូមិសាស្ត្រខេត្តព្រះសីហនុនេះ គឺមួយផ្នែកធំត្រូវឆ្លងកាត់ចម្ការដូងប្រេងរបស់អ្នកឧកញ៉ា ម៉ុង ឬទ្ធី ខណៈផ្លូវនេះត្រូវបាន អ្នកឧកញ៉ា សុខ គង់ ជាអ្នកទទួលរាប់រងរាល់ការចំណាយស្ថាបនា ហើយអ្នកឧកញ៉ា ម៉ុង ឬទ្ធី អគ្គនាយកក្រុមហ៊ុន ម៉ុងឬទ្ធីគ្រុប ទទួលខុសត្រូវលើការឈូសឆាយដើមដូងប្រេង ដើម្បីបើកផ្លូវ ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T03:01:52.430Z",
"category": "អចលនទ្រព្យ",
"views": 1393,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ឱកាសការងាររដ្ឋ! ទីស្តីការគណៈរដ្ឋមន្រ្តី ប្រកាសប្រឡងរើសមន្រ្តីរាជការជាច្រើននាក់នៅមុខតំណែង៣ នេះ
|
https://business-cambodia.com/articles/office-of-the-council-of-ministers-announces-the-recruitment
|
ចំពោះអ្នកមានបំណងចង់ចូលធ្វើការងាររដ្ឋឱកាសល្អបានមកដល់ហើយ ព្រោះនាពេលនេះទីស្តីការគណៈរដ្ឋមន្រ្តី បានប្រកាសជូនដំណឹងទៅដល់និស្សិត និងមន្រ្តីរាជការទាំង២ភេទ ឱ្យបានដឹងថា ទីស្តីការគណៈរដ្ឋមន្រ្តីនឹងប្រឡងជ្រើសរើសមន្រ្តីក្របខ័ណ្ឌថ្មីចំនួន ១៤នាក់ លើផ្នែកព័ត៌មានវិទ្យា(៤នាក់) ផ្នែកភាសាអង់គ្លេស(៥នាក់) និងផ្នែកនីតិសាស្រ្ត(៥នាក់)។
ចំពោះលក្ខខណ្ឌបេក្ខជនឬបេក្ខនារីដែលចង់បម្រើការងារនៅទីស្តីការគណៈរដ្ឋមន្រ្តី ត្រូវមានលក្ខខណ្ឌដូចជា៖
១. លក្ខណៈវិនិច្ឆ័យ
ត្រូវមានសញ្ជាតិខ្មែរ
ត្រូវមានសញ្ញាបត្របរិញ្ញាបត្រឡើងទៅ
ត្រូវមានអាយុ ៣៥ឆ្នាំ ចំពោះបេក្ខជនដែលមានសញ្ញាបត្របរិញ្ញាបត្រ
ត្រូវមានអាយុត្រឹម ៤០ឆ្នាំ ចំពោះបេក្ខជនដែលមានសញ្ញាបត្របរិញ្ញាបត្រជាន់ខ្ពស់
ចំពោះមន្រ្តីរាជការ និងបេក្ខជនដែលមានសញ្ញាបត្របណ្ឌិតត្រូវបានលើកលែងលក្ខខណ្ឌអាយុ
ចំពោះមន្រ្តីរាជការត្រូវមានការយល់ព្រមឱ្យផ្ទេរក្របខ័ណ្ឌពីប្រធានស្ថាប័ន
នៅក្នុងនោះដែរ សម្រាប់ទីកន្លែងលក់ និងទទួលពាក្យសុំចូលប្រឡង បេក្ខជនត្រូវបំពេញសំណុំលិខិត និងដាក់ពាក្យសុំចុះឈ្មោះប្រឡងនៅនាយកដ្ឋានបុគ្គលិក នៃទីស្តីការគណៈរដ្ឋមន្រ្តី (អគារថ្មីជាន់ទី៤ បន្ទប់លេខ៤០៥ តាមបណ្តោយផ្លូវកម្ពុជាក្រោម) រៀងរាល់ម៉ោងធ្វើការចាប់ពីថ្ងៃជូនដំណឹងនេះតទៅ រហូតដល់ថ្ងៃទី៥ ខែឧសភា ឆ្នាំ២០២៣ វេលាម៉ោង ១៧:០០ នាទី។
សូមបញ្ជាក់ថា បេក្ខជនជាជនពិការ និងស្រ្តី ដែលមានសមត្ថភាពសមស្របត្រូវបានផ្តល់អាទិភាព។ ព័ត៌មានលម្អិត លោកអ្នកអាចទាក់ទងទៅកាន់នាយកដ្ឋានបុគ្គលិក នៃទីស្តីការគណៈរដ្ឋមន្រ្តីរៀលរាល់ម៉ោងធ្វើការ និងតាមលេខទូរស័ព្ទលេខ ០២៣ ២១២ ៣៤១។ បេក្ខជនអាចមកទទួលពាក្យប្រឡងនៅនាយកដ្ឋានបុគ្គលិក ឬអាចទាញយកពាក្យប្រឡងតាមរយៈ QR Code ខាងក្រោមបាន៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T02:14:01.287Z",
"category": "ព័ត៌មានថ្មីៗ",
"views": 6561,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
សូមប្រុងប្រយ័ត្ន! កម្ពុជានឹងមានភ្លៀងធ្លាក់ លាយផ្គររន្ទះ ខ្យល់កន្ត្រាក់ ជិត១អាទិត្យ ជាពិសេសខេត្តនៅតំបន់៣នេះ
|
https://business-cambodia.com/articles/will-have-rain-full-week
|
យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយម កាលពីព្រឹកថ្ងៃទី ៤ ខែ មេសា ឆ្នាំ២០២៣ នេះបានឱ្យដឹងថា ចាប់ពីថ្ងៃទី ៥ ខែ មេសា ដល់ថ្ងៃទី ១១ ខែ មេសា ឆ្នាំ ២០២៣ កម្ពុជានឹងទទួលរងឥទ្ធិពលខ្សោយពីជ្រលងសម្ពាធទាប និងខ្យល់ប្រែប្រួលដែលអាចធ្វើឱ្យខេត្តនៅតាមតំបន់ទាំង ៣ ខាងក្រោមនឹងទទួលរងនូវឥទ្ធិពលដូចជា ៖
១.តំបន់ទំនាបកណ្តាល ៖ អាចនឹងមានភ្លៀងធ្លាក់ដោយអន្លើក្នុងកម្រិតពីខ្សោយទៅមធ្យម ក្នុងនោះក៏អាចមានផ្នែកខ្លះមានភ្លៀងធ្លាក់ក្នុងបរិមាណបង្គួរលាយឡំទៅដោយផ្គរ រន្ទះ និងខ្យល់កន្ត្រាក់។
២.តំបន់ខ្ពង់រាប ៖ បណ្តាខេត្តនៅក្នុងតំបន់នេះ អាចនឹងមានភ្លៀងធ្លាក់ដោយអន្លើក្នុងកម្រិតពីខ្សោយទៅតិច លាយឡំទៅដោយផ្គរ រន្ទះ និង ខ្យល់កន្ត្រាក់។
៣.តំបន់មាត់សមុទ្រ ៖ ចំពោះបណ្តាខេត្តដែលរស់នៅក្នុងតំបន់នេះ ដែលមានដូចជា ខេត្តកំពត កែប និង ខេត្តព្រះសីហនុ អាចនឹងមានភ្លៀងធ្លាក់ដោយអន្លើក្នុងកម្រិតខ្សោយទៅមធ្យម ដោយមានលាយឡំទៅដោយផ្គរ រន្ទះ និងខ្យល់កន្ត្រាក់ ។
អាស្រ័យដូចបានជំរាបជូនខាងលើ សូមបងប្អូនដែលរស់នៅតាមបណ្តាខេត្តនៃតំបន់ខាងលើបង្កើនការប្រុងប្រយ័ត្នឱ្យបានខ្ពស់ និងថែទាំសុខភាពឱ្យបានល្អ ជាមួយនឹងភ្លៀងធ្លាក់កក់ខែនេះ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-04T00:57:56.203Z",
"category": "ព័ត៌មានថ្មីៗ",
"views": 10218,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
CEO ក្រុមហ៊ុនឡាន Porsche ប្រើយុទ្ធសាស្ត្រទីផ្សារ៤ ធ្វើឱ្យយីហោនេះល្បីល្បាញលើពិភពលោក
|
https://business-cambodia.com/articles/porsche-ceo-4ps-
|
លោក Oliver Blume ជានាយកប្រតិបត្តិរបស់ Porsche ដែលជាក្រុមហ៊ុនឡានដ៏ប្រណិតបានប្រើប្រាស់យុទ្ធសាស្រ្តទីផ្សារទាំងនេះ ដោយផ្តោតទៅលើគោលការណ៍៤ធំៗគឺ4Ps រួមមាន ផលិតផល,តម្លៃ,ទីតាំង, និងការផ្សព្វផ្សាយ ដែលធ្វើឱ្យយីហោប្រណិតមួយនេះ ល្បីល្បាញនៅជុំវិញពិភពលោក៖
១, របៀបធ្វើទីផ្សារផលិតផល៖ ក្បួននៃការធ្វើទីផ្សារផលិតផល មានធាតុផ្សំតូចៗ៤បន្ថែមដើម្បីទាក់ទាញអតិថិជនឱ្យចាប់អារម្មណ៍លើផលិតផលរបស់ខ្លួន ដោយផ្តោតទៅលើតម្លៃខ្ពស់ គុណភាពកាន់តែខ្ពស់ ការយកចិត្តទុកដាក់ថែទាំទៅលើផលិតផលដែលអតិថិជនបានទិញប្រើប្រាស់រួច អាចដើរតួជា ឡានប្រណាំងបាន ហើយក៏អាចដើរតួជារថយន្តប្រភេទទេសចរណ៍ឬ SUV បានផងដែរ។
២, របៀបធ្វើទីផ្សារតម្លៃ៖ តម្លៃគឺមិនផ្តោតលើគូប្រជែងនោះទេ ការកំណត់តម្លៃរបស់ផលិតផលគឺផ្តោតសំខាន់ទៅលើយកចិត្តទុកដាក់លើស្ថានភាព ចំណូលចិត្តនិងតម្រូវការរបស់អតិថិជន ហើយអាចបញ្ចុះតម្លៃតិចឬច្រើនទៅតាមលក្ខខណ្ឌរបស់អតិថិជនប៉ុណ្ណោះ និងមិនងាយបញ្ចុះតម្លៃដើម្បីបង្កើនការលក់នោះដែរ។
៣, របៀបធ្វើទីផ្សារទីតាំង៖ យីហោនេះលក់ដាច់បំផុតនៅអាល្លឺម៉ង់ ចិននិងអាមេរិក ហើយគឺជាទីផ្សារមួយដែលក្រុមហ៊ុននេះផ្តោតទៅលើខ្លាំងបំផុត ព្រោះថាអតិថិជនគោលដៅទាំង៣ប្រទេសនេះ អាចចំណាយទៅលើផលិតផលរបស់ខ្លួនដោយមិនស្ទាក់ស្ទើរ ព្រោះតម្លៃគឺសមរម្យសម្រាប់អ្នកប្រើប្រាស់នៅក្នុងតំបន់នោះ។
៤, របៀបធ្វើទីផ្សារផ្សព្វផ្សាយ៖ របៀបផ្សព្វផ្សាយរបស់យីហោនេះ គឺអតិថិជនគោលដៅគឺជាអ្នកមានទ្រព្យសម្បត្តិ ហើយធ្វើឱ្យផលិតផលខ្លួនប្រណិតបំផុតស័ក្តិសមទៅនឹងតម្រូវការរបស់អ្នកមានលុយឬសេដ្ឋី និងចាប់យកអតិថិជនបែបវ័យចំណាស់ពី៣០ទៅ៤០ឆ្នាំ ហើយប្រើមធ្យាបាយផ្សព្វផ្សាយតាមទូរទស្សន៍ កាសែតនិងទស្សនាវដ្តីដើម្បីរុញឱ្យទៅដល់ដៃអតិថិជនគោលដៅបែបនេះ។
គួរជម្រាបផងដែរថាលោក Oliver Blume គឺជាអ្នកជំនាញផ្នែកវិស្វកម្មមេកានិច ដែលបានបញ្ចប់ការសិក្សានៅសកលវិទ្យាល័យ Technical University of Braunschweig និងបញ្ចប់ថ្នាក់បណ្ឌិតអំពីយានយន្ត និងបានឆ្លងកាត់វគ្គបណ្តុះជាច្រើនអំពីរថយន្តទម្រាំលោកអាចក្លាយជានាយកប្រតិបត្តិនៅក្រុមហ៊ុនឡាន Porsche ក្នុងឆ្នាំ២០១៥ ជាក្រុមប្រឹក្សាភិបាលនៅក្រុមហ៊ុនឡាន Vollkswagen ផងដែរក្នុងពេលតែមួយ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T10:02:33.146Z",
"category": "ភាពជាអ្នកដឹកនាំ",
"views": 459,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
រកចំណូលមិនសូវបាន ចំណូលមិនទៀង របស់សំខាន់២ អ្នកគួរគិតឲ្យបាន២ដងមុននឹងដកលុយទិញ
|
https://business-cambodia.com/articles/two-important-things-you-must-think-twice-before-you-buy
|
នៅក្នុងស្ថានភាពបច្ចុប្បន្ន ពលរដ្ឋក៏ដូចជាម្ចាស់អាជីវកម្មរកចំណូលមិនសូវបានដូចមុន ដោយសារតែស្ថានភាពសេដ្ឋកិច្ចមិនអំណោយផល ដូច្នេះមុននឹងដកលុយចំណាយលើអ្វីមួយដែលត្រូវចំណាយលុយច្រើន បងប្អូនគួរគិតពិចារណាឲ្យបានល្អិតល្អន់ដើម្បីចៀសវាងធ្លាក់ខ្លួននៅក្នុងបញ្ហាបំណុល។
នៅក្នុងនោះដែរ មានរបស់២ដែលអ្នកគួរគិតឲ្យបាន២ដងមុននឹងចំណាយលុយលើវា ហើយរបស់សំខាន់ទាំង២នោះគឺផ្ទះនិងឡាន។ បើតាមការលើកឡើងរបស់លោក ង៉ែត ជូ ប្រធានក្រុមប្រឹក្សាភិបាលនៃក្រុមហ៊ុន F.I Vision Capital និងជាអ្នកជំនាញហិរញវត្ថុនិងវិនិយោគបានឲ្យដឹងថា ផ្ទះនិងឡានគឺជារបស់ដែលអ្នកត្រូវគិតមុននឹងសម្រេចចិត្តចាយលុយលើវាព្រោះរបស់ទាំង២នេះគឺត្រូវចំណាយលុយច្រើនណាស់ ដែលអាចជៈឥទ្ធិពលដល់ស្ថានភាពហិរញ្ញវត្ថុគ្រួសារអ្នក។
ជាក់ស្ដែងអំឡុងពេលនេះ ដែលស្ថិតនៅក្នុងស្ថានភាពមួយពិបាករកចំណូល រកចំណូលមិនសូវបាន ហើយចំណូលមិនទៀតដោយសារ ស្ថានភាពសេដ្ឋកិច្ចមិនច្បាស់លាស់ ការទិញផ្ទះ ទិញឡានគឺជារឿងដែលអ្នកគិតឲ្យបាន២ដង។ មូលហេតុដែលអ្នកត្រូវគិតពិចារណាមុននឹងទិញផ្ទះនិងឡានអំឡុងពេលនេះគឺដើម្បីការពារខ្លួនឯងកុំឲ្យធ្លាក់ទៅក្នុងបញ្ហាបំណុលព្រោះទាំងផ្ទះនិងឡាន ពលរដ្ឋយើងមួយចំនួនតែងទិញតាមរយៈបង់រំលស់ប្រចាំខែ តែបើចំណូលប្រចាំខែមិនទៀងទាត់ច្បាស់ជាដេកមិនលក់ បក់មិនល្ហើយដោយសារតែបំណុលមិនខានឡើយ។
ជារពិតណាស់ផ្ទះឡានគឺសុទ្ធតែជារបស់សំខាន់ដែលក្រុមគ្រួសារតែងតែត្រូវការ ព្រោះផ្ទះគឺជាជម្រកដ៏កក់ក្ដៅ។ ចំណែកឡានជាមធ្យោបាយធ្វើដំណើរទៅទីជិតឆ្ងាយដោយសុវត្ថិភាព។ យ៉ាងណាមិញពលរដ្ឋយើងក៏ជំពាក់លុយគេដោយសាររបស់ទាំង២នេះច្រើនដោយសារតែទិញលើសលទ្ធភាពរបស់ខ្លួនហើយគួបផ្សំនឹងស្ថានភាពបច្ចុប្បន្នទៀតនោះ មានអ្នកស្ពាយបំណុលទិញឡាននិងផ្ទះក៏ច្រើន។
ក្នុងស្ថានភាពបច្ចុប្បន្នប្រសិនបើបងប្អូន ដែលមានសល់ច្រើនហូរហៀរ មិនជាបញ្ហាសម្រាប់ពួកគាត់ឡើយ ព្រោះសម្រាប់ផ្ទះ ពួកគាត់អាចទិញផ្ទះបានតម្លៃក្រោមទីផ្សារក៏ថាបានដោយសារមានអ្នកលក់ផ្ទះបន្ទាន់។ ប៉ុន្ដែសម្រាប់អ្នកដែលមិនសល់លុយច្រើន ហើយស្ថិតស្ថានភាពសេដ្ឋកិច្ចមិននឹងនទៀតនោះ ពួកគាត់គួរគិតពិចារណាដើម្បីចៀសវាងបញ្ហាលុយកាក់ ហើយបើទិញក៏ទិញទៅតាមលទ្ធភាពចៀសវាងទិញលើសមាឌ។
ប្រសិនបើអ្នកទិញផ្ទះទិញនិងឡាន អំឡុងពេលនេះហើយអាចយកមកបង្កើតជាប្រាក់ចំណូលបានមិនជាបញ្ហានោះទេ ព្រោះមានន័យថាអ្នកទិញទ្រព្យ តែបើអ្នកមិនអាចបង្កើតជាប្រាក់ចំណូលពីវាទេនោះ វាជាបំណុលហើយបំណុលអំឡុងពេលសេដ្ឋកិច្ចមិនច្បាស់លាស់នេះ វាអាចបង្កើនបន្ទុកបំណុលជាប់ខ្លួនអ្នកកាន់តែធ្ងន់ថែមទៀត។
ចង់តាមដានព័ត៌មានទាក់ទងនឹងហិរញ្ញវត្ថុក៏ដូចជាការប្រើលុយឲ្យចំណេញ និងវិនិយោគលុយដើម្បីបង្កើនទ្រព្យ អាចតាមដាន Facebook page Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T09:55:34.805Z",
"category": "ហិរញ្ញវត្ថុ",
"views": 540,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សាមញ្ញ តែមិនធម្មតា! នេះជាមុខរបរទាំង៣ ចាយទុនតិចក្នុងការផ្តើមហើយមានឱកាសចេញជាហ្រ្វេនឆាយទៀត
|
https://business-cambodia.com/articles/start-up-3-franchise
|
មានមនុស្សមិនតិចទេ ដែលចេញរកស៊ីហើយតែងតែមានក្តីស្រមៃចង់ឱ្យមុខរបរខ្លួនឯងអាចចេញជាហ្រ្វេនឆាយបាន ហើយនឹងមានក្តីស្រមៃចង់ឱ្យមុខរបរខ្លួនមានអ្នកស្គាល់ច្រើននឹងអតិថិជនគាំទ្រខ្លាំងផងដែរ ប៉ុន្តែពេលខ្លះពួកគាត់មិនដឹងថារបរអ្វីទើបអាចបង្កើតជាហ្រ្វេនឆាយបានទេ។ ខាងក្រោមនេះជាមុខរបរទាំង៣ ដែលសាមញ្ញតែមិនធម្មតាឡើយ ព្រោះបើរកស៊ីត្រូវយើងនឹងមានឱកាសចេញជាហ្រ្វេនឆាយផងដែរ៖
មុខរបរលក់ទឹកកកឈូស៖ សម្រាប់មុខរបរលក់ទឹកកកឈូសនេះ គឺជាមុខរបរដែលសាមញ្ញខ្លាំងបំផុត ប៉ុន្តែប្រសិនជានៅអាមេរិកវិញគឺមិនធម្មតាឡើយព្រោះគេបានច្នៃរបរលក់ទឹកកកឈូសនេះចេញជារបរមួយដែលលក់តាមឡានហើយគេច្នៃឡាននោះចេះជារូបភាពដ៏គួរឱ្យទាក់ទាញមួយ។ តួយ៉ាងដូចជាឡានលក់ទឹកកកឈូសមួយនៅក្រៅប្រទេសដែលមានឈ្មោះថា KONA ICE ដែលអាជីវកម្មមួយនេះបានចាប់ផ្តើមតាំងពីឆ្នាំ ២០០៧មកម្លេះ ហើយបើកត្រឹមតែ១ឆ្នាំប៉ុណ្ណោះរបរនេះអាចចេញជាហ្រ្វេនឆាយបាន។
លើសពីនេះទៅទៀត បច្ចុប្បន្នរបរលក់ទឹកកកឈូសតាមឡាននេះ មានសាខាសរុបប្រមាណ ១ពាន់៣រយកន្លែងហើយនៅអាមេរិក នឹងមានសាខាសរុបទូទាំងពិភពលោកចំនួន ១៥៦២កន្លែង ដោយរបរមួយនេះលក់តែទឹកកកឈូសតាមឡានប៉ុណ្ណោះ។
ក្រឡេកមកមើលរបរទឹកកកឈូសនៅខ្មែរយើងវិញក៏មានដូចគ្នា ប៉ុន្តែគ្រាន់តែពេលខ្លះយើងធ្វើតាមគ្នាពីមួយទៅមួយពោលយើងមិនទាន់ច្នៃឱ្យពិសេសជាងហ្នឹងឬតុបតែងកន្លែងលក់ឱ្យមានភាពទាក់ទាញឡើយ ដូចនេះប្រសិនជាយើងចង់រកស៊ីនៅរបរមួយនេះហើយចង់មានឱកាសចេញជាហ្រ្វេនឆាយបានយើងត្រូវតែច្នៃរបរយើងឱ្យពិសេសជាងគេ តុបតែឱ្យមានភាពលេចធ្លោនោះទើបយើងឈ្នះចិត្តមនុស្សបាន។
មុខរបរដើមទុនតិច៖ ចំពោះមុខរបដើមទុនតិចនេះ យើងមិនចាំបាច់ចំណាយទុនច្រើនក៏អាចចេញរកស៊ីបានដែរ តែយើងត្រូវស្រមៃឱ្យធំ ចំពោះមុខរបរដើមទុនតិចនេះជាប្រភេទមុខរបរដូចជា Street Food អីជាដើម តែមុននឹងសម្រេចចិត្តចង់រកស៊ីប្រភេទមុខរបរដើមទុនតិចយើងត្រូវតែសម្លឹងរកមុខរបរណាដែលមានគេចូលចិត្តហើយត្រូវច្នៃវាឱ្យមានភាពទាក់ទាញខ្លាំងបំផុតសម្រាប់ទាក់ភ្នែកអតិថិជនឱ្យឃើញភ្លាមចង់ចូលហាងរបស់យើងភ្លាម។
មុខរបរដែលគេត្រូវការគ្រប់ពេល៖ ចំពោះមុខដែលគេត្រូវការគ្រប់ពេលនេះ គឺសំដៅទៅលើប្រភេទមុខរបរម្ហូបអាហារព្រោះជាទូទៅនៅពេលដែលស្ថិតក្នុងកាលៈទេសៈណាក៏ដោយមិនថាពេលសេដ្ឋកិច្ចធ្លាក់ចុះក៏ដោយ មនុស្សនៅតែត្រូវការម្ហូបអាហារជានិច្ច ដូច្នេះយើងអាចទៅផលិតអីមួយជាជំនួយជួយទៅដល់ការរស់នៅដល់មនុស្ស ប៉ុន្តែសម្រាប់ម្ហូបអាហារទាំងស្រុងតែម្តងមិនមែនឱ្យតែបើករកស៊ីគឺជោគជ័យ១០០ភាគរយឡើយ ដូចនេះយើងទាំងអស់គ្នានាំគ្នាគិតឡើងវិញ តើរបស់អីខ្លះដែលមនុស្សត្រូវការខ្លាំងតែម្តង៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T09:53:40.640Z",
"category": "ចាប់ផ្តើមអាជីវកម្ម",
"views": 623,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ខេត្តកណ្តាល នឹងមានក្រុង៣មុនគេនៅស្រុកខ្មែរ ខណៈបច្ចុប្បន្នត្រៀមរើសក្រុមប្រឹក្សាចូលកាន់តំណែង
|
https://business-cambodia.com/articles/three-city-in-kandal-province
|
ខេត្តកណ្ដាល គឺជាខេត្តដែលមានដែនគ្រប់គ្រងព័ទ្ធជុំវិញរាជធានីភ្នំពេញ ហើយមានក្រុងតាខ្មៅ ជាទីរួមខេត្ត អមដោយស្រុកចំនួន១០។ ប៉ុន្តែ នៅចុងឆ្នាំ២០២២ រាជរដ្ឋាភិបាលកម្ពុជា បានសម្រេចបង្កើតក្រុងថ្មីចំនួន២ថែមទៀត គឺក្រុងអរិយក្សត្រ និងក្រុងសំពៅពូន ខណៈថ្មីៗនេះអភិបាលខេត្កកណ្ដាលត្រៀមជ្រើសរើសក្រុមប្រឹក្សាក្រុងថ្មីឱ្យចូលកាន់តំណែងខាងមុខនេះ។
ថ្លែងនៅក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល៥ឆ្នាំកន្លងមក" របស់រដ្ឋបាលខេត្តកណ្ដាល កាលពីថ្ងៃទីថ្ងៃទី៣០ ខែមីនា ឆ្នាំ២០២៣ ឯកឧត្តម គង់ សោភ័ណ្ឌ រដ្ឋបាលខេត្តកណ្ដាលមានប្រសាសន៍ថា “ ជាភាពអស្ចារ្យណាស់ដែលខេត្តកណ្ដាលមានរហូតទៅដល់៣ ក្រុង ដែលមាន១០ស្រុក ១២៧ឃុំសង្កាត់ កន្លងមកនេះ ហើយនិង១០១០ភូមិ អ៊ីចឹងឃុំសង្កាត់ភូមិគឺនៅដែល ប៉ុន្តែយើងពង្រីកក្រុង”។
ឯកឧត្តមក៏បានបន្តថា “ ក្រុងសំពៅពួន បានកាត់ចេញពីស្រុកកោះធំចំនួន៥ ឃុំ ដែលមានរដ្ឋបាលក្រុងសំពៅពូន ដែលយើងនឹងធ្វើការបោះឆ្នោតក្រុមប្រឹក្សាក្រុង នៅខែ៤ខាងមុខនេះ។ ចំពោះក្រុងអរិយក្សត្រវិញ គឺនៅជាប់ជាមួយនិងក្រុងភ្នំពេញ ចឹងយើងយកពីស្រុកខ្សាច់កណ្ដាល ចំនួន៦ឃុំ ហើយយើងយកស្រុកល្វាឯមចំនួន៥ឃុំ”។
គួរបញ្ជាក់ផងដែរថា ក្រុងអរិយក្សត្រ ជាក្រុងថ្មីនៃខេត្តកណ្ដាលដែលមាន១១សង្កាត់ គឺសង្កាត់បាក់ដាវ សង្កាត់កោះឧកញ៉ាតី សង្កាត់ព្រែកអំពិល សង្កាត់ព្រែកលួង សង្កាត់ព្រែកតាកូវ សង្កាត់ស្វាយជ្រុំ សង្កាត់អរិយក្សត្រ សង្កាត់សារិកាកែវ សង្កាត់ពាមឧកញ៉ាអុង សង្កាត់ព្រែកក្មេង និងសង្កាត់បារុង។ សង្កាត់ទាំង១១ នៃក្រុងអរិយក្សត្រនេះ គឺកាត់ឃុំចំនួន៦ ពីស្រុកខ្សាច់កណ្តាល និងឃុំចំនួន៥ ពីស្រុកល្វាឯម។
រីឯក្រុងសំពៅពូន ជាក្រុងទីបីនៃរដ្ឋបាលខេត្តកណ្ដាល ដែលនៅជាប់ព្រំដែនប្រទេសវៀតណាម មាន ៥សង្កាត់ គឺសង្កាត់ឈើខ្មៅ សង្កាត់ព្រែកជ្រៃ សង្កាត់ព្រែកស្តី សង្កាត់ជ្រោយតាកែវ និងសង្កាត់សំពៅពូន។ សង្កាត់ថ្មីទាំង៥ បានកាត់យក ពីឃុំចំនួន ៥នៃស្រុកកោះធំ៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T09:46:31.782Z",
"category": "អចលនទ្រព្យ",
"views": 20456,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ត្រឹមរយៈពេលខ្លី ក្រុមហ៊ុន ជីប ម៉ុង នាំយកយីហោសណ្ឋាគារលំដាប់ពិភពលោកចំនួន ២ ចូលស្រុកខ្មែរ
|
https://business-cambodia.com/articles/two-hotel
|
ជីប ម៉ុង គឺជាក្រុមហ៊ុនធំមួយរបស់កម្ពុជា ដែលរកស៊ីនៅក្នុងវិស័យជាច្រើនដូចជាអចលនទ្រព្យ សំណង់ ម្ហូបអាហារ ផ្សារ ធនាគារ និងសណ្ឋាគារជាដើម។ យ៉ាងណាទាក់ទងនឹងវិស័យសណ្ឋាគារ នៅមួយរយៈចុងក្រោយនេះក្រុមហ៊ុន ជីប ម៉ុង បាននាំចូលយីហោសណ្ឋាគារលំដាប់ថ្នាក់ពិភពលោកចំនួន ២ ចូលមកប្រទេសកម្ពុជាផងដែរ។
១. សណ្ឋាគារ Hyett Regency
Hyatt Regency គឺជាសណ្ឋាគារល្បីល្បាញរបស់សហរដ្ឋអាមេរិក ត្រូវបានក្រុមហ៊ុន ជីប ម៉ុង នាំមកកម្ពុជា និងសម្ពោធដាក់ឲ្យប្រើប្រាស់នៅអំឡុងដើមខែមករា ឆ្នាំ២០២១ ដែលមានទីតាំងស្ថិតនៅចំចំណុចកណ្តាលមជ្ឈមណ្ឌលវប្បធម៌ និងប្រវត្តិសាស្ត្រ ក្នុងខណ្ឌដូនពេញ។ សណ្ឋាគារលំដាប់ផ្កាយ ៥ នេះមាន ២៥០ បន្ទប់ ភោជនីយដ្ឋានប្រណិត និងអាងហែលទឹកនៅលើដំបូលអគារ ស្កាយបារ៍ ដែលមើលឃើញទេសភាពដ៏ស្រស់ស្អាតជានៃទន្លេចតុមុខ និងទេសភាពជុំវិញព្រះបរមរាជវាំង។
តាមការបញ្ជាក់ក្រុមហ៊ុន ជីប ម៉ុង Hyatt Regency ត្រូវបានវិនិយោគដោយក្រុមហ៊ុន Royal Residential Hotels and Resorts Limited ដែលជាពាណិជ្ជកម្មរបស់ក្រុមហ៊ុន ជីប ម៉ុង ក្នុងទំហំទឹកប្រាក់ ១០០ លានដុល្លារ។ ការរចនា និងការគ្រប់គ្រងសណ្ឋាគារ ត្រូវធ្វើឡើងស្របតាមស្តង់ដាអន្តរជាតិ ដែលកំណត់ដោយក្រុមហ៊ុន ហាយ៉ាត់ ហូតែល (Hyatt Hotels Corporation) ដែលជាក្រុមហ៊ុនសណ្ឋាគារមានកេរ្តិ៍ឈ្មោះល្បីល្បាញពីសហរដ្ឋអាមេរិក។ សណ្ឋាគារ ហៃយ៉ាត់ រីជិនស៊ី ភ្នំពេញ នឹងរួមចំណែកធ្វើឲ្យរាជធានីភ្នំពេញក្លាយជាទិសដៅទេសចរណ៍ក្នុងឱកាសវិស្សមកាល និងសម្រាប់កិច្ចប្រជុំធុរកិច្ច ដែលនឹងចូលរួមចំណែកដល់កំណើនសេដ្ឋកិច្ចកម្ពុជា និងលើកមុខមាត់កម្ពុជាលើឆាកអន្តរជាតិ។
២. សណ្ឋាគារ Fairfield by Marriott
កាលពីព្រឹកថ្ងៃទី៣១ ខែមីនា ឆ្នាំ២០២៣ សណ្ឋាគារលំដាប់ផ្កាយបួន ហ្វ៊ែរហ្វៀល បាយ ម៉ារៀត (Fairfield by Marriott) បានបើកសម្ពោធជាផ្លូវការនៅអគារ ជីប ម៉ុង ថៅវើ។ សណ្ឋាលំដាប់ក្លាយ ៤ របស់សហរដ្ឋអាមេរិកនេះត្រូវបានក្រុមហ៊ុន ជីប ម៉ុង ចុះអហត្ថលេខានាំមកកម្ពុជាកាលពីឆ្នាំ២០១៧ ក្នុងទំហំទឹកប្រាក់ ៨០ លានដុល្លារ។
សណ្ឋាគារ Fairfield by Marriott នេះមានបន្ទប់គេងចំនួន ៣០០ បន្ទប់ អាងទឹកលើអាកាស សាលប្រជុំដ៏ប្រណីត ភោជនីយដ្ឋាន ស្កាយបារដ៏ទំនើប ដែលគ្របដណ្ដប់ ១៩ ជាន់ខាងលើនៃ អគារ ជីប ម៉ុង ថៅវើ មានកម្ពស់ ៤៥ ជាន់ ដែលជាអគារពាណិជ្ជកម្មចម្រុះស្ដង់ដារអន្តរជាតិ ស្ថិតនៅចំកណ្ដាលរាជធានី៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T09:41:51.718Z",
"category": "អចលនទ្រព្យ",
"views": 850,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ក្បួនកសាងខ្លួនជាអ្នកដឹកនាំ៣៦០ដឺក្រេ ធ្វើឱ្យអាជីវកម្មរឹងមាំ រីកចម្រើនលឿន ចំណូលកើនទ្វេដង
|
https://business-cambodia.com/articles/360-degree-leader
|
កប៉ាល់យក្សធំមហិមា ក៏អាចលិចក្នុងមហាសមុទ្របានដែរ បើសិនជាកប៉ាល់នោះមានរន្ធលិចធ្លាយ ដែលនាវិកកប៉ាល់មិនដឹង។ រីឯក្នុងការធ្វើអាជីវកម្មវិញក៏ដូចគ្នាផងដែរ គឺចន្លោះប្រហោងក្នុងការគ្រប់គ្រងដឹកនាំអាជីវកម្ម វាអាចជាចំណុចស្លាប់រស់ ដែលអាចនាំឱ្យអាជីវកម្មក្ស័យធនផងដែរ។ នេះជាមូលហេតុដែលម្ចាស់អាជីវកម្ម គប្បីត្រូវធ្វើខ្លួនជាមេដឹកនាំ ៣៦០ដឺក្រេ ដើម្បីអាចដឹកនាំ អាជីវកម្មឱ្យរឹងមាំ រីកចម្រើនលឿន ចំណូលកើនទ្វេដង។ ខាងក្រោមនេះជាគន្លឹះធំៗ ដែលមេដឹកនាំ៣៦០ដឺក្រេ គួរផ្ដោតឱ្យខ្លាំង។
១. ការខ្ជះខ្ជាយធនធានក្នុងអាជីវកម្ម
ការចំខ្ជះខ្ជាយទឹក ភ្លើង អ៊ីនធឺណែត ឬការចំណាយនេះនោះ ដែលមិនចំគោលដៅ ទោះបីជាវាតូចតាចតិចតួចក៏ដោយ ក៏វាអាចធ្វើឱ្យអាជីវកម្មអ្នកក្រិន មិនអាចរីកចម្រើនផងដែរ។ សម្រាប់មេដឹកនាំដែលហ្មត់ចត់ គឺមិនមែនហាមលើការចំណាយនោះទេ ប៉ុន្តែគ្រាន់តែប្រាកដថា ការចំណាយច្រើនប៉ុនណា ក៏ចំគោលដៅមិនខ្ជះខ្ជាយធនធានកាក់សេន។ ធនធានតិចតួចដែលអ្នកសន្សំសំចៃពេលនេះ វាអាចនឹងក្លាយជាធនធានដ៏មានតម្លៃក្នុងគ្រាមានវិបត្តិ។
២. ដឹកនាំដោយប្រើគោលការណ៍៨០/២០
សាកគិតទៅមើលថា តើអ្នកចង់ធ្វើការងារច្រើន ប៉ុន្តែបានលទ្ធផលតិច ឬមួយក៏អ្នកធ្វើការងារតិច តែចំគោលដៅ ហើយអាចផ្ដល់លទ្ធផលឱ្យអ្នកវិញច្រើនទ្វេដង? ប្រាកដជាអ្នកនឹងជ្រើសរើសជម្រើសទី២។ ត្រឡប់មកមេដឹកនាំឆ្លាតវៃ ៣៦០ដឺក្រេវិញ អ្នកមិនគួរបង្ខំឱ្យបុគ្គលិកធ្វើការងារច្រើនខ្លាំងជ្រុលពេក ប៉ុន្តែមិនអាចផ្ដល់លទ្ធផលជាដុំកំភួនត្រឡប់មកវិញនោះទេ ប៉ុន្តែអ្នកគួរតែរៀបចំឱ្យបុគ្គលិកធ្វើការងារសំខាន់ៗ ចំគោលដៅ ក្នុងចំនួនកាន់តែតិច ប៉ុន្តែអាចផ្ដល់លទ្ធផលកាន់តែច្រើនទ្វេដងវិញទើបជាជម្រើសល្អបំផុត។ ដឹកនាំដោយប្រើគោលការណ៍៨០/២០ មានន័យថា គួរអនុញ្ញាតឱ្យមនុស្សរបស់អ្នកធ្វើការងារ ២០% តែអាចផ្ដល់លទ្ធផល៨០ ជាជាងឱ្យពួកគាត់ធ្វើការច្រើនដល់ ៨០ ប៉ុន្តែអាចសម្រេចលទ្ធផលត្រឹម២០%។
៣. ផ្ដោតលើការពង្រីកម៉ាស៊ីនផលិតលុយរបស់អាជីវកម្មអ្នក
ការខំប្រឹងរកស៊ី ជារឿងល្អហើយ ប៉ុន្តែវាជារឿងគួរឱ្យសង្វេគបន្តិច បើសិនជាអ្នកខំខុសគោលដៅ ឬខំទាំងមិនដឹងថាត្រូវ ឬក៏ខុស។ ជាក់ស្ដែងក្នុងការធ្វើអាជីវកម្ម ក្រៅពីការជួយដោះស្រាយបញ្ហាអតិថិជន គឺការខំរកស៊ីដើម្បីរកចំណូលឱ្យបានច្រើនបំផុតតាមដែលអាចធ្វើបាន។ អាស្រ័យហេតុនេះហើយ ទើបពេលដែលអ្នករកស៊ីចាំបាច់ត្រូវដឹងច្បាស់ពីអាជីវកម្មអ្នកថា វាអាចជួយរកចំណូលពីប្រភពណាខ្លះ ហើយក្នុងចំណោមប្រភពចំណូលទាំងអស់នោះ តើមួយណាដែលជាប្រភពចំណូលធំបំផុត ដែលអ្នកត្រូវផ្ដោត ត្រូវពង្រឹងឱ្យខ្លាំងបំផុត។
ជារួមមកវិញ ក្នុងការដឹកនាំអាជីវកម្មឱ្យរីកចម្រើន អ្នកចាំបាច់ត្រូវផ្ដោតលើការខ្ជះខ្ជាយក្នុងស្ថាប័ន ដឹងពីរៀបធ្វើការឱ្យមានលទ្ធផលខ្ពស់ និងផ្ដោតលើការពង្រឹងចំណូលឱ្យបានខ្ពស់បំផុត ហើយក៏នៅមានចំណុចសំខាន់ៗមួយចំនួនទៀតផងដែរ។ បើសិនជាអ្នកអាចផ្ដោតលើចំណុចទាំងនេះបានល្អបំផុត នោះអាជីវកម្មអ្នកនឹង រឹងមាំ រីកចម្រើនលឿន ចំណូលកើនទ្វេដង៕
អភិវឌ្ឍន៍ខ្លួនជាមួយខ្ញុំទីនេះ ( https://t.me/LongVathanakOfficial )
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T09:28:32.780Z",
"category": "ភាពជាអ្នកដឹកនាំ",
"views": 440,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ស្តាយប្រាក់ខែ តែចង់ចេញរកស៊ី សហគ្រិនស្រ្តី១រូប បង្ហាញផ្លូវ ២គួរធ្វើបើចង់បានទាំងប្រាក់ខែ មានទាំងអាជីវកម្ម
|
https://business-cambodia.com/articles/can-start-business
|
ធ្វើការយូរៗស្រាប់តែនឹកឃើញចង់ចេញរកស៊ី ចង់មានរបរមួយជារបស់ខ្លួនឯង ប៉ុន្តែខ្លួនឯងកំពុងតែធ្វើការឱ្យគេហើយនៅស្តាយប្រាក់ខែទៀត តើគួរធ្វើបែបណាទើបល្អ ដែលអាចធ្វើឱ្យបានទាំង២ក្នុងពេលតែមួយ បានទាំងប្រាក់ខែ មានទាំងអាជីវកម្ម?
ទាក់ទិនទៅនឹងបញ្ហានេះដែរ បើតាមការលើកឡើងរបស់កញ្ញា ឡាយ សោភីម បច្ចុប្បន្នជាម្ចាស់អាជីវកម្មខ្នាតតូចបង្អែមអ្នកគ្រូ បានលើកឡើងត្រង់ចំណុចនេះយ៉ាងដូច្នោះថា “ក្នុងនាមជាមនុស្សម្នាក់ធ្លាប់មានបទពិសោធន៍ធ្វើការឱ្យគេ ហើយកាត់ផ្តាច់ច្រវ៉ាក់ប្រាក់ខែចេញរកស៊ីដោយខ្លួនឯង ខ្ញុំសូមណែនាំឱ្យបងប្អូនដែលជាប់ធ្វើការឱ្យគេដែលនៅស្តាយប្រាក់ខែ តែចង់មានមុខរបររកស៊ីខ្លួនឯងអាចសាកល្បងបានដោយការទិញហ្វេ្រនឆាយពីគេមករកស៊ី ឬអាចជាការចូលហ៊ុនគ្នាជាមួយគេ”។
១.ការទិញហ្វ្រេនឆាយ
បើតាមការលើកឡើងរបស់កញ្ញា សោភីម បានឱ្យដឹងថា ប្រសិនបើយើងកំពុងតែធ្វើការឱ្យក្រុមហ៊ុនឬស្ថាប័នធំៗដែលទទួលបានប្រាក់ខែច្រើន ហើយមានចិត្តចង់មានរបរឬអាជីវកម្មមួយមួយទៀតសម្រាប់ជាប្រភពចំណូលបន្ថែម ជម្រើសល្អដែលគាត់អាចធ្វើបានគឺ ការទិញហ្វ្រេនឆាយពីគេមករកស៊ី។មូលហេតុដែលកញ្ញាណែនាំនូវជម្រើសនេះដោយសារតែអាជីវកម្មបែបហ្វ្រេនឆាយមិនពិបាកដូចការចាប់ផ្តើមរកស៊ីខ្លួនឯងឡើយ ទិញមកភ្លាមគឺអាចរកស៊ីបានភ្លាម ហើយបើយើងរវល់ធ្វើការក៏អាចរកស៊ីបាន ដោយជួលបុគ្គលិក ឬបើមានបងប្អូនអាចឱ្យគាត់លក់ឱ្យ ហើយនៅពេលសម្រាកពីការងារចាំយើងជាអ្នកធ្វើដោយខ្លួនឯងម្តង។ការធ្វើបែបនេះវាមិនប៉ះពាល់ដល់ការងារប្រជាថ្ងៃហើយថែមទាំងបានចំណូល២ផ្លូវថែមទៀតផង។
២.ការចូលហ៊ុនគ្នា
ក្រៅពីជម្រើសទិញហ្វ្រេនឆាយ វិធីល្អមួយទៀតដែលអ្នកធ្វើការអាចធ្វើបាន ហើយមិនប៉ះពាល់ដល់ម៉ោងការងារនោះគឺកាវិនិយោគក្នុងអាជីវកម្មឬក៏ការចូលហ៊ុនគ្នា។ចំណុចនេះមានលក្ខណៈស្រដៀងគ្នាទៅនឹងចំណុចខាងលើដែរ ក្នុងករណីប្រសិនបើយើងមានបងប្អូនយើងអាចចូលលុយជាមួយគ្នាហើយបង្កើតជាអាជីវកម្មខ្លួនឯងឬមួយទៀតអាចចូលហ៊ុនគ្នាទិញហ្វ្រេនឆាយអាជីវកម្មមានទីផ្សារស្រាប់ក៏បាន។ហើយនៅពេលទិញហ្វ្រេនឆាយហើយអាចចែកតួនាទីគ្នាកាន់ឱ្យបានជាក់លាក់ដើម្បីបង្ការបញ្ហាពេលក្រោយ។នេះបើតាមការលើកឡើងរបស់កញ្ញា លោភីម។
ជាចុងក្រោយ ម្ចាស់អាជីវកម្មវ័យក្មេងរូបនេះបានផ្តាំផ្ញើរយ៉ាងដូច្នោះថា “ប្រសិនបើកំពុងធ្វើការចិត្តចង់ចេញរកស៊ី មុនសម្រេចចិត្តឈប់ធ្វើការត្រូវសួរខ្លួនឯងច្បាស់ថាខ្លួនពិតជាចង់រកស៊ីមែនឬគ្រាន់តែចង់តាមគេ បើគ្រាន់តែចង់តាមគេកុំឈប់ធ្វើការអី ព្រោះចេញរកស៊ីក៏មិនបានយូរដែរ ព្រោះវាធ្វើឱ្យពេលយើងរកស៊ីខាតយើងងាយចុះចាញ់ ហេតុនេះបើស្រឡាញ់ការរកស៊ីពិត ត្រូវគិតឱ្យល្អិតល្អន់ និងសិក្សាពីទីផ្សារជាមុនចាំចេញរកស៊ី”៕
គួរបញ្ជាក់ផងដែរថា សម្រាប់បងប្អូនដែលចាប់អារម្មណ៍និងចង់ទិញហ្វ្រេនឆាយបង្អែមអ្នកគ្រូទៅរកស៊ីបន្តក៏អាចទំនាក់ទំនងសាកសួរទិញហ្វ្រេនឆាយបានតាមរយៈលេខ 095777162៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T08:47:07.795Z",
"category": "ចាប់ផ្តើមអាជីវកម្ម",
"views": 1864,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ជប៉ុន រកឃើញទឹកសណ្តែកសៀងដែលនាំចូលពីប្រទេសវៀតណាម មានបាក់តេរី ប៉ះពាល់សុខភាព
|
https://business-cambodia.com/articles/japan-found-bad-soy-of-vn
|
ទីក្រុង Chiba របស់ប្រទេសជប៉ុន បានរកឃើញបាក់តេរីម្យ៉ាងដែលអាចធ្វើឱ្យប៉ះពាល់ដល់សុខភាពរបស់អ្នកញ៉ាំ ឈ្មោះ Coliform នៅក្នុងកញ្ចប់ទឹកសណ្តែងសៀង ក្រោមផ្លាកយីហោ Fami Calcium Soy ដែលជាផលិតផលផលិតដោយក្រុមហ៊ុនឈានមុខគេរបស់វៀតណាម Vinasoy ។ នេះបើយោងតាមការចុះផ្សាយរបស់សារព័ត៌មាន VNEXPRESS កាលពីថ្ងៃអាទិត្យម្សិលមិញនេះ។
ផលិតផលរបស់ក្រុមហ៊ុនវៀតណាម Vinasoy ត្រូវបាននាំចូលដោយក្រុមហ៊ុនជប៉ុន Next Trading ។ ប៉ុន្តែកាលពីថ្ងៃទី២៨ ខែមីនា កន្លងទៅ ក្រសួងសុខាភិបាល និងសុខុមាលភាពរបស់ប្រទេសជប៉ុន បានប្រមូលយកផលិតផលប្រមាណ ៦៤០កេស យកទៅបំផ្លាញចោល បន្ទាប់ពីរកឃើញមានបាក់តេរី Coliform ដែលអាចធ្វើឱ្យអ្នកញ៉ាំឈឺក្រពះ ក្អួត ក្តៅខ្លួន និងរាគ ប្រសិនបើញ៉ាំ៣ ទៅ ៤ថ្ងៃជាប់គ្នា។
ពាក់ព័ន្ធនឹងបញ្ហាខាងលើនេះ អ្នកតំណាងក្រុមហ៊ុន Next Trading បានបង្ហាញពីអារម្មណ៍ ភ្ញាក់ផ្អើល និងសោកស្តាយជាខ្លាំង បន្ទាប់ពីបានដឹងថាបាក់តេរី coliform ត្រូវបានរកឃើញនៅក្នុងផលិតផលនាំចូលរបស់ខ្លួន ខណៈដែលក្រុមហ៊ុនបានធ្វើការធ្វើតេស្តដោយខ្លួនឯង ដោយផ្អែកលើស្តង់ដាររបស់ក្រសួងសុខាភិបាល ហើយជាលទ្ធផល ទឹកដោះគោសណ្តែកសៀង គឺអវិជ្ជមានចំពោះបាក់តេរី coliform ។
ទោះជាយ៉ាងណា ក្រុមហ៊ុន Vinasoy បានបញ្ជាក់ថា ខ្លួនបានដឹងថាក្រុមហ៊ុននាំចូលផលិតផលរបស់ខ្លួន បានបញ្ជូនទឹកសណ្តែកទៅកន្លែងធ្វើតេស្តភាគីទីបីនៅក្នុងប្រទេសជប៉ុនរួចហើយ។ ហើយក្រុមហ៊ុនអះអាងថា ខ្លួនមានបទពិសោធន៍ ២៥ឆ្នាំ នៅក្នុងឧស្សាហកម្មសណ្តែកសៀង ហើយក៏ជាក្រុមហ៊ុនឈានមុខគេក្នុងវិស័យនេះ ក្នុងប្រទេសវៀតណាម ផងដែរ។ លើសពីនេះ ផលិតផលរបស់ក្រុមហ៊ុន ត្រូវបាននាំចេញទៅកាន់ប្រទេសជប៉ុន កូរ៉េខាងត្បូង និងសហរដ្ឋអាមេរិកជាដើម។
គួរបញ្ជាក់ថា ផលិតផលទឹកសណ្តែងសៀង ដែលរកឃើញមានបាក់តេរីខាងលើនេះ ភាគច្រើនមិនត្រូវបានលក់ជាសាធារណៈទេ លើកលែងតែកញ្ចប់២០០មីលីលីត្រមួយចំនួនដែលត្រូវបានចែកចាយនៅតាមភោជនីយដ្ឋាន ដែលមានលក់អាហារវៀតណាម ជាពិសេសនៅតំបន់ Iga និង Mie ៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T08:37:46.902Z",
"category": "កំពូលអ្នកលក់",
"views": 318,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
កុំរំលង! ព្រះចន្ទពេញវង់ពណ៌ផ្កាឈូកនឹងរះអមភពទាំង៣ អាចមើលឃើញដោយភ្នែកទទេ ក្នុងរយៈពេល៣ថ្ងៃនេះ
|
https://business-cambodia.com/articles/full-pink-moon
|
បាតុភូតតារាសាស្រ្តដ៏កម្រ ព្រះចន្ទពេញបូរណ៍មីពណ៌ផ្កាឈូករះអមភពទាំងបីនៃប្រព័ន្ធព្រះអាទិត្យ នឹងបង្ហាញខ្លួនព្រមទាំងបញ្ចេញពន្លឺភ្លឺខ្លាំងអាចមើលឃើញដោយភ្នែកទទេបាន ក្នុងរយៈពេលបីថ្ងៃនៃសប្តាហ៍នេះ។ យោងតាមការចេញផ្សាយរបស់គេហទំព័រ Space.com ចុះនាថ្ងៃទី០១ ខែមីនា ឆ្នាំ២០២៣។
ព្រះចន្ទពេញវង់ខែមេសា ឬហៅម្យ៉ាងទៀតថា «ព្រះចន្ទពណ៌ផ្កាឈូក» នឹងកើតឡើងក្នុងរយៈពេលបីថ្ងៃដែលចាប់ផ្តើមនាថ្ងៃទី០៤ ដល់ព្រឹកថ្ងៃព្រហស្បតិ៍ ទី០៦ ខែមេសា នេះបើយោងតាមអង្គការ NASA។ ក្នុងនោះ មានភពចំនួនបីគឺ ភពសុក្រ ភពពុធ និងភពអង្គារ ដែលអាចមើលឃើញច្បាស់ខ្លាំងនៅល្ងាចថ្ងៃទី០៥ ខណៈពេលដែលព្រះអាទិត្យហៀបនឹងរះឈានដល់កម្រិតកំពូល។
យ៉ាងណាមិញ ព្រះចន្ទពេញវង់នេះនឹងរះតាមជើងមេឃភាគខាងកើត ជិតថ្ងៃលិច ហើយកំណត់តាមជើងមេឃខាងលិច រួមទាំងអាចមើលឃើញពេញមួយយប់ ប្រសិនបើមេឃភ្លឺច្បាស់ល្អ។ ចំពោះម៉ោងជាក់លាក់នៃដំណាក់កាលតាមច័ន្ទគតិអាស្រ័យលើតំបន់របស់មនុស្សម្នាក់ៗ។ ប្រសិនបើអ្នកចង់ឃើញព្រះចន្ទពណ៌ផ្កាឈូកពេញវង់ក្នុងសប្តាហ៍នេះ សូមពិនិត្យមើលពេលវេលាក្នុងតំបន់របស់អ្នកសម្រាប់ថ្ងៃទី០៥ ខែមេសា តាមរយៈ check your local moonrise time ហើយព្យាយាមស្វែងរកកន្លែងនៅខាងក្រៅដែលមានទិដ្ឋភាពធំទូលាយ ដែលជាចំណុចដែលព្រះចន្ទនឹងលេចចេញជារូបរាងធំបំផុត៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T08:36:45.627Z",
"category": "ភាពជាអ្នកដឹកនាំ",
"views": 7497,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
ត្រៀមខ្លួនហើយឬនៅ? ត្រឹម ៣ ថ្ងៃទៀតប៉ុណ្ណោះ ពិព័រណ៍ការងារ CamboJob នឹងចាប់ផ្ដើមហើយ
|
https://business-cambodia.com/articles/ready-in-just-3-days-the-cambo-job-job-fair-will-start
|
កាន់តែគៀកថ្ងៃជិតមកដល់ សិស្សនិស្សិត និងយុវជនគ្រប់រូបដែលកំពុងស្វែងរកឱកាសការងារក្នុង ក្ដីស្រមៃ នៅថ្ងៃទី៧ និង៨ ខែមេសា ខាងមុខនេះ ក្រុមហ៊ុន CamboJob នឹងរៀបចំកម្មវិធីដ៏ពិសេសមួយ គឺពិព័រណ៍ការងារ “CamboJob Campus Career Fair 2023” ដោយលោកអ្នកគ្រាន់តែរៀបចំ CV ឱ្យរួចរាល់មកដាក់ពាក្យភ្លាម អាចចូលសម្ភាសន៍ភ្លែតដោយមិនចាំយូរ។
ការងារប្រមាណជាង 5000+ មកពីក្រុមហ៊ុនល្បីៗនៅក្នុងប្រទេសកម្ពុជាកំពុងរង់ចាំអ្នក ដែលមានសមត្ថភាព ទេពកោសល្យប៉ិនប្រសប់ ចូលរួមដោយក្រុមហ៊ុនល្បីៗជាច្រើន ហើយរហូតដល់ពេលនេះ មានការកក់ស្តង់ជាង ៨០ភាគរយហើយ ដូចជាក្រុមហ៊ុន Canadia Bank , frogsell, South East Asia Telecom, ELITE SOLAR, SATHAPANA BANK, Prince Huan Yu Real Estate, WOWNOW, Khmer Enterprise, MekongNet, LM CAR, SIHANOUKVILLE SPECIAL ECONOMY ZONE, Teach For Cambodia, B Scientific Instrument, APD BANK, LI XIN GROUP, Mega Asset Management, PRINCE MANOR RESORT, Sinohydro Kamchay Hydroelectric project, Gold Zone Media, AEON SPECIALIZED BANK, Prudential, Smile Shop, Uniliever, E-GetS, ICBC LIMITED PHNOM PENH BRANCH, DOMREY MEAS, Cathay United Bank, UDAYA TECHNOLOGY, CAMINA INDUSTRIAL TECHNOLOGY, Cambodia University of Technology and Science, SnapKyu, BIGO TECHNOLOGY, Huawei Technologies, CE Express, CHINA UNICOM, realestate.com.kh, ZTO Express, LSH Cambodia្ព្រមទាំងក្រុមហ៊ុនផ្សេងទៀតជាច្រើនទៀត។ បន្ថែមពីនេះផងដែរ ក៏មានការគាំទ្រពីសារព័ត៌មានជាង ២០ ផងដែរ។
នៅក្នុងកម្មវិធីនេះដែរ មានការអញ្ចើញចូលរួមពីសំណាក់ CEO និង Founder ល្បីៗ ដូចជា Ms.Yuy Sophanith ,CEO of Cottage, Mr. Xu Yalong, CEO of Yes Seatel, Mr. Hak KimThong, CEO of Kumnit នឹង Mr.Lee Ngeap, Founder of Snapkyu ចូលរួមបកស្រាយអំពីវិថីការងារដែលពួកគាត់ឆ្លងកាត់រហូតមកដល់សព្វថ្ងៃនេះ។
ស្របពេលគ្នានេះ HR មកពីបណ្ដារក្រុមហ៊ុនល្បីៗខាងផ្នែកហិរញ្ញវត្ថុ ធនាគារ និងគណនេយ្យ នឹងចូលរួមធ្វើបទបង្ហាញទាក់ទងនឹងក្រុមហ៊ុនរបស់ខ្លួននីមួយៗ រួចចាប់ផ្តើមការសម្ភាសន៍ផ្ទាល់ជាមួយ បេក្ខជន និងផ្តល់ឱកាសការងារភ្លាមៗផងដែរ ។
អ្វីដែលពិសេសនោះ CamboJob បានសហការ ជាមួយសាកលវិទ្យាល័យដល់ទៅ ១៥ ជាភាពងាយ ស្រួលដល់និស្សិតគ្រប់រូបទទួលបានព័ត៌មានលម្អិត អំពីឱកាសការងារដែលស្រឡាញ់ពេញចិត្ត។
ពិព័រណ៍ការងារនេះដែរ ក៏មានការលេងហ្គេម ជាមួយសកម្មភាពសប្បាយជាច្រើនដោយជាក់ស្ដែង សម្រាប់ហ្គេមបង្វិលកង លោកអ្នកគ្រាន់តែអនុវត្តលក្ខខណ្ឌងាយៗ គឺទទួលបានត្រាចំនួន៣នៅលើ ផែនទី បន្ទាប់ពីសម្ភាសន៍រួចរាល់ លោកអ្នកអាចបង្វិលកងយកវត្ថុអនុស្សាវរីយ៍ស្អាតៗជាច្រើនសន្ធឹក ដែលមានជាង 7000+ រង្វាន់។
មួយវិញទៀតលោកអ្នកគ្រាន់តែទាញយក App របស់ CamboJob នឹងអាចបើកសន្លឹក StickNote យករង្វាន់ ហើយកាន់តែងាយស្រួល ដោយគ្រាន់តែ Add Story នៅបរិវេណពិព័រណ៍ការងារនឹងមានឱកាសចាប់រង្វាន់ផងដែរ។
ក្នុងនោះមហាជន ក៏ដូចជាសិស្សនិស្សិត មិនត្រឹមតែមកទទួលឱកាសការងារ លេងហ្គេម យករង្វាន់ សប្បាយៗប៉ុណ្ណោះទេ ថែមទាំងបានចូលរួមលេងកម្សាន្ដ ជាមួយកម្មវិធីសង្កា្រន្ដតិចណូ ដូច្នេះកាន់តែ ចំណេញស្វែងរកឱកាសការងារ និងចូលរួមលេងកម្សាន្ដសង្ក្រាន្ដអបអរឆ្នាំថ្មីក្នុងពេលតែមួយ។
រម្លឹកផងដែរថាពីឆ្នាំ ២០២២ CamboJob បានរៀបចំពិព័រណ៍ការងារ ដែលមានការចូលរួមពី សំណាក់មហាជន និងយុវជនសរុបជាង 20,000+ នាក់ និងបានបើកឱកាសដល់និស្សិត និងយុវជន ដែលមានសមត្ថភាព ទេពកោសល្យក្នុងការបំពេញការងារ និងទទួលបានឱកាសការងារអាជីពមួយ។
ត្រៀមខ្លួនសម្រាប់ពិព័រណ៍ការងារហើយឬនៅ? សល់ត្រឹម ៣ ថ្ងៃទៀតប៉ុណ្ណោះជួបគ្នាណា៎នៅក្នុងកម្មវិធីពិព័រណ៍ការងារ កុំភ្លេចរៀបចំ CV ឱ្យរួចរាល់ ចូលរួមជាមួយពួកយើងនៅថ្ងៃ ទី៧ និង៨ ខែមេសា ខាងមុខនេះនៅ វិទ្យាស្ថានបច្ចេកវិទ្យាកម្ពុជា (តិចណូ)បានទាំងឱកាសការងារ រង្វាន់ច្រើនសន្ធឹក និងភាពសប្បាយរីករាយ៕
ព័ត៌មានបន្ថែម៖ 081 697 501
ព័ត៌មានអំពីការជាវស្តង់៖ 096 650 88 25/ 097 923 72 80
លីងចុះឈ្មោះ៖ https://bit.ly/businesscambodialink
លីងហ្វេសប៊ុក៖ https://www.facebook.com/cambojobkh
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T08:24:35.866Z",
"category": "ព័ត៌មានថ្មីៗ",
"views": 49,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
Honchen(Cambodia) Limited និងLixin Groupបើកសម្ភោធការដាក់បង្ហាញនូវ ផ្ទាំង3Dមើលនឹងភ្នែកទទេ ដំបូងគេបង្អស់នៅប្រទេសកម្ពុជា
|
https://business-cambodia.com/articles/honchen-cambodia-limited-and-lixin-group-launch-cambodias-first3d-display
|
ផ្ទាំង3Dដែលមើលដោយភ្នែកទទេគឺជាការទទួលនូវអារម្មណ៍ចក្ខុវិញ្ញាណទៅលើ3Dជាក់ស្តែងនឹងភ្នែកទទេដោយមិនចាំបាច់ប្រើប្រាស់នូវឧបករណ៍ដូចជាវ៉ែនតា មួក ល។ គោលការណ៍នៃរូបភាពនៃវីដេអូ3Dដែលមើលដោយភ្នែកទទេជាមូលដ្ឋានបានមកពីប៉ារ៉ាឡែលកែវយឹតហើយប្រើបែប3Dដែលបង្កើតឡើងដោយការបំភាន់អុបទិករបស់មនុស្ស។
ផ្ទាំង3Dដែលមើលដោយភ្នែកទទេ ត្រូវបានដាក់បង្ហាញនៅលើអេក្រង់ធំៗនៅតាមទីក្រុងនានាមិនឈប់ឈរ។ មិនមែនជាលើកទីមួយទេដែល3Dដែលមើលដោយភ្នែកទទេបានការបង្ហាញខ្លួនជាសាធារណៈ លើអេក្រង់ LEDកោង ដូចជានៅប្រទេសចិន សហរដ្ឋអាមេរិក ជប៉ុន កូរ៉េខាងត្បូង ថៃ សិង្ហបូរី និងកន្លែងផ្សេងទៀតត្រូវបានបញ្ចូលជាកន្លែងទេសចរណ៍ដែលគួរអោយទាក់ទាញ។ ជាថ្មីម្តងទៀត ការជជែកទាក់ទងនឹង"3Dដែលមើលដោយភ្នែកទទេ" បាននិងកំពុងក្លាយជាប្រធានបទដ៏ក្តៅគគុកនិងពេញនិយមបំផុត។ បទពិសោធន៍នៃការប្រើប្រាស់ 3Dដែលមើលដោយភ្នែកទទេដែលមើលទៅដូចជាការពិតនៅនឹងមុខ បានធ្វើឱ្យសាធារណជនកាន់តែយល់ច្បាស់អំពីបច្ចេកវិទ្យាអេក្រង់របស់វា។
មកទល់នឹងពេលបច្ចុប្បន្ននេះ ផ្ទាំង3Dដែលមើលដោយភ្នែកទទេដំបូងបំផុតនឹងមកដល់ប្រទេសកម្ពុជា ដែលមានទីតាំងនៅគម្រាងPlatinum Coastដែលជាគម្រោងអចលនទ្រព្យតែមួយគត់នៅខេត្តព្រះសីហនុដែលមានទេសភាពសមុទ្រនៅខាងមុខនិងភ្នំនៅខាងក្រោយដែលជាគម្រោងដែលត្រូវបានវិនិយោគរួមដោយក្រុមហ៊ុនHonchen(Cambodia) Limited និងLixin Group។ គម្រោងដែលស្ថិតនៅភូមិសាស្ត្រដ៏ល្អឯកនេះ បូករួមជាមួយការដាក់បញ្ចូលភូមិសាស្ត្រនេះជាតំបន់អត្តសញ្ញាណក្រុងព្រះសីហនុថ្មី នឹងទាក់ទាញបានមកនូវការមកស្នាក់នៅរបស់ភ្ញៀវទេសចរណ៏យ៉ាងច្រើនកុះករនាពេលខាងមុខដ៏ខ្លី។
Platinum Coast នឹងរៀបចំពិធីដាក់ង្ហាញផ្ទាំង3Dដែលមើលដោយភ្នែកទទេ នៅវេលាម៉ោង៣រសៀលថ្ងៃទី៨ ខែមេសា ដែលស្ថិតនៅខាងត្បូងអាកាសយានដ្ឋានខេត្តព្រះសីហនុ ភាគខាងកើតរង្វង់មូលព្រះសិវៈ។ នៅពេលនោះ ទស្សនិកជនទាំងអស់អាចទស្សនាទិដ្ឋភាពដោយផ្ទាល់ និងទទួលយកបទពិសោធន៍នៃការមើលផ្ទាំង3Dដែលមើលដោយភ្នែកទទេ។
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T07:50:22.119Z",
"category": "ព័ត៌មានថ្មីៗ",
"views": 2452,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy",
"short_sentences"
]
}
|
តម្លៃប្រេងអន្តរជាតិឡើងថ្លៃ ៨% ក្រោយអង្គការ OPEC ប្រកាស បន្ថយការផលិតប្រេង រហូតដល់ចុងឆ្នាំ២០២៣
|
https://business-cambodia.com/articles/opec-do-1-thing-make-oil-increase-the-price
|
តម្លៃប្រេងអន្តរជាតិ បានកើនឡើងចំនួន ៨% បន្ទាប់ពីអង្គការនៃប្រទេសនាំចេញប្រេង (ហៅកាត់ OPEC ) បានប្រកាសថា ខ្លួននឹងកាត់បន្ថយទិន្នផលប្រេងប្រមាណ ១.១៦លានបារ៉ែលក្នុងមួយថ្ងៃ រហូតដល់ចុងឆ្នាំ២០២៣។ នេះបើយោងតាមការចុះផ្សាយរបស់សារព័ត៌មាន CNBC នៅថ្ងៃទី២ ខែមេសា ឆ្នាំ២០២៣។
ពាក់ព័ន្ធនឹងបញ្ហាខាងលើនេះដែរ អ្នកវិភាគរបស់ស្ថាប័ន CMC Markets លោក Tina Teng បានលើកឡើងថា “ផែនការកាត់បន្ថយផលិតកម្មប្រេងរបស់អង្គការ OPEC អាចជំរុញឱ្យតម្លៃប្រេងហក់ឡើងដល់ ១០០ដុល្លារក្នុងមួយបារ៉ែលម្ដងទៀត”។
បណ្ដាប្រទេសដែលជាសមាជិករបស់អង្គការ OPEC រួមមានដូចជា៖ អាល់ហ្សេរី, អង់ហ្គោឡា, កុងហ្គោ, អេក្វាទ័រហ្គីណេ, ហ្គាបុង, អ៊ីរ៉ង់, គុយវ៉ែត, លីប៊ី, នីហ្សេរីយ៉ា, អារ៉ាប៊ីសាអូឌីត, សហព័ន្ធអារ៉ាប់រួម និង វ៉េណេស៊ុយអេឡា។ ក្នុងនោះអារ៉ាប៊ីសាអូឌីត បានប្រកាសថា ខ្លួនស្ម័គ្រចិត្តក្នុងការចាប់ផ្ដើមកាត់បន្ថយទិន្នផលប្រេង ចាប់ពីខែឧសភា រហូតដល់ចុងឆ្នាំ២០២៣ ដោយចាត់ទុកថា “ជាវិធានការណ៍ប្រុងប្រយ័ត្ន” ដើម្បីឆ្ពោះទៅរកស្ថិរភាពទីផ្សារប្រេង។
ប្រទេសដែលជាសមាជិក OPEC ផ្សេងៗទៀតក៏បានសន្យាថានឹងកាត់បន្ថយទិន្នផលប្រេងរៀងៗខ្លួនផងដែរ បន្ទាប់ពី អារ៉ាប៊ីសាអូឌីត ប្រកាសកាត់បន្ថយចំនួន ៥០ម៉ឺនបារ៉ែលក្នុងមួយថ្ងៃ និង សហព័ន្ធអារ៉ាប់រួម នឹងកាត់បន្ថយចំនួន ១៤៤,០០០បារ៉ែល ក្នុងមួយថ្ងៃ។
ការកាត់បន្ថយលើកនេះ អាចនាំឱ្យមានបញ្ហាអតិផរណា ដែលនាំឱ្យមានភាពស្មុកស្មាញដល់ការសម្រេចចិត្ត ចំពោះការកំណត់អត្រាការប្រាក់របស់ធនាគារកណ្ដាលសហរដ្ឋអាមេរិក។ នេះបើតាមការបញ្ជាក់របស់ អ្នកវិភាគរបស់ស្ថាប័ន CMC Markets លោក Tina Teng។
ខាងអង្គការ OPEC បានគូសបញ្ជាក់ផងដែរថា ការផ្លាស់ប្ដូរលើកនេះ គឺកើតឡើងបន្ទាប់ពីរុស្ស៊ីបានសម្រេចចិត្ត កាត់បន្ថយផលិតកម្មប្រេងចំនួន ៥០ម៉ឺនបារ៉ែលក្នុងមួយថ្ងៃ រហូតដល់ចុងឆ្នាំ២០២៣៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T07:31:45.440Z",
"category": "ហិរញ្ញវត្ថុ",
"views": 267,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
បុរី ប៉េង ហួត នឹងប្រារព្ធកម្មវិធីសង្គ្រាន្តដ៏ធំស្ថិតនៅតំបន់ច្បារអំពៅ នៅថ្ងៃចូលឆ្នាំខ្មែរក្នុងបរិវេណសួន អឺរ៉ុប ភីអេច យូរ៉ូផាក
|
https://business-cambodia.com/articles/borey-peng-huoth-will-hold-a-big-party-in-chbar-ampov-on-khmer-new-year-at-ph-euro-park
|
បុរី ប៉េង ហួត បាននាំមកនូវព្រឹត្តិការណ៍ដ៏អស្ចារ្យជាច្រើនកន្លងមកនៅថ្ងៃ បុណ្យ ហាឡូវីន ក៏ដូចជាថ្ងៃបុណ្យឆ្លងឆ្នាំសកល និងបុណ្យណូអែល ដែលទាក់ទាញអ្នករស់នៅក្នុង និងក្រៅគម្រោងបុរី ប៉េង ហួត មកចូលរួមទស្សនា យ៉ាងច្រើនកុះករប្រមាណជាង ១០ម៉ឺននាក់ នៅបរិវេណសួនសួនអឺរ៉ុប ភីអេច យូរ៉ូផាក ក្នុងគម្រោង បុរី ប៉េង ហួត ហ្គ្រេន ស្តាផ្លាទីនីម (បឹងស្នោ)។
ដើម្បីអបអរពិធីបុណ្យចូលឆ្នាំខ្មែរប្រពៃណីជាតិ បុរី ប៉េង ហួត បានរៀបចំព្រឹត្តិការណ៍មានឈ្មោះថា ប៉េង ហួត សង្ក្រាន្ត គឺនឹងធ្វើឡើងនៅថ្ងៃទី ១៤ ១៥ និង ១៦ ខែមេសា ឆ្នាំ២០២៣ ចាប់ពីវេលាម៉ោង ៩ព្រឹក រហូតដល់ម៉ោង ៩យប់ ស្ថិតនៅក្នុងបរិវេណសួនបែបអឺរ៉ុប ភីអេច យូរ៉ូផាក ក្នុងគម្រោង បុរី ប៉េង ហួត ហ្គ្រេនស្តាផ្លាទីនីម (បឹងស្នោ) ដែលនឹងនាំមកនូវផ្ទាំងទស្សនីយភាពមហោស្រពសិល្បៈបុរាណ របាំប្រពៃណី រួមទាំងការប្រគុំតន្ត្រីបុរាណ និងសម័យ ការលេងល្បែងប្រជាប្រិយ អមជាមួយនឹងការតុបតែងរចនាបថខ្មែរ និង ភ្លើងបំភ្លឺជាច្រើនពណ៌ស្អាតៗដ៌អស្ចារ្យមិនធ្លាប់មានពីមុនមក។
ព្រឹត្តិការណ៍ ប៉េង ហួត សង្ក្រាន្ត ក៏បាននាំមកនូវ ស្តង់ផលិតផលជាច្រើនដូចជាស្តង់លក់ម្ហូបអាហារ ភេសជ្ជៈ សេវាកម្ម និង ទំនិញចម្រុះជាច្រើនមុខ។
ដូចនេះសម្រាប់អាជីវករដែលចង់ជួលស្តង់លក់អាហារ ភេសជ្ជៈ វត្ថុអនុស្សាវរីយ និងទំនិញផ្សេងៗអាចទំនាក់ទំនងមកកាន់ ៖ 011 666 098 / 098 666 824 ។
កុំភ្លេចអញ្ជើញចូលរួមទស្សនា ដើរញ៉ាំអាហារ ទិញទំនិញ លេងល្បែងប្រជាប្រិយ ការសម្តែងរបាំសិល្បៈបុរាណ របាំប្រពៃណី និងការប្រគុំតន្ត្រីអោយបានច្រើនកុះករ ដើម្បីអបអរពិធីបុណ្យចូលឆ្នាំខ្មែរប្រពៃណីជាតិ។
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T06:20:37.507Z",
"category": "ព័ត៌មានថ្មីៗ",
"views": 125,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ទប់លែងជាប់! ហាងលក់ទំនិញរាយធំៗចំនួន២ នៅអាមេរិក ប្រកាសបិទហាងប្រមាណ ៨០០កន្លែង
|
https://business-cambodia.com/articles/close-foot-locker-and-bed-bath-beyond
|
នៅក្នុងឆ្នាំ ២០២៣ នេះ ក្រៅពីមានក្រុមហ៊ុនធំៗរបស់សហរដ្ឋអាមេរិកជាច្រើនបានប្រកាសកាត់បុគ្គលិក នឹងមានធនាគាររបស់អាមេរិកធំៗមួយចំនួនបានដួលរលំបន្តកន្ទុយគ្នា ពេលនេះក៏មានហាងលក់រាយធំៗ២ នៅអាមេរិកបានប្រកាសបិទហាងប្រមាណ ៨០០កន្លែងផងដែរ។
យោងតាមការចុះផ្សាយដោយសារព័ត៌មាន CNN បានឱ្យដឹង ហាងលក់រាយរបស់អាមេរិកគឺហាង Foot Locker និងហាង Bed Bath & Beyond បានកំពុងតែបិទហាងចំនួន ៨០០កន្លែង ខណៈដែលការលក់កាន់តែធ្លាក់ចុះនឹងមិនអាចទប់ទល់ជាមួយនឹងការខាតបង់បាន។
ប្រភពដដែលបានបន្តទៀតថា ចំពោះហាង Foot Locker នឹងបិទហាងចំនួន ២០០កន្លែង ក្នុងផ្សារទំនើប C នឹង D ហើយ ២០០ហាងទៀតក៏នឹងបិទដូចគ្នានៅក្នុងផ្សារទំនើប A និង B ។
លោក Jeff Kreshek អនុប្រធានជាន់ខ្ពស់នៃក្រុមហ៊ុន អចលនទ្រព្យ Federal Realty បាននិយាយថា សម្រាប់ទីតាំងហាង Foot Locker មួយចំនួនគឺគ្មានដំណោះស្រាយទេហើយក៏មានផ្សារទំនើបជាច្រើន ត្រូវបានបាត់បង់ដែលយើងមិនអាចជួយអ្វីបានឡើយហើយការបិទរបស់ Foot Locker នឹងមានការ ប៉ះទង្គិចបំផុតចំពោះផ្សារទំនើបក្នុងតំបន់របស់សហរដ្ឋអាមេរិក។
ជាមួយគ្នានោះដែរ អ្នកជំនាញអចលនទ្រព្យក៏បានឡើងលើកដែរថា ហាង Foot Locker (FL) និង Bed Bath & Beyond (BBBY) គឺបានឆ្លុះបញ្ចាំងពីនិន្នាការទិញទំនិញ និងស្ថានភាពមានបញ្ហានៃទីផ្សារអចលនទ្រព្យលក់រាយនៅសហរដ្ឋអាមេរិកហើយហាងលក់រាយទាំងពីរនេះ មានសារៈសំខាន់ណាស់បើបិទវានឹងប៉ះពាល់ដល់មូលដ្ឋានពន្ធក្នុងស្រុក ការងារ និងលក្ខខណ្ឌសេដ្ឋកិច្ចរបស់សហគមន៍នៅទូទាំងអាមេរិកផងដែរ។
គួរបញ្ជាក់ហាងលក់រាយ Foot Locker គឺហាងលក់រាយធំ១ ដែលមានទីតាំងសរុបចំនួន ៨០២ កន្លែងនៅសហរដ្ឋអាមេរិក ចំណែកហាងលក់រាយ Bed Bath & Beyond ក៏ជាហាងលក់រាយធំ១ដែរ ដែលកាលពីឆ្នាំមុនមានទីតាំងសរុបចំនួន ១,០២០ កន្លែង តែពេលនេះធ្លាក់មកសល់ត្រឹម ៩៥៣ កន្លែងប៉ុណ្ណោះនៅទូទាំងពិភពលោក៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T05:00:54.353Z",
"category": "ចាប់ផ្តើមអាជីវកម្ម",
"views": 590,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ដំណឹងល្អ! ឯកឧត្ដម វ៉ី សំណាង ថាក្រុមហ៊ុនយ៉ាងតិច ១០ នឹងមករកស៊ីក្នុងខេត្តកំពង់ស្ពឺត្រូវការកម្លាំងពលកម្មជិត១ម៉ឺននាក់
|
https://business-cambodia.com/articles/ten-companies-want-to-invest-at-kampong-speu-province
|
ឯកឧត្ដម វ៉ី សំណាង អភិបាលនៃគណៈអភិបាលខេត្ដកំពង់ស្ពឺនាពេលថ្មីនេះ បានប្រកាសនៅលើបណ្ដាញសង្គមបានឲ្យដឹងថា នាពេលឆាប់ៗខាងមុខនេះ ក្រុមហ៊ុនយ៉ាងតិចចំនួន ១០ នឹងចូលមកប្រកបអាជីវកម្មនៅក្នុងខេត្ដរបស់ខ្លួន និងត្រូវការកម្លាំងពលកម្មដើម្បីដំណើរការសង្វាក់ផលិតកម្មជិត ១ ម៉ឺននាក់ផងដែរ។
យោងតាមខ្លឹមសារដែលបង្ហោះនៅលើគណនីហ្វេសប៊ុកកាលពីថ្ងៃទី២ ខែមេសា ឆ្នាំ២០២៣ ឯកឧត្ដមបានសរសេរថា «នៅថ្ងៃទី១ ខែមេសា ឆ្នាំ២០២៣ ប្រតិភូខេត្តកំពង់ស្ពឺ អញ្ជើញទស្សនៈកិច្ចនៅតាមក្រុមហ៊ុននានាជាច្រើន រួមទាំងបានជួបប្រជុំដើម្បីបង្ហាញពីសក្តានុពលខេត្ត មានក្រុមហ៊ុនយ៉ាងតិច ១០ នឹងមកប្រកបអាជីវកម្មនៅក្នុងខេត្តកំពង់ស្ពឺ ឆាប់ៗនេះ រួមទាំងមានតម្រូវការកម្លាំងពលកម្មយ៉ាងហោចណាស់ ១០,០០០នាក់»។
ឯកឧត្ដមសរសេរបន្ដថា «ក្រៅពីការប្រកបអាជីវកម្មរោងចក្រដែលមានសកម្មភាពសេដ្ឋកិច្ច ផលិតសម្លៀកបំពាក់ ស្បែកជើង កាបូបគ្រប់ប្រភេទហើយនោះ ក៏មានក្រុមហ៊ុនមួយចំនួនទៀត មានបំណងវិនិយោគលើការសាងសង់ និងអចលនទ្រព្យផងដែរ»។
សូមជម្រាបដែរថា បច្ចុប្បន្នកំពង់ស្ពឺបានក្លាយជាខេត្ដដែលទាក់ទាញខ្លាំងសម្រាប់ការវិនិយោគពីក្រុមហ៊ុនតូចធំទាំងនៅក្នុងស្រុក និងក្រៅស្រុក។ ជាក់ស្ដែងគិតត្រឹមដើមឆ្នាំ២០២៣ នេះ ខេត្ដកំពង់ស្ពឺមានរោងចក្រសហគ្រាសជិត ៤០០ កន្លែងបាននិងកំពុងដំណើរ និងបានបង្កើតឱកាសការងារជូនពលរដ្ឋចំនួនជាង ១៤ ម៉ឺនកន្លែងផងដែរ។ នេះបើយោងតាមការលើកពីឯកឧត្ដម វ៉ី សំណាង អភិបាលនៃគណៈអភិបាលខេត្ដកំពង់ស្ពឺ នៅក្នុងសន្និសីទសារព័ត៌មាន ស្តីពី ភាពជោគជ័យក្នុងរយៈពេល៥ ឆ្នាំកន្លងមករបស់រដ្ឋបាលខេត្តកន្លងទៅ៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T04:42:41.285Z",
"category": "អចលនទ្រព្យ",
"views": 11080,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កូនខ្មែរ៣រូប ជានិស្សិតអាហារូបករណ៍ សាលាល្បីៗនៅបរទេស ប្រាប់គន្លឹះទៅរៀនក្រៅប្រទេស
|
https://business-cambodia.com/articles/khmer-students-scholarship-aboard-
|
មនុស្សជាច្រើន មានក្តីស្រមៃចង់ទៅរៀនបន្តនៅបរទេស ប៉ុន្តែដោយសារបញ្ហាលុយកាក់ បញ្ហាភាសានិងបញ្ហាកម្រិតសិក្សា ជាហេតុផលធ្វើឱ្យបងប្អូនមួយចំនួនមិនមានឱកាសដើរតាមក្តីស្រមៃ។ ដូច្នេះថ្ងៃនេះដែរ យើងសូមលើកយកនូវសាច់រឿងនិងគន្លឹះ ទៅរៀននៅបរទេស របស់និស្សិតអាហារូបករណ៍សាលាល្បីៗចំនួន៣រូប ដែលជាកូនខ្មែរ។
នៅពីក្រោយវាំងននពណ៌ក្រហម នៅលើវេទិកាចំពោះមុខមនុស្សរាប់រយនាក់ គ្រាប់ពូជខិតខំ គ្រាប់ពូជឧស្សាហ៍ព្យាយាម គ្រាប់ពូជនៃការស្រឡាញ់ការសិក្សារៀនសូត្រគឺជាស្ពានចម្លងទៅរកអនាគតដ៏ភ្លឺស្វាង។ យ៉ាងណាមិញខាងក្រោមនេះគឺជាសាច់រឿងក៏ដូចជាបទពិសោធន៍និងគន្លឹះខ្លះៗរបស់និស្សិតខ្មែរទាំង៣រូបក្នុងយកអាហារូបករណ៍ទៅរៀននៅបរទេស។
១. លោក ពេជ្រ ចន្ទ្រា ហៅ មូន ពេជ្រ
សាច់រឿងរបស់លោកមូនពេជ្រ ប្រហែលជាបងប្អូនមួយចំនួនធ្លាប់ជ្រាបច្បាស់រួចមកហើយ និស្សិតដែលបញ្ចប់ការសិក្សាពីបណ្ឌិតសភាយោធាអាមេរិក Navy Academy សាកលវិទ្យាល័យដែលពិបាកចូលរៀនបំផុតមួយ គឺផ្តើមចេញពីក្មេងឃ្វាលគោដោយយកខ្សែចងគោ និងក្រម៉ាជាទុន ក្នុងការចាប់យកអាហារូបករណ៍តម្លៃជាង៩០ម៉ឺនដុល្លាររបស់សាលាយោធាអាមេរិកដ៏ល្បីនិងតឹងរឹង១នេះ ហើយខាងក្រោមនេះគឺជាគន្លឹះក្នុងដែលលោកអាចទទួលបានអាហារូបករណ៍នេះ
. ស្នើសុំបែបបទ និងដាក់ពាក្យទៅស្ថានទូតសហរដ្ឋអាមេរិកប្រចាំកម្ពុជា ចំពោះដំណឹងនិងធ្វើការផ្សាយរៀងរាល់ឆ្នាំតាមរយៈគេហទំព័រផ្លូវការរបស់ស្ថានទូតនៅដើមខែកញ្ញា សម្រាប់ពេលកន្លងមក ។
. កម្រិតវប្បធម៌ ចប់មធ្យមសិក្សាទុតិយភូមិ ឬបរិញ្ញាបត្រ តេស្តភាសាអង់គ្លេសកម្រិត TOEFL លំដាប់ពិន្ទុ ៩.០ឡើងទៅ រួមជាមួយការប្រឡងគណិតវិទ្យា និងវិទ្យាសាស្រ្ត។
. កញ្ចប់អាហារូបករណ៍អាចមានតម្លៃ៩០ម៉ឺនដុល្លារ សិក្សាមួយចប់ឆ្នាំ(៤ឆ្នាំ) រួមផ្សំជាមួយធានារ៉ាប់រងគ្រប់យ៉ាង។
. ការប្រឡងប្រជែងមានលក្ខណៈតឹងរឹងខ្លាំង និងទាមទារឱ្យមានឆន្ទៈខ្ពស់។
. ការសរសេរលិខិតណែនាំទៅកាន់សាលា និងឆ្លងកាត់ការវាយតម្លៃមួយចំនួន។
២.កញ្ញា សេង រ័ត្នសេដ្ឋាមុនី
កញ្ញាគឺជាអតីតសិស្សនិទ្ទេស A ថ្នាក់ទី១២ ឆ្នាំ២០១៨ និងជាសិស្សឆ្នើមមួយរូបនៅសកលវិទ្យាល័យមួយនៅភ្នំពេញ បច្ចុប្បន្នកញ្ញាគឺជានិសិ្សតអាហារូបករណ៍នៅសហរដ្ឋអាមេរិក លើជំនាញគ្រប់គ្រងពាណិជ្ជកម្ម។ កញ្ញាតែងតែចែករំលែកអំពីរបៀបក្នុងការសិក្សា និងរបៀបចាប់យកអាហារូបករណ៍ពីសាលាល្បីៗនៅជុំវិញពិភពលោក ហើយគន្លឹះធំបំផុតរបស់កញ្ញាមិនត្រឹមតែត្រូវរៀនឱ្យពូកែយកនិទ្ទេសល្អនោះទេ ប៉ុន្តែត្រូវចំណាយពេលធ្វើការងារស្ម័គ្រចិត្តឱ្យច្រើនតាមដែលអាចធ្វើទៅបាន និងអាចស្រាវជ្រាវរកអាហារូបករណ៍ជាច្រើន ហើយរៀនត្រៀមអំពីបួកនោះ មុនដាក់ពាក្យស្នើសុំ។
៣. លោក វីវីដ
យុវជនឆ្នើមវ័យ២៦ឆ្នាំមួយរូប ដែលជានិស្សិតធ្លាប់វង្វេងគោលដៅ ក្លាយខ្លួនជានិស្សិតអាហារូបករណ៍ទៅជាង១០ប្រទេស លោក វីវីដ គឺជាយុវជនខ្មែរមួយរូបដែលបានធ្វើការឆ្លើយឆ្លងដោយផ្ទាល់ជាមួយប្រធានាធិបតីអាមេរិក លោក អូប៉ាម៉ា។
សម្រាប់លោកគិតថាការដាក់អាហារូបករណ៍នេះមិនមែនឱ្យតែមនុស្សពូកែសុទ្ធតែដាក់ទៅជាប់នោះទេ លោកបានលើកបានប្រាប់ថា មុនដាក់អាហារូបករណ៍ត្រូវហ៊ាន ប្រឈមមុខជាមួយភាពបរាជ័យ ចេះត្រៀមខ្លួនឱ្យបានល្អ និងត្រូវស្វែងរកជំនួយពីរៀមច្បង។ ជាក់ស្តែងសម្រាប់បទពិសោធន៍របស់លោកផ្ទាល់ មុននឹងទទួលបានអាហារូបករណ៍ទៅរៀនជាង១០នេះ រូបលោកក៏ធ្លាប់ធ្លាក់មិនក្រោម១០ដងនោះទេ ប៉ុន្តែលោកដាច់ខាតមិនរាថយឡើយ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T04:36:58.253Z",
"category": "ភាពជាអ្នកដឹកនាំ",
"views": 481,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ធ្លាប់ប្រពន្ធថាមានគំនិតឆ្កួតៗ រហូតសុំលែង លោក Larry Ellison ដើរតាមក្តីស្រមៃ ក្លាយជាមហាសេដ្ឋីទី៦
|
https://business-cambodia.com/articles/larry-ellison-life
|
លោក Larry Ellison គឺជាសហស្ថាបនិកក្រុមហ៊ុន Oracle Corp និងជាមហាសេដ្ឋីកំពូលជួរមុខឈរលេខរៀងទី៦ របស់ពិភពលោក។ ប៉ុន្តែមុនឈានជើងដល់ចំណុចនេះ លោកធ្លាប់ត្រូវបានប្រពន្ធជាទីស្រលាញ់ឱបជាប់នឹងទ្រូងដៀលត្មេះថាមានគំនិតឆ្កួតឡប់ រហូតសុំលែងលះ រីឯខ្សែជីវិតវិញក៏ឆ្លងកាត់ព្យុះភ្លៀងមិនតិចដែរ។
លោក Larry Ellison កើតនៅក្នុងឆ្នាំ១៩៤៩ លើទឹកដីទីក្រុង New York សហរដ្ឋអាមេរិក។ ក្រោយកើតបាន៩ខែ ទារកកម្សត់នេះមានជំងឺរលាកសួត។ ត្បិតជីវភាពគ្រួសារលំបាកតោកយ៉ាកនិងគ្មានលទ្ធភាពព្យាបាលកូនប្រុស ម្ដាយក៏បង្ខំចិត្តបញ្ជូនលោកឱ្យទៅរស់នៅឯទីក្រុង Chicago ជាមួយពូមីងគឺអ្នកស្រី Lillian Ellison និងលោក Louis Ellison។ លុះចម្រើនវ័យពេញកំលោះ ក្រោយរៀនចប់ថ្នាក់វិទ្យាល័យ ម្តាយមីងរបស់ Larry បានបញ្ជូនលោកឱ្យទៅរៀនផ្នែកវិទ្យាសាស្រ្តនៅឯសាកលវិទ្យាល័យ Illinois។ ប៉ុន្ដែលោកត្រូវបានជួបរឿងអកុសលម្ដងទៀត ដោយបានបង្ខំចិត្តបោះបង់ចោលការសិក្សានៅត្រឹមឆ្នាំទី២ ដោយសារម្ដាយមីងបានស្លាប់ ដែលជាហេតុធ្វើឱ្យលោកពុំមានលុយអាចរៀនបន្ដទៀតបាន។
បន្ទាប់ពីឈប់រៀន ក្នុងវ័យ២១ឆ្នាំកំលោះស្ទើរភ្លើង Larry បានវិចបង្វិចខោអាវនិងហ្គីតាដាក់ចូលក្នុងគូទឡាន ធ្វើដំណើរពី Chicago ឆ្ពោះទៅកាន់ Berkeley នៃរដ្ឋកាលីហ្វ័រញ៉ា។ គ្រានោះលោកបានធ្វើការជាអ្នកមគ្គុទ្ទេសក៍ទន្លេ និងជាគ្រូបង្រៀនឡើងភ្នំថ្ម។ Larry ពិតជារីករាយជាមួយការងារទាំងពីរនេះណាស់ ប៉ុន្តែវាពុំបានផ្តល់ប្រាក់កម្រៃសមរម្យនោះទេ ដែលជាហេតុតម្រូវឲ្យលោកត្រូវស្វែងរកការងារធ្វើបន្ថែមក្នុងនាមជាអ្នកសរសេរកម្មវិធីកុំព្យូទ័រនៅ Berkeley និងបានចូលរៀននៅមហាវិទ្យាល័យសរសេរកម្មវិធី។
Larry រៀនពូកែណាស់ វានាំមកនូវក្តីសុខឲ្យលោកខ្លាំងបំផុត។ Larry បានលើកឡើងយ៉ាងដូច្នេះថា៖ «ជីវិតរបស់ខ្ញុំក្នុងចំណុចនេះ ខ្ញុំគិតថាបានបង្កើតដំណើរការត្រឹមត្រូវនៅក្នុងដំណើរស្វែងរកខ្លួនឯង។ ខ្ញុំបានស្វែងរកឃើញបុព្វហេតុ ខ្ញុំមានការងារពីរបីដែលខ្ញុំស្រលាញ់ ហើយមានមួយដែលអាចឲ្យខ្ញុំរីករាយ និងអាចបង់ថ្លៃវិក័យប័ត្រ។ ខ្ញុំពិតជារីករាយជាមួយជីវិតខ្ញុំណាស់ ប៉ុន្តែប្រពន្ធរបស់ខ្ញុំមិនដូច្នេះទេ អ្វីដែលនាងមើលឃើញគឺការបោះបង់ការសិក្សា ជាមនុស្សដែលចំណាយពេលច្រើនបំផុតនៅលើភ្នំ ដើម្បីធ្វើរឿងគ្មានប្រយោជន៍ប៉ុណ្ណោះ»។
នាងចង់ឲ្យលោកធ្វើការជាអ្នកសរសេរកម្មវិធីកុំព្យូទ័រពេញម៉ោង ឬក៏ត្រឡប់ទៅមហាវិទ្យាល័យវិញដើម្បីបញ្ចប់ថ្នាក់បរិញ្ញាបត្រ។ លោកចាប់ផ្តើមចូលរៀននៅសាកលវិទ្យាល័យ UC Berkeley និងបានចូលរៀនក្នុងកម្មវិធីពីរបី ប៉ុន្តែមានតែមួយប៉ុណ្ណោះដែលលោកអាចចងចាំបាន គឺថ្នាក់ជិះទូកក្តោង។ នៅពេលថ្នាក់រៀនបានបញ្ចប់លោកមានបំណងចង់ទិញទូកក្តោងមួយ តែប្រពន្ធរបស់លោកបាននិយាយថា វាគឺជាគំនិតដ៏ឆ្កួតឡប់បំផុតតែមួយគត់ដែលនាងបានឮពេញមួយជីវិតរបស់នាង។ នាងបានចោទប្រកាន់លោកថាជាមនុស្សគ្មានការទទួលខុសត្រូវ និងបានដាក់ពាក្យសុំលែងលះជាមួយលោកក្នុងឆ្នាំ ១៩៧៨។ លោក Larry Ellison បានថ្លែងក្នុងថ្ងៃទទួលសញ្ញាបត្រពីសាកលវិទ្យា Southern Californa យ៉ាងដូច្នេះថា៖ «វាគឺជាចំណុចរបត់សំខាន់បំផុតនៅក្នុងជីវិតរបស់ខ្ញុំ ប៉ុន្តែពេលនេះខ្ញុំមិនខកចិត្តនឹងជីវិតខ្លួនឯងទៀតឡើយ ក្តីសុបិនរបស់ពួកគេនិងក្តីសុបិនរបស់ខ្ញុំគឺផ្សេងគ្នា»។
បន្ទាប់ពីពេលនោះមក លោកបានស្រាវជ្រាវហើយស្រាវជ្រាវទៀត ប៉ុន្តែលោកនៅតែមិនអាចស្វែងរកការងារជាវិស្វករ Software ឡើយ ដូច្នេះលោកក៏ព្យាយាមបង្កើតមួយឡើងមក។ Larry បានដាក់បញ្ចូលគ្នាជាមួយគម្រោងមួយហើយចាប់ផ្តើមបង្កើតក្រុមហ៊ុនដោយខ្លួនឯងមានឈ្មោះថា Oracle Corp ក្រោយបានលែងលះគ្នាអស់រយៈពេល៦ខែ។ លោកបានលើកឡើងថា៖ «ផ្លូវនោះវាអនុញ្ញាតឲ្យខ្ញុំអាចគ្រប់គ្រងបរិយាកាសការងាររបស់ខ្ញុំបានទាំងស្រុង។ គោលដៅរបស់ខ្ញុំគឺបង្កើតការងារដ៏ល្អឥតខ្ចោះសម្រាប់ខ្លួនខ្ញុំ ការងារដែលខ្ញុំស្រលាញ់ចេញពីក្រអៅបេះដូង»។
លោកបានប្រកាសស្វែងរកវិស្វករ Software ដ៏មានទេពកោសល្យបំផុត ក្នុង Silicon Valley និងប្រមូលផ្តុំក្រុមអ្នកសរសេរកម្មវិធីដ៏លេចធ្លោដែលជាកាដូព្រះប្រទានឲ្យ។ ក្រុមដែលមានគំនិតឆ្កួតឡប់នេះ បានផ្តល់កំណើតដល់ក្រុមហ៊ុនយក្សដ៏ធំមួយ។ លោកបាននិយាយថា៖ «ខ្ញុំហៅវាថាជាគំនិតឆ្កួតឡប់ ពីព្រោះនៅគ្រានោះគ្រប់គ្នាប្រាប់ខ្ញុំថា វាគឺជាគំនិតឆ្កួតឡប់។ ហើយនៅពេលដែលអ្នកចាប់ផ្តើមប្រាប់មនុស្ស ដំបូងពួកគេហៅអ្នកថាក្រអឺតក្រទម ហើយបន្ទាប់មកពួកគេនិយាយថាអ្នកឆ្កួត។ នៅពេលដែលមនុស្សប្រាប់អ្នកថាអ្នកជាមនុស្សឆ្កួត អ្នកអាចនឹងកំពុងឆ្ពោះទៅរកការបង្កើតថ្មីដ៏សំខាន់បំផុតក្នុងជីវិតរបស់អ្នកហើយ»។
ក្រោយពីបង្កើតក្រុមហ៊ុនបានមួយរយៈ លោក Larry Ellison ក៏អាចអូសបានអតិថិជនដំបូង គឺក្រុមហ៊ុន IBM ដែលជាក្រុមហ៊ុនចាស់របស់លោកធ្លាប់ធ្វើការនឹងឯង។ ហើយចាប់តាំងពីក្រុមហ៊ុនធំដូចជា IBM មកប្រើសេវាកម្មនេះ ជាហេតុធ្វើឱ្យក្រុមហ៊ុនផ្សេងៗមានទំនុកយ៉ាងខ្លាំង និងមិនខ្លាចក្នុងការប្រើសេវាកម្មគ្រប់គ្រង Database របស់ក្រុមហ៊ុន Oracle នោះទេ។ ចាប់តាំងពីពេលនោះមកក្រុមហ៊ុន Oracleក៏ចាប់ផ្ដើមល្បីល្បាញនិងទទួលបានជោគជ័យជាខ្លាំង ដោយសូម្បីតែក្រុមហ៊ុនធំៗដូចជា Amazon និង Samsung Electronics ជាដើមនោះ ក៏ប្រើប្រាស់សេវាកម្មរបស់ក្រុមហ៊ុន Oracle ដែរ។
យ៉ាងណាមិញ បើគិតមកទល់នឹងពេលនេះ ក្រុមហ៊ុន Oracle បានក្លាយជាក្រុមហ៊ុនបង្កើត Software ដ៏ល្បីឈ្មោះ និងក្លាយជាក្រុមហ៊ុនលេខមួយខាងផ្នែកផ្ដល់សេវាកម្មគ្រប់គ្រងទិន្ន័យ (Database)។ បច្ចុប្បន្នក្រុមហ៊ុន Oracle របស់លោក Larry Ellison មានបុគ្គលិកសរុបរហូតដល់ទៅជាង ១៣៥,០០០ នាក់។ បន្ថែមពីនេះទៀត កាលពីឆ្នាំ២០១៩កន្លងទៅ ក្រុមហ៊ុន Oracle អាចរកចំណូលបានរហូតដល់ទៅជាង ៣៩ពាន់លានដុល្លារសហរដ្ឋអាមេរិកឯណោះ។ ក្នុងនោះលោក Larry Ellison គឺជាអ្នកកាន់ហ៊ុនច្រើនជាងបំផុតនៅក្នុងក្រុមហ៊ុន Oracle ដោយមានរហូតដល់ទៅជាង ៣៦.២% និងមានទ្រព្យសម្បត្តិផ្ទាល់ខ្លួនសរុបប្រមាណជា ១០២.៦ ពាន់លានដុល្លារ រួមទាំងជាមហាសេដ្ឋីលេខ៦ ក្នុងចំណោមហាសេដ្ឋីទាំងអស់ទូទាំងពិភពលោក៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T04:31:47.157Z",
"category": "ភាពជាអ្នកដឹកនាំ",
"views": 1012,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
បង់តុងទីនជាប្រចាំ តែពេលចង់ដេញយកលុយមកប្រើ មេតុងទីនបែរគេចមិនព្រមឱ្យដេញ តើគួរធ្វើបែបណា?
|
https://business-cambodia.com/articles/tong-tin-scams-and-the-solutions
|
តុងទីន ជាមធ្យោបាយសន្សំដើមទុនមួយប្រភេទ ដែលប្រជាជនខ្មែរយើងនិយមលេងតាំងពីយូរមកហើយ។ បើប៉ះមេល្អកូនល្អ មិនជាបញ្ហាអ្វីឡើយ តែបើជ្រុលជាបង់ទៀងទាត់ជាប្រចាំ តែដល់ថ្ងៃចង់ដេញយកលុយមកប្រើការវិញ បែរជាត្រូវមេតុងទីន បដិសេធមិនឱ្យដេញ ឬលើកថ្ងៃឥតឈប់ឈរ តើគួរធ្វើបែបណាទៅ?
ពាក់ព័ន្ធនឹងបញ្ហានេះ សាស្ត្រាចារ្យច្បាប់ អ្នកស្រី ម៉ឹង វ៉ាន់ឌី បានបង្ហើបពីដំណោះស្រាយ៣ជំហាន ដែលអ្នកគួរធ្វើ ដើម្បីឆាប់បានលុយត្រឡប់មកវិញ។ ដំណោះស្រាយទាំង៣ជំហាននោះរួមមាន៖
១. ទាក់ទងសួរកូនតុងទីនក្នុងក្រុម
ជាធម្មតា ពេលដែលមេតុងទីនមិនចង់ឱ្យអ្នកដេញ គេអាចនឹងលើកហេតុផលថា ដេញមិនទាន់បានទេ ព្រោះជាប់វេនអ្នកនេះ វេណអ្នកនោះ ដែលនៅក្នុងក្រុម កំពុងដេញហើយ ចាំគេដេញរួចបានដល់វេនយើងម្ដង។ សម្ដីនេះ ជួនពិត ជួនមិនពិត អាចនឹងមានគេកំពុងដេញមែន ឬមេតុងទីននិយាយយករួចខ្លួន ព្រោះគាត់កំពុងត្រូវការលុយប្រើប្រាស់ខ្លួនឯង។
ដូច្នេះហើយដើម្បីឱ្យប្រាកដចិត្ត អ្នកគួរតែទូរស័ព្ទទៅសាកសួរសមាជិកក្រុមដែលជាកូនតុងទីនដូចគ្នា ឱ្យច្បាស់ ថាសម្ដីរបស់មេតុងទីននិយាយជាការពិតដែរឬទេ?
២. ស្នើមេធាវីចេញលិខិតព្រមាន
បើក្នុងករណីរកឃើញថាមេតុងទីនមានចេតនាកុហកបោកប្រាសអ្នកហើយ អ្នកអាចចាប់ផ្ដើមពឹងពាក់ មេធាវី ឱ្យចេញលិខិតព្រមានទៅកាន់មេតុងទីនឱ្យទម្លាក់ប្រាក់ឱ្យមកវិញ។ ជំហាននេះ អាចចាត់ទុកថាជាការសម្របសម្រួលជំហានដំបូង បើមេតុងទីនយល់ព្រមមកជួប និងព្រមបំពេញតាមការស្នើសុំ អ្នកនឹងបានលុយត្រឡប់មកវិញ។
៣. ដាក់ពាក្យបណ្ដឹង
បើក្នុងករណី ចេញលិខិតព្រមានហើយ មេតុងទីននៅតែបន្តបោកប្រាស មិនព្រមទូទាត់លុយមកឱ្យអ្នកវិញ អ្នកអាចឈានមួយជំហានទៀត ទៅដល់ការដាក់ពាក្យបណ្ដឹងតែម្ដង។ អ្នកស្រី វ៉ាន់ឌី បានបញ្ជាក់ថា ករណីដែលមេតុងទីនកុហកអ្នកម្ដងហើយម្ដងទៀត អាចឈានចូលដល់បណញដឹងព្រហ្មទណ្ឌ ពីបទរំលោភទំនុកចិត្ត។ ដូច្នេះហើយលោកអ្នកអាចពឹងពាក់មេធាវី ឱ្យរៀបចំពាក្យបណ្ដឹងទៅកាន់តុលាការ ដើម្បីឱ្យមេធាវីចេញមុខមកទទួលខុសត្រូវចំពោះមុខច្បាប់។
សូមជម្រាបផងដែរថា តុងទីន មានប្រភពមកពីប្រទេសបារាំង វាជាប្រភេទសមាគមប្រមូលប្រាក់ ឬសន្សំដើមទុន ដើម្បីជួយគ្នាទៅវិញទៅមក ដែលប្រជាជនខ្មែរយើងនិយមលេងអស់រយៈពេលជាយូរមកហើយ ពោលគឺតាំងតាំងពីពេលដែលកម្ពុជា ទទួលបានឥទ្ធិពលពីអាណាព្យាបាលបារាំងមកម្ល៉េះ៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T04:31:32.985Z",
"category": "ហិរញ្ញវត្ថុ",
"views": 1123,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ចង់ខ្ចីលុយធនាគារទិញផ្ទះតែខ្ចីមិនបាន អ្នកជំនាញប្រាប់ឱ្យពិនិត្យចំណុចទាំងនេះសិនមុនទៅខ្ចី
|
https://business-cambodia.com/articles/lim-ravuth-tip-borrow-from-bank
|
សម្រាប់អ្នកទិញផ្ទះថ្មីដើម្បីបំពេញក្ដីស្រមៃ ប៉ុន្ដែមិនមានលុយគ្រប់គ្រាន់នៅក្នុងដៃ ភាគច្រើនតែតែងស្វែងរកកម្ចីពីគ្រឹះស្ថានហិរញ្ញវត្ថុ ឬធនាគារ។ ប៉ុន្ដែអ្វីដែលស្មុគស្មាញនោះ អ្នកដែលមិនធ្លាប់ខ្ចីប្រាក់ ឬមិនដឹងពីការរៀបចំឯកសារដើម្បីស្នើសុំ គឺតែងតែទទួលការបដិសេដពីធនាគារលើកម្ចីរបស់ពួកគេ។
ទាក់ទងបញ្ហានេះដែរ ថ្មីៗអ្នកជំនាញមួយរូបបានបង្ហាញ ២ ចំណុចដែលអ្នកចង់ស្នើសុំកម្ចីត្រូវដឹង និងរៀបចំ មុនទៅស្នើសុំកម្ចីពីគ្រឹះស្ថានហិរញ្ញវត្ថុ ឬធនាគារ ដើម្បីធានាថាមិនទទួលការបដិសេដការស្នើសុំរបស់ខ្លួន។
ថ្លែងប្រាប់ Business Cambodia លោ លឹម រ៉ាវុធ នាយកផ្នែកលក់និងទីផ្សារ នៃក្រុមហ៊ុន Pointer Property បានលើកឡើងថា មុននឹងដាក់ពាក្យសុំកម្ចីទិញផ្ទះពីធនាគា យើងត្រូវតែយល់ដឹង នឹង ត្រៀមខ្លួនក៏ដូចជាឯកសារមួយចំនួនសិនចៀសវាងទៅខ្ចីហើយគេមិនឱ្យ ដោយក្នុងនោះរួមមាន៖
១. កត្តាប្រភពចំណូល
ត្រូវធានាថាប្រាក់ចំណូលដែលទទួលបានប្រចាំខែអាចបង់ត្រលប់ទៅធនាគារបាន (១ដងកន្លះ ឬ ២ ដងទៅតាមគោលការណ៍របស់ធនាគានីមួយៗ) ព្រោះថាជាទូទៅ ខាងធនាគារគេត្រូវការសិក្សាពីអតិថិជនផងដែរ ថាតើមានប្រភពចំណូលយ៉ាងណាដែរ
ត្រូវធានាថាមិនមានប្រវត្តិបង់យឺតយ៉ាវ នឹង មិនបានបង់ត្រលប់ពីមុនជាមួយធនាគារឬស្ថាប័នណាមួយ ។ ត្រង់ចំណុចនេះលោក លឹម វ៉ាវុធ បានឱ្យដឹងថាជាទូទៅ ខាងធនាគារគេតម្រូវ ឱ្យឆែកទៅព័ត៌មានរបស់អតិថិជន ថាតើធ្លាប់មានប្រវត្តិ ខ្ចីលុយធនាគារណាដែរទេ? តើប្រវត្តិនៃការសងត្រលប់ទៅវិញជាមួយធនាគារដែលបានខ្ចីមានការបង់យឺតយ៉ាវ ដែលឬទេ?
២. ឯកសារ
អត្តសញ្ញាណបណ្ណដែលមានសុពលភាព
កុងត្រាទិញលក់អចលទ្រព្យ
ទ្រព្យបញ្ចាំឬទ្រព្យធានាដែលមានតម្លៃអាចកម្ចីបាន៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T04:08:43.602Z",
"category": "អចលនទ្រព្យ",
"views": 346,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ដំណឹងល្អ! រដ្ឋបាលរាជធានីភ្នំពេញ ត្រៀមឡានក្រុងជិត៣០០គ្រឿង ដឹកពលរដ្ឋទៅលេងស្រុក ឥតគិតថ្លៃ
|
https://business-cambodia.com/articles/city-bus-in-cambodia
|
នៅសល់តែប៉ុន្មានថ្ងៃទៀតប៉ុណ្ណោះ បុណ្យចូលឆ្នាំប្រពៃណីជាតិខ្មែរនឹងឈានចូលមកដល់ ហើយទន្ទឹមនឹងការជិតមកដល់នូវបុណ្យចូលឆ្នាំប្រពៃណីជាតិខ្មែរនេះក៏ជាឱកាសដែលបងប្អូនប្រជាពលរដ្ឋ អ្នកធ្វើការបានវិលត្រឡប់ទៅស្រុកដើម្បីជួបជុំគ្រួសារផងដែរ។
ជាមួយគ្នានេះដើម្បីអបអរស្វាគមន៍បុណ្យចូលឆ្នាំប្រពៃណីជាតិខ្មែរខាងមុខនេះ រដ្ឋបាលរាជធានីភ្នំពេញក៏បានរៀបចំរថយន្តក្រុងចំនួន ៣៤៥ គ្រឿង សម្រាប់បម្រើសេវាដឹកជញ្ជូនសាធារណៈរយៈពេល៥ថ្ងៃ ចាប់ពីថ្ងៃទី ១៣ដល់ថ្ងៃទី ១៧ខែ មេសាឆ្នាំ២០២៣ ដោយឥតគិតថ្លៃ ដើម្បីជាការជួយសម្រួលដល់ការចំណាយជូនបងប្អូនប្រជាពលរដ្ឋក្នុងការធ្វើដំណើរទៅលេងស្រុកកំណើត ជួបជុំគ្រួសារ ក្នុងបុណ្យចូលឆ្នាំថ្មី ប្រពៃណីជាតិខ្មែរ។
ក្នុងនោះសម្រាប់សេវាដឹកជញ្ជូនប្រជាពលរដ្ឋក្នុងរាជធានីភ្នំពេញ ប្រើរថយន្តក្រុងចំនួន ៧០គ្រឿង និងសម្រាប់សេវាដឹកជញ្ជូនប្រជាពលរដ្ឋដែលនឹងធ្វើដំណើរពីរាជធានៅភ្នំពេញទៅតាមបណ្តាខេត្ត និងពីបណ្តាខេត្តត្រឡប់មករាជធានីភ្នំពេញវិញ ប្រើប្រាស់រថយន្តក្រុងចំនួន ២៧៥គ្រឿង ដែលមានគោលដៅនិងទីតាំងដូចខាងក្រោម៖
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T03:47:11.669Z",
"category": "ព័ត៌មានថ្មីៗ",
"views": 1606,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ប្រមូសិនកប់! Ice-Watch ប្រកាសលក់បញ្ចុះតម្លៃនាឡិកាដៃរហូតដល់ទៅ៤០% ដើម្បីអបអរពិធីបុណ្យចូលឆ្នាំខ្មែរខាងមុខនេះ
|
https://business-cambodia.com/articles/ice-watch-discount
|
ដំណឹងល្អសម្រាប់បងប្អូនដែលនិយមចូលចិត្តប្ដូរម៉ូដនាឡិកាដៃ ក៏ដូចជាចង់ទិញនាឡិកាថ្មី ឬទិញជាកាដូសម្រាប់មនុស្សពិសេសក្នុងឱកាសចូលឆ្នាំថ្មី ខណៈពេលនេះ Ice-Watch ប្រកាសផ្តល់ជូននៅការបញ្ចុះតម្លៃពិសេសដល់អតិថិជនរបស់ខ្លួនជាមួយនឹងការប្រមូលសិនកប់។
យោងទៅតាមការចុះផ្សាយនៅលើគេហទំព័រផ្លូវការរបស់នាឡិកាដៃ Ice-Watch បានឱ្យដឹងថា ដើម្បីអបអរពិធីបុណ្យចូលឆ្នាំថ្មីប្រពៃណីខ្មែរខាងមុខនេះ ម៉ាកនាឡិកាដៃ Ice-Watch នឹងផ្តល់ជូនការបញ្ចុះតម្លៃពិសេសរហូតដល់ ៤០ភាគរយទៅលើគ្រប់ម៉ូដទាំងអស់ ចាប់ពីថ្ងៃទី០១ រហូតដល់ថ្ងៃទី ១៧ ខែមេសា ឆ្នាំ២០២៣ នៅគ្រប់សាខាទាំងអស់របស់ម៉ាកនាឡិកា Ice-Watch។
សូមជម្រាបផងដែរថា ដើម្បីផ្ដល់នូវភាពងាយស្រួលទៅដល់អតិថិជនក្រុមហ៊ុនក៏បានបន្ថែមនូវសេវាកម្មដឹកជញ្ជូនដោយឥតគិតថ្លៃទៅគ្រប់ ២៥ខេត្តក្រុងទូទាំងប្រទេសកម្ពុជាផងដែរ។ លើសពីនេះបងប្អូនដែលពិបាកក្នុងការធ្វើដំណើរមកកាន់ហាងផ្ទាល់ អាចធ្វើការកម្មង់តាមរយៈផេក Ice-Watch ផ្ទាល់បាននិងតាមរយៈវេបផ្សាយ https://watchempire.com.kh/brand/ice-watch_6។ សម្រាប់ពត៌មាន និង ម៉ូតថ្មីៗរបស់Ice-Watch បងប្អូនអាចចូលរួមក្នុងគ្រុបTelegram https://t.me/noibutwe៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T03:37:03.305Z",
"category": "កំពូលអ្នកលក់",
"views": 1412,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
McDonald’s បិទការិយាល័យបណ្ដោះអាសន្នទាំងអស់នៅអាមេរិកនិងត្រៀមកាត់បុគ្គលិកឆាប់ៗនេះ
|
https://business-cambodia.com/articles/mcdonalds-close-its-us-offices-and-prepare-to-cut-jobs
|
McDonald’s គឺជាហាងបម្រើសេវាកម្មអាហាររហ័សដ៏ធំបំផុតរបស់អាមេរិក ប៉ុន្ដែពេលនេះហាងអាហាររហ័សមួយនេះបានសម្រេចបិទការិយាល័យទាំងអស់របស់ខ្លួននៅទឹកដីអាមេរិកជាបណ្ដោះអាសន្ន នេះបើយោងតាមការចុះផ្សាយរបស់សារព័ត៌មាន CNBC។
តាមប្រភពដដែលបានឲ្យដឹងថា McDonald’s បានបិទការិយាល័យរបស់ខ្លួនជាបណ្ដោះអាសន្ននៅទឹកដីអាមេរិកនៅសប្ដាហន៍នេះ ខណៈក្រុមហ៊ុននឹងត្រៀមកាត់បុគ្គលិកក្នុងពេលឆាប់ៗដែលជាផ្នែកមួយនៃការធ្វើកំណែទម្រង់ទ្រង់ទ្រាយធំ។
នៅក្នុង email ដែលក្រុមហ៊ុនបានផ្ញើទៅឲ្យបុគ្គលិកនៅសហរដ្ឋអាមេរិកនិងបុគ្គលិកអន្តរជាតិ ក្រុមហ៊ុនបានស្នើដល់បុគ្គលិកឲ្យធ្វើការពីផ្ទះចាប់ពីថ្ងៃច័ន្ទដល់ថ្ងៃពុធសប្ដាហ៍នេះ ដូច្នេះក្រុមហ៊ុនអាចធ្វើការសម្រេចចិត្តថាតើបុគ្គលិកណាខ្លះនឹងត្រូវកាត់ចេញ។
លោក Chris Kempczinski នាយកប្រតិបត្តិរបស់ក្រុមហ៊ុន McDonald’s បានឲ្យដឹងថាក្នុងនៅemail កាលពីខែមករាឆ្នាំនេះថាការកាត់បុគ្គលិកចេញនឹងចាប់ផ្ដើមនៅខែមេសាឆ្នាំ២០២៣នេះ ហើយការកាត់នេះកជាផ្នែកមួយដែលធ្វើឲ្យក្រុមហ៊ុនកាន់តែរីកចម្រើន។
លោកបានឲ្យដឹងទៀតថាលោកមិនបានកំណត់ថាការកាត់ការងារនេះនឹងជួយក្រុមហ៊ុនបានប៉ុនណានោះទេ ប៉ុន្ដែការធ្វើបែបនេះគឺលោកចង់ធ្វើឲ្យក្រុមហ៊ុនរីកចម្រើនទៅមុខ។ ត្រង់នេះលោកក៏បានបង្ហើបទៀតថាការងារមួយចំនួនដែលមានស្រាប់បច្ចុប្បន្នអាចនឹងត្រូវបានផ្លាស់ប្ដូរឬក៏ការងារទាំងនោះនឹងត្រូវបានកាត់ចេញជារៀងរហូត។
គួរបញ្ជាក់ផងដែរ McDonald’s គឺជាក្រុមហ៊ុនបម្រើសេវាកម្មអាហាររហ័សដែលបានបើកភោជនីយដ្ឋានជាង៤ម៉ឺនកន្លែងនៅក្នុងប្រទេសជាង១៦០ប្រទេសជាមួយនឹងបុគ្គលិកខ្ទង់២លាននាក់នៅក្នុងបណ្ដាញFranchise របស់ខ្លួនដោយនៅក្នុងនោះមាន១៣,០០០នាក់គឺស្ថិតនៅក្នុងទឹកដីរបស់សហរដ្ឋអាមេរិក៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-03T03:28:08.819Z",
"category": "ហិរញ្ញវត្ថុ",
"views": 763,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ចង់ទិញហ៊ុនអេស៊ីលីដាយកភាគលាភ មកដឹងចំនួនភាគលាភដែលទទួលនិងពេលវេលាចែកភាគលាភ
|
https://business-cambodia.com/articles/when-abc-pay-the-devidend-for-2022
|
ធនាគារ អេស៊ីលីដា គឺជាធនាគារដែលបង្កើតដោយកូនខ្មែរនិងជាធនាគារដំបូងដែលឡើងលើផ្សារហ៊ុនបោះលក់ភាគហ៊ុនជាសាធារណៈ ដូច្នេះពលរដ្ឋទូទៅសុទ្ធតែអាចក្លាយជាម្ចាស់ធនាគារ អេស៊ីលីដា តាមរយៈការទិញភាគហ៊ុន អេស៊ីលីដានៅលើផ្សារហ៊ុនកម្ពុជា។
ទាក់ទងនឹងភាគហ៊ុន អេស៊ីលីដានេះ មានពលរដ្ឋមួយចំនួនធំតែងតែចាប់អារម្មណ៍ ការវិនិយោគទិញហ៊ុន អេស៊ីលីដាយកភាគលាភ។ បើបងប្អូនចង់ទិញអេស៊ីលីដាលើផ្សារហ៊ុនយកភាគលាភលឿន មានដឹងអត់តើធនាគារនេះ តែងចែងភាគលាភខែណារាល់ឆ្នាំ ហើយអ្នកកាន់ហ៊ុន អេស៊ីលីដា នឹងទទួលបានភាគលាភប៉ុន្មានរៀលក្នុងមួយហ៊ុន?
បើយោងតាមសេចក្ដីប្រកាសរបស់ធនាគារ អេស៊ីលីដាបានឲ្យដឹងថា ធនាគារ អេស៊ីលីដានឹងបើកកិច្ចប្រជុំហាមសន្និបាតភាគហ៊ុនិកសាមញ្ញលើទី២៣នៅថ្ងៃទី២៧ខែ មេសាឆ្នាំ២០២៣នេះ។ ហើយការប្រជុំនេះគឺធ្វើការពិភាក្សាក៏ដូចជាសម្រេចបោះឆ្នោតលើគោលការណ៍ផ្សេងៗ ដោយក្នុងការក៏មានការសម្រេចពីពេលវេលាចែកភាគលាភនិងកំណត់ចំនួនភាគលាភដែលត្រូវចែកទៅកាន់ម្ចាស់ភាគហ៊ុនផងដែរ។
ចាប់តាំងពី ធានាគារ អេស៊ីលីដាឡើងផ្សារហ៊ុននៅឆ្នាំ២០២០មក ធនាគារតែងតែកំណត់ចែកភាគលាភនៅអំឡុងខែឧសភារៀងរាល់ឆ្នាំ។ ដូច្នេះបើគ្មានអ្វីប្រែប្រួលទេនោះ អេស៊ីលីដានឹងធ្វើការបែងចែកភាគលាភប្រចាំឆ្នាំ២០២២មកដល់ម្ចាស់ភាគហ៊ុននៅអំឡុងខែឧសភាឆ្នាំ២០២៣នេះ។
បើនិយាយពីភាគលាភវិញនៅត្រឹមដំណាច់ឆ្នាំ២០២២កន្លងទៅ ធនាគារអេស៊ីលីដារកស៊ីចំណេញក្រោយបង់ពន្ធបានប្រមាណ១៨១លានដុល្លារ។ បើតាមគោលការណ៍របស់អេស៊ីលីដាបានប្ដេជ្ញាថានឹងចែកភាគលាភកើនឡើងរាល់ឆ្នាំ។ បើយោងតាមប្រាក់ចំណេញប្រចាំឆ្នាំ២០២២ ចំនួន១៨១លានដុល្លារនេះ បើអេស៊ីលីដាយក៤០%នៃប្រាក់ចំណេញមកចែកភាគលាភប្រចាំឆ្នាំ២០២២ ដល់ម្ចាស់ភាគហ៊ុន នោះម្ចាស់ភាគអាចទទួលបានភាគលាភប្រមាណជា៦៨៥.៨៩រៀលក្នុងមួយហ៊ុន។
ភាគហ៊ុន អេស៊ីលីដាបច្ចុប្បន្នលើផ្សារហ៊ុន មានតម្លៃ១១,០៤០រៀលក្នុងមួយហ៊ុន ដូច្នេះបើបងប្អូនដែលវិនិយោគទិញហ៊ុនអេស៊ីលីដាយកភាគលាភក្នុងតម្លៃនេះអាចចំណេញបានជាង៦%នៃថ្លៃដើម។
ចំណេញ៦%នេះបើធៀបនឹងការដាក់ប្រាក់ធនាគារយកការប្រាក់គឺភាគលាភអេស៊ីលីដាតិចជាង ប៉ុន្ដែមិនមែនទាល់តែបងប្អូនកាន់ហ៊ុន អេស៊ីលីរយៈពេលមួយឆ្នាំទើបមានសិទ្ធិបានភាគលាភនោះទេ ពោលគឺកាន់ហ៊ុនត្រឹមខ្ទង់២សប្ដាហ៍ក៏មានសិទ្ធិបានភាគលាភដែរឲ្យតែអ្នកទិញហ៊ុនឲ្យបានមុនថ្ងៃប្រកាសបញ្ជីភាគហ៊ុនិកទទួលបានភាគលាភ(Record Date)២ថ្ងៃ។
ឧទាហរណ៍ អេស៊ីលីដា ប្រកាសបញ្ជីភាគហ៊ុនិកទទួលបានភាគលាភ(Record Date) នៅថ្ងៃទី១១ខែឧសភាឆ្នាំ២០២៣ អ្នកទិញហ៊ុនអេស៊ីលីដានៅថ្ងៃទី៩ ខែឧសភាឆ្នាំ២០២៣នោះអ្នកនឹងមានសិទ្ធិទទួលបានភាគលាភលឿន។ ហើយការទិញហ៊ុនមិនចាំបាច់បង់ពន្ធដូចការដាក់ប្រាក់សន្សំនៅធនាគារឡើយ។
ចង់ស្វែងយល់ពីការវិនិយោគហ៊ុនបន្ថែម អាចតាមដានផេករបស់ខ្ញុំ Toeuy Hong-ទឿយ ហុងឬចូលគ្រុបតេឡេក្រាម https://t.me/toeuy_hong៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T11:15:33.697Z",
"category": "ហិរញ្ញវត្ថុ",
"views": 3648,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
បើកប្រាក់ខែភ្លាមគិតភ្លាម នេះជារឿងចាំបាច់១ ដែលអ្នកមករកលុយឆ្ងាយស្រុកត្រូវធ្វើ មុននឹងផ្ញើលុយជូនអ្នកផ្ទះ
|
https://business-cambodia.com/articles/1-thing-you-must-do-after-get-salary
|
ដោយសារតែគ្រួសារមានជីវភាពខ្លះខាត ទើបអ្នកត្រូវសម្រេចចិត្ត ចេញចាកឆ្ងាយពីផ្ទះមកធ្វើការ ដើម្បីបានលុយជួយទំនុកបម្រុងអ្នកផ្ទះ។ ហើយជាទូទៅឱ្យតែដល់ពេលបើកប្រាក់ខែ គឺជាពេលវេលាដែលអ្នកត្រូវផ្ញើលុយជូនអ្នកផ្ទះហើយ។
ថ្ងៃនេះដែរ Business Cambodia សូមជម្រាបថា ក្រោយពេលបើកប្រាក់ខែភ្លាមៗ និងមុននឹងផ្ញើជូនអ្នកផ្ទះ អ្នកគួរតែធ្វើរឿងសំខាន់មួយជាមុនសិនគឺ “ដកសន្សំ”។ អ្នកជំនាញបានណែនាំឱ្យសន្សំឱ្យបានយ៉ាងតិច ១០%ទៅ២០% នៃចំណូលដែលអ្នករកបាន។
មានន័យថា បើអ្នកមានប្រាក់ខែ ២០០ដុល្លារក្នុងមួយខែ អ្នកគួរដកលុយទុកសន្សំ ឱ្យបានចន្លោះពី ២០ដុល្លារទៅ ៤០ដុល្លារ។ រកបានតិចសន្សំតាមតិច រកបានច្រើនសន្សំតាមច្រើន តែដាច់ខាតមិនត្រូវភ្លេចសន្សំឡើយ។
ជាក់ស្ដែងមានមនុស្សច្រើននាក់ណាស់ដែលចាកឆ្ងាយពីស្រុក មកធ្វើការនៅទីប្រជុំជន ឬទីក្រុងភ្នំពេញ ក្នុងគោលបំណងរកប្រាក់ជូនអ្នកផ្ទះ ប៉ុន្តែចំណាយពេលធ្វើការបួន ដប់ឆ្នាំ ហើយបែរជាមិនសល់អ្វីសោះ នេះក៏ដោយសារតែពួកគាត់មិនដែលគិតគូរពីការសន្សំលុយ។
គួរបញ្ជាក់ផងដែរថា ការចេះគិតគូរដល់អ្នកផ្ទះ គឺជារឿងល្អហើយ ប៉ុន្តែទន្ទឹមនោះអ្នកក៏ត្រូវតែចេះគិតគូរពីអនាគតខ្លួនឯងដែរ។ ស្របពេលដែលកំពុងធ្វើការឱ្យគេ មានតែការសន្សំលុយទេដែលអាចជួយអ្នកបាន ព្រោះថាបើថ្ងៃណាមួយមានឱកាសល្អ អ្នកអាចយកលុយសន្សំទៅធ្វើដើមទុន ប្រសើរជាងខ្ចីលុយគេមកប្រើប្រាស់ទាំងស្រុង៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T11:10:20.131Z",
"category": "ហិរញ្ញវត្ថុ",
"views": 754,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ប្រទេសថៃព្រមានថា ក្រុមមនុស្សធាត់អាចប្រឈមមុខនឹងជំងឺ១ប្រភេទនេះ អំឡុងពេលមេឃក្តៅខ្លាំង
|
https://business-cambodia.com/articles/heatwave-this-type-of-people-be-careful
|
កាលពីថ្ងៃទី០១មេសា ម្សិលមិញនេះ ក្រសួងឧតុនិយមរបស់ថៃបានធ្វើការប្រមានអំពីហានិភ័យសុខភាពដល់មនុស្ស២ប្រភេទ គឺមនុស្សចាស់និងមនុស្សធាត់ ដែលអាចប្រឈមមុខនឹងជំងឺដាច់សរសៃឈាមខួរក្បាល អំឡុងពេលមេឃកំពុងក្តៅខ្លាំងនេះ។ បើយោងតាមការចុះផ្សាយរបស់ Bangkok Post។
ក្នុងនោះលោកស្រី Chomparee Chompurat ប្រធាននាយកដ្ឋានឧតុនិយមថៃបានណែនាំឱ្យ មនុស្សក្រុមនេះប្រយ័ត្នចំពោះសុខភាព កុំហាត់ប្រាណឬធ្វើការនៅក្រោមកម្តៅថ្ងៃយូរម៉ោងពេក ជាពិសេសសូមនៅកន្លែងដែលមានខ្យល់ចេញចូលល្អ រក្សាជាតិទឹកនៅក្នុងខ្លួន និងងូតទឹកត្រជាក់ឱ្យបានទៀងទាត់។
សូមជម្រាបផងដែរថា នៅក្នុងប្រទេសថៃកំពុងទទួលរងនូវកម្តៅខ្លាំងរហូតដល់មានខេត្តខ្លះឡើងដល់ ៤៣អង្សា សីតុណ្ហភាពជាមធ្យមកើនឡើង១អង្សាធៀបនឹងឆ្នាំមុន ដែលនាយកដ្ឋានឧតុនិយមបានព្យាករណ៍ថាកម្តៅនេះអាចនឹងឈានដល់ពាក់កណ្តាលខែឧសភា។
យ៉ាងណាមិញកំឡុងពេលអាកាសធាតុមានការប្រែប្រួល សីតុណ្ហភាពឡើងខ្លាំងបែបនេះ សូមបងប្អូនប្រុងប្រយ័ត្នចំពោះសុខភាព ឧស្សាហ៍ទទួលទានទឹកឱ្យបានច្រើន សម្រាកឱ្យបានទៀងទាត់ ធ្វើលំហាត់ប្រាណនៅកន្លែងដែលមានខ្យល់ចេញចូលល្អ និងកុំនៅក្រោមកម្តៅថ្ងៃយូរពេក៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T10:14:58.291Z",
"category": "ព័ត៌មានថ្មីៗ",
"views": 400,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ខ្ពស់មិនធ្លាប់មាន! ធនាគារ ហត្ថា ប្រកាសផ្ដល់ការប្រាក់សន្សំដល់ ៩.៣៣% សម្រាប់ឱកាសចូលឆ្នាំខ្មែរ
|
https://business-cambodia.com/articles/hattha-bank-offers-high-interest-rate-for-deposite
|
ដើម្បីអបអរដល់ឱកាស បុណ្យចូលឆ្នាំប្រពៃណីជាតិខ្មែរ ធនាគារ ហត្ថា បានប្រកាសផ្ដល់ការប្រាក់សន្សំបន្ថែម ដល់អតិថិជន គ្រប់ៗរូប ដោយដំឡើងរហូតដល់ ៩.៣៣% សម្រាប់ប្រាក់រៀល និង ៨.៧៥%សម្រាប់ប្រាក់ដុល្លារ។
ការផ្ដល់ជូនដ៏ពិសេសនេះ មានចាប់ពីថ្ងៃទី០៣ ខែមេសា ឆ្នាំ២០២៣ រហូតដល់ថ្ងៃទី៣១ ខែឧសភា ឆ្នាំ២០២៣។ ដូច្នេះហើយបើលោកអ្នកមានចំណាប់អារម្មណ៍ចង់ដាក់ប្រាក់បញ្ញើអាចអញ្ជើញទៅ តាមពេលវេលាកំណត់បាន។
គណនីសន្សំ ឬបញ្ញើកើនទ្រព្យនេះ ធនាគារ ហត្ថា បង្កើតឡើងសម្រាប់អតិថិជនដែលមានសាច់ប្រាក់ទំនេរច្រើន ហើយចង់ទទួលបានការប្រាក់ខ្ពស់ត្រឡប់មកវិញ។ ដើម្បីបើកគណនីសន្សំប្រភេទនេះ នៅធនាគារ ហត្ថា លោកអ្នកគ្រាន់តែមានប្រាក់ ៥០ដុល្លារ ឬសមមូលនឹងរូបិយប័ណ្ណផ្សេង។
ជាធម្មតា គណនីសន្សំមានកាលកំណត់របស់ធនាគារហត្ថា មានកំណត់រយៈពេល ចាប់ពី ៣ខែរហូតដល់ ៦០ខែ ព្រមជាមួយនឹងការប្រាក់ ចន្លោះពី ៣.៨៨% រហូតដល់ ៨.៨៨%។ ប្រសិនបើលោកអ្នកចង់បានការប្រាក់ពិសេសដល់ ៩.៣៣% គ្រាន់តែដាក់សន្សំនៅចន្លោះថ្ងៃទី០៣ មេសា រហូតដល់ថ្ងៃទី៣១ ខែឧសភា ឆ្នាំ២០២៣៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T09:55:44.314Z",
"category": "ហិរញ្ញវត្ថុ",
"views": 1088,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ត្រឹមជាមីក្រូតែចំណេញមិនធម្មតា! ដាច់ឆ្នាំ២០២២ ប្រាសាក់រកស៊ីចំណេញមិនចាញ់ធនាគារកំពូលៗ
|
https://business-cambodia.com/articles/prasac-make-profit-in-2022
|
គ្រឹះស្ថានមីក្រូហិរញ្ញវត្ថុប្រាសាក់គឺជាមីគ្រឹះក្រូហិរញ្ញវត្ថុធំផុតមួយនៅកម្ពុជាដែលមានប្រជាជនកម្ពុជាគាំទ្រច្រើនហើយគ្រឹះស្ថានមីក្រូហិរញ្ញវត្ថុមួយនេះក៏ដើរតួនាទីសំខាន់ផងដែរក្នុងការផ្ដល់កម្ចីដល់ពលរដ្ឋខ្មែរដើម្បីបានសាច់លុយយកទៅប្រើប្រាស់តាមតម្រូវការជាក់ស្ដែងដូចទុនប្រករបរឬពង្រីកមុខរបរជាដើម។
បើយោងតាមសាររបស់ លោក JUN Kwi Sang ប្រធានក្រុមប្រឹក្សាភិបាលនៃគ្រឹះស្ថានមីក្រូហិរញ្ញវត្ថុ ប្រសាក់បានឲ្យដឹងថាទោះជាឆ្នាំ២០២២ជាឆ្នាំមួយមានការប្រឈមច្រើនពិតមែន តែគ្រឹះស្ថានមីក្រូហិរញ្ញត្ថុប្រាសាក់នៅតែមានប្រតិបត្តិការអាជីវកម្មខ្លាំង ហើយផលលំបាកនៅប៉ុន្មានឆ្នាំចុងក្រោយនេះ បានធ្វើឲ្យគ្រឹះស្ថានមួយនេះខ្លាំងនិងមានស្ថិរភាពជាមួយស្ថិរភាពកំណើនអស់រយៈពេល២៧ឆ្នាំមកហើយ។
នៅក្នុងសារដដែលនោះ លោកបានបង្ហើបពីតួលេខគួរឲ្យចាប់អារម្មណ៍របស់គ្រឹះស្ថានមីក្រូហិរញ្ញវត្ថុ ប្រាសាក់ ដោយក្នុងនោះលោកបានបង្ហាញថាត្រឹមដំណាច់ឆ្នាំ២០២២ ទ្រព្យសកម្មសរុបរបស់ប្រាសាក់ឡើងដល់៤.៨០ពាន់លានដុល្លារ កើនឡើងចំនួន១១.០៨% ធៀបនឹងឆ្នាំ២០១។ ចំណែកប្រាក់បញ្ញើរបស់អតិថិជនបានឡើងដល់២.២៧ពាន់លានដុល្លារ ជាមួយនឹងអតិថិជនដាក់ប្រាក់បញ្ញើសរុបចំនួន៧១៤ពាន់នាក់។
ចំពោះប្រាក់កម្ចីវិញ ក្នុងឆ្នាំ២០២២ ប្រាសាក់បញ្ចេញកម្ចីរហូតដល់ទៅ៤.៣៥ពាន់លានដុល្លារ កើនឡើង១៦.០២% ជាមួយនឹងអតិថិជនខ្ចីលុយសរុបចំនួន៥០២ពាន់នាក់។ តួលេខឲ្យគួរឲ្យចាប់អារម្មណ៍នោះគឺដាច់ឆ្នាំ២០២២ ប្រាក់ចំណេញរបស់ប្រាសាក់ក្រោយបង់គឺបានចំណេញរហូតដល់ទៅ១៨១.៣លានដុល្លារពោលគឺកើនឡើង ១៧.២% ពី ១៥៥.៥លានដុល្លារកាលពីឆ្នាំ២០២១មកដល់ ១៨១.៣លានដុល្លារនៅត្រឹមដំណាច់ឆ្នាំ២០២២ ហើយប្រាក់ចំណេញនេះប្រហែលគ្នានឹងប្រាក់ចំណេញប្រចាំឆ្នាំ២០២២របស់ធនាគារ អេស៊ីលីដាទៅហើយ។
គួរបញ្ជាក់ផងដែរថា ត្រឹមដំណាច់ឆ្នាំ២០២២ ប្រាសាក់បានបង្កើនដើមទុនចុះបញ្ជីពី ៣០០លានដុល្លារទៅ៤០០លានដុល្លារ ជាមួយនឹងបណ្ដាញសាខាទូទាំង២៥រាជធានីខេត្តចំនួន១៨១សាខា។ ចំណែកបណ្ដាញទូATM មាន១៦៣ទូ ប្រតិបត្តិការជាង១៤០០០ភូមិស្មើនឹង៩៧.៧%នៃភូមិសរុបនៅកម្ពុជា ជាមួយនឹងបុគ្គលិកចំនួន ៩,៥៧៣នាក់៕
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T09:47:24.539Z",
"category": "ហិរញ្ញវត្ថុ",
"views": 4080,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ក្រសួងសាធារណការ បង្ហាញវឌ្ឍនភាពនៃការពង្រីកផ្លូវជាតិលេខ៣៣ ពីទីរួមខេត្ដកំពតទៅច្រកលក
|
https://business-cambodia.com/articles/national-road-33-updated-
|
គម្រោងពង្រីក និងលើកកម្រិតគុណភាពផ្លូវជាតិលេខ៣៣ ពីទីរួមខេត្តកំពតទៅដល់ច្រកលក សម្រេចបានលទ្ធផល ១៩%ហើយ។ នេះយោងតាមការចុះផ្សាយពីក្រសួងសាធារណការ និងដឹកជញ្ជូន កាលពីថ្ងៃទី២៤ ខែមីនា ឆ្នាំ២០២៣ កន្លងទៅ។
តាមការបញ្ជាក់ពីក្រសួងក្នុងថ្ងៃទី២៤ ខែមីនា នោះ ក្រុមការងារនៃអង្គភាពអនុវត្តគម្រោងរបស់ក្រសួងសាធារណការ និងដឹកជញ្ជូន (PIU) បានអញ្ជើញចុះត្រួតពិនិត្យបច្ចេកទេសសាងសង់ និងវឌ្ឍនភាពការងារ នៃគម្រោងពង្រីក និងលើកកម្រិតគុណភាពផ្លូវជាតិលេខ៣៣នេះ។ ដោយការចុះពិនិត្យនេះ មានការចូលរួមពី លោក ទេស តារារ័ត្ន អគ្គនាយករង នៃអគ្គនាយកដ្ឋានបច្ចេកវិទ្យា និងទំនាក់ទំនងសាធារណៈ និងជាសមាជិក PIU លោក ប៉ាល់ ទិត្យវិរៈ សមាជិក PIU ព្រមទាំងសមាជិកផ្សេងៗទៀត អង្គភាពពាក់ព័ន្ធ និងក្រុមការងារបច្ចេកទេសរបស់ក្រុមហ៊ុនសាជីវកម្មស្ពាន និងថ្នល់ចិន(CRBC) ផងដែរ។
នៅក្នុងការចុះពិនិត្យនោះមានបញ្ជាក់ថា គិតចាប់ពីបើកការដ្ឋានកាលពីថ្ងៃទី៣០ ខែធ្នូ ឆ្នាំ២០២២ បច្ចុប្បន្នគម្រោងនេះ សម្រេចលទ្ធផលសាងសង់បានប្រមាណ ១៩% ហើយ គិតត្រឹមថ្ងៃទី០៣ ខែមីនា ឆ្នាំ២០២៣កន្លងទៅ។
ក្រុមការងារនៃអង្គភាពអនុវត្តគម្រោង ក៏បានពាំនាំមតិផ្តាំផ្ញើរបស់ ឯកឧត្តម ប៉ាល់ ចន្ទតារា ប្រធានគ្រប់គ្រងសម្របសម្រួលគម្រោង (PMU) ណែនាំដល់ក្រុមហ៊ុន CRBC ត្រូវបង្កើនការយកចិត្តទុកដាក់ឱ្យបានខ្ពស់បំផុត លើការអនុវត្តការងារឱ្យបានត្រឹមត្រូវតាមលក្ខណៈបច្ចេកទេស ពិសេសត្រូវគិតគូរឱ្យបានហ្មត់ចត់ពីសុវត្ថិភាពនៅតាមការដ្ឋានសាងសង់ ដោយក្រុមហ៊ុនត្រូវពិនិត្យបន្ថែមលើការដាក់ផ្លាកសញ្ញាជូនដំណឹង ផ្លាកសញ្ញាបញ្ជៀសចរាចរណ៍ និងការស្រោចទឹកកាត់បន្ថយដីហុយ ដើម្បីជៀសវាងការរំខានដល់បងប្អូនប្រជាពលរដ្ឋ។
ឆ្លៀតក្នុងឱកាសនេះដែរ ដោយហេតុថាគម្រោងនេះកំពុងស្ថិតក្នុងការសាងសង់នៅឡើយ ក្រសួងសូមស្នើការយោគយល់ និងអធ្យាស្រ័យខ្ពស់ពីបងប្អូនប្រជាពលរដ្ឋដែលទទួលរងការរំខាន និងផលប៉ះពាល់ផ្សេងៗពីគម្រោងការដ្ឋាន។ ជាមួយគ្នានេះ ក្រសួងក៏សូមធ្វើការអំពាវនាវដល់ប្រជាពលរដ្ឋគ្រប់រូប សូមចូលរួមគោរពច្បាប់ចរាចរណ៍ឱ្យបានខ្ជាប់ខ្ជួន សូមកុំបើកបរក្នុងស្ថានភាពស្រវឹង ឬបើកបរលើសល្បឿនដែលកំណត់ដោយច្បាប់ និងសូមគោរពសញ្ញាចរាចរណ៍ដែលបានកំណត់ដាក់ជូន ដើម្បីសុខសុវត្ថិភាព និងជៀសវាងកុំឱ្យមានគ្រោះថ្នាក់ចរាចរណ៍កើតមានឡើង៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T09:25:31.502Z",
"category": "អចលនទ្រព្យ",
"views": 314,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
លោកស្រីJenn Lofgren៖ មេពូកែមានចំណុចពិសេស៣ ទោះមិនចេះនិយាយលើកទឹកចិត្តច្រើន ក៏ក្លាយជាមេឆ្នើមបានដែរ
|
https://business-cambodia.com/articles/jenn-lofgren-about-introvert-leader
|
លោកស្រី Jenn Lofgren អ្នកប្រឹក្សាយោបល់លើជំនាញភាពជាអ្នកដឹកនាំបានបង្ហើបថាមេដឹកនាំដែលពូកែ តែងមានជំនាញពិសេស៣ ទោះមិនសូវចេះនិយាយស្តីយកទឹកចិត្តបុគ្គលិក ក៏នៅតែអាចធ្វើឱ្យពួកគេរីករាយក្នុងការធ្វើការបានដែរ។
១. អាចគិតវិភាគស៊ីជម្រៅលើគោលដៅ និង បញ្ហាប្រឈមលឿនជាងធម្មតា
មេដែលមិនសូវចេះនិយាយស្តីច្រើន ជាពិសេសរបៀបធ្វើទំនាក់ទំនងជាមួយបុគ្គលិកក៏នៅមានចំណុចពិសេស១មួយរបស់គាត់ដែរ គឺគាត់អាចដើរតួជា អ្នកមើលឃើញពីឱកាស និងបញ្ហាដែលប្រឈមបានលឿនជាងធម្មតា មានការគិតបានលម្អិតជាង វិភាគស៊ីជម្រៅ ព្រោះគាត់ជាប្រភេទមនុស្សផ្តោតខ្លាំងទៅលើខ្លួនឯងភាគច្រើន តែនៅតែមានគោលដៅសម្រាប់ក្រុម និងគិតពីភាពរីកចម្រើនទៅមុខច្រើនជាងធ្វើអ្វីមួយដើម្បីបានផលភ្លាមៗ។
២. ជាអ្នកពូកែស្តាប់
ភាពស្ងប់ស្ងាត់ជាសម្រែកដ៏ខ្លាំងក្លារបស់មេប្រភេទនេះ ទំនោរនៃការស្តាប់របស់គាត់អាចឆក់យកបេះដូងបុគ្គលិកក្បែរខ្លួនបាន ដោយមិនដឹងខ្លួនព្រោះថាជាមេដែលពូកែស្តាប់មួយរូប អាចដឹងពីបញ្ហា អាចដឹងពីភាពខ្លាំងខ្សោយរបស់បុគ្គលិកម្នាក់ៗ ទោះជាគាត់មិនសូវចេះនិយាយស្តីលើកទឹកចិត្តច្រើន តែចំណុច១នេះគឺជាចំណុចខ្លាំងរបស់គាត់ដើម្បីក្លាយជាតារារះក្នុងចិត្តបុគ្គលិកដែរ។
៣. ផ្តល់ឱកាស
នៅពេលដែលអ្នកដឹកនាំខ្លះ មិនសូវពូកែសម្តី ក៏អាចមានន័យថាគាត់ពិតជាមិនសូវចូលចិត្ត យកមុខមាត់នោះច្រើននោះដែរ ព្រោះចំណុចពិសេសរបស់ គាត់ជាមនុស្សដែលចូលចិត្តផ្តល់ឱកាសឱ្យអ្នកដទៃច្រើនក្នុងការបញ្ចេញនូវសមត្ថភាពព្រមទាំងទទួលស្គាល់នូវស្នាដៃរបស់គេ និងណែនាំប្រាប់អំពីរបៀបកែលម្អក៏ដូចជារបៀបនៃការលើកសរសើរដែរ។ ពោលបើអ្នកបុគ្គលិកមិនចេះឬខ្សោយ គាត់អាចជាអ្នកណែនាំផ្លូវ ប៉ុន្តែបើបុគ្គលិកពូកែឬជោគជ័យក្នុងការងារក៏គាត់មិនបង្ហាញថាជាស្នាដៃដឹកនាំរបស់គាត់ដែរ។
សរុបមកវិញន័យខាងលើចង់សម្តៅថា ចង់ក្លាយជាមេដឹកនាំដែលឆ្នើម គឺមិនចាំបាច់ទាល់តែចេះនិយាយច្រើននោះទេ ព្រោះពេលខ្លះសកម្មភាពមានអំណាចជាងសម្តីឆ្ងាយណាស់ ទោះជាពេលខ្លះយើងមានអារម្មណ៍ថាខ្វះខាតអ្វីម្យ៉ាងក្នុងនាមយើងជាអ្នកដឹកនាំគេ ប៉ុន្តែយើងនៅតែអាចច្នៃភាពខ្វះខាតទាំងនោះឱ្យលេចធ្លោបាន ដូចមានការសិក្សាស្រាវជ្រាវពីចិត្តសាស្រ្តរបស់ លោកស្រី Jenn Lofgren ដែលជាអ្នកជំនាញលើអាជីពអ្នកដឹកនាំនេះជាឧទាហរណ៍ស្រាប់៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T09:08:07.914Z",
"category": "ភាពជាអ្នកដឹកនាំ",
"views": 398,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
បន្ទាប់ពីសម្ពោធរោងចក្រដំឡើង ISUZU ខេត្ដកំពង់ស្ពឺនៅមានរោងចក្រថ្មី១ទៀតដែលដំឡើងរថយន្ដ៣ម៉ាកនេះ
|
https://business-cambodia.com/articles/car-factory-in-kampong-speu
|
កាលពីចុងខែមីនា ឆ្នាំ២០២៣ កន្លងទៅនេះ រោងចក្រដំឡើងរថយន្ដម៉ាក ISUZU ដែលវិនិយោគដោយក្រុមហ៊ុន K (CAMBODIA) CO., LTD តម្លៃ ៧.៣ លានដុល្លារ មានទីតាំងស្ថិតនៅតាមបណ្តោយផ្លូវជាតិលេខ៤ ភូមិសង្គ្រោះជាតិ ឃុំត្រពាំងគង ស្រុកសំរោងទង ខេត្តកំពង់ស្ពឺ ត្រូវបានបើកសម្ពោធដាក់ឲ្យដំណើរការជាផ្លូវការ។
យ៉ាងណាក្រៅពីរោងចក្រថ្មីខាងលើសម្ពោធ ខេត្ដកំពង់ស្ពឺក៏នៅមានរោងចក្រថ្មីមួយទៀតផងដែរ ដែលនឹងដំឡើងរថយន្ដ ៣ ម៉ាកគឺ SOUEAST, DONGFENG និងម៉ាក FAW នៅពេលបើកដំណើរការ ខណៈរោងនេះត្រូវបាននិយោគដោយក្រុមហ៊ុន GTV MOTOR CO., LTD ក្នុងទំហំទឹកប្រាក់ ១៥,៦លានដុល្លារមានទីតាំងស្ថិតនៅអគារលេខ ៦ A និង ៦ B ផ្លូវជាតិលេ៣ ភូមិអង្រ្គង ឃុំអង្គពពេល ស្រុកគងពិសី ខេត្តកំពង់ស្ពឺ។
តាមការបញ្ជាក់សម្រាប់ម៉ាក SOUEAST នឹងមានដំឡើង ៤ ម៉ូឌែលគឺ SOUEAST-DX7, SOUEAST-NOVA, SOUEAST-DX5 និង SOUEST-A5។
ចំពោះម៉ាក FAW នឹងមានដំឡើង ៥ ម៉ូឌែលគឺ FAW-Truck BL (1.5Ton), FAW-Truck BL (2Ton), FAW-Truck Tiger (2Ton), FAW-Truck Tiger (3.5Ton) និងFAW-Truck Tiger (5Ton)។
ដោយឡែកម៉ាក DONGFENG វិញនឹងដំឡើងដល់ទៅ ១០ ម៉ូឌែលឯណោះ ដោយរួមមាន៖ Dongfeng-AX7, Dongfeng-Yixuan Max, Dongfeng-Aeolus Yisuan, Dongfeng-Yixuan GS, Dongfeng-TS, Dongfeng-Fengon Glory S80, Dongfeng-VENUCIA STAR, Dongfeng-VENUCIA D60 និងDongfeng-Rich6 ៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T08:26:59.943Z",
"category": "ព័ត៌មានថ្មីៗ",
"views": 3762,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កំុគិតតែលក់ពេក! អ្នកជំនាញបង្ហើបរបៀបចាក់គ្រឹះរឹងមាំ៣ អតិថិជនប្តូរចិត្តពីយើងមិនរួច
|
https://business-cambodia.com/articles/good-saler-tips
|
ពីមួយជំនាន់ទៅមួយជំនាន់ចំនួនអ្នកចាប់អារម្មណ៍ចង់រកចេញស៊ីកាន់តែច្រើនឡើងៗ ប៉ុន្តែទោះបីជាយ៉ាងណាក៏ដោយក៏នៅមានអ្នកលក់មួយចំនួនលក់ដឹងត្រឹមតែ មានគេទិញក៏លក់ទៅ អត់ក៏អត់ទៅ។ ទាំងនេះជាសញ្ញាអាសន្នមួយបើអ្នកនៅតែបន្តធ្វើវាអត់កែរ ដូច្នេះហើយថ្ងៃនេះអ្នកជំនាញមកបង្ហើបរបៀបចាក់គ្រឹះរឹងមាំ៣ អតិថិជនប្តូរចិត្តពីយើងមិនរួច។
១. តាំងខ្លួនជាអ្នកដោះស្រាយបញ្ហា៖ ត្រង់ចំនុចនេះ លោក ស៊ូ សាវឿន ដែលត្រូវបានគេស្គាល់ថាជា គ្រូបង្វឹកឆ្នើមផ្នែកលក់ មួយរូបបានលើកឡើងថា កំុតាំងខ្លួនជាអ្នកលក់ តែត្រូវតាំងខ្លួនជាអ្នករកដំដោះស្រាយជូនភ្ញៀវ។ ជាការពិតណាស់ភ្ញៀវប្រៀបបានជាអ្ន្មកជំងឺ ពួកគាត់មករកយើងមានន័យថាគាត់ត្រូវការអ្វីពីយើងមួយហើយ ឬឈឺកន្លែងណាមួយហើយ ដូច្នេះអ្នកត្រូវតាំងចិត្តស្តាប់គាត់ថាគាត់កំពុងមានជំងឺអ្វី ទើបងាយស្រួលក្នុងការផ្សំថ្នាំជូនគាត់ ហើយនៅពេលដែលអ្នកជំងឺហូបទៅត្រូវ នោះគាត់នឹងលែងទៅណាចោលអ្នកហើយ។
២.ដាច់ខាតមិនឈ្លោះជាមួយភ្ញៀវ៖ ក្នុងនាមជាអ្នកលក់ដែលពូកែរ ត្រូវចាំថា ឈ្លោះជាមួយភ្ញៀវគឺខាតទាំងភ្ញៀវខាតទាំងផលិតផល ហើយបើគិតរឿងសិលធម៌វិញមិនសូវល្អមើលឡើយ ពេលជួបភ្ញៀវពិបាកៗ ព្យាយាមធ្វើចិត្តត្រជាក់បំផុត ធ្វើការសម្រួលដោយសន្តិវិធី ចាត់ទុកភ្ញៀវជាជាស្តេច គ្រាន់តែពាក្យថាសុំទោសកុំខ្លាចក្នុងការនិយាយទៅកាន់ភ្ញៀវ។
មួយវិញទៀតនៅពេលដែលយើងព្យាយាមសម្រួលអស់ហើយពេលនេះ ថ្ងៃក្រោយគាត់នឹងនឹកឃើញយើងជាពុំខាន ដូច្នេះធ្វើជាអ្នកលក់ត្រូវរៀនអត់ធ្មត់ ហើយធ្វើចិត្តត្រជាក់ឱ្យបានច្រើនទើបអាចទាញអតិថិជនបាន ព្រោះអតិថិជនចិត្តខុសគ្នាទាំង១០០នាក់ ។
៣. ចរិកអ្នកលក់
ចរិកអ្នកលក់ពិតជាសំខាន់ ភ្ញៀវទិញឬមិនទិញអាស្រ័យលើចរិកអ្នកលក់ បើអ្នកលក់សំដីយ៉ាប់ មុខមិនឱ្យក្រោយមិនមើល មិនយូរទេអាជីវកម្មដួលឯង។ អ្នកត្រូវចាំថា មនុស្សម្នាក់ៗមិនចេះតែមានអារម្មណ៍សប្បាយចិត្តតែរហូតទេ ក៏មានថ្ងៃខ្លះសប្បាយ និងថ្ងៃខ្លះពិបាកចិត្ត ម៉ូម៉ៅដែរ ប៉ុន្តែជាអ្នកលក់មិនអាចជះអារម្មណ៍មិនល្អទៅកាន់ភ្ញៀវនោះទេ។ អ្នកលក់មានជម្រើសតែមួយគត់គឺ ញញឹមជានិច្ចមិនថាស្ថិតនៅក្នុងស្ថានការណ៍ណាក៏ដោយ ហើយចេះរាក់ទាក់ជាមួយអតិថិជន ព្រោះអតិថិជនយកលុយទៅទិញមិនមែនទៅសំុអ្នកទេ។
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T06:31:16.986Z",
"category": "កំពូលអ្នកលក់",
"views": 1643,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
សន្សំលុយគ្រប់ហើយ តើគួរទិញឬជួលផ្ទះ ? តោះមកដឹងផលវិជ្ជមាន និង អវិជ្ជមានរបស់ចំណុចទាំង២នេះ
|
https://business-cambodia.com/articles/renting-vs-owning-a-home-what-s-the-difference
|
ការសន្សំលុយដើម្បីទិញផ្ទះអាចចាត់ទុកបានថាជាគោលដៅហិរញ្ញវត្ថុទូទៅមួយចំពោះមនុស្សភាគច្រើន។ តែសំណួរគឺថា បើសន្សំលុយបានហើយ តើទិញផ្ទះឬ ជួលផ្ទះ? មែនទែនទៅទាំងការជួលនិងការទិញផ្ទះសុទ្ធតែមានគុណសម្បត្តិនិងគុណវិបត្តិដូចគ្នា។ ឧទាហរណ៍ ការជួលផ្ទះធ្វើឱ្យលោកអ្នកមិនចំណាយថវិកាច្រើនក្នុងពេលខ្លី ចំណែកឯការទិញផ្ទះវិញអាចផ្តល់លោកអ្នកនូវសុវត្ថិភាពរយៈពេលវែង។
យោងតាមការដកស្រង់ចេញពីគេហទំព័រ Investopedia បានបង្ហាញពីផលវិជ្ជមាន និង អវិជ្ជមានរបស់ចំណុចទាំង២ ខាងលើនេះ ក្នុងរួមមាន៖
គុណសម្បត្តិនៃការទិញផ្ទះ
មានផ្ទះផ្ទាល់ខ្លួនផ្តល់នូវសុវត្ថិភាពអត្ថប្រយោជន៍រយៈពេលវែង ព្រមទាំងទ្រព្យសម្បត្តិ និងការរីកចម្រើនផ្ទាល់ខ្លួន។
តម្លៃនៃផ្ទះនឹងកើនឡើងតាមពេលវេលា លោកអ្នកនឹងបានប្រាក់ចំណេញពេលដែលលក់ត្រូវពេលល្អ។
ផ្ទះផ្ទាល់ខ្លួនជាទ្រព្យសម្បត្តិស្របច្បាប់របស់អ្នក ដូច្នេះលោកអ្នកមានសិទ្ធិនិងសេរីភាពក្នុងគ្រប់ការទាំងអស់ក្នុងផ្ទះ។
មានផ្ទះផ្ទាល់ខ្លួននឹងធ្វើឱ្យលោកអ្នកមានភាពច្នៃប្រឌិតកាន់តែខ្ពស់ក្នុងការគ្រប់គ្រងទ្រព្យសម្បត្តិ។ លោកអ្នកអាចផ្លាស់ប្តូរការតុបតែង កែច្នៃទីធ្លាថ្មី ឬអ្វីផ្សេងតាមចិត្តប្រាថ្នា។
លោកអ្នកអាចទិញហើយដាក់ជួលវិញ វានឹងផ្តល់ប្រាក់ចំណូលដែលលោកអ្នកអាចយកវាទៅបង់រំលស់ផ្ទះនោះបាន។
បើលោកអ្នកជាម្ចាស់ផ្ទះមា្នក់ដែលបង់រំលស់ទៀងទាត់តាមពេលវេលាបានល្អនោះលោកអ្នកនឹងទទួលបានកេរ្តិ៍ឈ្មោះល្អ ដែលវាមានប្រយោជន៍សម្រាប់អាជីវកម្មរបស់អ្នកនិងកម្ចីពេលក្រោយ។
លោកអ្នកមានជម្រើសដោយអាចយកប្លង់ផ្ទះទៅតម្កល់បញ្ចាំ ក្នុងករណីមានតម្រូវការបន្ទាន់ ឬទិញរបស់ធំដុំណាមួយ។
គុណវិបត្តិនៃការទិញផ្ទះ
ពេលមានផ្ទះផ្ទាល់ខ្លួនលោកអ្នកត្រូវទទួលខុសត្រូវលើប្រាក់បង់រំលស់ និងការថែទំាផ្ទះ។
មា្ចស់ផ្ទះត្រូវមានកាតព្វកិច្ចដូចជា បង់ពន្ធផ្ទះ បង់ធានារ៉ាប់រង និងការថែទំាផ្ទះ។
មា្ចស់ផ្ទះនឹងប្រឈមក្នុងការលក់មិនបានប្រាក់ចំណេញបើសិនជាមានបញ្ហាសេដ្ឋកិច្ចឬក៏ទីតាំងលែងមានអំណោយផល។
លោកអ្នកដែលជាម្ចាស់ផ្ទះនឹងពិបាកក្នុងការផ្លាស់ប្តូរទីលំនៅពេលដែលត្រូវការផ្លាស់ប្តូរ ពីព្រោះត្រូវរងចំាផ្ទះលក់ដាច់ទើបអាចទៅបាន។
គុណសម្បត្តិនៃការជួលផ្ទះ
ការជួលផ្ទះមានភាពងាយស្រួលក្នុងការផ្លាស់ប្តូរទីលំនៅជាពិសេសបើសិនជាអ្នកមានការផ្លាស់ប្តូរកន្លែងការងារ ឬក៏ចូលចិត្តក្នុងការផ្លាស់ទីលំនៅ។
ក្នុងនាមជាអ្នកជួលផ្ទះ លោកអ្នកអាចមានលទ្ធភាពជួលផ្ទះនៅតំបន់ដែលលោកអ្នកមិនមានលទ្ធភាពទិញបាន។
បើសិនជាលោកអ្នកចង់ផ្លាស់ប្តូរទីលំនៅ លោកអ្នកនឹងមិនឈឺក្បាលក្នុងការរកអ្នកមកថែទំាផ្ទះឬត្រូវបារម្ភក្នុងការលក់មុននឹងចេញ។
បន្ទាប់ពីបង់ថ្លៃឈ្នួលផ្ទះរួច លោកអ្នកអាចប្រើប្រាស់ប្រាក់ដែលនៅសល់យកទៅបង់រំលស់ផ្ទះឬក៏វិនិយោគក្នុងអាជីវកម្ម។
គុណវិបត្តិនៃការជួលផ្ទះ
អ្នកជួលត្រូវគោរពតាមច្បាប់របស់កិច្ចសន្យាដែលវាអាចប៉ះពាល់ដល់សេរីភាពមួយចំនួនក្នុងការប្រើប្រាស់។
លោកអ្នកមិនអាចធ្វើការផ្លាស់ប្តូរអ្វីទាំងអស់ទាល់តែមានការអនុញ្ញាត្តពីម្ចាស់ផ្ទះ។
ការជួលនឹងមិនផ្តល់អត្ថប្រយោជន៍អ្វីពីទ្រព្យសម្បត្តិនោះឡើយហើយក៏នឹងមិនក្លាយជាកម្មសិទ្ធរបស់អ្នកជួលនៅថ្ងៃណាមួយដែរ។ ផ្ទុយទៅវិញអ្នកជួលប្រៀបដូចជាជួយបង់ថ្លៃរំលស់ផ្ទះជំនួសម្ចាស់ផ្ទះទៅវិញ។
អ្នកជួលមិនមានអំណាចក្នុងការគ្រប់គ្រងលើបញ្ហាអតិផរណាទេ។
ផងដែរគឺមិនមានការសន្យាថាតម្លៃឈ្នួលនឹងនៅថេរបន្ទាប់ពីបញ្ចប់កិច្ចសន្យាទេ៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T05:34:30.495Z",
"category": "អចលនទ្រព្យ",
"views": 349,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
មិនចាញ់ខេត្តផ្សេង! ស្ងាត់ៗក្រចេះមានក្រុមហ៊ុនចំនួន ៤៨ ក្រុមហ៊ុនកំពុងសម្ងំវិនិយោគយ៉ាងសកម្ម
|
https://business-cambodia.com/articles/48-company-in-kratie-
|
ខេត្តក្រចេះក៏ជាខេត្តមួយដែរអំណោយផលលើវិស័យកសិកម្មដោយសារផ្ទៃដីធំទូលាយនិងសណ្ឋានដីមានជីជាតិល្អសម្រាប់ការដាំដុះដំណាំផ្សេងៗ ខណៈប្រជាពលរដ្ឋប្រកបមុខរបរកសិកម្មខេត្តមានជាង៧០ភាគរយ។ដោយសារសណ្ឋានដីល្អនោះហើយទើបមានក្រុមហ៊ុនវិនិយោគជាច្រើនចាប់អារម្មណ៍ក្នុងការវិនិយោគលើវិស័យកសិកម្មក្នុងខេត្តមួយនេះ ហើយបើគិតមកដល់ពេលបច្ចុប្បន្ននេះខេត្តក្រចេះមានក្រុម ហ៊ុនវិនិយោគលើវិស័យកសិកម្មចំនួន ៤៨ ក្រុមហ៊ុនកំពុងសម្ងំវិនិយោគយ៉ាងសកម្មទៅលើវិស័យកសិកម្មនិងកែច្នៃផលិតផលកសិកម្ម ដែលរួមមានដូចជា ដំណាំអំពៅ ចេកអំបូងលឿង កៅស៊ូ ដំឡូងមី និងដើមម៉ៃសាក់ជាដើម។
ជាក់ស្តែងបើតាមការលើកឡើងដោយផ្ទាល់របស់ ឯកឧត្តម វ៉ា ថន អភិបាលនៃគណៈអភិបាលខេត្តក្រចេះបានឲ្យដឹងថា “បច្ចុប្បន្ននេះខេត្តក្រចេះមានក្រុម ហ៊ុនវិនិយោគលើវិស័យកសិកម្មចំនួន ៤៨ ក្រុមហ៊ុន លើផ្ទៃដីសរុប ១៩៨ ៩៧០ហិកតា ដោយដាំដុះដំណាំសេដ្ឋកិច្ចចំនួន៦ប្រភេទដូចជា៖ កៅស៊ូចំនួន ៥៤,៤៤៥ ហិកតា ដំឡូងមីចំនួន ១,០០០ ហិកតា ចេកអំបូងលឿងចំនួន ៣,៥០០ហិកតា អំពៅចំនួន ៦,០០០ ហិកតា ម៉ៃសាក់ចំនួន ១,៦៥១ ហិកតាស្វាយចន្ទីចំនួន ៣,៤៩៧ ហិកតា”។
ឯកឧត្តមអភិបាលខេត្ត ក៏បានបញ្ជាក់ផងដែរថា ក្រុមហ៊ុនចំនួន៤៨កំពុងវិនិយោគលើវិស័យកសិកម្មក្នុងខេត្តក្រចេះមកដល់ពេលបច្ចុប្បន្ននេះបានដើរតួនាទីយ៉ាងសំខាន់ក្នុងការជំរុញកំណើនសេដ្ឋកិច្ចនៅក្នុងខេត្តនិង បង្កើតឱកាសការងារជូនប្រជាពលរដ្ឋ។ឯកឧត្តមបានបញ្ជាក់បន្ថែមថា ហើយក្រៅអំពីការវិនិយោគលើដំណាំកសិកម្មហើយនោះ ក៏មានរោងចក្រចំនួន ៣កន្លែងដែលកំពុងកែច្នៃដំឡូងមី២កន្លែង រោងចក្រផលិតស្ករសមួយកន្លែងដើម្បីបាននាំចេញទៅក្រៅប្រទេសផងដែរ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:29",
"date_created": "2023-04-02T03:49:48.465Z",
"category": "ចាប់ផ្តើមអាជីវកម្ម",
"views": 937,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
Subsets and Splits
No community queries yet
The top public SQL queries from the community will appear here once available.